
ΠΕΡΙΕΧΟΜΕΝΑ 
Πρόλογος του Συγγραφέως: Δείχτες στην Οδό 


1. Ο Θεός ὡς Μυστήριο 
α) Η ετερότητα και η εγγύτητα του Αιώνιου 
β) Ο Θεός ὡς Μυστήριο 
γ) Η πίστη στο Θεό ὡς Πρόσωπο 
ὃ) Τρεις δείχτες 
ε) Ουσία και Ενέργειες 


2. Ο Θεός ὡς Τριάς 
α) Ο Θεός ως αμοιβαία Αγάπη 
β) Τρία Πρόσωπα σε µία Ουσία 
γ) Προσωπικά χαρακτηριστικά 
ὃ) Τα δύο Χέρια του Θεού 
ε) [κετεύοντας την Τριάδα 
στ) Ζώντας την Τριάδα 


3. Ο Θεός ὡς Δημιουργός 
α) Κοίταξε στους ουρανούς 
β) Η διαµαντένια γέφυρα 
γ) Ὁ άνθρωπος ὡς σώμα, ψυχή και πνεύμα 
ὃ) Μικρόκοσμος και Μεσολαβητής 
ε) Εικόνα και οµοίωση 
στ) Ιερέας και Βασιλιάς 
Ὁ) Το εσωτερικό βασίλειο 
η) Το κακό, ο πόνος και η πτώση του ανθρώπου 
ϐ) Συνέπειες της πτώσεως 
9 Κανείς δεν πέφτει μόνος του 
ια) Ένας Θεός που υποφέρει 


4. Ο Θεός ὡς Άνθρωπος 
α) Ο σύντροφός µας στην Οδό 
β) Κύριε, ελέησον 
γ) Διττός και ένας 
ὃ) Η σωτηρία ὡς µετοχή 
ε) Γιατί παρθενική γέννηση; 
στ) Υπήκοος μέχρι θανάτου 
Ὁ) Ο Θάνατος σαν νίκη 
η) Χριστός ανέστη! 


5.0 Θεός ὡς Πνεύμα 
α) Σφιγμένη γροθιά ή ανοιχτά χέρια; 
β) Ο άνεμος και η φωτιά 
γ) Το Πνεύμα και ο Υιός 
ὃ) Το δώρο τής Πεντηκοστής 
ε) Πνευματικοί πατέρες και Σαλοί 
στ) Γίνε αυτό που είσαι 

6. Ο Θεός ως Προσευχή 
α) Τα τρία στάδια στην Οδό 
β) Τρεις προὐποθέσεις 
γ) Η Βασιλεία των Ουρανών βιάζεται 
ὃ) Αλλαγή του νου 
ε) Από τη δηµιουργία στο Δημιουργό 
στ) Από τα λόγια στη σιωπή 
Ὁ) Ένωση µε το Θεό 
η) Σκοτάδι και φῶς 


7. Επίλογος. Ο Θεός ως Αιωνιότητα 
α) Το τέλος πλησιάζει 
β) Η μελλοντική Άνοιξη 
γ) Ένα ταξίδι µέσα στο Άπειρο 

ΠΡΟΛΟΓΟΣ 


ΔΕΙΚΤΕΣ ΣΤΗΝ ΟΔΟ 
"Εγώ ειµί η οδός και η αλήθεια και η ζωή”. ([ωαν. 14.6) 


"Ἡ Εκκλησία δεν µας δίνει ένα σύστημα, αλλά ένα κλειδί: δεν µας δίνει ένα σχέδιο της Πολιτείας 
του Θεού, αλλά το µέσο για να μπούμε σ' αυτήν. Ίσως κάποιος χάσει το δρόμο µου γιατί δεν έχει σχέδιο. 
Αλλά ό,τι δει, θα το δει δίχως μεσολαβητή, θα το δει άµεσα, θα είναι πραγµατικό γι' αυτόν: ενώ αυτός που 
έχει μελετήσει μόνο το σχέδιο κινδυνεύει να μείνει απ' έξω και να µη βρει πράγματι τίποτα”. 
(π. Γεώργιος ΕἸοτονοΚν) 

Ένας από τους φημισμένους Πατέρες της Ερήμου στην Αίγυπτο του 4ου αι., ο αγ. Σεραπίων ο 
Σινδωνίτης, ταξίδευε µια φορά για προσκύνημα στη Ρώμη. Εκεί του είπαν για µια περίφημη έγκλειστη, µια 
γυναίκα που ζούσε πάντα σ' ένα μικρό δωμάτιο, χωρίς ποτέ να βγαίνει έξω. Δυσπιστώντας για τον τρόπο της 
ζωής της -γιατί ο ίδιος ήταν ένας μεγάλος περιπλανώμενος- ο Σεραπίων την επισκέφθηκε και τη ρώτησε: 
«Γιατί κάθεσαι εδώ;» κι εκείνη του απάντησε: «Δεν κάθομαι. Ταξιδεύω». 

Δεν κάθομαι. Ταξιδεύω. Ο κάθε Χριστιανός θα μπορούσε να χρησιμοποιήσει αυτά τα λόγια για τον 
εαυτό του. Το να είσαι Χριστιανός σηµαίνει να εἶσαι ταξιδιώτης. Η κατάστασή µας, λένε οι Έλληνες 
Πατέρες, είναι σαν κι’ αυτή του Ισραηλιτικού λαού µέσα στην έρημο του Σινά. Ζούμε σε σκηνές, όχι σε 
σπίτια γιατί πνευματικά είμαστε πάντα σε κίνηση. Ταξιδεύουμε µέσω του εσωτερικού χώρου της καρδιάς, σ' 
ένα ταξίδι που δεν μετριέται µε τις ώρες του ρολογιού µας ή με τις μέρες του ημερολογίου γιατί είναι ένα 
ταξίδι έξω απ’ το χρόνο και µέσα στην αιωνιότητα. 

Ἐν' από τ' αρχαιότερα ονόματα για τον Χριστιανισμό ήταν απλώς «η οδός». «Εγένετο δε κατά τον 
καιρόν εκείνον», λέγεται στις Πράξεις των Αποστόλων, «τάραχος ουκ ολίγος περί της οδού» (19,23): ο 
Φήλιξ, ο Ρωμαίος κυβερνήτης της Καισάρειας, αναφέρεται «ακριβέστερον ειδώς τα περί της οδού» 24.22). 
Είναι µια ονομασία που δίνει έμφαση στον πρακτικό χαρακτήρα της Χριστιανικής πίστης. Ο Χριστιανισμός 
είναι κάτι περισσότερο από µια θεωρία για το σύμπαν, κάτι περισσότερο από διδασκαλίες γραμμένες στα 
χαρτιά: είναι ένα μονοπάτι που παίρνουμε ταξιδεύοντας -με τη βαθύτερη και ουσιαστικώτερη έννοια, η οδός 
της ζωής. 

Υπάρχει μόνο ένα μέσο για ν' ανακαλύψουμε την αληθινή φύση του Χριστιανισμού. Πρέπει ν' 
ανοίξουμε το βήμα σ' αυτό το μονοπάτι, να συντονιστούµε σ' αυτόν τον τρόπο ζωής και µετά θ' αρχίσουμε ν' 
αντιλαμβανόμαστε μόνοι µας. Όσο παραµένουµε έξω, δεν μπορούμε να κατανοήσουμε σωστά. Βέβαια είναι 
ανάγκη να µας δοθούν οδηγίες πριν ξεκινήσουμε: είναι ανάγκη, να µας πουν ποιους δείκτες ν' 
αναζητήσουμε, και πρέπει να έχουμε και συντρόφους. Πράγματι, χωρίς καθοδήγηση από άλλους είναι 
σχεδόν αδύνατο ν' αρχίσουμε το ταξίδι. Αλλά οδηγίες που έδωσαν άλλοι ποτέ δεν μπορούν να είναι 
υποκατάστατο για την άµεση. την προσωπική εμπειρία. 

Ο καθένας καλείται να επαληθεύσει για τον εαυτό του ό,τι έχει διδαχθεί, ο καθένας χρειάζεται να 
ξαναζήσει την Παράδοση που έχει λάβει. «Το Σύμβολο της Πίστεως», είπε ο Μητροπολίτης Φιλάρετος της 
Μόσχας, «δεν σου ανήκει αν δε το έχεις ζήσει». Κανείς δεν µπορεί να ταξιδεύει μ' όλη του την άνεση σ' 
αυτό το ταξίδι που είναι το πιο σηµαντικό απ' όλα. Κανείς δεν µπορεί να είναι Χριστιανός από δεύτερο χέρι. 
Ο Θεός έχει παιδιά, αλλά δεν έχει εγγόνια. 

Σαν Χριστιανός της Ορθόδοξης Εκκλησίας, επιθυµώ να υπογραμμίσω ιδιαίτερα αυτή την ανάγκη για 
ζωντανή εμπειρία. Στη Δύση του 20ου αιώνα σε πολλούς η Ορθόδοξη Εκκλησία φαίνεται κυρίως αξιόλογη 
για το πνεύμα της αρχαιότητάς της και για τον συντηρισµό: το μήνυμα τῶν Ορθοδόξων στους Δυτικούς 
αδελφούς τους μοιάζει να είναι: «είμαστε το παρελθόν σας». Για τους ίδιους τους Ορθοδόξους όµως η 
προσήλωση στην Παράδοση δεν σημαίνει κατά κύριο λόγο την αποδοχή τῶν τύπων ή τῶν εθίμων από τις 
περασμένες γενιές, αλλά μάλλον την πάντοτε νέα, προσωπική και άµεση εμπειρία του Αγ. Πνεύματος στο 
παρόν, εδώ και τώρα. 

Περιγράφοντας μιαν επίσκεψη σ' ένα ξωκκλήσι στην Ελλάδα, ο Ιοπη Βοήθπιθη τονίζει το στοιχείο 
της αρχαιότητος, αλλά τονίζει επίσης και κάτι περισσότερο: 

[...] Μες το θολόχτιστο εσωτερικό η µέρα χάνεται. Εδώ, όπου προσεύχεσαι όταν ανάβεις ένα κερί, η 
φλόγα του κεριού φωτίζει τ' αμυγδαλωτά μάτια τῶν αγίων του τόπου που αντικρύζουν δίχως έκπληξη στους 
τοίχους ιστορηµένα τα μαρτύριά τους, κι όπου φιλτραρισμένο, πέφτει αχνό το πρωϊνό φως της ημέρας. Η 
φλόγα αποκαλύπτει εδώ τις ραγισµένες ζωγραφιές- γαλαζοπράσινο της θάλασσας, χρυσό και κόκκινο κι 
ανάµεσα να ξεχωρίζουν οι ίνες του ξύλου- µε άπειρα (ίσως απ' τον 14ον αιώνα ως σήµερα) φιλήματα επάνω 
τους. Έτσι γεναία υψώνεται το αρχαίο δένδρο µε κλαδεμ' απ' τους διωγμούς και μ' αίµα ποτισµένο, 
βυθίζοντας τις ζωντανές του ρίζες ίσαμε την προχριστιανικήν ιλύ. Δεν του χρειάζεται καμιά γραφειοκρατική 
πρόνοια. Είναι η δική του συνεχής ανάσταση... 

Ο Βείεπιαη εδώ επισύρει την προσοχή σε πολλά από κείνα που ένας Ορθόδοξος θεωρεί πολύτιμα: 
την αξία των συμβολικών χειρονομιών, όπως είναι το άναµα του κεριού: το ρόλο τῶν εικόνων που 
εκφράζουν μιαν έννοια της τοπικής εκκλησίας σαν «ουρανού επί γης»: τη σημασία του μαρτυρίου µες την 
Ορθόδοξη εμπειρία κάτω από τους Τούρκους από το 1453, κάτω από τον Κομμουνισμό από το 1917. Η 
Ορθοδοξία στο σύγχρονο κόσµο είναι πράγματι ένα «παλιό δένδρο». Αλλά περ' απ' την ηλικία υπάρχει 
ακόµη ζωτικότητα, µια «συνεχής ανάσταση»: και αυτό είναι που μετράει και όχι μόνη η αρχαιότητα. Ο 
Χριστός δεν είπε, «Εγώ ειµί το έθιμον»: είπε, «εγώ ειµί η Ζωή». 

Σκοπός αυτού του βιβλίου είναι ν' αποκαλύψει τις βαθειές πηγές γι αυτή την αδιάκοπη ανάσταση. 
Το βιβλίο επισημαίνει μερικούς απ' αυτούς τους αποφασιστικούς δείκτες και τα ορόσηµα στην πνευματική 
οδό. Εδώ δεν γίνεται προσπάθεια να δοθεί µία αναφορά γεγονότων της ιστορίας του παρελθόντος και η 
σύγχρονη κατάσταση του Ορθόδοξου κόσμου. Πληροφορίες γι' αυτά µπορεί να βρει κανείς στο 
προηγούμενο έργο μου «ΤΠο Οτίποᾶάοαχ (ΠυτοΏ» (Ῥεπριίη ΒοοΚο), που εκδόθηκε για πρώτη φορά το 
1963: και, όσο είναι δυνατό, έχω αποφύγει να επαναλάβω ό,τι αναφέρεται εκεί. 

Πρόθεσή µου σ' αυτό το βιβλίο είναι να δώσω µια σύντομη αναφορά τῶν θεμελιωδών διδασκαλιών 
της Ορθόδοξης Εκκλησίας, προσεγγίζοντας την πίστη ὡς τρόπο ζωής και τρόπο προσευχής. Όπως ο Το]ςίου 
τιτλοφόρησε μία από τις σύντομες ιστορίες του «Πώς ζουν οι άνθρωποι», έτσι θα μπορούσε κι αὐτό το 
βιβλίο να ονοµασθεί «Πώς ζουν οι Χριστιανοί». Σε προγενέστερη και πιο τυπική εποχή θα μπορούσε να είχε 
πάρει τη µορφή µιας «κατήχησης για ενηλίκους», µε ερωτήσεις και απαντήσεις. Αλλά δεν υπάρχει πρόθεση 
να είναι διεξοδικό. Πολύ λίγα αναφέρονται εδώ για την Εκκλησία και τον «συνοδικό» της χαρακτήρα, για 
την κοινωνία των αγίων, τα μυστήρια, την έννοια της λειτουργικής λατρείας: ίσως μπορέσω αυτά να τα 
κάνω θέµα ενός άλλου βιβλίου. Όποτε αναφέρομαι περιπτωσιακά σε άλλες χριστιανικές κοινωνίες, δεν 
επιχειρώ καμιά συστηματική σύγκριση. Επιθυμία µου είναι να περιγράψω µε όρους θετικούς την πίστη µε 
την οποία ζω ὡς Ορθόδοξος, παρά να υποδείξω περιοχές συμφωνίας ή διαφωνίας µε το Ρωµαιοκαθολικισµό 
ή τον Προσταντισμό. 

Επιθυμώντας ν' ακουστεί η φωνή άλλων και καλυτέρων μαρτυριών εκτός απ' τη δική μου, έχω 
συμπεριλάβει πολλά αποσπάσματα, ιδιαίτερα στην αρχή και στο τέλος κάθε κεφαλαίου. Τα περισσότερα 
από τα παραθέµατα, είναι από τα ορθόδοξα λειτουργικά βιβλία που χρησιμοποιούνται καθηµερινά στη 
λατρεία µας, ή απ' αυτούς που ονομάζουμε Πατέρες -συγγραφείς κυρίως τῶν οκτώ πρώτων αιώνων της 
Ιστορίας του Χριστιανισμού, αλλά, σε μερικές περιπτώσεις, και μεταγενέστεροι: γιατί ένας συγγραφέας στις 
μέρες µας μπορεί επίσης να είναι «Πατήρ». Αυτά τα αποσπάσµατα είναι τα «λόγια» που έχουν αποδειχθεί 
τα πιο πολύ βοηθητικά σε μένα προσωπικά σαν δρομοδείχτες για τις προσωπικές µου εξερευνήσεις στην 
Οδό. Εκτός από τα κείµενα των Πατέρων της Εκκλησίας, συμπεριλαμβάνω επίσης μερικά αποσπάσµατα 
από µη ορθόδοξους, ή ακόµη κι από µη Χριστιανούς συγγραφείς, που φυσικά βρίσκονται σε τελείως 
διαφορετικό επίπεδο από τους Ορθοδόξους Πατέρες. Αν χρησιμοποιώ αυτά τα µη ορθόδοξα συγγράµατα, 
τούτο γίνεται μόνο µε σκοπό διευκρινιστικό, όπως οι Πατέρες αναφέρονταν μερικές φορές στον Όμηρο ή 
στον Πλάτωνα: αντίθετα, τα ορθόδοξα κείµενα τα παραθέτω σαν αυθεντικές πηγές. Υπάρχουν βέβαια 
πολλοί άλλοι συγγραφείς, που δεν έχουν αναφερθεί εδώ ονομαστικά, από τους οποίους επίσης έχω 
αντλήσει. Ω, Σωτήρα.που ταξίδεψες µαζί µε τον Λουκά και τον Κλεόπα στους Εμαούς: ταξίδεψε µε τους 
δούλους σου καθώς τώρα ξεκινούν το δρόμο τους και υπεράσπισέ τους από κάθε κακό. 
(Προσευχή στην αρχή ταξιδιού) 

Εορτή του Αγίου Αποστόλου του Ευαγγελιστού Ιωάννου του Θεολόγου, 26 Σεπτεµβρίου 1978. 
Αρχιμανδρίτης Κάλλιστος 

ΚΕΦΑΛΑΙΟ ΠΡΩΤΟ 


ο ΘΕΟΣ ΩΣ ΜΥΣΤΗΡΙΟ 


«...ῶς αγνοούμενοι και επιγινωσκόµενοι...»(Β' Κορ. 6.9) 

"Ὁ Θεός δὲν µπορεί να συλληφθεί µε το νου. Αν μπορούσε να συλληφθεί δεν θα ήταν Θεός". 
(Ευάγριος ο Ποντικός) 

"Μια μέρα μερικοί από τους αδελφούς ήρθαν να δουν τον 4ββά Αντώνιο και μεταξύ τους ήταν και ο 
Αβῤῥάς Ιωσήφ. Θέλοντας να τους δοκιμάσει, ο γέροντας ανέφερε ένα κείµενο από τη Γραφή, καὶ αρχίζοντας 
απὀ τον νεώτερο τους ρωτούσε τι σήμαινε. Ο καθένας το εξήγησε όσο καλύτερα μπορούσε. 4λλά στον καθένα 
ο γέροντας έλεγε: «4εν βρήκες ακόμή την απάντηση». Τέλος εἴπε και στον 4ββά Ιωσήφ: «Και συ τι νομίζεις ότι 
σημαίνει το κείμενο;» Εκείνος απάντησε: «4εν ξέρω...» Τότε ο 4ῤῥάς Αντώνιος εἴπε: «Στ' αλήθεια ο 4ῤῥάς 
Ιωσήφ βρήκε το δρόμο, γιατί είπε: δεν ξέρω»".(ΑΔποφθέγματα των Πατέρων της Ερήμου) 

"Σαν ένα φίλο που μιλάει µε το φίλο του, μιλάει ο ἄνθρωπος µε το Θεό, και πλησιάζοντας µ’ 
εμπιστοσύνη στέκεται μπροστά στο πρόσωπο του Ενός, που κατοικεί απρόσιτος µες το φως”. 
(Αγ. Συμεών ο Νέος Θεολόγος) 


Η ΕΤΕΡΟΤΗΤΑ ΚΑΙΗ ΕΓΓΥΤΗΤΑ ΤΟΥ ΑΙΩΝΙΟΥ. 
Τι ή ποιος είναι ο Θεός; 


Ο ταξιδιώτης στην πνευματική Οδό, όσο μακρύτερα προχωρεί, αποκτά βαθμιαία συνείδηση δύο 
διαφορετικών γεγονότων -της ετερότητας και της εγγύτητας του Αιωνίου. Στην πρώτη θέση, αντιλαμβάνεται 
όλο και περισσότερο ότι ο Θεός είναι μυστήριο.Ο Θεός είναι «ο τελείως Άλλος», αόρατος, ασύλληπτος, 
τελείως υπερβατικός, πέρα απ' όλα τα λόγια, πέρα από κάθε κατανόηση. «Σίγουρα το νεογέννητο μωρό», 
γράφει ο Ρωμαιοκαθολικός σεοτσο Τγτεῖ], «ξέρει τόσα για τον κόσµο και τους δρόμους του, όσα ο πιο 
σοφός από µας µπορεί να ξέρει για τις οδούς του Θεού, που ο δρόμος του εκτείνεται στον οὐρανό και στη 
γη, στο χρόνο και στην αιωνιότητα». Ένας Χριστιανός της Ορθόδοξης Παράδοσης θα συμφωνήσει μ’' αυτό 
απόλυτα. Όπως οι Έλληνες Πατέρες τόνιζαν: «Ένας Θεός, δηλαδή, που απαιτούµε να τον καταλαβαίνουμε 
εξονυχιστικά µε τις δυνατότητες του λογικού µας μυαλού, καταντάει να µην είναι τίποτε περισσότερο από 
ένα είδωλο, σχηματοποιηµένο κατά τη δική µας εικόνα. Ένας τέτοιος Θεός οπωσδήποτε δεν είναι ο 
αληθινός και ζωντανός Θεός της Βίβλου και της Εκκλησίας. Ο άνθρωπος είναι κατ' εικόνα Θεού, αλλά το 
αντίθετο δεν αληθεύει. 

Κι όµως, στη δεύερη θέση αυτός ο Θεός του μυστηρίου είναι ταυτόχρονα εξαιρετικά κοντά µας, 
γεμίζοντας όλα τα πράγματα, όντας παντού γύρω µας και µέσα µας. Και είναι παρών, όχι απλώς σαν µια 
ατμόσφαιρα ή µια ανώνυμη δύναμη, αλλά μ' έναν τρόπο προσωπικό. Ο Θεός που είναι άπειρα πιο περ' από 
την κατανόησή µας, µας αποκαλύπτει τον εαυτό του σαν πρόσωπο: µας καλεί τον καθένα µε τ' ονοµά µας 
και µεις του απαντούμε. Ανάμεσα σε µας Και τον υπέρτατο Θεό υπάρχει µια σχέση αγάπης, παρόμοια μ' 
εκείνη που υπάρχει ανάµεσα στον καθένα µας και στοὺς άλλους, που µας είναι πάρα πολύ αγαπητοί. 
Γνωρίζουμε τους άλλους ανθρώπους µέσω της αγάπης µας γι' αυτούς και μέσω της δικής τους για µας Έτσι 
είναι και µετο Θεό. Με τα λόγια του Νικολάου Καβάσιλα, ο Θεός ο Βασιλιάς µας είναι: 

Πιο στοργικός από κάθε φίλο, πιο δίκαιος από κάθε κυβερνήτη, πιο τρυφερός από κάθε πατέρα, πιο 
πολύ ένα μέλος από µας από όσο τα ίδια µας τα µέλη, πιο αναγκαίος σε µας από την ίδια την καρδιά µας. 

Αυτοί λοιπόν, είναι οι δύο «πόλου της εμπειρίας του ανθρώπου για το Θείο. Ο Θεός είναι και 
μακρύτερα από µας, και κοντύτερα σε µας, απ' ο,τιδήποτε άλλο. Και βρίσκουμε, παράδοξα, ότι αυτοί οι δύο 
πόλοι δεν αλληλοκαταργούνται: αντίθετα, όσο πιο πολύ µας ελκύει ο ένας «πόλος» τόσο πιο ζωντανά 
αποκτούμε αντίληψη του άλλου ταυτόχρονα. Προχωρώντας στην οδό, ο καθένας βρίσκει ότι ο Θεός γίνεται 
όλο και πιο οικείος και όλο πιο μακρινός, πολύ γνωστός και όµως άγνωστος -πολύ γνωστός στο πιο μικρό 
παιδί, ακατανόητος στον πιο λαμπρό θεολόγο. Ο Θεός κατοικεί σε «φῶς απρόσιτο», ενώ ο άνθρωπος 
βρίσκεται µέσα στην παρουσία του µε τρυφερή εμπιστοσύνη και τον προσφωνεί σαν φίλο. Ο Θεός είναι και 
τέρμα και αφετηρία. Είναι ο οικοδεσπότης που µας καλωσορίζει στο τέρμα του ταξιδιού, αλλά είναι και ο 

σύντροφος που περπατάει δίπλα µας στο κάθε βήμα πάνω στην Οδό. Όπως το θέτει ο Νικόλαος Καβάσιλας, 
«Αυτός είναι και το πανδοχείο όπου ξεκουραζόµαστε για µια νύχτα και το οριστικό τέρμα του ταξιδιού 
μας». Μυστήριο, κι όµως πρόσωπο: ας δούμε αυτές τις δύο όψεις µε τη σειρά. 


Ο ΘΕΟΣ ΩΣ ΜΥΣΤΗΡΙΟ 


Αν δεν ξεκινήσουμε μ' ένα αίσθηµα σεβασμού και έκπληξης -μ' αυτό που συχνά ονομάζεται αίσθηµα 
δέους- μικρή πρόοδο θα κάνουμε στην Οδό. Όταν ο 5άπιπ6] Ραἱπιετ επισκέφθηκε για πρώτη φορά τον 
γν1]14πι Β|4 Κο, ο γέροντας τον ρώτησε πώς προσέγγιζε το έργο της ζωγραφικής. «Με φόβο και τρόμο», είπε 
ο ΒἱαΚο. 

Οι Έλληνες Πατέρες παρομοιάζουν τη συνάντηση του ανθρώπου µε το Θεό µε την εμπειρία κάποιου 
που περπατάει πάνω στα βουνά µέσα στην ομίχλη: κάνει ένα βήμα μπροστά και ξαφνικά βρίσκει ότι είναι 
στην άκρη ενός γκρεμού, δίχως στέρεο έδαφος κάτω απ' τα πόδια του, παρά μόνο μιαν απύθμενη άβυσσο. 
Ἠ. αλλού, χρησιμοποιούν το παράδειγμα ενός ανθρώπου που στέκεται τη νύχτα, σ' ένα σκοτεινό 
δωμάτιο: ανοίγει το παραθυρόφυλλο σ' ένα παράθυρο, και καθώς κοιτάζει έξω, μια ξαφνική λάμψη 
αστραπής τον κάνει να οπισθοχωρήσει τρομαγμένος και για µια στιγµή τυφλωμένος. Αυτό είναι το 
αποτέλεσµα όταν έρχεται κανείς πρόσωπο µε πρόσωπο µε το ζωντανό μυστήριο του Θεού.Μας φέρνει 
ίλιγγο: όλα τα γνώριμα πατήματα εξαφανίζονται, και φαίνεται να µην υπάρχει για µας τίποτε για να 
πιαστούμε: τα εσωτερικά µας μάτια είναι τυφλωμένα, οι φυσικές µας δυνατότητες κλονίζονται. 

Οι Πατέρες επίσης θεωρούν σύμβολα της πνευματικής Οδού, τις δύο μορφές της Π. Διαθήκης, Τον 
Αβραάμ και το Μωὺσή. Ο Αβραάμ, όταν ζούσε ακόµη στο προγονικό του σπίτι, στην Ουρ των Χαλδαίων, 
άκουσε από το Θεό το: «...έξελθε εκ της γης σου και εκ του οίκου του πατρός σου και δευρο εἰς την γην, ην 
αν σοι δείξω». (Γεν. 12,1). Δεχόμενος το θείο κάλεσμα, ξεριζώνεται από το γνώριμό του περιβάλλον και 
ριψοκινδυνεύει στο άγνωστο, δίχως καμιά καθαρή αντίληψη του τελικού του προορισμού. Έχει απλώς πάρει 
τη διαταγή, «έξελθε...» και υπακούει µε πίστη. 

Ο Μωῦὺσής δέχεται διαδοχικά τρία οράµατα από το Θεό: πρώτα βλέπει το Θεό σ' ένα όραµα φωτός 
στην Φλεγομένη Βάτο (Ἐξοδ. 3,2): έπειτα ο Θεός του αποκαλύπτεται µέσα από ένα φως ανακατεµένο µε 
σκοτάδι, στη «στήλη νέφους και πυρός» που συνοδεύει τους Ισραηλίτες µέσα στην έρημο (Εξοδ. 13.21): και 
τέλος συναντά το Θεό σ' ένα «μη όραμα», όταν μιλάει μαζί του μέσα στο «γνόφο», στην κορφή του Όρους 
Σινά (Ἐξοδ. 20,21). 

Ο Αβραάμ ταξιδεύει από το γνώριμο σπίτι του µέσα σε μιαν άγνωστη χώρα: ο Μωῦσής προχωρεί 
από το φῶς στο σκοτάδι. Κι έτσι αποδεικνύεται πως συμβαίνει µε τον καθένα που ακολουθεί την 
πνευματική Οδό. Φεύγουμε από το γνωστό προς το άγνωστο, προχωρούμε από το φως στο σκοτάδι. Δεν 
προχωρούμε απλώς από το σκοτάδι της άγνοιας στο φῶς της γνώσης, αλλά κατευθυνόμαστε από το φῶς της 
μερικής σε µια μεγαλύτερη γνώση που είναι τόσο πολύ βαθύτερη ώστε μπορεί μόνο να περιγραφεί σαν 
«σκοτάδι του αγνώστου». Σαν το Σωκράτη αρχίζουμε ν' αντιλαμβανόμαστε πόσο λίγα καταλαβαίνουμε. 
Βλέπουμε ότι το έργο του Χριστιανισμού δεν είναι να παρέχει εύκολες απαντήσεις σε κάθε ερώτηση, αλλά 
να µας κάνει προοδευτικά γνώστες ενός μυστηρίου. Ο Θεός δεν είναι τόσο το αντικείµενο της γνώσης µας 
όσο η αιτία του θαυμασμού µας. Αναφερόμενος στον Ῥαλμό δ.Ι, «Κύριε, ο Κύριος ημών, ὡς θαυμαστόν το 
όνομά σου εν πάση τη γη», ο Άγ. Γρηγόριος Νύσσης διαπιστώνει: «Το όνομα του Θεού δεν είναι 
γνωστό: είναι διαπορούμενο». 

Αναγνωρίζοντας ότι ο Θεός είναι ασύγκριτα μεγαλύτερος απ’ ο,τιδήποτε μπορούμε να πούμε ή να 
σκεφτούμε γι αυτόν, το βρίσκουμε αναγκαίο ν' αναφερόμαστε σ' αυτόν όχι µόνο μεσ' από άµεσες αναφορές 
αλλά µεσ' από εικόνες και απεικονίσεις. Η θεολογία µας είναι συμβολική κατά µία μεγάλη έκταση. Όμως τα 
σύμβολα μόνα τους δεν είναι αρκετά να εκφράσουν την υπερβατικότητα και την «ετερότητα» του Θεού. Για 
να στραφούμε προς το Μυγςίετίαπι Ττοπιοπάηπι (το φοβερό μυστήριο) έχουµε ανάγκη να χρησιμοποιήσουμε 
όχι μόνο αρνητικές αλλά και καταφατικές διατυπώσεις, λέγοντας μάλλον τι δεν είναι ο Θεός, παρά το τι 
είναι. Δίχως αυτή τη χρήση του αρνητικού τρόπου, που ονομάζεται αποφατική προσέγγιση, η ομιλία µας για 
το Θεό γίνεται σοβαρά παραπλανητική. 

Όλα όσα βεβαιώνουμε σχετικά µε το Θεό,όσο σωστά κι αν είναι, υστερούν από τη ζωντανή αλήθεια. 
Αν πούμε ότι είναι καλός ή δίκαιος, πρέπει αµέσως να προσθέσουμε ότι η καλωσύνη του ή η δικαιοσύνη δεν 

πρέπει να μετρηθούν µε τ' ανθρώπινά µας δεδοµένα. Αν πούμε ότι υπάρχει, πρέπει αυτό να το 
προσδιορίσουμε αμέσως, προσθέτοντας ότι δεν είναι υπαρκτό αντικείµενο ανάµεσα σε άλλα, ότι στην 
περίπτωσή του η λέξη «υπάρχω» έχει µια μοναδική σημασία. Έτσι ο καταφατικός τρόπος εξισορροπείται 
από τον αρνητικό. Όπως το θέτει ο Καρδινάλιος ΝΕΝΊΠΕΠ, συνεχώς «φάσκουµε και αντιφάσκουµε για ένα 
θετικό αποτέλεσµα». Έχοντας κάνει µια κατάφαση σχετικά µε το Θεό, πρέπει να την προσπεράσουµε: η 
διατύπωση δεν είναι αναληθής, αλλά ούτε αυτή, ούτε καμιά άλλη µορφή λέξεων μπορεί να περιλάβει την 
πληρότητα του υπέρτατου Θεού. 

Έτσι η πνευματική Οδός αποδεικνύεται ότι είναι ένα μονοπάτι μετάνοιας µε την πιο ριζική έννοια. Η 
μετάνοια σημαίνει στην κυριολεξία «αλλαγή του νου». Προσεγγίζοντας το Θεό, πρέπει ν' αλλάξουμε το νου 
μας, απογυμνώνοντας τους εαυτούς µας απ' όλους τους συνηθισµένους τρόπους σκέψης. Πρέπει να 
μεταστραφούμε όχι μόνο ως προς τη θέλησή µας αλλά και ως προς τη διάνοιά µας. Χρειάζεται ν' 
αντιστρέψουµε την εσωτερική µας προοπτική, να στηρίξουμε την πυραμίδα στην κορφή της! 

Κι όµως ο «γνόφος» όπου μπαίνουμε μαζί µε τον Μωῦσή γίνεται ένα φωτεινό ή ένα εκθαμβωτικό 
σκοτάδι. Ο αποφατικός τρόπος του «αγνοείν» µας φέρνει σε πληρότητα και όχι σε κενότητα. Οι αρνήσεις 
μας στην πραγματικότητα είναι υπερκαταφάσεις. Καταστροφική στην εξωτερική μορφή, η αποφατική 
προσέγγιση είναι καταφατική στα τελικά της αποτελέσµατα: µας βοηθεί να πλησιάσουμε περ' από κάθε 
διατύπωση θετική ή αρνητική, περ' από κάθε γλώσσα και κάθε σκέψη, προς μιαν άμεση εμπειρία του 
ζωντανού Θεού. 


Αυτό αποδίδεται πράγματι µε την ίδια τη λέξη «μυστήριο». Στην κανονική θρησκευτική έννοια του 
όρου, «μυστήριο» σημαίνει όχι µόνο απόκρυψη αλλά και αποκάλυψη. Το ελληνικό ουσιαστικό μυστήριον 
σχετίζεται µε το ρήμα μύω που σημαίνει «κλείνω τα μάτια ή το στόμα». Στον υποψήφιο να μυηθεί, σε 
ορισμένες από τις παγανιστικές µυστηριακές θρησκείες, πρώτα έδεναν τα μάτια και τον οδηγούσαν µέσα 
από ένα λαβύρινθο διαδρόμων: έπειτα ξαφνικά του ξεσκέπαζαν τα μάτια και έβλεπε, εκτεθειμένα γύρω του 
τα μυστικά εμβλήματα της λατρείας. Επομένως, στο χριστιανικό πλαίσιο, δεν εννοούμε μ' ένα «μυστήριο» 
απλώς αυτό που είναι δυσνόητο και μυστηριώδες, ένα αίνιγμα ή ένα άλυτο πρόβλημα: αντίθετα ένα 
μυστήριο είναι κάτι που αποκαλύπτεται για να το κατανοήσουμε, αλλά που ποτέ δεν κατανοούµε διεξοδικά, 
γιατί µας οδηγεί στο βάθος ή στο σκοτάδι του Θεού. Τα μάτια είναι κλειστά -αλλά είναι επίσης ανοιχτά. 


Έτσι, μιλώντας για το Θεό ὧς μυστήριο, ερχόμαστε στο δεύτερο «πόλο» µας. Ο Θεός είναι κρυµένος από 
μας, αλλά επίσης µας αποκαλύπτεται: αποκαλύπτεται ὡς πρόσωπο και ὡς αγάπη. 


ΗΠΙΣΤΗΣΤΟ ΘΕΟ ΩΣ ΠΡΟΣΩΠΟ 


Στο «Σύμβολο της Πίστεως» δεν λέμε, «Πιστεύω ότι υπάρχει κάποιος Θεός»: λέμε, «Πιστεύω εις ένα 
Θεόν». Ανάμεσα στην πίστη ότι και στην πίστη εις υπάρχει µια κρίσιμη διάκριση. Μου είναι δυνατό να 
πιστεύω ότι κάποιος ή κάτι υπάρχει κι όµως αυτή η πεποίθηση να µην έχει πρακτικό αποτέλεσµα στη ζωή 
μου. Μπορώ ν' ανοίξω τον τηλεφωνικό κατάλογο του ἸΜίσαη και να διαβάσω εξονυχιστικά τα ονόματα που 
είναι καταχωρημένα στις σελίδες του: και καθώς διαβάζω, είμαι προετοιµασµένος να πιστέψω ότι μερικοί (ή 
ακόµη κι οι περισσότεροι) απ' αυτούς τους ανθρώπους πράγματι υπάρχουν. Αλλά δεν γνωρίζω κανέναν απ’ 
αυτούς προσωπικά, ποτέ δεν έχω επισκεφθεί το Χ1σθη, κι έτσι η πεποίθησή µου ότι υπάρχουν δεν έχει για 
μένα καμιά σημασία. Αντίθετα, όταν λέω σ' ένα πολυαγαπηµένο φίλο, «σε πιστεύω», κάνω κάτι πολύ 
περισσότερο από το να εκφράσω την πεποίθηση ότι αυτό το πρόσωπο υπάρχει. «Σε πιστεύω» σημαίνει: 
στρέφομαι σε σένα, ακουμπώ πάνω σου, σ' εμπιστεύομαι απόλυτα και ελπίζω σε σένα. Και αυτό είναι που 
λέμε στο Θεό μέσα στο «Πιστεύω». 

Η πίστη στο Θεό, λοιπόν, δεν μοιάζει καθόλου µε το είδος της λογικής βεβαιότητας που 
πετυχαίνουµε στην Ευκλείδεια γεωμετρία. Ο Θεός δεν είναι το συμπέρασμα σε μιά σειρά συλλογισμών, η 
λύση σ' ένα μαθηματικό πρόβλημα. Το να πιστεύεις στο Θεό δεν είναι το να δέχεσαι τη δυνατότητα της 
ὑπαρξής του επειδή µας έχει «αποδειχθεί» µε κάποιο θεωρητικό επιχείρημα, αλλά είναι το να εμπιστευτούµε 
τον Ένα που ξέρουμε και αγαπάμε. Η πίστη δεν είναι η υπόθεση πως κάτι ίσως είναι αλήθεια, αλλά η 
βεβαιότητα ότι κάποιος είναι εκεί. 

Επειδή η πίστη δεν είναι λογική βεβαιότητα αλλά προσωπική σχέση, και επειδή αυτή η προσωπική 
σχέση είναι ακόµη πολύ ατελής στον καθένα µας κι έχει ανάγκη να εξελίσσεται συνέχεια είναι δυνατό να 
συνυπάρχει η πίστη µε την αμφιβολία. Αυτά τα δύο δεν αποκλείονται αμοιβαία. Ίσως υπάρχουν µερικοί που 
µε τη χάρη του Θεού κρατούν σ' όλη τους τη ζωή την πίστη ενός μικρού παιδιού, που τοὺς δίνει την 
ικανότητα να δέχονται ανερώτητα ὀλ' αυτά που έχουν διδαχτεί. Για τους περισσότερους όµως, από εκείνους 
που ζουν σήμερα στη Δύση, µια τέτοια διάθεση απλώς δεν είναι δυνατή. Πρέπει να οικειοποιηθούμε την 
κραυγή, «Κύριε, πιστεύω: βοήθει µου τη απιστία» (Μαρκ. 9,24). Για πάρα πολλούς από µας αυτή θα 
παραμείνει η διαρκής µας προσευχή ὧς αυτές τις πύλες του θανάτου. Κι όµως η αμφιβολία καθαυτή δεν 
δείχνει έλλειψη πίστης. Ίσως σημαίνει το αντίθετο -ότι η πίστη µας είναι ζωντανή και αυξανόμενη. Γιατί η 
πίστη δεν συνεπάγεται μακαριότητα αλλά ριψοκινδύνευμα, όχι απομόνωση από το άγνωστο αλλά πορεία 
άφοβη για να το συναντήσουμε. Εδώ ένας Ορθόδοξος Χριστιανός θα μπορούσε πρόθυμα να οικειοποιηθεί 
τα λόγια του Επισκόπου 1.Α.Τ. Κοῦίηςδοη: « Η πράξη της πίστης είναι ένας ασταµάτητος διάλογος µε την 
αμφιβολία». Όπως σωστά λέει ο Τποπιᾶς Μοτίοπ: Η πίστη είναι µια πηγή αμφιβολίας και πάλης πριν γίνει 


µια πηγή σιγουριάς και γαλήνης» 


κκ 


Η πίστη, λοιπόν, δείχνει µια προσωπική σχέση µε το Θεό: µια σχέση που, αν και είναι όλο ατέλεια 
και δισταγμό, δεν είναι καθόλου λιγότερο πραγματική. Είναι το να γνωρίσεις το Θεό όχι σαν θεωρία ή σαν 
µια αφηρημένη αρχή, αλλά σαν ένα πρόσωπο. Το να γνωρίζεις ένα πρόσωπο είναι κάτι πολύ περισσότερο 
από το να γνωρίζεις γεγονότα σχετικά μ' αυτό το πρόσωπο. Το να γνωρίζεις ένα πρόσωπο ουσιαστικά 
σημαίνει να το αγαπάς: δεν µπορεί να υπάρξει αληθινή γνώση τῶν άλλων προσώπων δίχως αμοιβαίαν 
αγάπη. Δεν έχουµε καμιάν ἀληθινή γνώση εκείνων που μισούμε. Εδώ, λοιπόν, είναι οι δυο λιγότερο 
παραπλανητικοί τρόποι να μιλάμε για το Θεό που υπερβαίνει την αντίληψή µας: είναι προσωπικός, και είναι 
αγάπη. Και αυτοί βασικά είναι δυό τρόποι για να πούμε το ίδιο πράγμα. Ο τρόπος µας για να μπούμε στο 
μυστήριο του Θεού είναι µέσω της προσωπικής αγάπης. Όπως λέγει ο Γνόφος Αγνωσίας, «Θα μπορούσε να 
γίνει αντικείµενο αγάπης αλλά όχι αντικείµενο σκέψης. Με την αγάπη µπορεί να τον συλλάβουμε και να τον 
κρατήσουμε αλλά µε τη σκέψη ποτέ». 

Σα μιαν αμυδρή ένδειξη αυτής της προσωπικής αγάπης που επικρατεί ανάµεσα στον πιστό και στο 
Αντικείµενο της πίστης του, ας πάρουμε τρία παραδείγματα ή λεκτικές εικόνες. Το πρώτο είναι από μιαν 
αφήγηση του 2ου αι., από το μαρτύριο του αγ. Πολυκάρπου. Οι Ρωμαίοι στρατιώτες μόλις έχουν φτάσει για 
να συλλάβουν τον ηλικιωμένον Επίσκοπο Πολύκαρπο, και να τον πάρουν εκεί όπου ξέρει ότι πρέπει να 
είναι ο θάνατός του: 

Όταν άκουσε ότι είχαν φτάσει, κατέβηκε και μίλησε μαζί τους. Όλοι τους έμειναν έκπληκτοι από τη 
μεγάλη του ηλικία και την ηρεμία του, και απορούσαν γιατί οι αρχές ήθελαν τόσο επίµονα να συλλάβουν 
έναν ηλικιωμένο σαν κι αυτόν. Αμέσως έδωσ' εντολή να τους φέρουν φαγητό και ποτό, όσο ήθελαν, αν και 
ήταν αργά: και τους ζήτησε να του επιτρέψουν να προσευχηθεί µία ώρα ανενόχλητος. Όταν συμφώνησαν, 
σηκώθηκε όρθιος και προσευχήθηκε, και ήταν τόσο γεμάτος απ' τη χάρη του Θεού, ώστε για δυο ώρες δεν 
μπορούσε να σιωπήσει. Καθώς εκείνοι άκουγαν είχαν γεμίσει από θαυμασμοό, και πολλοί απ' αυτούς 
λυπόντουσαν που είχαν έρθει να συλλάβουν ένα τέτοιο άγιον άνθρωπο. Εκείνος θυμήθηκε ονομαστικά 
όλους όσους είχε ποτέ συναντήσει, μεγάλους και μικρούς, φημισμένους ή άγνωστους, και ολόκληρη την 
Καθολική Εκκλησία σ' όλο τον κόσμο. 

Τόσο φλογερή είναι η αγάπη του για το Θεό, και για όλο το ανθρώπινο γένος εν Θεώ, ώστε αυτή τη 
στιγμή την κρίσιμη ο άγ. Πολύκαρπος σκέφτεται μόνο τους άλλους και όχι τον προσωπικό του κίνδυνο. 
Όταν ο Ρωμαίος κυβερνήτης του λέει να σώσει τη ζωή του αρνούμενος το Χριστό, απαντά: «Ογδονταέξη 
χρόνια τον υπηρέτησα και δεν μ' έβλαψε σε τίποτε. Πώς μπορώ λοιπόν να βλαστημήσω το Βασιλιά µου, που 
μ' έσωσε» 

Το δεύτερο παράδειγµα το δίνει ο άγ. Συμεών ο Νέος Θεολόγος τον 11ον αιώνα, που περιγράφει πώς 
ο Χριστός του αποκαλύφθηκε σ' ένα όραμα φωτός: 

Έλαμψες πάνω µου μ' εκτυφλωτική λαμπρότητα και, έτσι φάνηκε, µου παρουσιάστηκες µέσα στην 
ολότητά σου καθώς μ' όλο µου το είναι σε ατένιζα διάπλατα. Και όταν είπα , «Κύριε, ποιος είσαι»; τότε 
ευαρεστήθηκες να μιλήσεις για πρώτη φορά µε μένα τον άσωτο. Με τι απαλότητα μου µίλησες, καθώς 

στεκόμουν έκπληκτος και γεμάτος τρόμο, καθώς στοχάστηκα για λίγο μέσα µου, στον εαυτό µου και είπα: 
«Τι σηµαίνει αυτή η δόξα και αυτή η εκθαµβωτική λαμπρότητα; Πώς συμβαίνει να έχω διαλεχτεί εγώ για να 
δεχτώ τόσο μεγάλη ευλογία)» «Είμαι ο Θεός », απάντησες, «που έγινα για χάρη σου άνθρωπος: και επειδή 
μ' έχεις αναζητήσει μ’' όλη σου την καρδιά, από τώρα και πέρα θα είσαι ο αδερφός µου, ο συγκληρονόµος 
µου και ο φίλος µου». 

Το τρίτο είναι µια προσευχή γραμμένη από ένα Ρώσσο Επίσκοπο του {17ου αι., τον άγ. Δημήτριο του 
Ἐορίου: 

Έλα, Φως µου, και φώτισε το σκοτάδι µου. 

Έλα, Ζωή µου, και αναζωογόνησέ µε απ' το θάνατο. 

Έλα, Γιατρέ µου, και γιάτρεψε τις πληγές µου. 

Έλα, Φλόγα της Θείας αγάπης και κάψε τ' αγκάθια των αμαρτιών µου, φωτίζοντας την καρδιά µου 
µε τη φλόγα της αγάπης σου. 

Έλα, Βασιλιά µου, κάθησε πάνω στο θρόνο της καρδιάς µου κι εκεί βασίλεψε. 

Γιατί εσύ μόνος είσαι ο Βασιλιάς µου κι ο Κύριός µου. 


ΤΡΕΙΣ ΔΕΙΧΤΕΣ 


Ο Θεός, λοιπόν, είναι ο Ένας που αγαπάμε, ο προσωπικός µας φίλος. Δεν χρειάζεται ν' αποδείξουμε 
την ὕπαρξη ενός προσωπικού φίλου. Ο Θεός, λέει ο Οἰνίοτ ΟἸοπιοπί, «δεν είναι εξωτερική μαρτυρία, αλλά 
το μυστικό κάλεσμα µέσα µας». Αν πιστεύουμε στο Θεό, είναι γιατί τον γνωρίζουμε άµεσα από τη δική µας 
εμπειρία και όχι από λογικές αποδείξεις. Παρ' ὀλ' αυτά, είναι ανάγκη να γίνει εδώ µια διάκριση ανάμεσα 
στην «εμπειρία» και στις «εμπειρίες». Άμεση εμπειρία µπορεί να υπάρξει χωρίς να συνοδεύεται 
αναγκαστικά από ιδιαίτερες εµπειρίες. Υπάρχουν πράγματι πολλοί που έφτασαν να πιστέψουν στο Θεό από 
κάποια φωνή ή από κάποιο όραμα, σαν κι αυτό που δέχθηκε ο Απ.Παύλος στο δρόμο για τη Δαμασκό 
(Πραξ. 9, 1-9). Ὑπάρχουν όµως πολλοί άλλοι που ποτέ δεν έχουν περάσει από ιδιαίτερες εµπειρίες αυτού 
του τύπου αλλά μπορούν να βεβαιώσουν ότι, σ' όλη τη διάρκεια της ζωής τους και στο σύνολό της, 
αισθάνονται µια ολοκληρωτική εμπειρία του ζωντανού Θεού, µια πεποίθηση που υφίσταται σ' ένα επίπεδο 
πιο στέρεο απ' όλες τις αμφιβολίες τους. Ακόμη κι αν δεν μπορούν να δώσουν μαρτυρία για μιαν ορισμένη 
θέση ή στιγμή, όπως μπόρεσε ο άγ. Αυγουστίνος, ο Ραδοα| ή ο Ἁοοίον, μπορούν να ισχυριστούν μ' 
εμπιστοσύνη: Ξερω το Θεό προσωπικά. 

Τέτοια επομένως, είναι η βασική «μαρτυρία» για την ύπαρξη του Θεού: µια πρόσκληση για άµεση 
εμπειρία (αλλά όχι αναγκαστικά για εμπειρίες). Όμως, ενώ δεν μπορούν να υπάρξουν λογικές αποδείξεις για 
τη θεία πραγματικότητα, υπάρχουν ορισμένοι «δείχτες». Στον κόσμο γύρω µας όπως επίσης μέσα µας, 
υπάρχουν γεγονότα, που ζητούν µιαν ερμηνεία, αλλά που μένουν ανερµήνευτα, αν δεν αφεθούµε στην πίστη 
σ' ένα προσωπικό Θεό. Τρεις τέτοιοι δείχτες πρέπει ν' αναφερθούν ιδιαίτερα. 


Πρώτος, είναι ο κόσμος γύρω µας. Τι βλέπουμε; Πολλή ακαταστασία και φανερή φθορά, πολύ 
τραγική απελπισία και φαινομενικά άχρηστο πόνο. Αυτό είναι όλο; Βέβαια όχι. Αν υπάρχει ένα «πρόβλημα 
κακού», υπάρχει επίσης κι ένα «πρόβλημα καλού». Οπουδήποτε κοιτάξουμε, δεν βλέπουμε µόνο σύγχυση 
αλλά και ομορφιά. Στη χιονονιφάδα, στο φύλλο ή στο έντομο, ανακαλύπτουμε σχέδια δομημένα µε μιαν 
ευαισθησία και ισορροπία που τίποτε φτιαγμένο απ' την ανθρώπινη επιδεξιότητα δεν µπορεί να το φτάσει. 
Δεν πρόκειται να ερµηνέψουµε συναισθηματικά αυτά τα πράγματα αλλά δεν μπορούμε να τ' αγνοήσουμε. 
Πώς και γιατί εμφανίστηκαν αυτά τα σχέδια; Αν πάρω ένα πακέτο µε κάρτες μόλις φερµένες από το 
εργοστάσιο, µε τις τέσσερις άκρες τακτικά τοποθετημένες σε σειρά κι αρχίσω να το ανακατεύω, τότε όσο 
ανακατεύονται τόσο το αρχικό σχέδιο θα εξαφανίζεται και θ' αντικαθίσταται από μιαν ανόητη 
αντιπαράθεση. Αλλά στην περίπτωση του σύμπαντος έχει συμβεί το αντίθετο. Μεσ' από ένα χάος αρχικό 
έχουν ξεπηδήσει σχέδια µε πολυμορφία και νόηµα που ολοέν' αυξάνουν, κι ανάµεσα σε ὀλ' αυτά τα σχέδια 
το πιο πολύμορφο και το πιο σημαντικό είναι ο ίδιος ο άνθρωπος. Γιατί θάπρεπε η διαδικασία που συμβαίνει 
στο πακέτο µε τις κάρτες ν' αντιστραφεί ακριβώς στο επίπεδο του σύμπαντος; Τι ή ποιος είναι υπεύθυνος γι’ 

αυτή την κοσμική τάξη και το σχέδιο; Τέτοια ερωτήματα δεν είναι παράλογα. Είναι η ίδια η λογική που µε 
σπρώχνει να ψάξω για μιαν ερμηνεία οπουδήποτε διακρίνω τάξη και νόημα. 

«Το Καλαμπόκι ήταν Ανατολή και Αθάνατο Σιτάρι που ποτέ δεν θάπρεπε να θεριστεί, μήτε ποτέ είχε 
σπαρθεί. Νόμιζα πως ήταν εκεί αιώνια. Η Σκόνη και οι Πέτρες του Δρόμου ήταν πολύτιμα σαν Χρυσάφι... 
Τα Πράσινα Δένδρα, όταν τα πρωτοείδα µέσα από µια Πύλη µε γήτεψαν και µε μάγεψαν: η Γλύκα τοὺς και 
η αλλόκοτη Ομορφιά τους έκαναν την καρδιά µου να πηδήξει, και σχεδόν τρελός από Έκσταση που 
υπήρχαν τέτοια περίεργα και θαυμάσια Πράγματα...» Η αντίληψη της παιδικής ηλικίας του Τποπιας 
Τταπετης για την ομορφιά του κόσμου µπορεί να παραλληλιστεί µε πολυάριθμα κείµενα από Ορθόδοξες 
πηγές. Εδώ π.χ. είναι τα λόγια του Πρίγκηπα ΝΙαάϊπιϊτ ΜοποπιαΚῃ του Κιέβου: 

Κοίταξε τον ουρανό, τον ήλιο και τη σελήνη και τ' αστέρια, το σκοτάδι και το φῶς, και τη γη που 
είναι απλωµένη πάνω στα νερά, πώς είναι ρυθµισµένα, Κύριε, από την πρόνοιά σου! 

Κοίταξε τα διάφορα ζώα και τα πουλιά και τα ψάρια πώς στολίζονται µε τη στοργική σου φροντίδα, 
Κύριε! Και γι' αυτό το θαύμα, επίσης απορούμε: πώς έχεις δημιουργήσει τον άνθρωπο από τη σκόνη και 
πόσο διαφέρουν στην εμφάνιση τ' ανθρώπινα πρόσωπα: ακόµη κι αν μπορούσαμε να συγκεντρώσουμε 
όλους τους ανθρώπους απ' όλο τον κόσμο, δεν θα υπήρχε ούτε ένας µε την ίδια εμφάνιση αλλά ο καθένας, 
µε τη σοφία του Θεού, έχει τη δική του εμφάνιση. Ας θαυμάσουμε ακόµη πώς τα πουλιά τ' ουρανού 
φεύγουν απ' τον παράδεισό τους: δε μένουν σε µια χώρα αλλά φεύγουν δυνατά και αδύνατα µαζί, προς όλες 
τις χώρες στην προσταγή του Θεού, σ' όλα τα δάση και τους αγρούς. 


Αυτή η παρουσία του νοήματος µέσα στον κόσμο μαζί µε τη σύγχυση, της συνοχής και της ομορφιάς 
μαζί µε την ασηµαντότητα µας δίνει ένα πρώτο «δείχτη» προς το Θεό. Βρίσκουμε ένα δεύτερο «δείχτη» 
μέσα µας. Γιατί, περ' απ' την επιθυμία µου για ευχαρίστηση και την απαρέσκειά µου για τον πόνο, να έχω 
μέσα µου ένα αίσθημα καθήκοντος και ηθικής υποχρέωσης, μιαν αίσθηση του σωστού και του λάθους, µια 
συνείδηση; Και αυτή η συνείδηση δεν µου λέει απλώς να υπακούω σε κανόνες που µε δίδαξαν άλλοι: είναι 
προσωπική. Γιατί, επί πλέον, έτσι καθώς είμαι τοποθετημένος μέσα στο χρόνο και στο χώρο, βρίσκω μέσα 
μου αυτό που ο Νικόλαος Καβάσιλας ονομάζει «απέραντη δίψα» ή δίψα για ό,τι είναι αιώνιο; Ποιος είμαι; 
Τι είμαι; 

Η απάντηση σ' αυτές τις ερωτήσεις κάθε άλλο παρά φανερή είναι. Τα όρια του ανθρώπου είναι 
εξαιρετικά πλατιά: ο καθένας από µας ξέρει πολύ λίγα για τον αληθινό και βαθύ εαυτό του. Με τις 
εξωτερικές κι εσωτερικές αντιληπτικές µας ικανότητες, µε τη μνήμη µας και µε τη δύναμη του ασυνειδήτου, 
εκτεινόµαστε πάνω απ’ το διάστηµα, απλωνόµαστε προς τα πίσω και προς τα εμπρός µέσα στο χρόνο, και 
φτάνουμε περ' απ' το χώρο και το χρόνο μεσ' την αιωνιότητα. «Μέσα στην καρδιά είναι απύθμενα βάθη», 
βεβαιώνουν Οι Ομιλίες του Αγ. Μακαρίου. «Λεν είναι παρά ένα μικρό σκεύος: κι όµως υπάρχουν εκεί 
δράκοι και λιοντάρια και δηλητηριώδη πλάσματα και όλοι οι θησαυροί της κακίας: άγρια, απότομα 
μονοπάτια υπάρχουν εκεί και ανοιχτά χάσματα. Εκεί επίσης υπάρχει ο Θεός, υπάρχουν οι άγγελοι, υπάρχει 
ζωή και Βασιλεία, υπάρχει φως και οι Απόστολοι, οι οὐράνιες πολιτείες και οι θησαυροί της χάριτος: τα 
παντα υπάρχουν εκεί» 

Μ' αυτό τον τρόπο έχουµε ο καθένας µέσα στη δική µας καρδιά, ένα δεύτερο «δείχτη» Τι σηµαίνει η 
συνείδησή µου; Ποια είναι η ερμηνεία για την αίσθηση του απείρου που έχω; Μέσα µου υπάρχει κάτι που, 
συνέχεια, µε κάνει να κοιτάζω περ' απ' τον εαυτό µου. Μέσα μου φέρνω µια πηγή θαύματος, µια πηγή για 
µια συνεχή αυτοὐπέρβαση. 


Ένα τρίτος «δείχτης» πρέπει να βρεθεί στις σχέσεις μου µετους άλλους ανθρώπους. 

Για τον καθένα από µας -ίσως µία ή δύο φορές µόνο σ' όλη την πορεία της ζωής µας- έχουν υπάρξει 
ξαφνικές αποκαλυπτικές στιγµές, όπου µας φανερώθηκε η πιο βαθειά ύπαρξη και η αλήθεια ενός άλλου, και 
αποκτήσαµε εμπειρία της εσωτερικής του ζωής σαν να ήταν δική µας. Και αυτή η συνάντηση µε την 
αληθινή προσωπικότητα ενός άλλου εἰναι, γι' άλλη µια φορά, µια επαφή µε το υπερβατικό και το άχρονο, µε 

κάτι πιο δυνατό απ' το θάνατο. Το να πούμε στον άλλο, μ' όλη µας την καρδιά, «Σ' αγαπώ», είναι σαν να 
λέμε, «Λεν θα πεθάνεις ποτέ». Σε τέτοιες στιγμές προσωπικής μετοχής ξέρουμε, όχι από επιχειρήματα αλλ" 
από άµεση βεβαιότητα, ότι υπάρχει ζωή περ' απ' το θάνατο. Γι’ αυτό στις σχέσεις µας µε άλλους, καθώς και 
στην εμπειρία µας µε τους εαυτούς µας, έχουµε στιγμές υπερβατικότητας που μαρτυρούν ότι κάτι βρίσκεται 
πιο πέρα. Πώς θα μπορέσουμε να είμαστε πιστοί σ' αυτές τις στιγμές και να τις νοιώθουμε; 

Αυτοί οι τρεις «δείχτες» - στον κόσµο γύρω µας, στον κόσµο µέσα µας, και στις διαπροσωπικές µας 
σχέσεις- μπορούν να βοηθήσουν όλοι μαζί, σαν ένας τρόπος προσέγγισης, φέρνοντάς μας στο κατώφλι της 
πίστης στο Θεό. Κανείς απ' αυτούς τους «δείχτες» δεν αποτελεί µια λογική απόδειξη. Αλλά ποια είναι η 
άλλη εκλογή; Μπορούμε να πούμε ότι η φανερή τάξη στο σύμπαν είναι απλή σύμπτωση, ότι η συνείδηση 
είναι μόνο το αποτέλεσµα του κοινωνικού εθισμού, και ότι, όταν η ζωή σ' αυτό τον πλανήτη τελικά 
εκλείψει, ὀλ' αυτά που το ανθρώπινο γένος έχει ζήσει ως εµπειρίες και όλες οι δυνατότητές µας θα είναι σαν 
να µην είχαν υπάρξει ποτέ; Μια τέτοια απάντηση μου φαίνεται όχι µόνο καθόλου ικανοποιητική και 
απάνθρωπη, αλλά και τρομερά παράλογη. 

Είναι βασικό στοιχείο στο χαρακτήρα µου σαν ανθρώπου να ψάχνω παντού για σημαντικές 
ερμηνείες. Το κάνω αυτό και µε τα μικρότερα πράγµατα στη ζωή µου: δεν θα το κάνω µε τα μεγαλύτερα; Η 
πίστη στο Θεό µε βοηθάει να καταλάβω γιατί ο κόσμος θάπρεπε νάναι όπως είναι, όχι μόνο µε την ομορφιά 
του αλλά και µε την ασχήμια του: γιατί θάπρεπε νάμαι όπως είμαι, όχι µόνο µε την ευγένειά μου αλλά και 
µε την ευτέλειά µου και γιατί θάπρεπε ν' αγαπώ τους άλλους, βεβαιώνοντας την αιώνιαν αξία τους. Δίχως 
την πίστη στο Θεό δεν μπορώ να δω άλλη ερμηνεία για ὀλ'αυτά. Η πίστη στο Θεό µε κάνει ικανό ν' 
αντιλαμβάνομαι τα πράγματα, να τα βλέπω σαν ένα σύνολο αρμονικό, μ' ένα τρόπο που τίποτε άλλο δεν 
μπορεί να µου το δώσει. Η πίστη µε κάνει ικανό να κάνω από τα πολλά το ένα. 


ΟΥΣΙΑ ΚΑΙ ΕΝΕΡΓΕΙΕΣ 


Για να δείξει τους δύο «πόλους» που έχει η σχέση του Θεού µε µας -άγνωστος κι όµως καλά 
γνωστός, κρυµένος κι όµως αποκαλυµένος- η Ορθόδοξη παράδοση κάνει µια διάκριση ανάµεσα στην ουσία, 
τη φύση ή την εσώτερη ὕπαρξη του Θεού από τη µια πλευρά και στις ενέργειές του, τις λειτουργίες ή τις 
πράξεις της δύναμής του από την άλλη. 

«Είναι έξω απ' όλα τα πράγματα σύμφωνα µε την ουσία του», γράφει ο άγ. Αθανάσιος, «αλλά είναι 
μέσα σ' όλα τα πράγματα µε τις πράξεις της δύναμής του». «γνωρίζουμε την ουσία από την ενέργεια», 
βεβαιώνει ο άγ. Βασίλειος. «Κανείς δεν έχει δει ποτέ την ουσία του Θεού, αλλά πιστεύουμε στην οὐσία 
γιατί παίρνουμε εμπειρία της ενέργειας». Με την ουσία του Θεού εννοείται η ετερότητά του, µε τις 
ενέργειες, η εγγύτητά του. Επειδή ο Θεός είναι ένα μυστήριο περ' από τη δική µας κατανόηση, ποτέ δεν θα 
μάθουμε την ουσία του ή την εσώτερη ὑπαρξή του, ούτε σ' αυτή τη ζωή ούτε στο Μέλλοντα Αιώνα. Αν 
ξέραμε τη θεία ουσία, αυτό θα σήμαινε ότι θα ξέραμε το Θεό µε τον ίδιο τρόπο που εκείνος γνωρίζει τον 
εαυτό του: και αυτό δεν μπορούμε να το κάνουμε ποτέ, αφού αυτός είναι ο Δημιουργός κι εμείς τα 
δημιουργήματα. Αλλά, ενώ η εσώτερη ουσία του Θεού είναι για πάντα περ' από την αντιληπτική µας 
ικανότητα, οι ενέργειές του, η χάρη, η ζωή και η δύναμη γεμίζουν όλο το σύμπαν και µας είναι άµεσα 
προσιτές. 

Η ουσία, επομένως, δηλώνει την απόλυτη υπερβατικότητα του Θεού, οι ενέργειες την εγγύτητα και 
την πανταχού παρουσία. Όταν οι Ορθόδοξοι μιλούν για τις θείες ενέργειες, δεν εννοούν μ’' αυτό μιαν 
εκπόρευση απ' το Θεό, ένα «μεσάζοντα» μεταξύ Θεού και ανθρώπου, ή ένα «πράγμα» ή «δώρο» που 
παρέχει ο Θεός. Αντίθετα, οι ενέργειες είναι ο ίδιος ο Θεός µέσα στη δραστηριότητά του και την 
αυτοαποκάλυψή του. Όταν ένας άνθρωπος ξέρει ή μετέχει στις θείες ενέργειες, αυτός αληθινά ξέρει ή 
μετέχει στον ίδιο το Θεό, όσο αυτό είναι δυνατό για ένα δημιούργημα. Αλλά ο Θεός είναι Θεός κιεμµείς 
είμαστε άνθρωποι’ κι έτσι, ενώ εκείνος µας κατέχει, εμείς δεν μπορούμε να τον κατέχουµε κατά τον ίδιο 
τρόπο. 

Όπως θα ήταν λάθος να θεωρήσουμε τις ενέργειες σαν ένα «πράγμα» που µας παρέχει ο Θεός, έτσι 
θα ήταν το ίδιο παραπλανητικό να πάρουµεττις ενέργειες ὡς ένα «μέρος» του Θεού. 

Η θεότητα είναι απλή και αδιαίρετη και δεν έχει µέρη. Η ουσία σηµαίνει τον όλο Θεό όπως είναι 
στον εαυτό του: οι ενέργειες σημαίνουν τον όλο Θεό όπως είναι σε δράση. Ο Θεός µέσα στην ολότητά του 

είναι απόλυτα παρών σε κάθε µια απὀ τις θείες ενέργειές του. Επομένως η διάκριση ουσία - ενέργειες είναι 
ένας τρόπος να καθορίσουμε ταυτόχρονα ότι ο όλος Θεός είναι απρόσιτος και ότι ο όλος Θεός, 
εξωτερικεύοντας την αγάπη του, έχει γίνει προσιτός στον άνθρωπο. 

Λόγω αυτής τῆς διάκρισης ανάµεσα στη θεία ουσία και στις θείες ενέργειες μπορούμε να 
βεβαιώσουμε τη δυνατότητα µιας άµεσης ή μυστικής ένωσης ανάµεσα στον άνθρωπο και το Θεό -αυτό που 
οι Έλληνες Πατέρες ορίζουν ὡς θέωση του ανθρώπου- αλλά ταυτόχρονα αποκλείουµε οποιαδήποτε 
πανθεϊστική ταύτιση μεταξύ των δύο: γιατί ο άνθρωπος μετέχει στις ενέργειες του Θεού, όχι στην ουσία. 
Υπάρχει ένωση αλλά όχι συγχώνευση ή σύγχυση. Αν και «ενωμένος» µε το θείο, ο άνθρωπος ακόμη 
παραμένει άνθρωπος: δεν εξαφανίζεται ούτε εκμηδενίζεται, αλλ’ ανάμεσα σ' αυτόν και το Θεό συνεχίζει 
πάντα να υπάρχει µία σχέση προσώπου προς πρόσωπο «Εγώ-Σύ». 

Τέτοιος, λοιπόν, είναι ο Θεός µας: ακατανόητος στην ουσία του, όµως γνωστός στις ενέργειές 
του: πέρα και πάνω απ' όλα όσα μπορούμε να σκεφτούμε ή να εκφράσουµε, κι όμως κοντύτερα σε µας απ' 
όσο η ίδια η καρδιά µας. Με τον αποφατικό τρόπο κατακομµματιάζουµε όλα τα είδωλα ή τις νοητικές εικόνες 
που σχηματίζουμε γι αυτόν, γιατί ξέρουμε ότι όλα είναι ανάξια της υπερβατικής μεγαλοσύνης του. 

Όμως, ταυτόχρονα µε την προσευχή µας και µε τη δραστήρια υπηρεσία µας µέσα στον κόσμο, 
ανακαλύπτουμε κάθε στιγµή τις θείες ενέργειές του, την άµεση παρουσία του σε κάθε πρόσωπο και σε κάθε 
πράγμα. Καθημερινά, την κάθε ώρα, τον αγγίζουμε. Είμαστε, όπως είπε ο Εταποῖς ΤΠοπιρβοη, «σε γνωστή 
γή». Τα πάντα γύρω µας είναι το «πολυθαύμαστο πράγμα»: η σκάλα του Ιακώβ είναι «στημένη ανάμεσα 
στον ουρανό και στο 6Πατίηρ (το55»: 

Ω κόσμε αόρατε σε θεωρούμε, 

κόσμε ανέγγιχτε σ' αγγίζουμε, 

κόσμε ακατανόητε, σε γνωρίζουμε, 

Ασύλληπτε, σφιχτά σε κρατούμε. 

Με τα λόγια του Ιοπη βοοίας Ετ1σοπα, «κάθε ορατό και αόρατο πλάσμα είναι µια θεοφάνεια ή 
εμφάνιση του Θεού». Ο Χριστιανός είναι εκείνος που, οπουδήποτε κοιτάξει, βλέπει παντού το Θεό και 
αγάλλεται μ' αυτόν. Δικαιολογημένα οι πρώτοι Χριστιανοί αποδίδουν στο Χριστό αυτή τη ρήση: «Σήκωσε 
την πέτρα και θα µε βρεις: κόψε το ξύλο στα δυο και θα είμαι εκεί». 

"Φαντάσου έναν κατακόρυφο απὀκρημνο βράχο, µε μιαν άκρη να προεξέχει στην κορφή. Τώρα 
φαντάσου τι θα αισθανόταν ίσως ένα πρόσωπο, αν ἐβαζε το πόδι του στην άκρη αυτού του γκρεμού και, 
κοιτάζοντας κάτω προς το χάος, δεν έβλεπε ούτε στέρεο πάτημα ούτε κάτι για να πιαστεί. Αυτό είναι, νομίζω, η 
εμπειρία της ψυχής όταν πηγαίνει περ’ απ’ το πάτημα στα υλικά πράγματα, στην αναζήτησή της γι’ αυτό που δεν 
έχει διάσταση και υπάρχει προαιώνια. Γιατί δεν υπάρχει τίποτε απ' όπου να μπορεί να κρατηθεί, ούτε χώρος, 
ούτε χρόνος, ούτε μέτρο, ούτε τίποτε ἀλλο’: το μυαλό µας ὃεν μπορεί να το προσεγγίσει. Κι έτσι ἡ ψυχή, 
γλιστρώντας σε κάθε σημείο απ’ όπου δεν μπορεί να πιαστεί, ζαλίζεται και παθαίνει σύγχυση και ζαναγυρίζει 
γι’ ἀλλή µια φορά σ' αυτό που τής είναι σύμφυτο, ευχαριστημένη τώρα που ξέρει απλώς αυτό για το Υπέρτατο, 
ότι εἶναι τελείως διαφορετικό απὀ τη φύση τῶν πραγμάτων που η ψυχή γνωρίζει”. 
(Άγ. Γρηγόριος Νύσσης) 

"Σκέψου έναν ἄνθρωπο που στέκεται τή νύχτα µέσα στο σπίτι του, μ' όλες τις πόρτες κλειστές: κι έπειτα 
υπόθεσε ότι ανοίγει ένα παράθυρο ακριβώς τή στιγμή που παρουσιάζεται µια ζαφνική λάμψη αστραπής. 
Ανίκανος ν' ανεχτεί τη λαμπρότητα, αμέσως προφυλάσσεται κλείνοντας τα μάτια του καὶ φεύγοντας προς τα 
πίσω, μακριά απ' το παράθυρο. Έτσι συμβαίνει µε την ψυχή που εἶναι κλεισμένη µέσα στο βασίλειο των 
αισθήσεων: αν ποτέ κρυφοκοιτάζει μµεσ' απ' το παράθυρο του νου κατακλύζεται από τή λαμπρότητα, σαν την 
αστραπή, τής βεβαιότητας ότι το Άγιο Πνεύμα είναι µέσα της. Μη μπορώντας να υποφέρει το θάμπος από το 
φως που αποκαλύφθηκε, αµέσως παθαίνει σύγχυση στο νου τής και αποσύρεται ολοκληρωτικά στον εαυτό της 
καταφεύγοντας καταφεύγοντας σαν σ' ένα σπίτι, ανάμεσα στα αισθητά και ανθρώπινα πράγματα". 
(Άγ. Συμεών ο Νέος Θεολόγος) 

"Όποιος προσπαθεί να περιγράψει το άφατο µε λόγια εἴναι πράγματι ψεύτης -όχι επειδή μισεί την 
αλήθεια, αλλά επειδή είναι ακατάλληλος για την περιραφή”.(Άγ. Γρηγόριος Νύσσης) 

"Άφησε τις αισθήσεις και τις εργασίες του νου, καὶ όλα όσα οι αισθήσεις καὶ ο νους μπορούν να 
διακρίνουν, καὶ όλα όσα δεν υπάρχουν και όσα υπάρχουν: καὶ µεσ’ απὀ την αγνωσία πλησίασε, όσο αυτό είναι 
δυνατό, τήν ταυτότητα μ' αυτόν που είναι πέρα απὀ κάθε ὑπαρζη και γνώση. Μ' αυτό τον τρόπο, µε μιαν 

ασυμβίβαστη, απόλυτη και καθαρή αποδέσμευση απὀ τον εαυτό σου και απ’ όλα τα πράγματα, ξεπερνώντας 
όλα τα πράγματα και απαλλαγμένος απ’ όλα, θα οδηγήθείς προς τα πάνω, προς αυτή τή λαμπρότητα του θείου 
γνόφου που είναι πάνω από κάθε ύπαρζη. 

Μπαίνοντας στο γνόφο που υπερβαίνει την κατανόηση, θα βρεθούμε σε µια κατάσταση όπου ὀχι μόνο 
δεν θα μπορούμε να πούμε πολλά, αλλά θα είμαστε σε τέλεια αγνωσία. 

Αδειανός απ΄όλες τις γνώσεις, ο άνθρωπος ενώνεται στο υψηλότερο µέρος του εαυτού του, ὀχι µε 
κάποιο δημιούργημα, ούτε µε τον εαυτό του, ούτε µε κανέναν ἄλλο, αλλά µε τον Ένα που είναι τελείως 
ακατάληπτος και μη ὅέροντας τίποτε, γνωρίζει μ' έναν τρόπο που Κζεπερνάει την κατανόηση." 
(Άγ. Διονύσιος ο Αεροπαγίτης) 


"Η μορφή του Θεού είναι άφατη και απερίγραπτη, καὶ δεν μπορεί να θεαθεί µε τα μάτια της σάρκας. Εἴναι 
απεριχώρητος στη δόξα, ακατανόητος στη μεγαλειότητα, ασύλληπτος στην επιβλητικότητα, ασύγκριτος στη 
δύναμη, απρόσιτος στη σοφία, αμίμητος στην αγάπη, ανέκφραστος στη φιλανθρωπία. 

Όπως η ψυχή µέσα στον άνθρωπο ὃεν φαίνεται αφού είναι αθέατη στους ανθρώπους, αλλά ξέρουμε την 
ὑπαρδή τής από τις κινήσεις του σώματος, έτσι ο Θεός δὲν μπορεί να ιδωθεί µε ανθρώπινα μάτια, αλλά 
βλέπεται και γνωρίζεται από την πρὀνοιά του και τα έργα του." (Θεόφιλος Αντιοχείας) 

"Δεν γνωρίζουμε το Θεό στην ουσία του. Τον ξέρουμε μάλλον από το μεγαλείο τής δημιουργίας του καὶ 
απὀ την προνοητική φροντίδα του για όλα τα πλάσματα. Γιατί μ' αυτό το µέσο, σαν να χρησιμοποιούμε 
καθρέφτη, αποκτούµε επίγνωση τής άπειρης καλωσύνης του, της σοφίας και τής δύναμής του”. (Άγ. Μάξιμος ο 
Ομολογητής) 

"Το πιο σημαντικό πράγμα που συμβαίνει ανάμεσα στο Θεό και την ανθρώπινη ψυχή εἶναι το ν΄ 
αγαπάει και ν' αγαπιέται." (Κάλλιστος Καταφυγιώτης). 

"Η αγάπη για το Θεό είναι εκστατική, Καὶ µας κάνει να βγούμε από τον εαυτό μας’ δεν επιτρέπει στον 
εραστή ν' ανήκει στον εαυτό του, αλλ’ ανήκει μόνο στον Αγαπημένο." (Άγ. Διονύσιος ο Αεροπαγίτης). 


Ξέρω ότι ο Ακίνητος κατεβαίνει: 

Ξέρω ότι ο Αόρατος εμφανίζεται: 

Ξέρω ότι αυτός που είναι έξω απ' όλη τη δημιουργία 

Με παίρνει µέσα του και µε κρύβει στην αγκαλιά του, 

Και τότε βρίσκομαι έξω απ' όλο τον κόσμο. 

Βλέπω τον Δημιουργό του κόσμου, ολόκληρο µέσα σε μένα τον ἴδιο: 
Και ξέρω ότι δεν θα πεθάνω, γιατί είμαι µέσα στη ζωή, 

Έχω ολόκληρη τη Ζωή που ξεπηδάει απὀ µέσα µου σαν πηγή. 
Αυτός είναι στην καρδιά μου, είναι στον οὐρανό: 

Κι εκεί κι εδώ µου φανερώνεται µε την ίδια δόξα. 

(Άγ. Συμεών ο Νέος Θεολόγος) 

ΚΕΦΑΛΑΙΟ ΔΕΥΤΕΡΟ 


Ο ΘΕΟΣ ΩΣ ΤΡΙΑΣ 


Η ελπίς µου ο Πατήρ, καταφυγή µου ο Υιός, σκέπη µου το Πνεύμα το Άγιον, Τριάς αγία, δόξα σοι. 
(Προσευχή του Αγ. Ιωαννικίου) 

Άναρχε άκτιστε Τριάς, αµέριστε Μονάς, η τρία οὖσα και εν Πατήρ, Υιός και Πνεύμα, εις ο Θεός, 
προσδέχου τον ὕμνον, εκ τῶν πηλίνων γλωσσών, ὡς εκ στομάτων φλογερών. (Από το Τριώδιο) 


ΟΘΕΟΣ ΩΣ ΑΜΟΙΒΑΙΑ ΑΓΑΠΗ 


«Πιστεύω εις ένα Θεόν»: έτσι βεβαιώνουμε στην αρχή του «Πιστεύω». Αλλ' αμέσως µετά 
συνεχίζουμε για να πούμε πολύ περισσότερ' απ' αυτό. Πιστεύω, συνεχίζουμε, σ' ένα Θεό που είναι 
ταυτόχρονα τρεις, Πατέρας, Υιός και Άγιο Πνεύμα. Υπάρχει µέσα στο Θεό πραγματική διαφοροποίηση 
αλλά και αληθινή ενότητα. Ο Θεός των Χριστιανών δεν είναι µόνο µία µονάδα αλλά µία ένωση, όχι μόνο 
ενότητα αλλά και κοινότητα. Ὑπάρχει µέσα στο Θεό κάτι ανάλογο προς την «κοινωνία». Δεν είναι ένα 
πρόσωπο µόνο του, που αγαπάει µόνο τον εαυτό του, δεν είναι µία µονάδα που αυτοπεριέχεται ή «Ο Ένας». 
Είναι ενότητα τριών: τρία ίσα πρόσωπα, που το καθένα κατοικεί µέσα στ' άλλα δύο µε τη δύναμη µιας 
αέναης κίνησης αμοιβαίας αγάπης. Απιο ο{ρο 51πι, «Αγαπώ γι αυτό υπάρχω»: ο τίτλος του ποιήµατος της 
Καΐμιεεπ Καΐπε µπορεί να χρησιμέψει σαν ένα υπόδειγμα για το Θεό -την Αγία Τριάδα. Κάτι που ο 
6ΠαΚεξρεα(ε λέει σχετικά µε την αγάπη δύο ανθρώπων θα μπορούσε ν' αποδοθεί επίσης και στη θεϊκή αγάπη 
των αιωνίων Τριών: 

Έτσι αγαπούσαν, σαν η αγάπη µέσα στο ζευγάρι να µην είχε παρά στο ένα την ουσία: οι δυό τους 
διαφορετικοί, αδιαίρετοι ωστόσο ο αριθµός ήταν νεκρός εκεί, µέσ' στην αγάπη! 

Ο τελικός σκοπός της πνευματικής Οδού είναι: εμείς οι άνθρωποι να γίνουμε µέρος αυτής της 
Τριαδικής περιχώρησης, συνεπαρµένοι τελείως µέσα στον κύκλο της αγάπης που υπάρχει µέσα στο Θεό. 
Έτσι προσευχήθηκε ο Χριστός στον Πατέρα του, τη νύχτα πριν από τη Σταύρωσή του: «ίνα πάντες εν ώσιν, 
καθώς, συ, πάτερ, εν εμοί καγώ εν σοι, ίνα και αυτοί εν ημίν ώσιν» (]ωαν. 17,21). 

Γιατί να πιστεύουμε ότι ο Θεός είναι τρία; Δεν είναι πιο εύκολο να πιστεύουμε απλά στη θεϊκή 
ενότητα, όπως οι Εβραίοι και οι Μωαμεθανοί; Φυσικά είναι ευκολότερο. Το τριαδικό δόγμα βρίσκεται 
μπροστά µας σαν µια πρόκληση, σαν ένα «πρόβλημα» στην κυριολεξία: είναι, µε τα λόγια του Ν]441π11τ 
Γο55Κν, «ένας σταυρός για τοὺς τρόπους της ανθρώπινης σκέψης», και απαιτεί από µας µια ριζική πράξη 
μετάνοιας -όχι μόνο µια χειρονομία τυπικής συγκατάθεσης, αλλά µία αληθινή αλλαγή νου και καρδιάς. 

Γιατί, λοιπόν, να πιστεύουμε στο Θεό ως Τριάδα; Στο προηγούμενο κεφάλαιο είδαμε, ότι οι δύο 
τρόποι που μπορούν να µας βοηθήσουν πιο πολύ για να μπούμε στο θείο μυστήριο είναι, να βεβαιώσουμε 
ότι ο Θεός είναι προσωπικός και ότι ο Θεός είναι αγάπη. Τωρα και οι δυό αυτές γνώσεις προὐποθέτουν 
συμμετοχή και αμοιβαιότητα. Πρώτον, ένα «πρόσωπο» δεν είναι καθόλου το ίδιο πράγµα μ' ένα «άτομο». 
Απομονωμένοι, ανεξάρτητοι, -κανείς από µας δεν είναι έν' αυθεντικό πρόσωπο αλλ' απλώς ένα άτοµο, μία 
απλή μονάδα όπως καταγράφεται στην απογραφή. Ο εγωκεντρισµός είναι ο θάνατος της αληθινής 
προσωπικότητας. Ο καθένας γίνεται αληθινό πρόσωπο µόνο όταν σχετίζεται µε άλλα πρόσωπα, όταν ζει γι 
αυτά και µέσα σ' αυτά. Δεν µπορεί να υπάρξει άνθρωπος, όπως πολύ σωστά έχουν πει, μέχρι να 
επικοινωνήσουν τουλάχιστον δύο άνθρωποι. Το ίδιο αληθεύει, κατά δεύτερο λόγο, και για την αγάπη. Η 
αγάπη δεν µπορεί να υπάρξει στην απομόνωση αλλά πρὺποθέτει τον άλλο. Η αγάπη για τον εαυτό µας είναι 
η άρνηση της αγάπης. Όπως ο ΟµαΓίες ἸΝ/]Ιαπις δείχνει µε τόσον αποστομωτικό τρόπο στο μυθιστόρημά 
του «Κατέβασμα στην Κόλαση», η αγάπη του εαυτού µας είναι κόλαση: γιατί, σ' έσχατη ανάλυση, η αγάπη 
του εαυτού µας δείχνει το τέλος κάθε χαράς και κάθε νοήματος. Κόλαση δεν είναι οι άλλοι 
άνθρωποι κόλαση είναι ο εαυτός μου, όταν είναι αποκοµένος απ' τους άλλους µε τον εγώκεντρισμό. 

Ο Θεός είναι πολύ καλύτερος απ' το καλύτερο που ξέρουμε για τον εαυτό µας. Αν το πιο πολύτιμο 
στοιχείο στην ανθρώπινη ζωή µας είναι η σχέση του «Εγώ και Σύ», τότε δεν μπορούμε παρά ν' αποδώσουμε 
αυτή την ίδια σχέση, ὧς ένα σηµείο, στην αιώνια ύπαρξη του ίδιου του Θεού. Και αυτό είναι ακριβώς που 

εννοεί το δόγμα της Αγίας Τριάδος. Στο εσώτατο της θεϊκής ζωής, προαιώνια ο Θεός ξέρει τον εαυτό του ὡς 
«Εγώ και Συ», µε τριπλό τρόπο και χαίρεται διαρκώς μ' αυτή τη γνώση. 

Όλα , λοιπόν, όσα εννοούνται από την περιορισμένη δυνατότητα κατανόησης του ανθρώπινου 
προσώπου και της ανθρώπινης αγάπης, αυτά τα βεβαιώνουμε επίσης και για τον θεό-Τριάδα, προσθέτοντας 
ότι σχετικά μ' αυτόν αυτά τα πράγματα σημαίνουν άπειρα περισσότερα απ' αυτά που μπορούμε να 
φανταστούμε ποτέ. 

Προσωπικότητα και αγάπη σημαίνουν ζωή, κίνηση, ανακάλυψη. Επομένως το Τριαδικό δόγμα 
εννοεί ότι θάπρεπε να σκεφτόμαστε τον Θεό µε δυναμικούς παρά µε στατικούς όρους. Ο Θεός δεν είναι 
μόνο ακινησία, γαλήνη, αναλλοίωτη τελειότητα. Για τις εικόνες που θα µας έδειχναν τον Τριαδικό Θεό, 
θάπρεπε να παρατηρούμε πιο πολύ τον άνεμο, το νερό που τρέχει, τις φλόγες της φωτιάς που δεν ησυχάζουν 
ποτέ. Μια προσφιλής αναλογία για την Τριάδα υπήρξε πάντα εκείνη µε τοῦς τρεις δαυλούς που καίνε µε µια 
μόνο φλόγα. Μας λένε τα Αποφθέγματα των Πατέρων της Ερήμου πως ένας αδελφός ήρθε κάποτε να 
μιλήσει µε τον Αββά Ιωσήφ του Πανεφώ. «Αββά» είπε ο επισκέπτης, «ανάλογα µε τη δύναμή µου τηρώ ένα 
ταπεινό κανόνα προσευχής και νηστείας, μελέτης και σιωπής, και όσο μπορώ κρατώ τον εαυτό μου αγνό ως 
προς τις σκέψεις. Τι περισσότερο μπορώ να κάνω;» Σε απάντηση, ο Αββάς Ιωσήφ σηκώθηκε και ύψωσε τα 
χέρια του προς τον ουρανό’ και τα δάχτυλά του έγιναν σαν δέκα δάδες αναμένες. Και ο γέροντας είπε στον 
αδελφό: «Αν επιθυμείς, μπορείς να γίνεις ολόκληρος σαν µια φλόγα». Αν αυτή η εικόνα της ζωντανής 
φλόγας µας βοηθάει να καταλάβουμε τη φύση του ανθρώπου στο ὑψιστό τῆς σημείο, δεν μπορεί να 
εφαρμοστεί και για το Θεό; Τα τρία πρόσωπα της Τριάδος είναι «απόλυτα σαν µια φλόγα». 

Αλλά τελικά η λιγότερο παραπλανητική εικόνα θα βρεθεί όχι στο φυσικό κόσµο, έξω απὀ µας, αλλά 
στην ανθρώπινη καρδιά. Η καλύτερη αναλογία είναι αυτή µε την οποία αρχίσαμε: η εμπειρία που έχουμε 
όταν ενδιαφερόµαστε έντονα για ένα άλλο πρόσωπο, και η γνώση ότι η αγάπη µας βρίσκει ανταπόκριση. 


ΤΡΙΑ ΠΡΟΣΩΠΑ ΣΕ ΜΙΑ ΟΥΣΙΑ. 


«Εγώ και ο Πατήρ εν εσμέν», είπε ο Χριστός (Ίωαν. 10,30). Τι εννοούσε; Για μιαν απάντηση 
κοιτάζουµε αρχικά στις δύο πρώτες από τις εφτά Οικουμενικές Συνόδους: στη Σύνοδο της Νικαίας (325), 
στην πρώτη Σύνοδο στην Κωνσταντινούπολη (381), και στο Σύμβολο της Πίστεως που διαμόρφωσαν. Η 
κεντρική και αποφασιστική κατάφαση στο «Πιστεύω» είναι ότι ο Ιησούς Χριστός είναι «Θεός αληθινός εκ 
Θεού αληθινού», «ομοούσιος» µε τον Θεό Πατέρα. Με άλλα λόγια, ο Πησούς Χριστός είναι ίσος µε τον 
Πατέρα: είναι Θεός µε την ίδια έννοια που ο Πατέρας είναι Θεός, κι όµως δεν είναι δύο Θεοί αλλά ένας. 
Αναπτύσσοντας αυτή τη διδασκαλία, οι Έλληνες Πατέρες του τέλους του 4ου αιώνα είπαν τα ίδια για το 
Άγιο Πνεύμα: είναι επίσης αληθινά Θεός, «ένας στην ουσία» µε τον Πατέρα και τον Υιό. Αλλά αν και ο 
Πατέρας, ο Υιός και το Πνεύμα είναι ένας µόνο Θεός, όµως ο καθένας τους προαιώνια είναι ένα πρόσωπο, 
ένα σαφές κέντρο συνειδητής ατοµικότητας. Ο Τριαδικός Θεός επομένως πρέπει να περιγραφεί ὡς «τρία 
πρόσωπα σε µια ουσία). Υπάρχει αιώνια στο Θεό αληθινή ενότητα συνδυασμένη µε αυθεντικά προσωπική 
διαφοροποίηση: ο όρος ουσία δείχνει την ενότητα και ο όρος πρόσωπον δείχνει τη διαφοροποίηση. Ας 
προσπαθήσουμε να καταλάβουμε τι υποδηλώνεται μ' αυτή την κάπως δυσνόητη γλώσσα, γιατί το δόγμα της 
Αγίας Τριάδος είναι ζωτικό για τη σωτηρία µας. 

Ο Πατέρας, ο Υιός και το Πνεύμα είναι ένα στην ουσία όχι µόνο υπό την έννοια ότι και οιτρεις είναι 
πρότυπα της ἰδιας ομάδας ή γενικής κατηγορίας, αλλά υπό την έννοια ότι σχηματίζουν µία, μοναδική, 
ιδιαίτερη πραγματικότητα. Σ' αυτή την άποψη υπάρχει µία σημαντική διαφορά ανάμεσα στην έννοια, κατά 
την οποία τα τρία θεῖκά πρόσωπα είναι ένα, και στην έννοια κατά την οποία τρία πρόσωπα ανθρώπινα θα 
μπορούσαν να οριστούν ως ένα. 

Τρία ανθρώπινα πρόσωπα, ο Πέτρος, ο Ιάκωβος και ο Ιωάννης ανήκουν στην ίδια γενική κατηγορία 
«άνθρωπος». Όμως όσο στενά κι αν συνεργάζονται, ο καθένας διατηρεί τη δική του θέληση και τη δική του 
ενέργεια, δρώντας σύμφωνα µε τη δική του χωριστή δύναμη πρωτοβουλίας. Με δυο λέξεις είναι τρεις 
άνδρες και όχι ένας. Αλλά στην περίπτωση των τριών προσώπων της Τριάδος, δεν συμβαίνει αυτό. Υπάρχει 
διάκριση, αλλά ποτέ χωρισμός. ο Πατέρας, ο Υιός και το Πνεύμα, έτσι βεβαιώνουν οι άγιοι, ακολουθώντας 
τη μαρτυρία της Γραφής -έχουν µόνο µία θέληση και όχι τρεις, µόνο μία ενέργεια και όχι τρεις. Κανείς από 
τοὺς τρεις δεν ενεργεί ποτέ χωριστά, δίχως τους άλλους δύο. Δεν είναι τρεις Θεοί, αλλά ένας Θεός. 

Όμως, αν και τα τρία πρόσωπα ποτέ δεν ενεργούν χωριστά το ένα από το άλλο, υπάρχει στο Θεό 
πραγματική διαφοροποίηση όπως και ιδιαίτερη ενότητα. Από την εμπειρία που έχουμε για το Θεό στο έργο 
της ζωής µας, ενώ βρίσκουμε ότι οι τρεις ενεργούν πάντα μαζί, όµως ξέρουμε ότι ο καθένας ενεργεί µέσα 
μας µε διαφορετικό τρόπο. Αισθανόµαστε το Θεό σαν τρεις µέσα σ' ένα και πιστεύουμε ότι αυτή η τριπλή 
διαφοροποίηση στην εξωτερική ενέργεια του Θεού αντανακλά µια τριπλή διαφοροποίηση στην εσωτερική 
του ζωή. Η διάκριση μεταξύ τῶν τριών προσώπων πρέπει να θεωρηθεί σαν µια αιώνια διάκριση που 
υφίσταται µέσα στη φύση του ίδιου του Θεού: δεν έχει σχέση µόνο µε την εξωτερική του δραστηριότητα 
μέσα στον κόσμο. Ο Πατέρας, ο Υιός και το Πνεύμα δεν είναι μόνο «τρόπου ή «διαθέσεις» της θεότητας, 
δεν είναι μόνο μάσκες που ο Θεός προσλαμβάνει για ένα διάστηµα για τις συναλλαγές του µε τη δημιουργία 
και µετά τις εγκαταλείπει. Αντίθετα είναι τρία, ισότιμα και συναΐδια, πρόσωπα. Ένας ανθρώπινος πατέρας 
είναι μεγαλύτερος απ' το παιδί του, αλλά όταν μιλάμε για το Θεό ως «Πατέρα» και «Υιό» δεν πρέπει να 
κατανοούµε τους όρους στην κυριολεξία. Βεβαιώνουμε για τον Υιό, «Δεν υπήρξε χρόνος κατά τον οποίο 
δεν υφίστατο». Και το ίδιο λέγεται για το Πνεύμα. 

Ο καθένας από τους τρεις είναι πλήρης και τέλειος Θεός. Κανείς δεν είναι περισσότερο ή λιγότερο 
Θεός από τους άλλους. Ο καθένας κατέχει όχι το ένα τρίτο της θεότητας, αλλά ολόκληρη τη θεότητα στην 
ολότητά της: όµως, ο καθένας ζει και είναι αυτή η ίδια η θεότητα, µε το δικό του διακριτικό και προσωπικό 
τρόπο. 

Τονίζοντας αυτή την τριαδική ενότητα µέσα στη διαφοροποίηση, ο άγ. Γρηγόριος Νύσσης γράφει: 

Όλα όσα είναι ο Πατέρας, τα βλέπουμε αποκαλυµένα στον Υιό: όλα όσα είναι του Υιού, είναι επίσης 
και του Πατέρα: γιατί όλος ο Ὑιός κατοικεί µέσα στον Πατέρα, και έχει ολόκληρο τον Πατέρα που κατοικεί 
μέσα του... Ο Υιός που υπάρχει πάντα µέσα στον Πατέρα δεν µπορεί ποτέ να χωριστεί απ' αυτόν, οὔτε 
μπορεί το Πνεύμα ποτέ να χωριστεί από τον Υιό, που ενεργεί το κάθε τι µέσω του Πνεύματος. Αυτός που 
δέχεται τον Πατέρα, δέχεται ταυτόχρονα και τον Ὑιό και το Πνεύμα. Είναι αδύνατο ν' αντιμετωπίσουμε 
οποιοδήποτε είδος διαίρεσης ή διάζευξης ανάµεσά τους: δεν μπορούμε να σκεφτούμε τον Υιό χωριστά από 
τον Πατέρα, ούτε να χωρίσουμε το Πνεύμα από τον Υιό. Υπάρχει ανάµεσα στους τρεις µία µετοχή και μία 
διαφοροποίηση που είναι πέρα από λόγια και κατανόηση. Η διάκριση ανάμεσα στα πρόσωπα δεν βλάπτει τη 
μοναδικότητα της φύσης, οὔτε η μετεχόμενη ενότητα της ουσίας οδηγεί σε µια σύγχυση ανάμεσα στα 
διακριτικά, χαρακτηριστικά των προσώπων. Μην εκπλήττεσαι που θα μιλήσουμε για τη θεότητα σαν να 
ήταν ταυτόχρονα και ενοποιημένη και διαφοροποιημένη. Χρησιμοποιώντας γρίφους αντιμετωπίζουμε μία 
παράξενη και παράδοξη διαφορά µέσα στην ενότητα και ενότητα µέσαστη διαφοροποίηση. 

«Χρησιμοποιώντας γρίφους...»: Ο άγ. Γρηγόριος προσπαθεί να τονίσει µε έµφαση, ότι το Τριαδικό 
δόγμα είναι «παράδοξο» και βρίσκεται «πέρα από λόγια και κατανόηση». Είναι κάτι που µας έχει 
αποκαλυφθεί από το Θεό και όχι κάτι που αποδείχθηκε από τη δική µας λογική. Μπορούμε να το 
υπαινιχθούµε µε ανθρώπινη γλώσσα, αλλά δεν μπορούμε να το εξηγήσουμε µε πληρότητα. Οι λογικές µας 
δυνάμεις είναι ένα δώρο του Θεού και πρέπει να τις χρησιμοποιήσουμε όλες: αλλά θάπρεπε ν' 
αναγνωρίσουμε τα ὀριά τους. Η Τριάς δεν είναι µια φιλοσοφική θεωρία αλλά ο ζωντανός Θεός που 
λατρεύουμε: και έτσι φτάνουμε σ' ένα σημείο καθώς πλησιάζουμε προς την Τριάδα όπου η 
επιχειρηµατολογία και η ανάλυση πρέπει να δώσουν τη θέση τοὺς στη σιωπηλή προσευχή. Σιγησάτω πάσα 
σαρξ βροτεία και στήτω µετά φόβου και τρόμου» (Λειτουργία του Αγίου Ιακώβου). 


ΠΡΟΣΏΠΙΚΑ ΧΑΡΑΚΤΗΡΙΣΤΙΚΑ 


Το πρώτο πρόσωπο της Τριάδος,, ο Θεός Πατέρας, είναι η κρήνη της Θεότητας, η πηγή, αιτία ή αρχή 
της προέλευσης για τα άλλα δύο πρόσωπα. Είναι ο σύνδεσμος της ενότητας ανάµεσα στοὺς τρεις: Υπάρχει 
ένας Θεός επειδή υπάρχει ένας Πατέρας. «Η ένωση είναι ο Πατέρας, από τον οποίο και προς τον οποίο η 
τάξη των προσώπων διανύει την πορεία της» (άγ. Γρηρόριος ο Θεολόγος). Από τα άλλα δύο πρόσωπα το 
καθένα ορίζεται µε όρους, ανάλογα µε τη σχέση τους προς τον πατέρα: ο Ὑιός «γεννάταυ από τον Πατέρα, 
το Πνεύμα «εκπορεύεταυ από τον Πατέρα. Στη Λατινική Δύση, συνήθως πιστεύεται ότι το Πνεύμα 
προέρχεται «από τον Πατέρα και από τον Υιό»: και η λέξη Π]οαις («και εκ του Υιού») έχει προστεθεί στο 
Λατινικό κείµενο του «Πιστεύω». Η Ορθοδοξία θεωρεί το Π]Ι1οηα6 όχι µόνο μιαν ανεύθυνη προσθήκη -γιατί 
εισχώρησε στο «Πιστεύω» δίχως τη συναίνεση της Χριστιανικής Ανατολής- αλλά επίσης φρονεί ότι το 

δόγμα της «διπλής εκπόρευσης» όπως κοινά λέγεται, είναι θεολογικά ανακριβές και πνευματικά βλαβερό. 
Σύμφωνα µε τους Έλληνες Πατέρες του 4ου αι., που η Ορθόδοξη Εκκλησία ακολουθεί ὡς σήμερα, ο 
Πατέρας είναι η μόνη πηγή και το πεδίο της ενότητας µέσα στη Θεότητα. Με το να θεωρήσουμε τον Υιό 
πηγή όπως τον Πατέρα, ή σε συνδυασμό μ' αυτόν, ριψοκινδυνεύουμε μία σύγχυση στα διακριτικά 
χαρακτηριστικά τῶν προσώπων (ιδιώματα) 

Το δεύτερο πρόσωπο της Τριάδος είναι οΥτός του Θεού, ο «Λόγος» του. Μιλώντας μ' αυτό τον 
τρόπο για το Θεό ως Υιό και Πατέρα, πρέπει αµέσως να υπονοήσουμε µια κίνηση αμοιβαίας αγάπης, σαν 
αυτή που σημειώσαμε προηγουμένως. Συνεπάγεται ότι προαιώνια ο ίδιος ο Θεός, ὡς Υιός, σε υιϊκή υπακοή 
και αγάπη αποδίδει στο Θεό Πατέρα την ὕπαρξη που ο Πατέρας από πατρική αυτοδιάθεση αιώνια τον 
γεννά. 

Είναι µέσα και µέσω του Υιού που ο Πατέρας µας αποκαλύπτεται: «Εγώ ειµί η οδός και η αλήθεια 
και η ζωή: ουδείς έρχεται προς τον πατέρα ει µη δι εμού» (]ωαν. 14.6). Αυτός είναι που γεννήθηκε στη γη 
σαν άνθρωπος από την Παρθένο Μαρία, στην πόλη της Βηθλεέμ. Αλλά ὡς Λόγος του Θεού εργάζεται 
επίσης καὶ πριν από την Ενσάρκωση. Αυτός είναι η αρχή της τάξης και του σκοπού που διαπερνά όλα τα 
πράγματα ἑλκοντάς τα σε ενότητα µε το Θεό και κάνοντας έτσι το σύμπαν έναν «κόσμο», ἐναρμονικό και 
ολοκληρωμένο σύνολο. Ο Δημιουργός-Λόγος έχει προσδώσει σε κάθε δημιούργημα τον δικό του 
ενυπάρχοντα λόγο ή εσωτερική αρχή που το διαφοροποιεί απόλυτα, και που ταυτόχρονα το ελκύει και το 
κατευθύνει προς τον Θεό. Το ανθρώπινο έργο µας ὡς τεχνιτών ή κατασκευαστών είναι να διακρίνουμε 
αυτόν το λόγο που κατοικεί στο κάθε πράγμα και να τον αφήσουμε να εκδηλωθεί: δεν προσπαθούμε να 
κυριαρχούμε αλλά να συνεργαζόμαστε. 

Το τρίτο πρόσωπο είναι το Άγιο Πνεύμα, ο «άνεμος»; ή η «αναπνοή» του Θεού. Ενώ 
αντιλαμβανόμαστε την ανισότητα τῶν τυπικών κατατάξεων, θα μπορούσαμε ίσως να πούμε ότι το Πνεύμα 
είναι ο Θεός µέσα µας, ο Υιός είναι ο Θεός μαζί µας, και ο Πατέρας, ο Θεός πάνω ή περ' από µας. Όπως και 
ο Υιός µας δείχνει τον Πατέρα, έτσι και το Πνεύμα µας δείχνει τον Υιό, παρουσιάζοντάς τον σε µας. Όμως 
η σχέση είναι αμοιβαία. Το Πνεύμα µας παρουσιάζει τον Υιό, αλλά ο Ὑιός ειν’ εκείνος που µας στέλνει το 
Πνεύμα. (Σημειώνουμε ότι υπάρχει µία διάκριση ανάµεσα στην «αιώνια εκπόρευση» του Πνεύματος και 
στην «εγκόσμια αποστολή» του. Το Πνεύμα στέλνεται στον κόσμο, εν χρόνω, από τον Υιό, αλλά, όσον 
αφορά την προέλευσή του µέσα στην αιώνια ζωή της Τριάδος, το Πνεύμα εκπορεύεται από τον Πατέρα 
μόνο). 

Χαρακτηρίζοντας το καθένα από τα τρία πρόσωπα, ο Συνέσιος Κυρηνείας γράφει: 

Χαίρε, Πατέρα, πηγή του Υιού, Υιό, εικόνα του Πατέρα: 

Πατέρα, το έδαφος όπου στέκεται ο Υιός, Υιέ, η σφραγίδα του Πατέρα: 

Πατέρα, η δύναμη του Υιού, Υιό, η ομορφιά του Πατέρα: 

Πάναγνο Πνεύμα, σύνδεσμε ανάμεσα στον Πατέρα και τον Υιό. 

Στείλε, Ὁ Χριστέ, το Πνεύμα, στείλε τον Πατέρα στην ψυχή μου: 

πότισε τη στεγνή μου καρδιά μ' αυτή τη δροσιά, το πιο καλό απ' όλα τα δώρα σου. 


κ 

Γιατί να μιλάμε για το Θεό ως Πατέρα και Υιό και όχι ως Μητέρα και Θυγατέρα; Η ίδια η Θεότητα 
δεν έχει ούτε ανδρικότητα ούτε θηλυκότητα. Αν και τ' ανθρώπινα χαρακτηριστικά του φύλου µας σαν άνδρα 
και γυναίκας αντανακλούν, στο υψηλότερο και πιο αληθινό σηµείο τους, µιαν άποψη τῆς θείας ζωής, όµως 
στο Θεό δεν υπάρχει κανένα στοιχείο φύλου. Όταν, επομένως, μιλάμε για το Θεό ὡς Πατέρα, δεν μιλάμε 
κατά κυριολεξία, αλλά συμβολικά. Όμως γιατί θα πρεπε νάναι τα σύμβολα αρσενικά παρά θηλυκά; Γιατί να 
καλούμε το Θεό «αυτός» και όχι «αυτή»; Πράγματι, οι Χριστιανοί μερικές φορές έχουν προσδώσει 
«μητρική γλώσσα» στο Θεό. Ο Αφραάτ, ένας από τους πρώτους Σύρους Πατέρες, μιλάει για την αγάπη του 
πιστού προς «τον Θεό Πατέρα του και το Άγιο Πνεύμα Μητέρα του», ενώ στη Μεσαιωνική Δύση, βλέπουμε 
την Ταάγ Ια]14η του Νοτν!ίςη να βεβαιώνει: «Ο Θεός αγάλλεται που είναι ο Πατέρας µας, και ο Θεός 
αγάλλεται που είναι η Μητέρα µας». Αλλ' αυτές είναι εξαιρέσεις. Σχεδόν πάντα ο συμβολισμός που 
χρησιμοποιήθηκε για το Θεό από τη Βίβλο και µέσα στη λατρεία της Εκκλησίας υπήρξε αρσενικού γένους. 

Δεν μπορούμε ν' αποδείξουμε μ' επιχειρήματα γιατί αυτό θάπρεπε νάναι έτσι: ωστόσο, παραμένει 
ένα γεγονός στη Χριστιανική µας εμπειρία, ότι ο Θεός έχει βάλει τη σφραγίδα του πάνω σε ορισμένα 

σύμβολα και όχι πάνω σε άλλα. Τα σύμβολα δεν τα διαλέγουμε εμείς: µας έχουν αποκαλυφθεί και δοθεί. 
Ένα σύμβολο µπορεί να επαληθευθεί, να βιωθεί, να γίνει αντικείµενο προσευχής -αλλά όχι ν' αποδειχτεί 
λογικά. Αυτά τα «δεδομένα» σύμβολα, όµως, ενώ δεν μπορούν ν' αποδειχτούν δεν είναι καθόλου αυθαίρετα. 
Όπως τα σύμβολα στο μύθο, στη φιλολογία και την τέχνη, τα θρησκευτικά µας σύμβολα φτάνουν βαθιά 
μέσα στις κρυμένες ρίζες της ὑπαρξής μας και δεν μπορούν ν' αλλάξουν δίχως βαρυσήμαντες συνέπειες. Αν, 
για παράδειγµα, αρχίζαµε να λέμε«Μήτερ ημών η εν τοις ουρανοίς», αντί του «Πάτερ ημών», δεν θ' 
αλλοιώναμε µόνο ένα συµπτωµατικό κομμάτι µιας φαντασίας αλλά θ' αντικαθιστούσε το Χριστιανισμό μ' 
ένα νέο είδος θρησκείας. Μία Μητέρα Θεά δεν είναι ο Κύριος της Χριστιανικής Εκκλησίας. 

Γιατί θάπρεπε ο Θεός νάναι µια κοινωνία τριών θεϊκών προσώπων, ούτε περισσοτέρων οὔτε 
λιγοτέρων; Εδώ πάλι δεν µπορεί να υπάρξει λογική απόδειξη. Το τριαδικό του Θεού είναι κάτι δεδομένο ή 
αποκαλυµένο σε µας µέσα στη Γραφή, στην Αποστολική Παράδοση, και στην εμπειρία των αγίων διά 
μέσου τῶν αιώνων. Ό,τι έχουμε να κάνουμε είναι να επαληθεύσουµε αυτό το δεδομένο γεγονός μεσ' από τη 
δική µας ζωή προσευχής. 

Ποια είναι ακριβώς η διαφορά ανάµεσα στη «γέννηση» του Ὑιού και στην «εκπόρευση» του 
Πνεύματος; «Ὁ τρόπος της γέννησης και ο τρόπος της εκπόρευσης είναι ακατανόητος», λέει ο άγ. Ιωάννης ο 
Δαμασκηνός. «Μας έχουν πει ότι υπάρχει µία διαφορά ανάμεσα στη γέννηση και την εκπόρευση, αλλά δεν 
καταλαβαίνουμε καθόλου ποια είναι η φύση αυτή της διαφοράς». Αν ο άγ. Ιωάννης ο Δαμασκηνός 
ομολογούσε τη σύγχυση του, πόσο μάλλον εμείς. Οι όροι «γέννηση» και «εκπόρευση» είναι συμβατικά 
σημάδια για µια πραγματικότητα περ' απ' την αντίληψη του λογικού µας μυαλού. «Το λογικό µας μυαλό 
είναι αδύνατο, και η γλώσσα µας ακόµη πιό αδύνατη», παρατηρεί ο Μέγας Βασίλειος. «Είναι πιο εύκολο να 
μετρήσεις ολόκληρη τη θάλασσα μ' ένα μικροσκοπικό κουπάκι, από το να συλλάβεις την άφατη 
μεγαλειότητα του Θεού µε το ανθρώπινο μυαλό». Αλλά, ενώ δεν μπορούν να ερμηνευτούν πλήρως αυτά τα 
σημάδια (όπως είπαμε), μπορούν να επαληθευτούν. Στη συνάντησή µας µε το Θεό την ώρα της προσευχής 
ξέρουμε ότι το Πνεύμα δεν είναι το ίδιο µε τον Υιό, ακόµη κι αν δεν μπορούμε να ορίσουµε ακριβώς µε 
λόγια ποια είναι η διαφορά. 


ΤΑ ΑΥΟ ΧΕΡΙΑ ΤΟΥ ΘΕΟΥ 


Ας προσπαθήσουμε να διευκρινήσουµε το Τριαδικό δόγμα κοιτάζοντας τα Τριαδικά σχήματα στην 
ιστορία της σωτηρίας και στη δική µας ζωή προσευχής. 

Τα τρία πρόσωπα, όπως είδαμε, εργάζονται πάντα µαζί κι έχουν µια θέληση και μιαν ενέργεια. Ο ἀγ. 
Ειρηναίος μιλάει για τον Ὑιό και το Πνεύμα, σαν τα δυο «χέρια» του Θεού Πατέρα: και σε κάθε 
δημιουργική και αγιαστική πράξη ο Πατέρας χρησιμοποιεί ταυτόχρονα και τα δυο αυτά «χέρια». Η Γραφή 
και η λατρεία δίνουν επανειληµένα παραδείγματα γι αυτό. 


1. Δημιουργία. 


«Τω λόγω του Κυρίου οι ουρανοί εστερεώθησαν και τῳ πνεύματι του στόματος αυτού πάσα η 
δύναμις αυτών» (Ψαλμ. 32,6). Ο Θεός Πατέρας δημιουργεί µε το «Λόγο» του (το δεύτερο πρόσωπο) και µε 
το «Πνεύμα» του (το τρίτο πρόσωπο). Τα «δύο χέρια» του Πατέρα εργάζονται µαζί για τη διαµόρφωση του 
σύμπαντος. Για το Λόγο λέγεται, «πάντα δι αυτού εγένετο»), για το Πνεύμα λέγεται ότι στη δηµιουργία 
«εκάλυπτε» ή «επεφέρετο επάνω του ύδατος» (Γεν. 1,2). Όλα τα δημιουργήματα έχουν τη σφραγίδα της 
Τριάδος. 


2. Ενσάρκωση. 


Στον Ευαγγελισμό ο Πατέρας στέλνει το Άγιο Πνεύμα στην Ὑπερευλογημένη Παρθένο Μαρία, και 
αυτή συλλαμβάνει τον αιώνιο Υιό του Θεού (Λουκ. 1,35). Επομένως, η πρόσληψη της ανθρώπινης φύσης 
μας από το Θεό είναι Τριαδικό έργο. Το Πνεύμα στέλνεται από τον Πατέρα για να πραγματοποιήσει την 
παρουσία του Υιού µέσα στη μήτρα της Παρθένου. Η ενσάρκωση, θα έπρεπε να προστεθεί, δεν είναι μόνο 
έργο της Τριάδος αλλά επίσης έργο της ελεύθερης θέλησης της Μαρίας. Ο Θεός περίμενε την εκούσια 

συγκατάθεσή της που εκφράστηκε µε τα λόγια: «Ιδού η δούλη του Κυρίου: γένοιτό μοι κατά το ρήμα σου» 
(Λουκ. 1.35): και αν αυτή η συναίνεση δεν είχε δοθεί, η Μαρία δεν είχε γίνει Μητέρα του Θεού. Η θεία 
Χάρη δεν καταστρέφει την ανθρώπινη ελευθερία αλλά την επιβεβαιώνει. 


3. Η Βάπτιση του Χριστού. 


Στην Ορθόδοξη παράδοση αυτή θεωρείται αποκάλυψη της Τριάδος. Ἡ φωνή του Πατέρα απὀ τον 
ουρανό μαρτυρεί για τον Υιό λέγοντας, «Οὐτός εστιν ο υιός µου ο αγαπητός, εν ὦ ευδόκησα». και την ίδια 
στιγμή το Άγιο Πνεύμα, µε τη µορφή ενός περιστεριού κατεβαίνει από τον Πατέρα και αναπαύεται στον Υιό 
(Ματθ. 3, 16-17). Έτσι η Ορθόδοξη Εκκλησία ψάλλει τα Θεοφάνεια (6 Ιανουαρίου), στη γιορτή της 
Βαπτίσεως του Χριστού: 


Εν Ιορδάνη βαπτιζοµένου σου, Κύριε, η της Τριάδος εφανερώθη προσκύνησις: 
του γαρ Γεννήτορος η φωνή προσεμαρτύρει σοι, αγαπητόν σε Υιόν ονομάζουσα: 
και το Πνεύμα εν είδει περιστεράς εβεβαίου του λόγου το ασφαλές. 

Ο επιφανείς, Χριστέ ο Θεός, και τον κόσμον φωτίσας, δόξα σοι. 


4. Η Μεταμόρφωση του Χριστού. 


Κι αυτή επίσης είναι ένα τριαδικό γεγονός. Η ίδια σχέση επικρατεί ανάµεσα στα τρία προσωπα όπως 
στο βάπτισμα. Ο Πατέρας μαρτυρεί από τον ουρανό, «οὐτός εστιν ο Ὑιός μου ο αγαπητός, εν ὦ 
ευδόκησα: αυτού ακούετε» (Ματθ. 17.5), ενώ, όπως πριν το πνεύμα κατέρχεται στον Υιό, αυτή τη φορά 
κατέρχεται σαν ένα σύννεφο φωτός (Λουκ. 9,34). Καθώς βεβαιώνουµε σ' έναν από τους ύμνους γι' αυτή τη 
γιορτή (6 Αυγούστου): 


Φως αναλλοίωτον, Λόγε, φωτός Πατρός αγεννήτου, εν τῶ φανέντι φωτί σου σήμερον εν Θαβωρίω, 
φῶς είδομεν τον Πατέρα, φῶς και το Πνεύμα, φωταγωγούν πάσαν κτίσιν. 


5.Η Ευχαριστιακή Επίκληση. 


Το ίδιο Τριαδικό σχήμα που εμφανίζεται στον Ευαγγελισμό, τη Βάπτιση και τη Μεταμόρφωση, 
παρουσιάζεται µε τον ίδιο τρόπο στην κορυφαία στιγµή της Ευχαριστίας, στην επίκληση του Αγίου 
Πνεύματος. Με λόγια που απευθύνονται στον Πατέρα, ο ιερέας που ιερουργεί λέει στη Λειτουργία του αγ. 
Ἰωάννου του Χρυσοστόμου: 


Έτι προσφέροµέν σοι την λογικήν ταύτην και αναίµακτον λατρείαν, και παρακαλούμεν σε, και 
δεόμεθα και ικετεύομεν: κατάπεμψον το Πνεύμά σου σου το Άγιον εφ' ημάς και επί τα προκείµενα δώρα 
ταύτα. Και ποίησον τον μεν Άρτον τούτον, τίμιον Σώμα του Χριστού σου, το δε εν τω Ποτηρίω τούτω 
τίμιον Αίμα του Χριστού σου, μεταβαλών τω Πνεύματί σου τω Αγίω. 


Όπως στον Ευαγγελισμό, έτσι και στην προέκταση της Ενσάρκωσης του Χριστού στην Ευχαριστία, 
ο Πατέρας στέλνει το Άγιο Πνεύμα, για να τονίσει την παρουσία του Υιού στα καθαγιασµένα δώρα. Εδώ, 
όπως πάντα, τα τρία πρόσωπα της Τριάδος εργάζονται μαζί. 


ΙΚΕΤΕΥΟΝΤΑΣ ΤΗΝ ΤΡΙΑΔΑ 


Όπως υπάρχει µια Τριαδική δοµή στην ευχαριστιακή επίκληση, έτσι επίσης υπάρχει σ' όλες σχεδόν 
τις προσευχές της Εκκλησίας. Οι εναρκτήριες επικλήσεις που χρησιμοποιούνται από τους Ορθοδόξους στις 
καθημερινές τους προσευχές κάθε πρωΐ και βράδυ, έχουν ένα απαράβατο Τριαδικό πνεύμα. Είναι τόσο 
οικείες αυτές οι προσευχές και επαναλαμβάνονται τόσο συχνά που είναι εύκολο να παραβλέψουμε τον 

αληθινό τους χαρακτήρα, που είναι δοξολογία της Αγίας Τριάδος. Αρχίζουµε ομολογώντας το Θεό -τρεις σε 
ένα- καθώς κάνουμε το σηµείο του Σταυρού µε τις λέξεις: 


Εις το όνομα του Πατρός, και του Υιού, καιτου Αγίου Πνεύματος. 


Έτσι, την αρχή-αρχή κάθε καινούργιας μέρας τη θέτουµε κάτω από την προστασία της Τριάδος. 
Έπειτα λέμε, «Δόξα σοι, ο Θεός ημών, δόξα σοι» -η νέα µέρα αρχίζει µε γιορταστική διάθεση, χαρά, 
ευχαριστία. Ακολουθεί µια προσευχή στο Άγιο Πνεύμα, «Βασιλεύ ουράνιε...». Έπειτα επαναλαμβάνουµε 
τρεις φορές: 


Άγιος ο Θεός, 
Άγιος Ισχυρός, 
Άγιος Αθάνατος, 
ελέησον ημάς. 


Το τριπλό «άγιος» υπενθυμίζει τον ύμνο «Άγιος, άγιος, άγιος», που έψαλαν τα Σεραφίμ. στο όραμα 
του Ησαΐα (Ησ. 6,3), και τα τέσσερα αποκαλυπτικά θηρία στην Αποκάλυψη του Αγ. Ιωάννη του Θεολόγου 
(Αποκ. 4.8). Σ' αυτό το «άγιος» που επαναλαμβάνεται τρεις φορές, υπάρχει µια επίκληση των αιωνίων 
Τριών. Αυτό ακολουθείται, στις καθημερινές µας προσευχές, από την πιο συχνή απ' όλες τις λειτουργικές 
φράσεις, «Δόξα Πατρί, και Υιώ, και Αγίω Πνεύματι...» Εδώ, πάνω απ' όλα, δεν πρέπει να επιτρέψουμε στην 
εξοικείωση να προκαλέσει περιφρόνηση. Κάθε φορά που χρησιμοποιείται αυτή η φράση, είναι ζωτικό να 
ξαναθυμόμαστε το πραγµατικό του νόημα που είναι η δοξολογία της Τριάδος. Η Δοξολογία, ακολουθείται 
από µιαν άλλη προσευχή στα τρία πρόσωπα: 


Παναγία Τριάς, ελέησον ημάς. 

Κύριε, ιλάσθητι ταις αμαρτίαις ημών. 

Δέσποτα, συγχώρησον τας ανομίας ημίν. 

Άγιε, επίσκεψαι και ίασαι τας ασθενείας ημών, ένεκεν του ονόματός σου. 


Έτσι συνεχίζονται οι καθημερινές µας προσευχές. Σε κάθε βήμα υπονοείται ή εκφράζεται καθαρά 
μία Τριαδική δομή, µια διακήρυξη του Θεού ως ενός µέσα σε τρεῖς. Σκεφτόμαστε την Τριάδα, 
απευθυνόµαστε στην Τριάδα, αναπνέουµε την Τριάδα. 

Υπάρχει επίσης µια Τριαδική διάσταση στην πιο αγαπημένη από τις σύντομες Ορθόδοξες 
προσευχές, στην Προσευχή του Ιησού, µία «προσεύχη βέλος» που χρησιμοποιείται και όταν εργαζόµαστε 
και στις ώρες της ησυχίας. Στην πιο κοινή της µορφή είναι: 


Κύριε Ιησού Χριστέ, Υιέ Θεού, ελέησόν µε τον αμαρτωλόν. 


Αυτή είναι, στην εξωτερική της µορφή, µια προσευχή στο δεύτερο πρόσωπο της Τριάδος, τον Κύριο 
Ιησού Χριστό. Αλλά τα δυο άλλα πρόσωπα είναι επίσης παρόντα, αν και ονομάζονται. Γιατί, μιλώντας για 
τον Ιησού ως «Υιό του Θεού», υποδηλώνουµε τον Πατέρα του: και το Πνεύμα επίσης συμπεριλαμβάνεται 
στην προσευχή µας, αφού «ουδείς δύναται ειπείν, Κύριος ]ησούς, ει µη εν πνεύματι αγίω» (Α' Κορινθ. 12,3). 
Η Προσευχή του [ησού δεν είναι µόνο Χριστοκεντρική, αλλά Τριαδική. 


ΖΏΝΤΑΣ ΤΗΝ ΤΡΙΑΔΑ 
«Η προσευχή είναι δράση» (Το Οο]Παπάετ). «Τι είναι καθαρή προσευχή; Η προσευχή που είναι 
σύντομη σε λόγια αλλά πλούσια σε πράξεις. Γιατί αν οι πράξεις σου δεν ξεπερνούν τις ικεσίες σου, τότε οι 


προσευχές σου είναι απλές λέξεις και ο σπόρος τῶν χεριών δεν υπάρχει µέσα τους» (Αποφθέγματα των 
Πατέρων της Ερήμου) 

Αν η προσευχή πρόκειται να μεταβληθεί σε πράξη, τότε αυτή η Τριαδική πίστη που εμποτίζει όλη 
την προσευχή µας πρέπει να διακηρύσσεται στην καθημερινή µας ζωή. Λίγο πριν απαγγείλουμε το 
«Πιστεύω» στην Ευχαριστιακή Λειτουργία, λέμε αυτά τα λόγια: «Αγαπήσωμεν αλλήλους, ίνα εν οµονοία 
ομολογήσωμεν, Πατέρα Ὑιόν και Άγιον Πνεύμα, Τριάδα ομοούσιο και αχώριστον». Σημειώστε τη λέξη 
«ίνα». Μία γνήσια ομολογία πίστης στον Τριαδικό Θεό µπορεί να γίνει µόνο από εκείνους που, 
ακολουθώντας το παράδειγμα της Τριάδος, δείχνουν αμοιβαία αγάπη μεταξύ τους. Υπάρχει μία 
αναπόσπαστη σχέση ανάμεσα στην αγάπη του ενός για τον άλλο και στην πίστη µας στην Τριάδα: η πρώτη 
είναι προὐπόθεση για τη δεύτερη και µε τη σειρά της η δεύτερη δίνει απόλυτη δύναμη και νόημα στην 
πρώτη. 

Επομένως το Τριαδικό δόγμα, αντί να το παραμελούμε και να το αντιμετωπίζουμε σαν ένα θέµα 
δυσνόητης θεολογικής σκέψης που ενδιαφέρει μόνο τους ειδικούς, θα έπρεπε να το βάλουμε στη ζωή μας 
έτσι ώστε να έχει μιαν επίδραση επαναστατική. Φτιαγμένοι κατ' εικόνα του Τριαδικού Θεού, οι άνθρωποι 
καλούνται να αναπαράγουν στη γη το μυστήριο της αμοιβαίας αγάπης που η Τριάς βιώνει στον ουρανό. Στη 
μεσαιωνική Ρωσία ο άγ. Σέργιος του ΚαάοποΖζη αφιέρωσε το νέο μοναστήρι που είχε ιδρύσει στην Αγία 
Τριάδα, ακριβώς επειδή ήθελε οι μοναχοί του να δείχνουν ο ένας στον άλλο, µέρα τη μέρα, την ίδια αγάπη 
που υπάρχει ανάµεσα στα τρία πρόσωπα. Και αυτή είναι η κλήση όχι μόνο των μοναχών αλλά του καθενός. 
Κάθε κοινωνική μονάδα, -η οικογένεια, το σχολείο, το εργοστάσιο, η ενορία, η καθολική Εκκλησία- πρέπει 
να γίνει µια εικόνα της Τριάδος. Επειδή ξέρουμε ότι ο Θεός είναι τρεις σε ένα, ο καθένας µας είναι ταγµένος 
να ζει µε θυσία µέσα στον άλλο και για τον άλλο: ο καθένας είναι ταγµένος αμετάκλητα σε µια ζωή 
πρακτικής υπηρεσίας, ενεργητικής συμπάθειας. Η πίστη µας στην Τριάδα µας υποχρεώνει να παλεύουμε σε 
κάθε επίπεδο, από το αυστηρά προσωπικό ὧς το καλύτερα οργανωμένο, αντίθετα σ' όλες τις μορφές 
καταπίεσης, αδικίας και εκμετάλλευσης. Στη μάχη µας για κοινωνική δικαιοσύνη και «ανθρώπινα 
δικαιώματα» ενεργούμε ιδιαίτερα στο όνομα της Αγίας Τριάδος. 

«Ὁ πιο τέλειος κανόνας του Χριστιανισμού, ο ακριβής ορισμός του, η πιο ψηλή του κορφή, είναι 
αυτή: να ψάχνουμε ό,τι είναι για το καλό όλων», λέει ο άγ. Ιώὠάννης ο Χρυσόστομος. «... Δεν μπορώ να 
πιστέψω ότι είναι δυνατό για έναν άνθρωπο να σωθεί αν δεν κοπιάσει για τη σωτηρία του διπλανού του». 
Αυτές είναι οι πρακτικές υποδείξεις του Τριαδικού δόγματος. Αυτό σηµαίνει να ζεις την Τριάδα. 


κά 


"Ου τρεις Θεούς αλλά Θεότητα μίαν δοξάζομεν, ήν και προσκυνούμεν εν τρισί προσώποις αληθώς 
υπάρχουσαν: Πατέρα αγέννητον, Υιόν εκ του Πατρός γεννηθέντα,και Πνεύμα Άγιον, εκ του Πατρός 
εκπορευόµενον, εν τρισίν ένα Θεόν: αληθώς πιστεύομεν δε καὶ δοξάζομεν, εκάστω προσώπω αποδίδοντες τον 
τίτλον τής Θεότητος". (Από το Τριώδιο) 

"Δεύτε λαοί τήν τρισυπόστατον Θεότητα προσκυνήσωμεν, Υιόν εν τω Πατρί, συν Αγίω [Πνεύματι. 
Πατήρ γαρ αχρόνως εγέννησεν Υιόν, συναΐδιον καὶ σύνθρονον, και Πνεύμα Άγιον ην εν τω Πατρί, συν Υιώ 
δοξαζόμενον: μία δύναμις, μία ουσία, μία Θεότης, ήν προσκυνούντες πάντες λέγομεν: Άγιος ο Θεός, ο τα 
πάντα δημιουργήσας δι’ Υιού, συνεργεία του Αγίου Πνεύματος: Άγιος ισχυρός, δι’ ου τον [Πατέρα εγνώκαμεν, 
και το [Πνεύμα το Άγιον επεδήμησεν εν κόσμω: Άγιος 4θάνατος, το Παράκλητον Πνεύμα, το εκ Πατρός 
εκπορευόµενον και εν Υιώ αναπαυόµενον: Τριάς Αγία, δόξα σοι”. (Από τον Εσπερινό της Πεντηκοστής). 

"Μονάδα εν τρισίν υποστάσεσιν, υμνώ την Θεότητα: φως γαρ ο Πατήρ, φως ο Υιός, φως το [νεύμα, 
του φωτός αμερούς διαμένοντος, ενότητι φυσική και ακτίσι τρισί προσώπων λάμιποντος. "(Από το Τριώδιο) 

"Η αγάπη είναι ἡ βασιλεία που ο Κύριος μυστικά υποσχέθηκε στους αποστόλους, όταν τους είπε ότι θα 
τρώνε στη Βασιλεία του: «ίνα έσθητε καὶ πίνητε επί της τραπέζης µου εν τή βασιλεία µου» (4ουκ. 22,30). Τι θα 
έτρωγαν και θα έπιναν, αν όχι αγάπη; Όταν φτάσουμε στην αγάπη φτάσαμε στο Θεό και το ταξίδι µας 
τελειώνει. Έχουμε περάσει αντίπερα στο νησί που βρίσκεται πέρα από τον κόσµο, εκεί όπου είναι ο Πατέρας.ο 
Υιός και το Άγιο Πνεύμα, του οποίου εἴναι ἡ δόζα και το κράτος. Είθε ο Θεός να µας κάνει άδιους να τον 
φοβόμαστε και να τον αγαπάμε. Αμήν. (Άγ. Ισαάκ ο Σύρος) 

"Όσο σκληρά κι αν προσπαθώ, το βρίσκω αδύνατο να φτιάξω τίποτε μεγαλειωδέστερο απ’ αυτές τις 
δύο λέξεις: «Αγαπάτε αλλήλους» -μέχρι το τέλος και δίχως εξαιρέσεις: τότε όλα είναι δικαιολογημένα καὶ η 
ζωή φωτίζεται, ενώ διαφορετικά είναι µια ντροπή κι ένα βάρος." (Μοναχή Μαρία των Παρισίων). 

"Δεν μπορεί να υπάρξει Εκκλησία δίχως αγάπη." (Άγιος Ιωάννης της Κροστάνδης) 

"Πιστέψτε µε, υπάρχει µια αλήθεια που βασιλεύει υπέρτατη από τις παρυφές του θρόνου της δόξας ως 
τήν ελάχιστη σκιά του πιο ασήμαντου απ’ τα πλάσματα: κι αυτή η μόνη αλήθεια είναι η αγάπη. ΠΗ αγάπη είναι η 
πηγή απ’ όπου τ’ άγια ρεύματα της χάρης ρέουν ακατάπαυστα από την πόλη του Θεού, ποτίζοντας τή γή καὶ 
κάνοντάς τη γόνιμη. «ἄβυσσος ἄβυσσον επικαλείται» (Ψαλμ. 42,7): σαν ένας γκρεµός ή µια άβυσσος, µέσα 
στην απεραντοσύνη τής η αγάπη µας βοηθάει να παρουσιάσουμε στους εαυτούς µας το τρομερό όραμα της 
Θεότητος. Είναι ή αγάπη που διαμορφώνει όλα τα πράγματα και τα κρατάει σε ενότητα. Είναι ή αγάπη που 
ζωοποιεί και θερμαίνει, που εμπνέει και καθοδηγεί. Η αγάπη εἶναι ή σφραγίδα που μπήκε πάνω στη 
δημιουργία, ή υπογραφή του «Δημιουργού. ΠΗ αγάπη είναι ἡ ερμηνεία του χειροτεχνήματός του. 
Πώς μπορούμε να κάνουμε τοΧριστό να έρθει και να κατοικήσει μέσα στις καρδιές µας; Πώς αλλιώς παρά µε 
την αγάπη; π. Θεόκλητος Διονυσιάτης) 

"Δώσε ανάπαυση στον κουρασμένο, επισκέψου τον ἄρρωστο, υποστήριξε το φτωχό: γιατί κι αυτό 
επίσης είναι προσευχή." (Αφραάτ) 

"Τα σώματα των συνανθρώπων µας πρέπει να τα μεταχειριζόμαστε µε περισσότερη φροντίδα από τα 
δικά µας. Η χριστιανική αγάπη µας διδάσκει να δίνουμε στους αδελφούς µας ὀχι μόνο πνευματικά δώρα, αλλά 
επίσης και υλικά δώρα. Ακόμη και το τελευταίο µας ρούχο, το τελευταίο µας κομμάτι ψωμί πρέπει να δοθεί σ’ 
αυτούς. Η προσωπική ελεημοσύνη καὶ η πιο πλατιά απλωμένη κοινωνική εργασία εἶναι το ἴδιο δικαιολογημένη 
και αναγκαία.Ο ὃρόμος προς το Θεό βρίσκεται µεσ’ απὀ την αγάπη για τους άλλους ανθρώπους και δεν 
υπάρχει άλλος δρόμος. Στην Έσχατη Κρίση ὃεν θα ερωτηθώ αν πέτυχα στις ασκητικές µου δοκιμασίες ή πόσες 
µετάνοιες έκανα καθώς προσευχόμουν. Θα ερωτηθώ, αν έθρεψα τους πεινασμένους, αν έντυσα τους γυμνούς, 
αν επισκέφθηκα τους αρρώστους και τους φυλακισμένους: αυτά είναι όλα που θα ερωτηθώ." (Μοναχή Μαρία 
των Παρισίων) 

"Ὦ Τριάς υπερούσιε, Μονάς συνάναρχε, σε ὑμνεί και τρέμει, πλήθος Αγγέλων, ουρανός καὶ ή γή, 
ἄβυσσοι φρίττουσιν, ἄνθρωποι ευλογούσι, πυρ δουλεύει, πάντα υπακούει σοι, Τριάς αγία, φόβω τα εν τή 
κτίσει. (Από το μηνιαίο Σεπτεµβρίου, όρθρος της δης Σεπτ.). 

ΚΕΦΑΛΑΙΟ ΤΡΙΤΟ 
ΟΘΕΟΣ ΩΣ ΔΗΜΙΟΥΡΓΟΣ 


"Ἦρθε κάποτε στον Άγ. Αντώνιο, στην έρημο, ένας από τους σοφούς τής εποχής και είπε; «Πάτερ πώς 
μπορείς και αντέχεις να ζεις εδώ, στερημένος απ όλη την παρηγοριά των βιβλίων». Ο Αντώνιος απάντησε: « 
Το βιβλίο µου, φιλόσοφε, εἶναι ή φύση των δημιουργημάτων, και οποτεδήποτε επιθυμήσω, μπορώ να διαβάσω 
µέσα σ' αυτήν τα έργα του Θεού»." (Ευάγριος ο Ποντικός) 

"Κατανόησε ότι έχεις μέσα σου -σε µικρή κλίμακα- ένα δεύτερο σύμπαν: µέσα σου υπάρχει ένας ήλιος, 
υπάρχει μια σελήνη και υπάρχουν κι αστέρια." (Ωριγένης) 


ΚΟΙΤΑΞΕ ΣΤΟΥΣ ΟΥΡΑΝΟΥΣ 

Η ηθοποιός ΓΠ1114} Με(ατίπγ περιγράφει πώς κάποτε πήγε σε μεγάλη δυστυχία να δει τον (εοτρο 
Βοτηατά 5Π8ΥΥ, όταν την εγκατέλειψε ο άντρας της: 

Έτρεμα. Ο 9µανν καθόταν πολύ ήσυχος. Η φωτιά μου έφερνε ζεστασιά... Δεν ξέρω πόση ώρα 
καθήσαμε έτσι, αλλά σε λίγο βρέθηκα να περπατώ µε σερνάµενα βήματα έχοντας δίπλα µου τον 3Π4Ν,... 
πάνω-κάτω στην ΑάεΙρῃ! Τειταςε. Το βάρος που µε πίεζε, έγινε ελαφρύτερο κι έτσι άφησε τα δάκρυα να 
κυλήσουν, που ποτέ δεν θα ερχόντουσαν πριν. Μ' άφησε να κλάψω. Ύστερα άκουσα µια φωνή µε την οποία 
μιλούσε όλη η απαλότητα και η τρυφερότητα του κόσμου. Έλεγε: «Κοίταξε, αγαπητή, κοίταξε ψηλά στον 
ουρανό. Υπάρχουν περισσότερα στη ζωή απ' αυτό. Υπάρχουν πολύ περισσότερα». 

Οποιαδήποτε κι αν ήταν η πίστη του στο Θεό ή ακόµη κι αν δεν πίστευε καθόλου, ο 9ΦΠ8Ν εδώ δίνει 
µια μαρτυρία για κάτι που είναι θεµελιακό για την πνευματική Οδό. Δεν πρόσφερε αβρά λόγια παρηγοριάς 
στη [1114} Μεο(ατίπγ ούτε προσποιήθηκε ότι ο πόνος της θα ήταν εύκολος να τον σηκώσει. Αυτό που έκανε 
ήταν πιο διορατικό. Της είπε να κοιτάξει για µια στιγµή έξω από τον εαυτό της, από την προσωπική της 
τραγωδία και ν' αντικρύσει τον κόσμο µέσα στην αντικειµενικότητά του, να νιώσει το θαύμα και την 
ποικιλία του, την «κατάστασή» του. Και η συμβουλή του εφαρµόζεται σε όλους µας. Όσο κι αν πιέζοµαι απ' 
τη δική µου ή τῶν άλλων τη στενοχώρια, δεν πρέπει να ξεχνώ ότι υπάρχει πολύ περισσότερη απ' αυτή στον 
κόσμο, πολύ περισσότερη. 

Ο άγ. Ιωάννης της Κροστάνδης λέει: «η προσευχή είναι µια κατάσταση από συνεχή ευγνωμοσύνη». 
Αν δε νιώθω ένα αίσθημα χαράς µέσα στη δημιουργία του Θεού, αν ξεχνώ να προσφέρω τον κόσμο πίσω 
στο Θεό μ' ευγνωμοσύνη, έχω προχωρήσει πολύ λίγο στην Οδό. Δεν έχω μάθει ακόµη να είμαι αληθινά 
ανθρώπινος. Γιατί μόνο µε την ευγνωμοσύνη μπορώ να γίνω ο εαυτός µου. Η χαρούμενη ευγνωμοσύνη 
χωρίς να είναι συναισθηματική ή µε διάθεση φυγής απ' την πραγματικότητα, είναι αντίθετα ρεαλιστική 
απόλυτα -αλλά µε το ρεαλισμό ενός που βλέπει τον κόσµο µέσα στο Θεό, σαν θείο δημιούργημα. 


ΗΔΙΑΜΑΝΤΕΝΙΑ ΓΕΦΥΡΑ. 


«Συ εκ του µη όντος εις το είναι ημάς παρήγαγες» (Λειτουργία του Αγ. Ιωάννου του Χρυσοστόμου). 
Πώς μπορούμε να καταλάβουμε τη σχέση του Θεού με τον κόσμο που έχει δημιουργήσει; Τι εννοείται µε τη 
φράση «εκ του μηδενός», εχ ηΙΠΙΙΟ; Γιατί, αλήθεια, ο Θεός δημιούργησε; 

Οι λέξεις «εκ του µη όντος» δηλώνουν, πρώτο και κύριο, ότι ο Θεός δημιούργησε το σύμπαν µε µια 
πράξη της ελεύθερης θέλησής του. Τίποτε δεν τον πίεσε να δημιουργήσει: το διάλεξε να το κάνει. Ο κόσμος 
δεν δημιουργήθηκε άσκοπα ή από ανάγκη: δεν είναι µια αυτόματη απόρροια ή ξεχείλισµα από το Θεό, αλλά 
η συνέπεια της θεϊκής εκλογής. 

Αν τίποτε δεν ανάγκασε το Θεό να δημιουργήσει, γιατί τότε αποφάσισε να το κάνει; Αν μπορούμε να 
δώσουμε μιαν απάντηση σ' αυτή την ερώτηση, η απάντησή µας πρέπει να είναι: το κίνηρο του Θεού για 
δημιουργία είναι η αγάπη του. Αντί να πούμε ότι δημιούργησε το σύμπαν από το μηδέν, θάπρεπε να πούμε 
ότι το δημιούργησε από τον ἴδιο τον εαυτό του, που είναι αγάπη. Δεν θάπρεπε να σκεφτόμαστε το Θεό σαν 
Κατασκευαστή ή το Θεό σαν Τεχνίτη, αλλά τον Θεό σαν Εραστή. Η δηµιουργία δεν είναι τόσο µια πράξη 
της ελεύθερης θέλησής του, όσο της ελεύθερης αγάπης του. Το ν' αγαπάς σημαίνει να μοιράζεσαι, όπως 


Σελίδα 24 από 79 


τόσο καθαρά µας έχει δείξει το τριαδικό δόγμα: ο Θεός δεν είναι μόνο ένας ἀλλά ένας µέσα σε τρεις, επειδή 
είναι µια κοινωνία προσώπων, που μετέχουν µε αγάπη το ένα στο άλλο. Ο κύκλος της θεϊκής αγάπης όµως 
δεν έχει παραμείνει κλειστός. Η αγάπη του Θεού είναι, στην κυριολεκτική σημασία της λέξης, «εκστατική» 
- µια αγάπη που κάνει το Θεό να βγαίνει από τον εαυτό του και να δημιουργεί πράγματα διαφορετικά από 
τον ίδιο. Από εκούσια εκλογή ο Θεός δημιούργησε τον κόσµο µε «εκστατική» αγάπη, έτσι ώστε να 
υφίστανται εκτός από τον ίδιο άλλες υπάρξεις για να μετέχουν στη ζωή και στην αγάπη που είναι δικά του. 

Ο Θεός δεν δημιούργησε από εξαναγκασμό: αλλ' αυτό δε σηµαίνει ότι υπήρξε κάτι τυχαίο ή 
ασυνεπές σ' αυτή την πράξη της δημιουργίας. Ο Θεός είναι ὀλ' αυτά που κάνει, και έτσι η πράξη της 
δημιουργίας δεν είναι κάτι ξεχωριστό απ' τον εαυτό του. Στην καρδιά του Θεού και στην αγάπη του ο 
καθένας από µας πάντα υπήρχε. Προαιώνια ο Θεός είδε τον καθένα µας σαν µια ιδέα ή σκέψη µε το θεϊκό 
του νου, και για τον καθένα προαιώνια έχει ένα ιδιαίτερο και χαρακτηριστικό σχέδιο. Πάντοτε υπήρχαμε γι 
αὐτόν: η δημιουργία σηµαίνει ότι σε κάποια ορισμένη χρονική στιγµή αρχίζουμε να υπάρχουµε και για τους 
εαυτούς µας. 

Σαν καρπός της ελεύθερης θέλησης και της ελεύθερης αγάπης του Θεού, ο κόσμος δεν είναι 
αναγκαίος, δεν είναι αυτάρκης, αλλά είναι σχετικός και εξαρτηµένος. Σαν δημιουργήματα ποτέ δεν 
μπορούμε να είμαστε μόνο οι εαυτοί µας μόνοι: ο Θεός είναι ο πυρήνας της ὑπαρξής µας, διαφορετικά 
παύουμε να υπάρχουµε. Την κάθε στιγµή εξαρτώμεθα για την ὑπαρξή µας από την αγαπητική θέληση του 
Θεού. Η ὕπαρξη είναι ένα δώρο από το Θεό -ένα ελεύθερο δώρο της αγάπης του, ένα δώρο που ποτέ δεν 
παίρνεται πίσω αλλ’ οπωσδήποτε ένα δώρο, όχι κάτι που κατέχουµε µε τη δική µας δύναμη. Ο Θεός μόνος 
έχει την αιτία και την πηγή της ὑπαρξής του μέσα στον εαυτό του, όλα τα δημιουργήματα έχουν την αιτία 
τους και την πηγή τους όχι στους εαυτούς τους αλλά σ' αυτόν. Ο Θεός μόνος είναι αυτοπηγή.: όλα τα 
δημιουργήματα πηγάζουν απ' το Θεό, έχουν τις ρίζες τους στο Θεό και βρίσκουν την προέλευσή τους και 
την πλήρωσή τους σ' αυτόν. Ο Θεός µόνο είναι το ουσιαστικό όνομα, όλα τα δημιουργήματα είναι επίθετα. 


κ 


Λέγοντας ότι ο Θεός είναι Δημιουργός του κόσμου δεν εννοούμε απλώς ότι θέτει τα πράγματα σε 
κίνηση µε μιαν αρχική πράξη «εν αρχή», µετά την οποία συνεχίζουν να λειτουργούν μόνα τους. Ο Θεός δεν 
είναι μόνο ένας ὠρολογοποιός του σύμπαντος, που κουρδίζει το μηχανισμό και ύστερα τον αφήνει να 
χτυπάει μόνος του. Αντίθετα η δηµιουργία είναι συνεχής. Αν πρέπει να είµαστε ακριβείς, όταν μιλάμε για τη 
δημιουργία δεν θάπρεπε να χρησιμοποιούμε τον αόριστο αλλά το συνεχιζόµενο ενεστώτα. Θάπρεπε να λέμε, 
όχι ότι «ο Θεός έφτιαξε τον κόσµο, και µένα µέσα σ' αυτόν», αλλά ότι «ο Θεός φτιάχνει τώρα τον κόσµο, 
και μένα µέσα σ’ αυτόν, εδώ και τώρα, τούτη τη στιγµή και πάντα». Η δημιουργία δεν είναι ένα γεγονός 
παρελθοντικό, αλλά µια σχέση στο παρόν. Αν ο Θεός δε συνέχιζε ν' ασκεί τη δημιουργική του θέληση την 
κάθε στιγµή, το σύμπαν θα έπεφτε αµέσως σε ανυπαρξία: τίποτε δεν θα μπορούσε να υπάρξει ούτε για ένα 
δευτερόλεπτο αν ο Θεός δεν το ήθελε να υπάρχει. Όπως ο Μητροπολίτης Φιλάρετος της Μόσχας το θέτει 
«όλα τα πλάσματα ισορροπούν πάνω στο δημιουργικό λόγο του Θεού, σαν σε µια διαμαντένια 
γέφυρα: πάνω τους είναι η άβυσσος της θεϊκής απεραντοσύνης, κάτω η άβυσσος της δικής τους 
μηδαμινότητας». 

Αυτό αληθεύει ακόµη και για το Διάβολο και τους πεπτωκότες αγγέλους στην κόλαση: κι αυτοί 
επίσης εξαρτούν την ὑπαρξή τους από τη θέληση του Θεού. 

Ο σκοπός της διδασκαλίας για τη δηµιουργία, επομένως, δεν είναι να προσγράψουµε ένα 
χρονολογικά εναρκτήριο σηµείο στον κόσμο, αλλά να βεβαιώσουµε ότι αυτή εδώ τη στιγμή, όπως σ' όλες 
τις στιγμές, ο κόσμος εξαρτά την ὑπαρξή του από το Θεό. Όταν η Γένεση διατυπώνει: «Εν αρχή εποίησεν ο 
Θεός τον ουρανόν και την γην» (Γεν.1,1), η λέξη «αρχή» δεν πρέπει να εκληφθεί απλώς µε τη χρονική 
σημασία αλλά ως δηλωτική του ότι ο Θεός είναι η διαρκής αιτία και το στήριγμα όλων των πραγμάτων. 

Σαν δημιουργός, λοιπόν, ο Θεός βρίσκεται πάντα στην καρδιά κάθε πράγματος διατηρώντας το στη 
ζωή. Στο επίπεδο της επιστημονικής έρευνας, διακρίνουμε ορισμένες εξελίξεις ή συνέπειες της αιτίας και 
του αποτελέσματος. Στο επίπεδο της πνευματικής όρασης, που δεν αντιστρατεύεται την επιστήμη αλλά 
βλέπει πέρ' απ' αυτή, διακρίνουμε παντού τις δημιουργικές ενέργειες του Θεού που φροντίζουν όλα όσα 
υπάρχουν, που διαμορφώνουν την εσώτατη ουσία όλων τῶν πραγμάτων. Αλλά, ενώ είναι παρών παντού 
στον κόσμο, ο Θεός δεν πρέπει να ταυτιστεί µε τον κόσμο. 

Σαν Χριστιανοί καταφάσκουµε όχι τον πανθεϊῖσμό αλλά τον «πανενθεϊσμό». Ο Θεός είναι µέσα σ' 
όλα τα πράγματα, επίσης όµως πέρα και πάνω απ' όλα τα πράγματα. Είναι «μεγαλύτερος από το μεγάλο» 
και «μικρότερος από το μικρό». Με τα λόγια του Αγ. Γρηγορίου Παλαμά, «είναι παντού και πουθενά, είναι 
το κάθε τι και τίποτε». Όπως το τοποθέτησε ένας Κιστερσιανός μοναχός του Νέου (Ἰαίτναιχ, «ο Θεός είναι 
στον πυρήνα. Ο Θεός εἰναι διαφορετικός από τον πυρήνα. Ο Θεός είναι µέσα στον πυρήνα και τον 
διαπερνάει ολόκληρο, και είναι περ' απ' τον πυρήνα, πιο κοντά στον πυρήνα από τον ίδιο το πυρήνα». 

«Και εἰδεν ο Θεός τα πάντα, όσα εποίησε, και ιδού καλά λίαν» (Γεν. 1,31). Η δηµιουργία στο 
σύνολό της είναι χειροτέχνηµα του Θεού: στην εσώτερη ουσία τους όλα τα δημιουργήματα είναι «καλά 
λίαν. Η Χριστιανική Ορθοδοξία αποκηρύσσει το δυαλισµό στις διάφορες μορφές του: τον οξύ δυαλισµό των 
Μανιχαίων που αποδίδουν την ὕπαρξη του κακού σε μια δεύτερη δύναμη, συναΐδια µε το Θεό της 
αγάπης: το λιγότερο ριζοσπαστικό δυαλισμό των Γνωστικών Βαλεντιανών, που βλέπουν την υλική τάξη, 
συμπεριλαμβάνοντας και το ανθρώπινο σώμα, να δημιουργείται σαν συνέπεια µιας προκοσµικής 
πτώσης: και τον πιο λεπτό δυαλισμό των Πλατονιζόντων, που θεωρούν την ύλη όχι ὡς κακό αλλά ως µη 
πραγματική. 

Απέναντι σε κάθε µορφή δυϊσμού ο Χριστιανισμός βεβαιώνει ότι υπάρχει ένα 51π1π11π1 Ῥοπιπῃ, ένα 
«ύψιστο αγαθό» -δηλ. ο ίδιος ο Θεός- αλλά δεν υπάρχει και δεν µπορεί να υπάρξει 51πιππ1π1 ΠΙΒΙΗΠΙ (ύψιστο 
κακό). Το κακό δεν είναι συναΐδιο µε το Θεό. Στην αρχή υπήρχε µόνο ο Θεός: όλα τα πράγματα που 
υφίστανται είναι δηµιουργία του, είτε στον ουρανό, είτε στη γη, είτε πνευματική είτε υλική και επομένως 
στη βασική τους «κατάσταση» όλα τους είναι καλά. 

Τι πρέπει λοιπόν να πούμε για το κακό; Αφού όλα τα δημιουργήματα είναι από τη φύση τους καλά, η 
αμαρτία ή το κακό δεν είναι πράγμα, δεν είναι υφιστάμενη ὕπαρξη ή ουσία. «Δεν είδα αμαρτία», λέει η 
Τα]18η του ΝογνίςΠ στις Αποκαλύψεις της, «γιατί πιστεύω ότι δεν έχει κανένα είδος υπόστασης, δεν έχει 
μερίδιο στην ὕπαρξη ούτε μπορεί ν' αναγνωριστεί παρ' από τον πόνο που προκαλεί». «Η αμαρτία είναι 
μηδέν» λέει ο Ἀγ. Αυγουστίνος. «Αυτό που είναι κακό υπό αυστηρή έννοια», παρατηρεί ο Ευάγριος, «δεν 
είναι μία υπόσταση αλλά η απουσία του καλού, όπως το σκοτάδι δεν είναι τίποτε άλλο παρά η απουσία του 
φωτός». Και ο αγ. Γρηγόριος ο Νύσσης διατυπώνει, «η αμαρτία δεν υφίσταται στη φύση δίχως την 
ελεύθερη θέληση: δεν είναι μία υπόσταση πραγματική». «Ούτε και οι δαίμονες είναι από τη φύση τους 
κακοί», λέειο άγ. Μάξιμος ο Ομολογητής, «αλλά γίνονται κακοί από την κακή χρήση των φυσικών τους 
δυνάμεων». Το κακό είναι πάντα παρασιτικό. Είναι η διαστροφή και η κατάχρηση αυτού που είναι 
καθεαυτό καλό. Το κακό δεν παραμένει στο ίδιο το πράγμα αλλά στη συμπεριφορά µας προς το πράγμα - 
δηλ. στη θέλησή µας. 

Ίσως φανεί ότι, ορίζοντας το κακό ως «μηδέν», υποτιμάµε την ισχύ και το δυναμισμό του. Αλλά, 
όπως είχε παρατηρήσει ο 0.5.Γ6ΜΊ5. «το μηδέν είναι πολύ δυνατό». Λέγοντας ότι το κακό είναι η 
διαστρέβλωση του καλού και επομένως, στην τελική ανάλυση, μία απάτη και μη-πραγματικότητα, δεν 
πρέπει ν' αρνηθούµε τη δυνατή επιρροή του πάνω µας. Γιατί δεν υπάρχει μεγαλύτερη δύναμη µέσα στη 
δημιουργία από την ελεύθερη θέληση τῶν όντων που είναι προικισµένα µε αυτοσυνειδησία και πνευματική 
ευφυΐα, και επομένως η κακή χρήση αυτής της ελεύθερης θέλησης µπορεί να έχει ολοκληρωτικά τρομερές 
συνέπειες. 


ΟΑΝΘΡΩΠΟΣ ΩΣ ΣΩ͂ΜΑ, ΨΥΧΗ ΚΑΙ ΠΝΕΥΜΑ. 


Και ποια είναι η θέση του ανθρώπου µέσα στη δηµιουργία; «Αυτός δε ο Θεός της ειρήνης αγιάσαι 
υμάς ολοτελείς, και ολόκληρον το πνεύμα και η ψυχή και το σώμα αμέμπτως εν τη παρουσία του Κυρίου 
ημών Ιησού Χριστού τηρηθείη» (Α' Θεσσ. 5, 23). Εδώ ο Απ. Παύλος αναφέρει τα τρία στοιχεία ή όψεις που 
συνιστούν το ανθρώπινο πρόσωπο. Αν και διαφορετικές, αυτές οι όψεις είναι αυστηρά αλληλένδετες: ο 
άνθρωπος είναι µία αναπόσπαστη ενότητα, όχι ένα σύνολο αθροιστικό χὠριστών μερών. 

Πρώτα είναι το σώμα, «χους από της γης» (Γεν. 2,7), η φυσική ή υλική όψη της ανθρώπινης φύσης. 

Δεύτερη είναι η ψυχή, η δύναμη της ζωής που ζωοποιεί και εμψυχώνει το σώμα, κάνοντάς το να µην 
είναι μόνο ένας βώλος ύλης, αλλά κάτι που μεγαλώνει και κινείται, που αισθάνεται και αντιλαμβάνεται. Και 
τα ζώα έχουν ψυχή και ίσως και τα φυτά. Αλλά στην περίπτωση του ανθρώπου η ψυχή είναι προικισµένη µε 
συνείδηση: είναι µια λογική ψυχή που έχει την ικανότητα γι αφηρημένη σκέψη, και τη δυνατότητα να 

προχωρεί µε απέραντα επιχειρήματα από συλλογισμούς σ' ένα συμπέρασμα. Αυτές οι δυνάµεις υπάρχουν 
στα ζώα -αν όχι καθόλου- µόνο σε πολύ περιορισμένο βαθµό. 

Τρίτο είναι το πνεύμα, η «αναπνοή» από το Θεό (βλ. Γεν. 2,7), που δεν έχουν τα ζώα. Είναι 
σημαντικό να διαχωρίσουµε το «Πνεύμα» µε κεφαλαίο το αρχικό γράμμα, από το «πνεύμα» µε μικρό π. Το 
δημιουργημένο πνεύμα του ανθρώπου δεν πρέπει να ταυτιστεί µε το αδημιούργητο ή Άγιο Πνεύμα του 
Θεού, το τρίτο πρόσωπο της Τριάδος: αν και τα δυο τους σχετίζονται στενά, γιατί µε το πνεύμα του ο 
άνθρωπος αντιλαμβάνεται το Θεό και επικοινωνεί μαζί του. 

Με την ψυχή του ο άνθρωπος ασχολείται µε την επιστημονική ή φιλοσοφική έρευνα αναλύοντας τα 
δεδοµένα της αισθητικής του εμπειρίας µεσ' απ' τον απέραντο λόγο. 

Με το πνεύμα του, που µερικές φορές ονομάζεται νους, καταλαβαίνει την αιώνια αλήθεια για το θεό 
ή για τους λόγους ή τις εσώτερες ουσίες τῶν δημιουργημάτων, όχι µε παραγωγικούς συλλογισμούς, αλλά µε 
άµεση κατανόηση ή πνευματική αντίληψη, μ' ένα είδος διαίσθησης που ο άγ. Ισαάκ ο Σύρος καλεί «απλή 
νόηση». Το πνεύμα ή ο νους είναι επομένως διαφορετικό από τις λογικές δυνάµεις του ανθρώπου και τις 
αισθητικές συγκινήσεις, και ανώτερο και από τις δύο. 

Επειδή ο άνθρωπος έχει µια λογική ψυχή κι ένα νου, κατέχει τη δύναμη του αυτεξούσιου και της 
ηθικής ελευθερίας, δηλ. την αίσθηση του καλού και του κακού, και τη δυνατότητα να διαλέγει ανάμεσά 
τους. Εκεί όπου τα ζώα ενεργούν από ένστικτο, ο άνθρωπος µπορεί να πάρει µία ελεύθερη και συνειδητή 
απόφαση. 

Μερικές φορές οι Πατέρες δέχονται όχι ένα τριμερές αλλά ένα διµερές σχήμα, περιγράφοντας τον 
άνθρωπο απλώς σαν µια ενότητα σώματος και ψυχής: σ' αυτή την περίπτωση θεωρούν το πνεύμα ή το νου 
ως την υψηλότερη όψη της ψυχής. Αλλά το τριπλό σχήμα σώματος, ψυχής και πνεύματος είναι ακριβέστερο 
και πιο διαφωτιστικό, ιδιαίτερα στην εποχή µας όπου η ψυχή και το πνεύμα συχνά συγχέονται, και όπου οι 
περισσότεροι άνθρωποι δεν ξέρουν καλά-καλά ότι έχουν νου. Η κουλτούρα και το εκπαιδευτικό σύστημα 
στη σύγχρονη Δύση βασίζονται σχεδόν αποκλειστικά στην εξάσκηση του λογικού μυαλού και, σε λιγότερο 
βαθμό, στις αισθητικές συγκινήσεις. Οι περισσότεροι από µας έχουµε ξεχάσει ότι δεν είμαστε µόνο μυαλό 
και θέληση, αισθήσεις και συναισθήματα: είμαστε επίσης πνεύμα. Ο σύγχρονος άνθρωπος, κατά το 
μεγαλύτερο μέρος, έχει χάσει την επαφή µε την γνησιότερη και υψηλότερη πλευρά του εαυτού του: και το 
αποτέλεσµα αυτής της εσωτερικής αλλοτρίωσης μπορούμε να το δούμε πολύ απλά στην ανησυχία του, στην 
έλλειψη ταυτότητας και στην απώλεια της ελπίδας. 


ΜΙΚΡΟΚΟΣΜΟΣ ΚΑΙ ΜΕΣΟΛΑΒΗΤΗΣ 


Σώμα, ψυχή και πνεύμα, τρία µέσα σ' ένα, ο άνθρωπος κατέχει µια μοναδική θέση στη δημιουργία. 

Σύμφωνα µε την Ορθόδοξη άποψη για τον κόσμο, ο Θεός είχε διαμορφώσει δύο επίπεδα 
δημιουργημάτων: πρώτα το «νοητικό», «πνευματικό» ή «διανοητικό» επίπεδο, καὶ µετά, το υλικό ή 
σωματικό. Στο πρώτο επίπεδο ο Θεός έφτιαξε τους αγγέλους που δεν έχουν υλικό σώμα. Στο δεύτερο 
επίπεδο έφτιαξε το φυσικό σύμπαν -τους γαλαξίες, τ' αστέρια, τους πλανήτες, µε τις διάφορες μορφές ζωής 
στα ορυκτά, τα φυτά και τα ζώα. Ο άνθρωπος και μόνον ο άνθρωπος υφίσταται ταυτόχρονα και στα δύο 
επίπεδα. Με το πνεύμα του ή την πνευματική του διάνοια μετέχει στο νοητικό βασίλειο και είναι σύντροφος 
των αγγέλων- µε το σώμα του και την ψυχή του, κινείται και αισθάνεται και σκέπτεται, τρώει και πίνει, 
μετατρέποντας την τροφή σ' ενέργεια και μετέχοντας οργανικά στο υλικό βασίλειο που το διαπερνά µε τις 
αισθήσεις του. 

Η ανθρώπινη φύση µας είναι λοιπόν πιο περίπλοκη από την αγγελική, και προικισµένη µε 
πλουσιώτερες δυνατότητες. Ιδωμένος μ' αυτό το πρίσμα, ο άνθρωπος δεν είναι χαμηλότερα αλλά υψηλότερ' 
απ' τους αγγέλους: όπως το βαβυλωνιακό Ταλμούδ βεβαιώνει, «Οι δίκαιοι είναι μεγαλύτεροι από τους 
διακονούντες αγγέλους» (δαηΠοάγίηπ 034). Ο άνθρωπος βρίσκεται στην καρδιά της δημιουργίας του Θεού. 
Μετέχοντας και στο νοητικό και στο υλικό βασίλειο, είναι µια εικόνα ή ένας καθρέφτης όλης της 
δημιουργίας, Ίπιᾶςο πιιπάΙ, ένα «μικρό σύμπαν» ή μικρόκοσμος. Όλα τα δημιουργήματα συναντώνται σ' 
αυτόν. Ο άνθρωπος θα μπορούσε να πει για τον εαυτό του, µε τα λόγια της Καίπ]εεη Κάῑπς: 

Επειδή αγαπώ Ο ήλιος ρίχνει τις ακτίνες του από ζωντανό χρυσάφι, ρίχνει το χρυσάφι και τ' ασήμι 
του πάνω στη θάλασσα...Επειδή αγαπώ οι φτέρες πρασινίζουν και πρασινίζει η χλόη και πρασινίζουν τα 
διάφανα ηλιόλουστα δέντρα... 

Επειδή αγαπώ όλη νύχτα το ποτάμι κυλάει στον ύπνο µου, χιλιάδες ζωντανά πλάσματα κοιμούνται 
στην αγκαλιά μου, και καθώς κοιμούνται ξυπνούν, κι ενώ ρέουν αναπαύονται. 

Όντας µικρόκοσµος, ο άνθρωπος είναι επίσης µεσάζοντας. Είναι θεόδοτο έργο του να διευθετεί και 
να εναρµμονίζει το νοητικό και το υλικό βασίλειο, να τα ενώνει, ν' αποπνευµατοποιεί την ύλη και να 
φανερώνει όλες τις κρυμένες δυνατότητες της δημιουργίας. Όπως το Εβραϊκό Ηαςίάϊπι το έχει εκφράσει, ο 
άνθρωπος καλείται «να προοδεύει σκαλί-σκαλί μέχρις ότου, μέσω αυτού, να ενωθεί το κάθε τι». Σαν 
μικρόκοσμος λοιπόν ο άνθρωπος είναι ο μόνος µέσα στον οποίο ο κόσμος συνοψίζεται: σαν μεσάζοντας 
είναι ο μόνος µέσω του οποίου ο κόσμος αντιπροσφέρεται στο Θεό. 

Ο άνθρωπος µπορεί να εξασκήσει αυτό το µεσολαβητικό ρόλο μόνον επειδή η ανθρώπινη φύση του 
είναι ουσιαστικά και βασικά µία ενότητα. Αν ήταν µόνο µια ψυχή κατοικώντας προσωρινά σ' ένα σώμα, 
όπως πολλοί από τους Έλληνες και τους Ινδούς φιλοσόφους έχουν φανταστεί -αν το σώμα του δεν ήταν 
μέρος του αληθινού εαυτού του, αλλά μόνο ένα κομμάτι ύφασμα που τελικά θα το παραμερίσει, ή µια 
φυλακή απ' όπου προσπαθεί να δραπετεύσει,- τότε ο άνθρωπος δεν θα μπορούσε να δράσει σωστά σαν 
μεσολαβητής. Ο άνθρωπος αποπνευµατοποιεί τη δημιουργία, πρώτ' απ’ όλα αποπνευματοποιώντας το ίδιο 
το σώμα του και προσφέροντάς το στο Θεό: «ή ουκ οίδατε ότι το σώμα υμών ναός του εν υμίν αγίου 
πνεύματός εστιν)» γράφει ο Απ. Παύλος. «Λοξάσατε δη τον Θεόν εν τω σώματι υμών... Παρακαλώ ουν 
υμάς, αδελφοί, δια τῶν οικτιρµών του Θεού, παραστήσαι τα σώματα υμών θυσίαν ζώσαν, αγίαν, εὐάρεστον 
τω Θεώ» (Δ' Κορ. 6,19-20: Ρωμ. 12,1). Αλλά µε το ν' «αποπνευματοποιεῦ το σώμα, ο άνθρωπος, δεν το 
εξαὐλώνει: αντίθετα, είναι η ανθρώπινη κλήση να διακηρύξει το πνευματικό µέσα και μέσω του υλικού. Οι 
Χριστιανοί είναι μ' αυτή την έννοια, οι μόνοι αληθινοί υλιστές. 

Το σώμα, λοιπόν, εἶναι έν' αναπόσπαστο µέρος της ανθρώπινης προσωπικότητας. Ο χωρισμός 
σώματος και ψυχής στο θάνατο είναι αφύσικος, κάτι αντίθετο από το αρχικό σχέδιο του Θεού, που έχει 
επέλθει σα συνέπεια της πτώσης. Επί πλέον, ο χωρισμός είναι μόνο προσωρινός: προσδοκούμε, περ' απ' το 
θάνατο, την τελική ανάσταση «εν τη εσχάτη ημέρα», όταν σώμα και ψυχή ξαναενωθούν γι άλλη µια φορά. 


ΕΙΚΟΝΑ ΚΑΙ ΟΜΟΙΩΣΗ 


«Η δόξα του Θεού είναι ο άνθρωπος», βεβαιώνει το Ταλμούδ (Ώοτες[ Ετοίζ Ζυ{4, 10.5): και ο αγ. 
Ειρηναίος διαπιστώνει το ίδιο: «Η δόξα του Θεού είναι ένας ζωντανός άνθρωπος». Το ανθρώπινο πρόσωπο 
σχηματίζει το κέντρο και την κορωνίδα της δημιουργίας του Θεού. Η μοναδική θέση του ανθρώπου στον 
κόσμο φαίνεται πάνω απ' όλα, από το γεγονός ότι έχει φτιαχτεί «κατ' εικόνα και καθ' ομοίωσιν» του Θεού 
(Γεν. 1.26). Ο άνθρωπος είναι µια περιορισμένη έκφραση της άπειρης αυτοέκφρασης του Θεού. 

Μερικές φορές οι Έλληνες Πατέρες συσχετίζουν τη θεϊκή «εικόνα» στον άνθρωπο µε την ολότητα 
της φύσης του που θεωρείται ενότητα των στοιχείων: πνεύματος, ψυχής και σώματος. Άλλοτε συνδυάζουν 
την εικόνα πιο ειδικά µε την υψηλότερη πλευρά του ανθρώπου, µε το πνεύμα του ή την πνευματική νόηση 
µε την οποία αποκτά γνώση του Θεού και ενώνεται μαζί του. Βασικά, η εικόνα του Θεού στον άνθρωπο 
υποδηλώνει το κάθε τι που ξεχωρίζει τον άνθρωπο από τα ζωά, που τον κάνει µε την πλήρη και αληθινή 
έννοια ένα πρόσωπο -έναν ηθικό παράγοντα ικανό για το σωστό και για το λάθος, ένα πνευματικό ον 
προικισµένο μ' εσωτερικήν ελευθερία. 

Η άποψη της ελεύθερης εκλογής είναι ιδιαίτερα σηµαντική για να κατανοήσουμε τον άνθρωπο που 
είναι φτιαγμένος κατ' εικόνα Θεού. Αφού ο Θεός είναι ελεύθερος και ο άνθρωπος επίσης είναι ελέύθερος. 
Και όντας ελεύθερη κάθε ανθρώπινη ύπαρξη συνειδητοποιεί την θεϊκήν εικόνα µέσα της µε το δικό της 
διακριτικό τρόπο. Οι ανθρώπινες υπάρξεις δεν είναι αντίθετες έτσι ώστε να μπορούν ν’ ανταλλαγούν μεταξύ 
τους, ή ανταλλακτικά µιας μηχανής. Ο καθένας, όντας ελεύθερος είναι ανεπανάληπτος: και ο καθένας όντας 
ανεπανάληπτος είναι άπειρα πολύτιμος. Τ' ανθρώπινα πρόσωπα δεν πρέπει να τα μετράμε ποσοτικά: δεν 
έχουμε δικαίωµα να δεχτούμε ότι ένα συγκεκριµένο πρόσωπο έχει μεγαλύτερη αξία απ’ οποιοδήποτε άλλο 
συγκεκριµένο πρόσωπο, ή ότι δέκα πρόσωπα υποχρεωτικά πρέπει να έχουν μεγαλύτερη αξία από ένα. 
Τέτοιοι υπολογισμοί είναι µια προσβολή για την αυθεντική προσωπικότητα. Ο καθένας είναι 


Σελίδα 28 από 79 


αναντικατάστατος και επομένως ο καθένας πρέπει ν' αντιμετωπίζεται σαν ένας σκοπός για τον εαυτό του και 
ποτέ σαν ένα µέσο για κάποιον απώτερο σκοπό. Ο καθένας δεν πρέπει να θεωρείται αντικείµενο αλλά 
υποκείµενο. Αν βρίσκουμε τους ανθρώπους ανιαρούς και πληκτικά όµοιους, είναι γιατί δεν έχουµε φτάσει 
στο επίπεδο της αληθινής προσωπικότητας για τους άλλους και για τους εαυτούς µας, όπου δεν υπάρχουν 
στερεότυπα αλλ' ο καθένας είναι μοναδικός. 

Πολλοί από τους Έλληνες Πατέρες, αν όχι και όλοι, διακρίνουν µια διαφορά ανάµεσα στην «εικόνα» 
του Θεού και στην «ομοίωση» του Θεού. Η εικόνα για κείνους που ξεχωρίζουν τους δύο όρους, υποδηλώνει 
τη δυνατότητα του ανθρώπου να ζήσει µέσα στο Θεό, ενώ η ομοίωση τη συνειδητοποίηση αυτής της 
δυνατότητας. Η εικόνα είναι αυτό που ο άνθρωπος κατέχει απ' την αρχή και που του δίνει τη δύναμη να 
ξεκινήσει από την αρχή στην πνευματική Οδό: η οµοίῶση είναι αυτό που ελπίζει ν' αποκτήσει στο τέρμα του 
ταξιδιού του. Με τα λόγια του Ωριγένη, «Ο άνθρωπος έλαβε την τιµή της εικόνας στην πρώτη του 
δημιουργία, αλλά η πλήρης τελείωση στην ομοίωση του Θεού θα του παρασχεθεί στη συντέλεια τῶν 
πάντων». Όλοι οι άνθρωποι είναι φτιαγμένοι κατ' εικόνα του Θεού και, όσο διεφθαρµένη κι αν είναι η ζωή 
τους, η θεϊκή εικόνα μέσα τους είναι απλώς συσκοτισμένη και καλυμένη, ποτέ όμως ολότελα χαμένη. Η 
ομοίώση όµως ολοκληρώνεται µόνο από τους εκλεκτούς της ουράνιας βασιλείας του Μέλλοντος Αιώνος. 

Κατά τον αγ. Ειρηναίο, ο άνθρωπος στην πρώτη του δηµιουργία ήταν «σαν ένα μικρό παιδί», και 
χρειαζόταν ν' «αυξηθεί» προς την τελείωσή του. Με άλλα λόγια ο άνθρωπος στην πρώτη του δημιουργία 
ήταν αθώος και ικανός ν' αναπτυχθεί πνευματικά (η «εικόνα»), αλλ' αυτή η ανάπτυξη δεν ήταν 
αναπόφευκτη ή αυτόματη. Ο άνθρωπος κλήθηκε να συνεργαστεί µε τη χάρη του Θεού και έτσι, µε τη σωστή 
χρήση της ελεύθερης θέλεησής του, αργά και µε προοδευτικά βήματα έπρεπε να γίνει τέλειος κατά Θεό (η 
«ομοίώση»). 

Αυτό δείχνει πως η γνώση ότι ο άνθρωπος δημιουργήθηκε κατ' εικόνα Θεού, µπορεί να ερμηνευτεί 
με µια δυναμική παρά µε µια στατική έννοια. Δεν σημαίνει ότι ο άνθρωπος ήταν προικισμένος από την αρχή 
µε μιαν απόλυτα συνειδητοποιηµένη αγιότητα και γνώση, αλλ' απλώς ότι του είχε δοθεί η ευκαιρία ν' 
αναπτυχθεί σε απόλυτη κοινωνία µε το Θεό. Η διάκριση στην εικόνα-ομοίωση δεν υπονοεί βέβαια την 
αποδοχή καμιάς «εξελικτικής θεωρίας»: αλλά δεν είναι και αταίριαστη µια τέτοια θεωρία. 

Η εικόνα και η οµοίώση σημαίνουν προσανατολισμό, σχέση. Όπως παρατηρεί ο ΡΠΙΗΡρ ϑΠοτγατή, «Η 
ίδια η ιδέα του ανθρώπου υπονοεί µια σχέση, ένα σύνδεσμο µε το Θεό. Όπου καταφάσκεται ο άνθρωπος 
καταφάσκεται και ο Θεός». Το να πιστεύουμε ότι ο άνθρωπος έχει φτιαχτεί κατ' εικόνα Θεού είναι το να 
πιστεύουμε ότι ο άνθρωπος έχει δημιουργηθεί για επικοινωνία και ένωση µε το Θεό, και ότι, αν απωθήσει 
αυτή την επικοινωνία παύει να είναι σωστός άνθρωπος. Δεν υπάρχει τέτοιο πράγμα, όπως ο λεγόμενος 
«φυσικός άνθρωπος», που να υφίσταται χωριστά απ' το Θεό: άνθρωπος που είναι αποκοµένος απ' το Θεό, 
είναι σε πολύ αφύσικη κατάσταση. Η διδασκαλία της εικόνας εννοεί επομένως, ότι ο άνθρωπος έχει το Θεό 
ως το εσώτατο κέντρο της ὑπαρξής του. Το θεϊκό στοιχείο είναι το αποφασιστικό στην ανθρωπότητά 
μας: χάνοντας την αίσθηση του θεϊκού, χάνουμ' επίσης και την έννοια του ανθρώπινου. 

Αυτό έχει επιβεβαιωθεί εκπληκτικά από τα όσα συνέβησαν στη Δύση από την εποχή τῆς 
Αναγέννησης, και πιο ευδιάκριτα από τη βιομηχανική επανάσταση. Μια αυξανόμενη κοσµικότητα έχει 
συνοδευθεί από μιαν απανθρωποποίηση της κοινωνίας που συνεχώς μεγαλώνει. Το σαφέστερο παράδειγµα 
γι αυτό µπορεί να το δει κανείς στη Λενινιστική-Σταλινική µορφή του Κομμουνισμού, όπως είναι στη 
Σοβιετική Ένωση [το βιβλίο αυτό µε τον τίτλο Οτίποᾶοαχ ἸΛαγ γράφτηκε, πριν από την πτώση του 
κομμουνισμού, το 1979]. Εδώ η άρνηση του Θεού συμβαδίζει µε µια σκληρή καταπίεση της προσωπικής 
ελευθερίας του ανθρώπου. Αυτό δεν είναι καθόλου εκπληκτικό. Η μόνη σίγουρη βάση για ένα δόγμα 
ανθρώπινης ελευθερίας και ανθρώπινης αξιοπρέπειας είναι η πεποίθηση ότι κάθε άνθρωπος είναι κατ' 
εικόνα Θεού. 

Ο άνθρωπος είναι φτιαγμένος όχι µόνο κατ' εικόνα Θεού, αλλά πιο συγκεκριµένα, κατ' εικόνα του 
Τριαδικού Θεού. Όλα όσα ειπώθηκαν νωρίτερα για τη «βίωση της Τριάδος» αποκτούν πρόσθετη δύναμη, 
όταν εκφράζονται µε όρους του δόγματος της εικόνας. Αφού η εικόνα του Θεού στον άνθρωπο είναι 
Τριαδική, συνεπάγεται ότι ο άνθρωπος, όπως ο Θεός, συνειδητοποιεί την αληθινή του φύση µε την αμοιβαία 
ζωή. Η εικόνα σηµαίνει σχέση όχι µόνο µε το Θεό, αλλά και µε τους ανθρώπους. Όπως τα τρία θεϊκά 
πρόσωπα ζουν µέσα και το ένα για το άλλο, έτσι και ο άνθρωπος -έχοντας φτιαχτεί κατ’ εικόνα τριαδική- 
γίνεται πραγµατικό πρόσωπο βλέποντας τον κόσμο μέσ' απ' τα μάτια τῶν άλλων, κάνοντας δικές του τις 

χαρές και τις λύπες τῶν άλλων. Κάθε ανθρώπινη ὕπαρξη είναι μοναδική, αλλ’ όµως ο καθένας µέσα στη 
μοναδικότητα έχει δημιουργηθεί για να επικοινωνεί µε τους άλλους. 

«Εμείς που πιστεύουμε πρέπει να θεωρούμε όλους τους πιστούς σαν ένα μόνο πρόσωπο... και 
θάπρεπε να είμαστε έτοιμοι να δώσουμε τη ζωή µας για χάρη του διπλανού μας» (αγ. Συμεών ο Νέος 
Θεολόγος). «Δεν υπάρχει άλλος τρόπος να σωθούμε παρά μόνο µέσω του διπλανού µας. Αυτό είναι 
καθαρότητα καρδιάς: όταν βλέπεις τον αμαρτωλό ή τον άρρωστο, να νιώθεις συμπόνοια γι' αυτούς και να 
τους δείχνεις τρυφερότητα» (Οι Ομιλίες του αγ. Μακαρίου). «οι γέροντες συνήθιζαν να λένε ότι θάπρεπε ο 
καθένας µας να παρατηρεί τις εµπειρίες του διπλανού του, σαν να ήταν δικές του. Θάπρεπε να υποφέρουμε 
μαζί µε το διπλανό µας στο κάθε τι και να κλαίμε μαζί του, και να συμπεριφερόμαστε σαν να είμασταν μέσα 
στο σώμα του: κι αν τον βρει κάποια στενοχώρια, θάπρεπε να νιώσουµε τόση θλίψη, όση θα νιώθαμε για 
τον εαυτό μας» (Αποφθέγματα των Πατέρων της Ερήμου). Όλ' αυτά αληθεύουν, ακριβώς επειδή ο 
άνθρωπος είναι φτιαγμένος κατ' εικόνα του Τριαδικού Θεού. 


ΙΕΡΕΑΣ ΚΑΙ ΒΑΣΙΛΙΑΣ 


Φτιαγμένος κατά την θεϊκήν εικόνα, µικρόκοσµος και μεσάζοντας, ο άνθρωπος είναι ιερέας και 
βασιλιάς µέσα στη δημιουργία. Συνειδητά και µε σοβαρή πρόθεση µπορεί να κάνει δύο πράγματα που τα 
ζώα μπορούν μόνο ασυνείδητα και από ένστικτο να κάνουν. Πρώτον, ο άνθρωπος µπορεί να ευλογήσει και 
να αινέσει το Θεό για τον κόσμο. Ο άνθρωπος ορίζεται καλύτερα όχι ως ένα «λογικό», αλλ' ὡς ένα 
«ευχαριστιακό» ζώο. Δεν ζει απλώς µέσα στον κόσµο, σκέπτεται γι αυτόν και τον χρησιμοποιεί, αλλά 
μπορεί να δει τον κόσμο σαν δώρο Θεού, σαν ένα μυστήριο της παρουσίας του Θεού, κι' ένα μέσο 
επικοινωνίας μαζί του. Έτσι µπορεί ν' αντιπροσφέρει τον κόσµο στο Θεό σ' ευχαριστία: «Τα σα εκ των σῶν 
σοι προσφέρομεν κατά πάντα και διά πάντα» (Λειτουργία του αγίου Ιω. Χρυσοστόμου). 

Δεύτερον, εκτός από την ευλογία και την αίνεση του Θεού για τον κόσμο, ο άνθρωπος µπορεί επίσης 
ν'ανασχηματίσει και ν’ αναπτύξει τον κόσμο: κι έτσι να του δώσει καινούργιο νόημα. Με τα λόγια του π. 
Δημητρίου ῥί8πΠΙ]ο8ε, «ο άνθρωπος θέτει τη σφραγίδα της κατανόησής του και του πνευματικού του έργου 
στη δηµιουργία... . Ο κόσμος δεν είναι μόνον ένα δώρο, αλλά κι ένα έργο για τον άνθρωπο». Είναι η κλήση 
μας να συνεργαστούμε µε το Θεό: κατά τη φράση του Απ. Παύλου, «Θεού γάρ εσµεν συνεργοί» (Α' Κορ. 
3.9). Ο άνθρωπος δεν είναι µόνο ένα λογικό και ευχαριστιακό ζώο, αλλά είναι επίσης και δημιουργικό ζώο: 
το γεγονός ότι ο άνθρωπος είναι κατ' εικόνα Θεού σηµαίνει ότι ο άνθρωπος είναι ένας δημιουργός κατά την 
εικόνα του Θεού Δημιουργού. Αυτό το δημιουργικό ρόλο τον εκπληρώνει όχι µε άγρια δύναμη, αλλά µε τη 
διαύγεια της πνευματικής του όρασης: η κλήση του δεν είναι να κυριαρχεί και να εκμεταλλεύεται τη φύση, 
αλλά να την μεταμορφώνει και να την καθαγιάζει. 

Με µια ποικιλία τρόπων -με την καλλιέργεια της γης, µε την καλλιτεχνία, µε τη συγγραφή βιβλίων 
και την εικονογράφηση- ο άνθρωπος δίνει φωνή στα υλικά πράγματα και κάνει τη φύση να εκφράζεται µε 
δοξολογία του Θεού. Είναι σηµαντικό ότι το πρώτο έργο του πρωτόπλαστου Αδάμ ήταν να ονομάσει τα ζώα 
(Γεν. 2, 19-20). Η ονοµατοθεσία είναι από μόνη της µια δημιουργική πράξη: μέχρις ότου βρούμε ένα όνομα 
για κάποιο αντικείµενο ή εμπειρία, µια «αναπόφευκτη» λέξη που να δίνει τον πραγµατικό χαρακτήρα αυτού 
του πράγματος, δεν μπορούμε ν' αρχίσουμε να το κατανοούμε και να το χρησιμοποιούμε. Είναι επίσης 
σημαντικό ότι, όταν στην Θ. Ευχαριστία αντιπροσφέρουµε στο Θεό τις απαρχές της γης, δεν τις 
προσφέρουμε στην αρχική τους μορφή αλλά μετασχηματισμένες από το χέρι του ανθρώπου: δεν φέρνουμε 
στο θυσιαστήριο δεµάτια σιτάρι αλλά «πρόσφορα», δεν φέρνουμε σταφύλια αλλά κρασί. 

Έτσι λοιπόν ο άνθρωπος είναι ιερέας της δημιουργίας µε τη δύναμη που έχει να ευχαριστεί και ν' 
αντιπροσφέρει τη δημιουργία στο Θεό: και είναι βασιλιάς της δημιουργίας µε τη δύναμη που έχει να 
κατασκευάζει και να σχηματοποιεί, να συνδέει και να διαφοροποιεί. Αυτή η ιερατική και βασιλική 
λειτουργία περιγράφεται ωραία από τον άγιο Λεόντιο Κύπρου: 

Με τον ουρανό και τη γη και τη θάλασσα, µε το ξύλο και την πέτρα, μ' όλη την ορατή και αόρατη 
δημιουργία, προσφέρω λατρεία στο Δημιουργό και Κύριο και Ποιητή τῶν όλων. Γιατί η δημιουργία δε 
λατρεύει άµεσα και μόνη της τον Ποιητή, και είναι µε το δικό µου στόμα που οι ουρανοί διηγούνται τη δόξα 
του Θεού, που η σελήνη τον λατρεύει, που τ' αστέρια τον δοξάζουν, που τα νερά και οι σταγόνες και όλη η 
δηµιουργία λατρεύει το Θεό και τον δοξάζει. 

Παρόμοιες ιδέες εκφράζονται από το διδάσκαλο τῶν Χασιδαίων ΑΡταμαπι Ύ44Κον του θ8άαροτα: 

Όλα τα πλάσματα, και τα φυτά και τα ζώα φέρνουν και προσφέρουν τους εαυτούς τους στον 
άνθρωπο, αλλά μέσω του ανθρώπου φέρνονται όλα και προσφέρονται στο Θεό. Όταν ο άνθρωπος 
εξαγνίζεται κι εξαγιάζεται σ' όλα τα µέλη του σαν µια προσφορά στο Θεό, εξαγνίζει κι εξαγιάζει όλα τα 
πλάσματα. 


ΤΟ ΕΣΩΤΕΡΙΚΟ ΒΑΣΙΛΕΙΟ 


«Μακάριοι οι καθαροί τη καρδία, ότι αυτοί τον Θεό όψονταυ (Ματθ. 5.8). Φτιαγμένος κατ' εικόνα 
Θεού, ο άνθρωπος είναι ο καθρέφτης του Θείου. Γνωρίζει το Θεό γνωρίζοντας τον εαυτό του, βλέπει το Θεό 
ν' αντανακλάται στην καθαρότητα της δικής του καρδιάς. Η διδασκαλία της δημιουργίας του ανθρώπου 
σύμφωνα µε την εικόνα σημαίνει ότι µέσα σε κάθε άνθρωπο -μέσα στον πιο αληθινό κι εσωτερικόν εαυτό 
του, που συχνά ορίζεται ὡς «βάθος καρδίας» ή «έδαφος της Ψυχής) -υπάρχει ένα σηµείο άµεσης 
συνάντησης και ένωσης µε τον Άκτιστο. «Η βασιλεία του Θεού εντός υμών εστιν» (Λουκ. 17, 21). 


Αυτή η αναζήτηση για την εσωτερική βασιλεία είναι έν' από τα κύρια θέµατα µέσα στα συγγράµατα 
τῶν Πατέρων. 

«Το μεγαλύτερο απ' όλα τα μαθήματα» λέει ο αγ. Κλήμης Αλεξανδρείας, «είναι να γνωρίσει κανείς 
τον εαυτό του: γιατί, αν κάποιος γνωρίσει τον εαυτό του, θα γνωρίσει το Θεό: και αν γνωρίσει το Θεό θα 
γίνει σαν το Θεό». Ο Μέγας Βασίλειος γράφει: «Όταν ο νους παύει να διασκορπίζεται στα εξωτερικά 
πράγματα και να διασπάται από τον κόσµο µε τις αισθήσεις, επιστρέφει στον εαυτό του: και µέσω του 
εαυτού του ανεβαίνει στη σκέψη του Θεού». «Αυτός που ξέρει τον εαυτό του, ξέρει τα πάντα», λέει ο άγ. 
Ισαάκ ο Σύρος: και κάπου αλλού γράφει: 

Ειρήνευε στην ψυχή σου: τότε ο ουρανός και η γη θα βρίσκονται σε ειρήνη µε σένα. Μπες µε 
λαχτάρα στο θησαυροφυλάκιο που βρίσκεται µέσα σου, κι έτσι θα δεις αυτά που βρίσκονται στον 
ουρανό’ γιατί υπάρχει µόνο µια είσοδος που οδηγεί και στα δύο αυτά. Η κλίμακα που οδηγεί στη Βασιλεία 
είναι κρυµένη µέσα στην ψυχή σου. Φύγε από την αμαρτία, βυθίσου στον εαυτό σου και µέσα στην ψυχή 
σου θ' ανακαλύψεις τα σκαλοπάτια απ' όπου θ'ανεβείς. 

Και σ' αυτά τ' αποσπάσµατα θα μπορούσαμε να προσθέσουμε τη μαρτυρία ενός Δυτικού μάρτυρα 
των ημερών µας, του Τποπ145 Μοτίοη: 

Στο κέντρο της ὑπαρξής µας υπάρχει ένα σηµείο μηδαμινότητας που είναι ανέγγιχτο από αμαρτία 
και πλάνη, ένα σηµείο καθαρής αλήθειας, ένα σηµείο ή σπινθήρας που ανήκει αποκλειστικά στο Θεό, που 
δεν είναι ποτέ στη διάθεσή µας, από το οποίο ο Θεός ρυθμίζει τις ζωές µας, που είναι απρόσιτο στις 
φαντασίες του λογισμού µας ή τις βαρβαρότητες της θέλησής µας. Αυτό το μικρό σηµείο του τίποτε και της 
απόλυτης φτώχειας είναι η καθαρή δόξα του Θεού µέσα µας. Είναι, σαν να λέμε, το όνοµά του γραμμένο 
μέσα µας, όπως η φτώχεια µας, όπως η ανέχειά µας, όπως η εξάρτησή µας, όπως η υιϊκότητά µας. Είναι σαν 
ένα καθαρό διαμάντι που λαμποκοπάει µε το αόρατο φῶς τ' ουρανού. Είναι µέσα στον καθένα, και, αν 
μπορούσαμε να το δούμε, θα βλέπαμε αυτά τα τρισεκατομμύρια φωτεινές αιχμές να έρχονται μαζί µε τη 
µορφή και τη λαμπρότητα ενός ήλιου που θάκανε όλο το σκοτάδι και τη σκληρότητα της ζωής να χαθεί 
πέρα για πέρα... Η πύλη τ' ουρανού βρίσκεται παντού. 

Φύγε από την αμαρτία, επιμένει ο άγ. Ισαάκ: και αυτή η φράση θάπρεπε να σημειωθεί ιδιαίτερα. Αν 
πρόκειται να δούμε το πρόσωπο του Θεού ν' αντανακλάται µέσα µας, ο καθρέφτης πρέπει να καθαριστεί. 
Δίχως μετάνοια δεν µπορεί να υπάρξει αυτογνωσία και ανακάλυψη της εσωτερικής βασιλείας. Όταν µου 
λέγεται, «Γύρισε στον εαυτό σου, γνώρισε τον εαυτό σου», είναι ανάγκη να ρωτήσω: Ποιον «εαυτό» 
πρόκειται ν' ανακαλύψω; Τι είναι ο αληθινός εαυτός µου; Η ψυχανάλυση µας φανερώνει έναν τύπο του 
«εαυτού»: πάρα πολύ συχνά, όµως, αυτή µας οδηγεί όχι στην «κλίμακα της βασιλείας», αλλά στη σκάλα 
που κατεβαίνει σε κάποιο υγρό και γεμάτο φίδια υπόγειο. «Γνώρισε τον εαυτό σου» σηµαίνει «γνώρισε τον 
εαυτό σου έτσι όπως έχει τις ρίζες του στο Θεό: γνώρισε τον εαυτό σου µέσα στο Θεό». Από την άποψη της 
Ορθόδοξης πνευματικής παράδοσης θάπρεπε να τονιστεί, ότι δεν θα τον ανακαλύψουμε, τον αληθινό εαυτό 
μας «σύμφωνα µε την εικόνα», παρά µόνο μεσ' από ένα θάνατο του ψεύτικου και έκπτωτου εαυτού µας: «... 
ος δ' αν απολέση την ψυχήν αυτού ένεκεν εμού ευρήσει αυτήν» (Ματθ. 16.25): μόνον εκείνος που βλέπει 

ποιος πραγματικά είναι ο ψεύτικος εαυτό του και τον απορρίπτει, θα μπορέσει να ξεχωρίσει τον αληθινό 
εαυτό του, τον εαυτό που βλέπει ο Θεός. Υπογραμμίζοντας αυτή τη διάκριση μεταξύ του ψεύτικου και του 
αληθινού εαυτού, ο άγ. Βαρσανούφιος παραγγέλνει: «Ξέχνα τον εαυτό σου και θα τον γνωρίσεις». 


ΤΟ ΚΑΚΟ, ΟΠΟΝΟΣ ΚΑΙΗ ΠΤΩΣΗ ΤΟΥ ΑΝΘΡΩΠΟΥ. 


Στο μεγαλύτερο μυθιστόρημα του Ῥοθίοενοκν, Οι Αδελφοί Καραμάζοφ, ο Ιβάν προκαλεί τον 
αδελφό του: «Ας υποθέσουμε ότι δημιουργείς το οικοδόµηµα της ανθρώπινης μοίρας µε τον αντικειμενικό 
σκοπό να κάνεις τους ανθρώπους επί τέλους ευτυχισμένους και να τους δώσεις ειρήνη και ανάπαυση: όµως, 
για να το κάνεις αυτό είναι ανάγκη να βασανίσεις ένα µόνο μικρούλικο μωρό... και να ιδρύσεις το 
οικοδόµηµά σου πάνω στα δάκρυά του: -θα συμφωνούσες ν' αναλάβεις το οικοδόµηµα υπ' αυτό τον όρο» 
«Όχι, δε θα συμφωνούσα», απαντάει ο ΑΙγοςµμα. Και αν εµείς δεν θα συμφωνούσαμε να το κάνουμε, γιατί, 
λοιπόν, προφανώςτο κάνει ο Θεός; 

Ο 5οπιετοοί ΜαµσΠαΠΙ µας λέει, ότι αφότου είχε δει ένα μικρό παιδί ν' αργοπεθαίνει από μηνιγγίτιδα, 
δεν μπορούσε πια να πιστέψει σ' ένα Θεό αγάπης. Άλλοι έπρεπε να δουν ένα σύζυγο, ή µια σύζυγο, ένα 
παιδί ή ένα γονιό να καταρρέουν σε μιαν ολοκληρωτική κατάθλιψη: σ' ολόκληρο το βασίλειο του πόνου 
ίσως δεν υπάρχει τίποτε τόσο τρομερό να δει κανείς, όσο µία ανθρώπινη ὕπαρξη µε χρόνια μελαγχολία. 
Ποια είναι η απάντησή µας; Πώς θα μπορέσουμε να συµβιβάσουμε την πίστη σ' ένα Θεό αγάπης, που 
δημιούργησε όλα τα πράγµατα και είδε ότι ήταν «καλά λίαν», µε την ὕπαρξη του πόνου, της αμαρτίας και 
του κακού; 

Αμέσως πρέπει να γίνει παραδεκτό ότι δεν είναι δυνατή µια εύκολη απάντηση ή ένας φανερός 
συμβιβασμός. Ο πόνος και το κακό µας αντιμετωπίζουν ασύμμετρα. Η δυστυχία η δική µας και τῶν άλλων, 
είναι µία εμπειρία που πρέπει να ζήσουμε και όχι ένα θεωρητικό πρόβλημα που μπορούμε να λύσουμε. 

Αν υπάρχει µια εξήγηση είναι σ' ένα επίπεδο βαθύτερο απ' τα λόγια. Η δυστυχία δεν µπορεί να 
«δικαιωθεί»: µπορεί όµως να χρησιµοποιηθεί, να γίνει αποδεκτή -και µέσω αυτής της αποδοχής να 
μεταμορφωθεί. «Το παράδοξο της δυστυχίας και του κακού», λέει ο Νίσο]ας Βοετάγαεν, «λύνεται µε την 
εμπειρία της ευσπλαχνίας και της αγάπης». 

Αλλά ενώ δικαιολογημένα υποπτευόµαστε κάθε εύκολη λύση του «προβλήματος του κακού», 
μπορούμε να βρούμε στη διήγηση για την πτώση του ανθρώπου που δίνεται στο γ' κεφάλαιο του βιβλίου 
«Γένεση» -άσχετ' αν αυτό ερμηνευτεί κυριολεκτικά ή συµβολικά- δύο ζωτικά σηµεία, που πρέπει να 
διαβαστούν µε προσοχή. 

Πρώτον, η αφήγηση στη Γένεση αρχίζει κάνοντας λόγο για τον «όφιν» (Γεν. 3.1). δηλ. το διάβολο - 
τον πρώτον από τους αγγέλους εκείνους που έφυγαν απ' το Θεό προς την κόλαση του δικού τους θελήματος. 
Έγινε διπλή πτώση: πρώτα των αγγέλων και ὕστερα του ανθρώπου. Για την Ορθοδοξία η πτώση των 
αγγέλων δεν είναι γραφικό παραμύθι αλλά πνευματική αλήθεια. Πριν από τη δηµιουργία του ανθρώπου, 
είχε ήδη συμβεί ένας χωρισμός στους δρόμους του νοητικού βασιλείου: μερικοί από τους αγγέλους 
παρέμειναν σταθεροί υπακούοντας στο Θεό, ενώ άλλοι τον αρνήθηκαν. Σχετικά μ' αυτό τον «πόλεμον εν τῶ 
ουρανώ» (Αποκ. 12,7) έχουμε μόνον απόκρυφες αναφορές μέσα στη Γραφή: δεν µας λέγεται µε 
λεπτομέρειες τι συνέβη: και ακόµη λιγότερα ξέρουμε για το τι σχέδια έχει ο Θεός για µια δυνατή 
συμφιλίωση µέσα στο νοητικό βασίλειο, ή πώς (αν όχι καθόλου) ο διάβολος θα μπορούσε τελικά να σωθεί. 
Ίσως, όπως υπαινίσσεται το πρώτο κεφάλαιο του βιβλίου του Ιώβ. ο Διάβολος δεν είναι τόσο μαύρος όπως 
συνήθως τον ζωγραφίζουν. Για µας σ' αυτό εδώ το στάδιο της γήϊΐνης ὑπαρξής µας, ο Διάβολος είναι ο 
εχθρός: ο Διάβολος όµως έχει επίσης µιαν άµεση σχέση µε το Θεό, για την οποία δεν ξέρουμε τίποτε και για 
την οποία δεν είναι σοφό από μέρους µας να φανταζόμαστε. 

Παρ' ὀλ' αυτά θάπρεπε να σημειωθούν τρία σηµεία που µας αφορούν, στις προσπάθειές µας να 
καταπιαστούμε µε το πρόβλημα του πόνου. Πρώτον, εκτός απ' το κακό, για το οποίο εμείς οι άνθρωποι 
είμαστε προσωπικά υπεύθυνοι, υπάρχουν στο σύμπαν δυνάμεις µε τεράστια ισχύ, που η θέλησή τους είναι 
στραμμένη στο κακό. Αυτές οι δυνάμεις, αν και µη ανθρώπινες, είναι μολαταύτα προσωπικές. Η ὕπαρξη 
τέτοιων δαιμονικών δυνάμεων δεν είναι μια υπόθεση ή ένας μύθος αλλά -για πολλούς από μας, αλλοίμονο!- 
ένα ζήτημα άµεσης εμπειρίας. Δεύτερο, η ὕπαρξη των εκπτώτων πνευματικών δυνάμεων µας βοηθάει να 
καταλάβουμε γιατί, σε κάποιο χρονικό σηµείο προφανώς πριν απ' τη δημιουργία του ανθρώπου, θάπρεπε να 

επικρατούσε στο φυσικό κόσμο αταξία, φθορά και σκληρότητα. Τρίτο, η ανταρσία των αγγέλων 
αποδεικνύει πολύ καθαρά ότι το κακό προέρχεται όχι από κάτω αλλ' από πάνω, όχι από την ύλη, αλλ’ από το 
πνεύμα. Το κακό, όπως έχει ήδη τονιστεί, είναι «τίποτε»: δεν είναι µια υφιστάμενη ύπαρξη ή ουσία, αλλά 
µια λανθασμένη στάση απέναντι σ' αυτό που είναι απ' τη φύση του καλό. Η πηγή του κακού βρίσκεται 
επομένως στην ελεύθερη θέληση των πνευματικών υπάρξεων, που είναι προικισµένες µε ηθική εκλογή και 
που χρησιμοποιούν αυτή τη δύναμη της εκλογής λανθασμένα. 

Αυτά σχετικά µε το πρώτο σημάδι, τον υπαινιγµό για τον «όφιν». Αλλά (κι αυτό ίσως χρησιμέψει 
σαν δεύτερο σημάδι) η διήγηση στη Γένεση διασαφηνίζει ότι, αν και ο άνθρωπος έρχεται στη ζωή µέσα σ' 
ένα κόσµο ήδη φθαρμένο από την πτώση τῶν αγγέλων, όμως ταυτόχρονα τίποτα δεν ανάγκασε τον άνθρωπο 
ν' αμαρτήσει. Η Εύα ελκύστηκε από τον «όφιν», αλλά ήταν ελεύθερη ν' αποκρούσει τις προτάσεις του. Το 
δικό της και του Αδάμ το «προπατορικό αμάρτημα» ήταν µια συνειδητή πράξη ανυπακοής, µία εσκεμμένη 
απόκρουση της αγάπης του Θεού, µια ελεύθερα διαλεγμένη στροφή από τον Θεό στον εαυτό μας (Γεν. 3: 
2511} 

Στην κατοχή και άσκηση της ελεύθερης θέλησης του ανθρώπου δεν θα βρούμε καθόλου μια πλήρη 
εξήγηση αλλά τουλάχιστον την αρχή για µια απάντηση στο πρόβλημά µας. Γιατί ο Θεός άφησε τους 
αγγέλους και τον άνθρωπο ν' αµαρτήσουν; Γιατί ο Θεός επιτρέπει το κακό και τη δυστυχία; Απαντάµε: Γιατί 
είναι ένας Θεός αγάπης. Η αγάπη προῦποθέτει μετοχή, και η αγάπη επίσης προὐποθέτει ελευθερία. Σαν µια 
Τριάς αγάπης ο Θεός επιθύµησε να μοιραστεί τη ζωή του µε δημιουργηµένα πρόσωπα, φτιαγμένα κατά την 
εικόνα του, που θα μπορούσαν να του ανταποκριθούν ελεύθερα και εκούσια σε µια σχέση αγάπης. Όπου δεν 
υπάρχει ελευθερία, δεν µπορεί να υπάρξει αγάπη. Ο καταναγκασµός αποκλείει την αγάπη: όπως συνήθιζε να 
λέει ο Ραι| Ενάοκίπον, ο Θεός µπορεί να κάνει το κάθε τι εκτός από το να µας εξαναγκάσει να τον 
αγαπάμε. Ο Θεός, επομένως -επιθυμώντας να μοιραστεί την αγάπη του- δεν εδημιούργησε ρομπότ που θα 
τον υπάκουαν μηχανικά, αλλ’ αγγέλους και ανθρώπινες υπάρξεις προικισµένες μ' ελεύθερη εκλογή. Και μ' 
αυτό, για να θέσουµε το ζήτημα µε ανθρωποµορφικό τρόπο, ο Θεός ριψοκινδύνεψε: γιατί μαζί μ' αυτό το 
δώρο της ελευθερίας δόθηκε επίσης και η δυνατότητα της αμαρτίας. Αλλ' αυτός που δεν ριψοκινδυνεύει, δεν 
αγαπάει. Δίχως ελευθερία δεν θα υπήρχε αμαρτία. Αλλά δίχως ελευθερία ο άνθρωπος δεν θα ήταν κατ' 
εικόνα Θεού: δίχως ελευθερία ο άνθρωπος δεν θα μπορούσε να επικοινωνήσει µε το Θεό µε µια σχέση 


αγάπης. 
ΣΥΝΕΠΕΙΕΣ ΤΗΣ ΠΤΩΣΕΩΣ 


Αν και δημιουργήθηκε για µια κοινωνία µε την Αγία Τριάδα, αν και κλήθηκε να προκόψει µε αγάπη 
από τη θεϊκή εικόνα στη θεϊκή ομοιότητα, ο άνθρωπος διάλεξε αντί γι αυτό ένα μονοπάτι που δεν οδηγούσε 
ψηλά αλλά χαμηλά. Απέρριψε τη θεϊκή σχέση που είναι η αληθινή του ουσία. Αντί να ενεργήσει σαν 
μεσάζοντας και σαν ενωτικό κέντρο, δημιούργησε διάσπαση: διάσπαση µε τον εαυτό του, διάσπαση μεταξύ 
του εαυτού του και τῶν άλλων ανθρώπων, διάσπαση μεταξύ αυτού και του φυσικού κόσμου. Ενώ ο Θεός 
του εμπιστεύθηκε το δώρο της ελευθερίας, αυτός αρνήθηκε συστηματικά την ελευθερία στους 
συνανθρώπους του. Αν και ευλογήθηκε µε τη δύναμη να μεταμορφώνει τον κόσµο και να του χαρίζει 
καινούργιο νόημα, έκανε κακή χρήση αυτής της δύναμης για να φτιάξει όργανα ασχήµιας και καταστροφής. 
Οι συνέπειες αυτής της κακής χρήσης, ιδιαίτερα από την εποχή της βιομηχανικής επανάστασης, έχουν γίνει 
τώρα φρικιαστικά φανερές µε τη ραγδαία ρύπανση του περιβάλλοντος. 

Το «προπατορικό αμάρτημα» του ανθρώπου, η στροφή του από το θεοκεντρισµό στον 
εγωκεντρισµό, σήμαινε πρώτο και κύριο ότι δεν κοίταζε πια τον κόσµο και τις άλλες ανθρώπινες υπάρξεις μ' 
έναν ευχαριστιακό τρόπο, σαν ένα μυστήριο επικοινωνίας µε το Θεό. Έπαψε να τις θεωρεί ένα δώρο που θ' 
αντιπροσφερόταν μ' ευγνωμοσύνη στο Δοτήρα και άρχισε να τις μεταχειρίζεται σαν ιδιοκτησία του, από την 
οποία μπορούσε να επωφελείται, να την εκμεταλλεύεται και να τη ρηµάζει. Έτσι δεν έβλεπε πια τ' άλλα 
πρόσωπα και πράγματα όπως είναι πράγματι µέσα τους και µέσα στο Θεό, αλλά τοὺς έβλεπε μόνον υπό τον 
όρο της ευχαρίστησης και της ικανοποίησης που θα μπορούσαν να του δώσουν. Και το αποτέλεσµα αυτού 
ήταν ότι πιάστηκε στο φαύλο κύκλο της δικής του ακολασίας, που γινόταν όλο και πιο αχόρταγη όσο την 
ικανοποιούσε. Ο κόσμος έπαψε να είναι διάφανος -ένα παράθυρο απ' όπου αντίκριζε το Θεό- κι έγινε 
σκοτεινός: έπαψε νάναι ζωογόνος κι άρχισε να υπόκειται στη φθορά και στο θάνατο. «Ότι γη ει και εις γην 

απελεύση» (Γεν. 3,19). Αυτό αληθεύει για τον πεπτωκότα άνθρωπο και για κάθε δημιούργημα, μόλις 
αποκοπεί από τη μόνη πηγή ζωής, τον ίδιο το Θεό. 

Τ' αποτελέσµατα της πτώσης του ανθρώπου ήταν και φυσικά και ηθικά. Στο φυσικό επίπεδο οι 
άνθρωποι άρχισαν να υπόκεινται στον πόνο Και στην αρρώστια, στην αδυναμία και στη σωματική 
αποσύνθεση της γεροντικής ηλικίας. Η χαρά της γυναίκας που φέρνει στον κόσµο µια νέα ζωή αναμίχτηκε 
µε τις ὠδίνες του τοκετού (Γεν. 3.16). Τίποτε απ' αυτά δεν ήταν µέρος του αρχικού σχεδίου του Θεού για 
την ανθρωπότητα. Σα συνέπεια της πτώσης, άντρες και γυναίκες επίσης υπόκεινται στο χωρισμό ψυχής και 
σώματος µε το φυσικό θάνατο. Κι όµως ο φυσικός θάνατος θάπρεπε να ιδωθεί, όχι αρχικά σαν τιμωρία, 
αλλά σαν ανακουφιστικό, δοσμένο από ένα Θεό που αγαπάει. Μέσα στο έλεός του ο Θεός δεν θέλησε να 
συνεχίσουν να ζουν οι άνθρωποι απεριόριστα µέσα σ' ένα πεπτωκότα κόσμο, δεμένο για πάντα στο φαύλο 
κύκλο τῶν δικών τους επινοημάτων, κι έτσι έδωσε ένα τρόπο φυγής. Γιατί ο θάνατος δεν είναι το τέλος της 
ζωής αλλά η αρχή της ανανέωσής της. Αποβλέπουμε, περ' από το φυσικό θάνατο, στη μελλοντική 
επανασύνδεση σώματος και ψυχής στην καθολική ανάσταση την Έσχατην Ημέρα. Χωρίζοντας λοιπόν το 
σώμα µας και την ψυχή µας στο θάνατο, ο Θεός ενεργεί όπως ο αγγειοπλάστης: όταν το σκεύος πάνω στον 
τροχό του έχει παραμορφωθεί κι έχει στραβώσει, σπάζει τον πηλό σε κομμάτια για να το φτιάξει πάλι (πρβλ. 
Ἱερ. 15. 1-6). Αυτό τονίζεται στην Ορθόδοξη Ακολουθία της κηδείας: 

Ο πάλαι μεν, εκ µη όντων πλάσας µε και εικόνι σου θεία τιμήσας: παραβάσει εντολής δε, πάλιν µε 
επιστρέψας εις γην εκ ης ελήφθην, εις το καθ' ομοίωσιν επανάγαγε το αρχαίον κάλλος αναμορφώσασθαι. 

Στο ηθικό επίπεδο, σαν συνέπεια της πτώσης, οι άνθρωποι απογοητεύονται,πλήττουν, 
καταθλίβονται. Η δουλειά που προοριζόταν να είναι πηγή χαράς για τον άνθρωπο κι ένα µέσο επικοινωνίας 
µε το Θεό, έπρεπε τώρα να γίνεται κατά το μεγαλύτερο μέρος απρόθυµα, «εν ιδρώτι του προσώπου σου» 
(Γεν.2.19). Και δεν ήταν μόνον αυτά. Ο άνθρωπος έχει υποστεί εσωτερικήν αλλοτρίωση: καθώς η θέλησή 
του αδυνάτισε κι ο ίδιος διασπάστηκε µε τον εαυτό του, έγινε ο εχθρός και ο δήμιος του ίδιου του του 
εαυτού. όπως λέει ο απ. Παύλος, «οίδα γαρ ότι ουκ οικεί εν εμοί, τουτ' ἐστιν εν τη σαρκί µου, αγαθόν: το 
γαρ θέλειν παράκειταί μοι, το δε κατεργάζεσθαι το καλόν ου: ου γαρ ο θέλω ποιώ αγαθόν, αλλ’ ο ου θέλω 
κακόν τούτο πράσσω... ταλαίπωρος εγώ άνθρωπος: τις δε ρύσεται;...» (Ρωμ. 7: 18.19.24). Εδώ ο απ. Παύλος 
δε λέει μόνον ότι υπάρχει µια σύγκρουση µέσα µας, ανάμεσα στο καλό και στο κακό. Λέει ότι, πάρα πολύ 
συχνά, βρίσκουμε τους εαυτούς µας ηθικά παραλυμένους: ειλικρινά επιθυμούμε να διαλέξουµε το καλό, 
αλλά βρισκόμαστε αιχμαλωτισμένοι σε µια κατάσταση όπου όλες οι επιλογές µας καταλήγουν στο κακό. 
Και ο καθένας µας ξέρει από προσωπική πείρα τι ακριβώς εννοεί ο απ. Παύλος. 

Ο απ. Παύλος όµως είναι προσεκτικός λέγοντας «οίδα γαρ ότι ουκ οικεί εν εμοί, τουτ' έστιν εν τη 
σαρκί µου, αγαθόν». Η ασκητική µας διαμάχη είναι εναντίον της σάρκας και όχι εναντίον του σώματος. Η 
«σάρκα» δεν είναι το ίδιο µε το «σώμα». Ο όρος «σάρκα», όπως έχει χρησιμοποιηθεί στο κομμάτι που μόλις 
αναφέρθηκε, σηµαίνει ο,τιδήποτε µέσα µας είναι αμαρτωλό και αντίθετο προς το Θεό. Επομένως δεν είναι 
μόνο το σώμα αλλά και η ψυχή, στον πεπτωκότα άνθρωπο, που έχει γίνει σαρκική και αισθησιακή. Πρέπει 
να μισούμε τη σάρκα αλλά δεν πρέπει να μισούμε το σώμα που είναι έργο του Θεού και ο ναός του Αγίου 
Πνεύματος. Η ασκητική αυταπάρνηση είναι λοιπόν ένας αγώνας εναντίον της σάρκας: και όχι εναντίον του 
σώματος αλλά υπέρ του σώματος. Όπως ο π.Σέργιος Βιρακον συνήθιζε να λέει: «Σκότωσε τη σάρκα για ν' 
αποκτήσεις ένα σώμα». Ο ασκητισµός δεν εἰναι η σκλαβιά του εαυτού µας αλλά ο δρόμος για την 
ελευθερία. Ο άνθρωπος είναι ένα µπερδεµένο δίχτυ από αυτοαντιφάσεις: µόνο µε τον ασκητισµό µπορεί να 
κερδίσει τον αὐθορμητισμό. 

Ο ασκητισµός, όταν κατανοηθεί έτσι, σαν µια μάχη εναντίον της σάρκας, εναντίον της αµαρτωλής 
και πεπτωκυίας πλευράς του εαυτού, είναι σαφώς κάτι που ζητείται απ' όλους τους Χριστιανούς και όχι 
μόνον από τους μοναχούς. Η μοναστική κλήση και η κλήση στο γάμο -η οδός της άρνησης και η οδός της 
κατάφασης- πρέπει να ιδωθούν σαν παράλληλα και συμπληρωματικά. Ο μοναχός ή η μοναχή δεν είναι ένας 
δυαλιστής, αλλά, στον ίδιο βαθµό που το κάνει ο Χριστιανός µέσα στο γάμο, προσπαθεί να διακηρύξει την 
έμφυτη καλοσύν η της υλικής δημιουργίας και του ανθρωπίνου σώματος: και µε το ίδιο τεκμήριο, ο έγγαμος 
Χριστιανός καλείται στον ασκητισµό. Η διαφορά βρίσκεται µόνο στις εξωτερικές συνθήκες κάτω από τις 
οποίες διεξάγεται ο ασκητικός πόλεμος. Και οι δύο είναι εξ ίσου ασκητικοί και εξ {ίσου υλιστές 
(χρησιμοποιώντας τη λέξη στην αληθινή χριστιανική έννοια). Και οι δύο αρνούνται την αμαρτία και 
καταφάσκουν τον κόσμο. 

Η Ορθόδοξη παράδοση, χωρίς να υποτιµά τ' αποτελέσµατα της πτώσης, δεν πιστεύει παρ' ὀλ' αυτά 
ότι η πτώση είχε σαν αποτέλεσµα µιαν «ολική διαφθορά», όπως τη βεβαιώνουν οι Καλβινιστές στις πιο 
απαισιόδοξες στιγμές τους. Η θεϊκή εικόνα µέσα στον άνθρωπο είχε κρυφτεί, αλλά δεν είχεν εξαφανιστεί. Η 
ελεύθερη εκλογή του έχει περιοριστεί στην εξάσκησή της αλλά δεν έχει καταστραφεί. Έστω και µέσα σ' 
έναν κόσμο πεπτωκότα ο άνθρωπος διατηρεί ακόµη κάποια γνώση του Θεού και µε τη θεία χάρη μπορεί να 
επικοινωνήσει μαζί του. 

Υπάρχουν πολλοί άγιοι µέσα στις σελίδες της Παλιάς Διαθήκης, άντρες και γυναίκες, όπως ο 
Αβραάμ και η Σάρρα, ο Ιωσήφ και ο Μωῦσής, ο Ηλίας και ο Ιερεμίας: και έξω από τον εκλεκτό λαό του 
Ισραήλ υπάρχουν μορφές όπως του Σωκράτη, που όχι μόνο δίδαξαν την αλήθεια αλλά την έζησαν. Όμως 
παραμένει αληθινό, ότι η ανθρώπινη αμαρτία -το προπατορικό αμάρτημα του Αδάμ, ενωμένο µε τις 
προσωπικές αμαρτίες της κάθε διαδοχικής γενιάς- έχει δημιουργήσει ένα τέτοιο χάσμα ανάμεσα στο Θεό 
και στον άνθρωπο, που ο άνθρωπος µε τις δικές του προσπάθειες δεν θα μπορούσε να το γεφυρώσει. 


ΚΑΝΕΙΣΔΕΝ ΠΕΦΤΕΙ ΜΟΝΟΣ ΤΟΥ 


Για την Ορθόδοξη παράδοση, λοιπόν, το προπατορικό αμάρτημα του Αδάμ επηρεάζει το ανθρώπινο 
γένος ολόκληρο κι έχει συνέπειες και στο φυσικό και στο ηθικό πεδίο: έχει αποτελέσµατα όχι µόνο ὥς προς 
την αρρώστια και το φυσικό θάνατο, αλλά και ὡς προς την ηθική αδυναμία και παράλυση. Αλλά μήπως 
προὐποθέτει επίσης µια κληρονομημένη ενοχή; Εδώ η Ορθοδοξία είναι πιο επιφυλακτική. Το προπατορικό 
αμάρτημα δεν πρέπει να ερμηνεύεται µε νομικούς ή µισο-βιολογικούς όρους, σαν να ήταν κάποιο φυσικό 
«όνειδος» ενοχής, που μεταβιβάζεται µε τη σεξουαλική σχέση. Αυτή η εικόνα, που φυσικά θεωρείται 
Αυγουστινιακή άποψη, είναι απαράδεκτη στην Ορθοδοξία. Η διδασκαλία του προπατορικού αµαρτήµατος 
εννοεί μάλλον ότι γεννιόµαστε µέσα σ' ένα περιβάλλον όπου είναι εύκολο να κάνεις το κακό και δύσκολο 
να κάνεις το καλό: εύκολο να πληγώνεις τους άλλους και δύσκολο να γιατρεύεις τις πληγές τους: εύκολο να 
δημιουργείς υποψίες στους ανθρώπους και δύσκολο να κερδίσεις την εμπιστοσύνη τους. Σημαίνει ότι ο 
καθένας µας εξαρτάται από την ενότητα του ανθρώπινου γένους ὡς προς την καθολικά λαθεµένη πράξη και 
λαθεμένη σκέψη και μετά τη λαθεμένη ύπαρξη. Και σ' αυτή τη συσσώρευση τῶν λαθών εμείς οι ίδιοι 
έχουμε προσθέσει τις δικές µας επιτηδευμένες αμαρτωλές πράξεις. Το χάσμα όλο και πλαταίνει. 

Εδώ, στη συμπαράσταση του ανθρώπινου γένους, είναι που βρίσκουμε μιαν εξήγηση για τη 
φαινομενική αδικία της διδασκαλίας του προπατορικού αµαρτήµατος. Γιατί -ρωτάμε- θάπρεπε να υποφέρει 
όλο το ανθρώπινο γένος από την πτώση του Αδάμ; Γιατί θάπρεπε να τιμωρηθούν όλοι για την αμαρτία ενός 
ανθρώπου; Η απάντηση είναι ότι οι άνθρωποι φτιαγμένοι κατά την εικόνα του Τριαδικού Θεού, 
αλληλοεξαρτώνται και είναι συγκληρονόμοι. Κανείς άνθρωπος δεν είναι ένα νησί. Είμαστε «αλλήλων 
μέλη» (Εφεσ. 4,25), κι έτσι κάθε πράξη που διαπράττει οποιοδήποτε μέλος του ανθρώπινου γένους, 
επηρεάζει αναπόφευκτα όλα τ' άλλα μέλη. Ακόμη κι αν δεν είμαστε, µε τη στενή έννοια, ένοχοι για τις 
αμαρτίες τῶν άλλων, κατά κάποιον τρόπο είμαστε πάντοτε ανακατεμένοι. 

«Όταν κάποιος πέφτει», διαπιστώνει ο Α]εΚοοι Κποπιαᾶκον, πέφτει μόνος του: αλλά κανείς δεν 
σώζεται μόνος του». Δεν θα μπορούσε να είχε πει επίσης ότι κανείς δεν πέφτει μόνος τοῦ; Ο στάρετς 
Ζωσιμάς στους Αδελφούς Καραμάζοφ του Ῥοθίοονοκν πλησιάζει περισσότερο την αλήθεια, όταν λέει ότι ο 
καθένας µας είναι «υπεύθυνος για τον καθένα και για το κάθε το: «Ὑπάρχει µόνο ένας δρόμος για τη 
σωτηρία κι αυτός είναι το να καταστήσεις τον εαυτό σου υπεύθυνο για τις αμαρτίες όλων των ανθρώπων. 
Μόλις νιώσεις υπεύθυνος για όλη την αμαρτωλότητα, για το κάθε τι και για τον καθένα, θα δεις αμέσως ότι 
έτσι είναι πράγματι, και ότι εσύ πρέπει να κατηγορηθείς για τον καθένα και για όλα τα πράγματα». 


ΕΝΑΣ ΘΕΟΣ ΠΟΥ ΥΠΟΦΕΡΕΙ 


Η αμαρτία µας θλίβει την καρδιά του Θεού; Αυτός υποφέρει όταν εμεις υποφέρουμε; Έχουμε 
δικαίωμα να πούμε στον άνθρωπο που υποφέρει: «Ο ίδιος ο Θεός, αυτήν εδώ τη στιγμή, υποφέρει ό,τι 
Ὀποφέρεις κι εσύ, και το ξεπερνά»; 

Επιθυμώντας να διαφυλάξουν τη θείαν υπερβατικότητα, οι πρώτοι Πατέρες, Έλληνες και Λατίνοι, 
επέµειναν στο «απαθές» του Θεού. Αυστηρά ερμηνευόµενο, αυτό σηµαίνει ότι ενώ ο ενσαρκωµένος Θεός 

μπορεί να υποφέρει, ο ίδιος ο Θεός δεν υποφέρει. Χωρίς ν' αρνηθούµε την Πατερική διδασκαλία, δεν θα 
μπορούσαμε να πούμε κάτι περισσότερο απ' αυτό; Στην Π.Λιαθήκη, πολύ πριν από την ενσάρκωση του 
Χριστού, βρίσκουμε να διατυπώνεται σχετικά µε το Θεό: «... και ὠλιγώθη η ψυχή αυτού εν κόπω Ισραήλ» 
(Κριτ. 10.16). Αλλού, στην ΤΠ. Διαθήκη, τοποθετούνται λόγια σαν κι αυτά στο στόμα του Θεού: «υιός 
αγαπητός Εφραίμ. εμοί, παιδίον εντρυφών, ότι ανθ' ὧν οι λόγοι µου εν αυτώ, μνεία μνησθήσομαι αυτού: διά 
τούτο έσπευσα επ' αυτώ, ελεών ελεήσω αυτόν» (Ίερεμ. 31, 20: 38,20). «Τι σε διαθώμαι, Εφραίμ; υπερασπιώ 
σου, Ισραήλ, ... μετεστράφη η καρδία µου εν τω αυτώ, συνεταράχθη η μεταμέλειά μου» (Ωσπέ, 11.8). Αν 
αυτά τ' αποσπάσµατα έχουν κάποια έννοια, πρέπει να σημαίνουν ότι ακόµη και πριν από την Ενσάρκωση ο 
Θεός αναμιγνύεται άµεσα στις δυστυχίες της δημιουργίας του. Η αθλιότητά µας προκαλεί θλίψη στο 
Θεό: τα δάκρυα του Θεού ενώνονται µε τα δάκρυα του ανθρώπου. Ένας κατάλληλος σεβασμός για την 
αποφατική προσέγγιση θα µας έκανε βέβαια επιφυλακτικούς στο ν' αποδώσουµε ανθρώπινα συναισθήματα 
στο Θεό µε βάναυσο ή κακόγουστο τρόπο. Αλλ' αυτό τουλάχιστον είμαστε υποχρεωμένοι να το 
βεβαιώσουμε. «Η αγάπη κάνει τις δυστυχίες τῶν άλλων δικές της», διατυπώνει το βιβλίο των πτωχών τω 
Πνεύματι. Αν αυτό αληθεύει για την ανθρώπινη αγάπη, αληθεύει πολύ περισσότερο για τη θεϊκή αγάπη. 

Αφού ο Θεός είναι αγάπη και δημιούργησε τον κόσμο σαν µια πράξη αγάπης -και αφού ο Θεός είναι 
προσωπικός, και η προσωπικότητα προῦποθέτει μετοχή- ο Θεός δεν παραμένει αδιάφορος στις λύπες αυτού 
του πεπτωκότος κόσμου. Αν εγώ ὡς ανθρώπινη ύπαρξη μένω ανεπηρέαστος από την αγωνία ενός άλλου, µε 
ποιαν έννοια τον αγαπώ γνήσια; Σίγουρα λοιπόν ο Θεός ταυτίζεται µε τη δημιουργία του στην αγωνία της. 

Έχουν πει σωστά ότι υπήρχε ένας σταυρός στην καρδιά του Θεού πριν φυτευτεί ένας άλλος έξω απ’ 
τα Ἱεροσόλυμα: κι ενώ τον ξύλινο σταυρό τον έχουν κατεβάσει, ο σταυρός στην καρδιά του Θεού παραμένει 
ακόµη. Είναι ο σταυρός του πόνου και του θριάμβου, και των δύο μαζί. Κι εκείνοι που μπορούν να το 
πιστέψουν αυτό θα βρουν ότι η χαρά είναι ανακατεµένη µε το ποτήρι της πίκρας τους. Θα μετέχουν, σ' έν' 
ανθρώπινο επίπεδο, στη θεϊκή εμπειρία του νικηφόρου πάθους. 


κκ 


"Ὁ στεγάζων εν ὕδασι τα υπερώα αυτού, ο τιθείς θαλάσση όριον ψάμμον, καὶ συνέχων το παν, σε ὑμνεί 
ήλιος, σε δοξάζει σελήνη, σοι προσφέρει ύμνον πάσα κτίσις, τω 4ημιουργώ και Κτίστη, εις τους αιώνας. " 
(Από το Τριώδιο) 

"Μέγας ει, Κύριε, και θαυμαστά τα έργα σου, και ουδείς λόγος εζαρκέσει προς ύμνον των θαυμασίων 
σου.Σύ γαρ βουλήσει εξ ουκ όντων εις το είναι παραγαγών τα σύμπαντα, τω σω κράτει συνέχεις τήν κτίσιν καὶ 
τή σή προνοία διοικείς τον κόσμον. Σὺ εκ τεσσάρων στοιχείων την κτίσιν συναρμόσας τέτταρσι καιροῖς τον 
κύκλον του ενιαυτού εστεφάνωσας. Σὲ τρέμουσιν αι νοεραι πάσαι δυνάμεις: σε υμνοί ήλιος: σε δοξάζει 
σελήνη: σοι εντυγχάνει τα άστρα: σοι υπακούει το φως: σε φρίττουσιν ἄβυσσοι: σοι δουλεύουσιν αι πηγαί. Συ 
εζέτεινας τον ουρανόν ωσεί δέρριν: συ εστερέωσας την γην επί των υδάτων: συ περιετείχισας την θάλασσαν 
ψάμμω: συ προς αναπνοάς τον αέρα εξέχεας. Αγγελικαί δυνάμεις σοι λειτουργούσιν, οἱ των αρχαγγέλων χοροί 
σε προσκυνούσι: τα πολυόμµματα Χερουβείμ, και τα εζαπτέρυγα Σεραφείμ, κύκλω ιστάµενα και περιϊπτάμενα, 
φόβω τής απροσίτου σου δόξης κατακαλύπτεται... διά στοιχείων και δι’ αγγέλων και ὃι’ ανθρώπων και διά 
ορωµμένων και δι’ αοράτων δοζξάζηταί σου το πανάγιον όνομα του Πατρός και του Υιού και του Αγίου 
Πνεύματος, νυν και αεί καὶ εις τους αιώνας των αιώνων. Αμήν.” (Ευχή του Μεγάλου Αγιασμού των Υδάτων. 
Εορτή των Θεοφανείων.) 

"Το θεϊκό ριψοκινδύνεμα που υπάρχει μέσα στην απόφαση του Θεού να δημιουργήσει υπάρξεις κατ 
εικόνα και ομοίωση του Θεού, είναι το αποκορύφωμα τής παντοδυναμιίας, ή καλύτερα, ή υπέρβαση αυτής της 
κορφής µε τήν εκούσια ανάληψη αδυναμίας. Γιατί «το ασθενές του Θεού ισχυρότερον των ανθρώπων» (4’ 
Επιστολή προς Κορ. Ι,25)." (Ν]ἁάπιτ Γο55Κγ) 

Το σύμπαν είναι ο αμπελώνας που δόθηκε στους ανθρώπους από το Θεό. «Όλα τα πράγµατα είναι 
για µας, όχι εμείς γι' αυτά», λέει ο Άγ. Ιωάννης ο Χρυσόστομος. Το κάθε τι είναι δώρο του Θεού στον 
άνθρωπο, ένα σημάδι της αγάπης του. Όλα τα πράγματα μαρτυρούν τη δύναμη της αγάπης του Θεού, την 
καλή του θέληση ή τη χάρη, και μας τη μεταβιβάζουν. Κατά συνέπεια το κάθε τι είναι ένα όχημα γι αυτό το 
θεϊκό δώρο της αγάπης, όπως το κάθε δώρο που κάνουμε ο ένας στον άλλο είναι ένα σημάδι και ένας 
φορέας της μεταξύ µας αγάπης. Αλλά ένα δώρο απαιτεί έν' αντίδωρο, ώστε αυτή η αγάπη να γίνει αμοιβαία 


/ 

και να πραγµατωθεί. Προκειμένου, όµως, για το Θεό, ο άνθρωπος δεν µπορεί να επιστρέψει τίποτε απ' όσα 
έχει λάβει απ' το Θεό για τις ανάγκες του: κατά συνέπεια, το δώρο του ανθρώπου στο Θεό είναι η θυσία, κι 
αυτός την προσφέρει μ' ευχαριστία κι ευγνωμοσύνη. Το δώρο του ανθρώπου στο Θεό είναι θυσία και 
«ευχαριστία» µε την ευρύτερη έννοια. 

"Ακόμη, µε την προσφορά του κόσμου στο Θεό, σαν ένα έργο θυσίας͵,επιθέτουµε σ'αυτό τή σφραγίδα 
του δικού µας έργου, της κατανόησής µας, του πνεύματος τής θυσίας µας και τῆς κίνησής µας προς το Θεό. 
Όσο περισσότερον αντιλαμβανόμαστε τήν αξία και τον πλούτο τής θείας Χάριτος, και αναπτύσσουµε τις 
δυνατότητές της αυζάνοντας έτσι τα τάλαντα που µας έχουν δοθεί, τόσο περισσότερο υμνούμε το Θεό και του 
δίνουμε χαρά, αποδεικνύοντας μ' αυτό τον τρόπο, ότι συμμετέχουµε ενεργά στο διἀλογό µας της αγάπης µ’ 
Εκείνον." (π. Δημήτυριος 8ί4π1]046) 

"Στον τεράστιο καθεδρικό ναό που εἶναι το σύμπαν του Θεού, ο κάθε άνθρωπος εἴτε είναι λόγιος εἴτε 
είναι χειρώνακτας, καλείται να ενεργήσει σαν ιερέας ολόκληρης της ζωής του - να πάρει ό,τι είναι ανθρώπινο 
και να το μετατρέψει σε µια προσφορά και σ' ένα ύμνο δόξας." (Ραιἱ ΕνάοΚίπιον) 

"Αν λίγοι ἄνθρωποι γίνουν προσευχή -προσευχή που εἶναι «αγνή» και τελείως άχρηστη κατά τα 
φαινόμενα- μεταμορφώνουν το σύμπαν µε μόνο το γεγονός τής παρουσίας τους, µε τήν ἴδια τους την ὑπαρζη." 
(ΟΙονίετ Ο]επιοπί) 

"Εἴσ' ένας κόσμος µέσα σ’ ένα κόσμο: κοίταξε μέσα σου και θα δεις εκεί όλη τη δημιουργία. Μην 
κοιτάζεις τα εξωτερικά πράγματα, αλλά στρέψε όλη σου την προσοχή σ' αυτό που βρίσκεται μέσα. 
Συγκέντρωσε όλο το νού σου µέσα στο πνευματικό θησαυροφυλάκιο τής ψυχής σου κι ετοίμασε για τον Κύριο 
ένα ναό δίχως εικόνες.’ (Άγ. Νείλος Αγκύρας) 

"Ο Ρώσος νομίζει ότι μπορεί κανείς να γνωρίζει ένα πράγμα, σαν άνθρωπος, μόνο µέσω συμμετοχής. 
Το καλό και το κακό, εδώ στη γή, εἶναι αδιάσπαστα δεμένα µαζί. Αυτό για µας εἴναι το μεγάλο μυστήριο τής 
ζωής πάνω στη γή. Εκεί όπου το κακό είναι στη μεγαλύτερή του ένταση, εκεί επίσης πρέπει να υπάρχει το 
μεγαλύτερο καλό. Αυτό για µας δεν είναι καν υπόθεση. Εἴναι αξίωμα. Το κακό δεν πρέπει να το αποφεύγουμε 
αλλά πρώτα να συμμετέχουμε σ' αυτό και να το κατανοούμε μεσ' από τη συμμετοχή, και µετά µε την κατανόηση 
να το εξζαγιάζουμε και να το μεταμορφώνουμε." (πα ἠς Βοαυδοῦτο) 

"Οι άγιοι πρέπει να μετανοούν όχι μόνο για τους ἴδιους αλλά επίσης και για χάρη των διπλανών τους, 
γιατί δίχως πρακτική αγάπη δεν μπορούν να γίνουν τέλειοι. Έτσι διατηρείται ολόκληρο το σύμπαν κι ο καθένας 
µας βοηθιέται προνοητικά από τον ἀλλο. " (Άγ. Μάρλος ο Μοναχός) 

"Ο Θεός δεν επιμένει ή επιθυμεί να θρηνούμε µε αγωνία καρδιάς: μάλλον εἴναι δική του ευχή ότι από 
αγάπη γι’ αυτόν θάπρεπε να χαιρόµαστε µε γέλιο στην ψυχή µας. Πέταξε την αμαρτία και τα δάκρυα είναι 
περιττά: όπου δεν υπάτρχει πληγή, δεν χρειάζεται αλοιφή. Πριν από την πτώση ο Αδάμ δεν έχυνε καθόλου 
δάκρυα και κατά τον ἴδιο τρόπο ὃεν θα υπάρχουν πια δάκρυα µετά τήν ανάσταση των νεκρών, όπου ή αμαρτία 
θα έχει καταστραφεί. Γιατί τότε ο πόνος, ή λύπη καὶ ο θρήνος θα έχουν φύγει μακριά." (Άγ. Ιωάννης της 
Κλίμακος) 

"Η δόξα στην οποία καλείται ο άνθρωπος εἴναι να μοιάσει περισσότερο στο Θεό µε το να γίνει πιο 
ανθρώπινος." (π. Δημήτριος 8ί8π1]ο46) 

ΚΕΦΑΛΑΙΟ ΤΕΤΑΡΤΟ 
ΟΘΕΟΣ ΩΣ ΑΝΘΡΩΠΟΣ 
«... Θεός ην εν Χριστώ κόσμον καταλλάσσων εαυτώ...» (Β' Κορ. 5.19) 
Δίψασε τον Ιησού και θα σε ξεδιψάσει µε την αγάπη του. (Άγ. Ισαάκ ο Σύρος) 


Ο Αββάς Ισαάκ είπε: «Κάποτε καθόµουνα µε τον Αββά Ποιμένα και είδα ότι βρισκόταν σε 
έκσταση: κι επειδή συνήθιζα να του μιλώ µε παρρησία, του έβαλα μετάνοια και τον ρώτησα: «Πες µου, πού 
ήσουνα;» Κι εκείνος δεν ήθελε να μου πει. Αλλά όταν τον πίεσα, απάντησε: «Οι σκέψεις µου ήταν στην 
Παρθένο Μαρία, τη Μητέρα του Θεού, που στεκόταν κι έκλαιγε μπροστά στο Σταυρό του Σωτήρα: και θα 
επιθυμούσα να μπορώ να κλαίω πάντα όσο έκλαιγ' εκείνη τότε». (Αποφθέγματα των Πατέρων της Ερήμου). 


ΟΣΥΝΤΡΟΦΟΣ ΜΑΣ ΣΤΗΝ ΟΔΟ. 


Πρός το τέλος της Έρημης Χώρας του ο Τ.5. Ε]οί γράφει: 

Ποιος ειν’ ο τρίτος που πάντα περπατάει δίπλα σου; 

Όταν µετρώ, είμαστε µόνο εσύ κι εγώ μαζί. 

Μα σαν κοιτάζω µπρος, στον άσπρο δρόµο είναι πάντα κάποιος που περπατάει δίπλα σου... 


Εξηγεί στις σημειώσεις ότι έχει στο νου του την ιστορία που λέγονταν για την εξευρενητική 
αποστολή του 3Παοκ]είοη στην Ανταρκτική: πώς η ομάδα των εξερευνητών όταν βρισκόταν στο έσχατο 
σηµείο της δυνάμεώς της επανειληµένα ένιωσε ότι υπήρχε ἐν' ακόµη μέλος που πράγματι μπορούσε να 
υπολογιστεί μαζί τους. Πολύ πριν απ’ τον 5παεΚκ]οίοη, ο βασιλιάς Ναβουχοδονόσορ της Βαβυλώνας είχε µια 
παρόμοιαν εμπειρία: «ουχί άνδρας τρεις εβάλομεν εις το μέσον του πυρός πεπεδημένους; ... ιδού εγώ ορώ 
άνδρας τέσσαρας λελυμένους και περιπατούντας εν µέσω του πυρός, και διαφθορά ουκ έστιν εν αυτοίς, και 
η όρασις του τετάρτου οµοία υιώ Θεού» (Δαν. 3, 24-25). 

Τέτοια είναι για µας η έννοια του [ησού, του Σωτήρα µας. Είν' αυτός που περπατάει πάντα δίπλα µας 
όταν έχουμε φτάσει στο έσχατο όριο της δύναμής µας, αυτός που βρίσκεται μαζί µας στην αγριάδα του 
πάγου ή στη λαύρα της φωτιάς. Στον καθένα µας, στην ώρα της πιο μεγάλης µας μοναξιάς ή δοκιμασίας, 
αυτός ο λόγος λέγεται: Δεν είσαι μόνος: έχεις ένα σύντροφο. 

Τελειώσαμε το προηγούμενο κεφάλαιο μιλώντας για την αλλοτρίωση και την εξορία του ανθρώπου. 
Είδαμε πώς η αμαρτία η προπατορική και η προσωπική έχει δημιουργήσει ένα χάσμα μεταξύ Θεού και 
ανθρώπου, που ο άνθρωπος δεν µπορεί να γεφυρώσει µε τις δικές του δυνάμεις δίχως βοήθεια. Αποκομένος 
απ' το Δημιουργό του, χωρισμένος απ' τους συνανθρώπους του, εσωτερικά διασπασμένος, ο πεπτωκώς 
άνθρωπος δεν είχε τη δύναμη να θεραπεύσει τον εαυτό του. Πού -έτσι ρωτήσαμε- θα μπορούσε να βρεθεί 
μια γιατριά; 

Είδαμε ακόµη πως η Τριάς, σαν Θεός προσωπικής αγάπης, δεν μπορούσε να μείνει αδιάφορη στη 
δυστυχία του ανθρώπου αλλά μπήκε µέσα σ' αυτήν. Ως ποιο σηµείο έχει φτάσει αυτή η θεϊκή ανάμιξη; 

Η απάντηση εἰναι ότι έχει φτάσει ὡς το πιο μακρινό δυνατό σημείο. Αφού ο άνθρωπος δεν μπορούσε 
να έρθει στο Θεό, ο Θεός ήρθε στον άνθρωπο, ταυτίζοντας τον εαυτό του µε τον άνθρωπο με τον πιο άμεσο 
τρόπο. Ο αιώνιος Λόγος και Γιος του Θεού, το δεύτερο πρόσωπο της Τριάδος, έγινε αληθινός άνθρωπος, 
ένας από µας: γιάτρεψε και ζωογόνησε την ανθρώπινη φύση µας παίρνοντάς την όλη μέσα στον εαυτό του. 
Με τα λόγια του «Πιστεύω»: «Πιστεύω ... και εις ένα Κύριον ]ησούν Χριστόν... Θεόν αληθινόν εκ Θεού 
αληθινού... ομοούσιον τῶ Πατρί... τον δι' ημάς τους ανθρώπους και διά την ημετέραν σωτηρίαν κατελθόντα 
εκ τῶν ουρανών, και σαρκωθέντα εκ Πνεύματος Αγίου και Μαρίας της Παρθένου...» Αυτός λοιπόν είναι ο 
σύντροφός µας στην παγωνιά και στη φωτιά: ο Κύριος Ιησούς που έλαβε σάρκα από την Παρθένο, ένας από 
την Τριάδα και συγχρόνως ένας από µας, ο Θεός µας κι αδερφός µας. 

ΚΥΡΙΕ ΕΛΕΗΣΟΝ. 


Σε µια προηγούµενη ενότητα ερευνήσαμε την Τριαδική σημασία της Προσευχής του Ιησού, «Κύριε 
Ιησού Χριστέ, Υιέ Θεού, ελέησόν µε τον αμαρτωλόν». Ας εξετάσουμε τι έχει να µας πει αυτή η προσευχή 
για την ενσάρκωση του Πησού Χριστού και για τη θεραπεία µας απ' αυτόν και µέσα σ' αυτόν. 

Υπάρχουν στην Προσευχή του Ιησού δύο «πόλου ή δύο ακραία σηµεία. «Κύριε...ΥὙιέ του Θεού»: η 
Προσευχή μιλάει πρώτα για τη δόξα του Θεού, διακηρύσσοντας τον Ιησού σαν Κύριο όλης της δημιουργίας 
και σαν τον αιώνιο Ὑιό. Έπειτα στο κλείσιμό της η Προσευχή στρέφεται στην καταστασή µας Ως 
αμαρτωλών -αμαρτωλών εξ αιτίας της πτώσης, αμαρτωλών από τις προσωπικές µας πράξεις τις λαθεμένες: 
«... µε τον αμαρτωλόν». Είναι σηµαντικό το ότι λέμε «ελέησόν µε τον αμαρτωλόν»- σα να ήμουν εγώ ο 
μοναδικός αμαρτωλός. 

Έτσι η προσευχή αρχίζει µε λατρεία και τελειώνει µε μετάνοια. Ποιος ή τι µπορεί να συμφιλιώσει 
αυτά τα δύο άκρα της θείας δόξας και της ανθρώπινης αμαρτωλότητας; Ὑπάρχουν τρεις λέξεις στην 
Προσευχή που δίνουν την απάντηση. 

Η πρώτη είναι «[ησούς», το προσωπικό όνομα που δόθηκε στο Χριστό µετά την ανθρώπινη γέννησή 
του από την Παρθένο Μαρία. Αυτό το όνομα έχει την έννοια του Σωτήρα: καθώς είπε ο άγγελος στο θετό 
πατέρα του Χριστού, τον άγ. Ιωσήφ: «και καλέσεις το όνομα αυτού ]ησούν, αυτός γαρ σώσει τον λαόν 
αυτού τῶν αμαρτιών αυτών» (Ματθ. 1, 21). 

Η δεύτερη λέξη είναι ο τίτλος «Χριστός», η αντίστοιχη ελληνική απόδοση του «Μεσσίας», που 
σημαίνει Αυτός που έχει χριστεί από το Άγιο Πνεύμα του Θεού. Για τους Εβραίους της Π. Διαθήκης ο 
Μεσσίας ήταν ο αναμενόµενος λυτρωτής, ο μελλοντικός βασιλιάς που µε τη δύναμη του Πνεύματος θα τους 
ελευθέρωνε από τους εχθρούς τους. 

Η τρίτη λέξη είναι «έλεος», ένας όρος που σημαίνει αγάπη στην πράξη, αγάπη που εργάζεται για να 
φέρει τη συγχώρεση, την απελευθέρωση, την ολοκλήρωση. Το να έχεις έλεος σημαίνει ν' απαλλάξεις τον 
άλλο από την ενοχή που δεν µπορεί να εξαλείψει µε τις δικές του προσπάθειες: να τον απαλλάξεις από τα 
χρέη που ο ίδιος δεν µπορεί να πληρώσει να τον γιατρέψεις από την αρρώστεια, για την οποία δεν µπορεί 
να βρει αβοήθητος καμμιά γιατριά. Ο όρος «έλεος» σηµαίνει ακόµη ότι ὀλ' αυτά προσφέρονται σαν ένα 
ελεύθερο δώρο: αυτός που ζητάει έλεος δεν έχει απαιτήσεις απ' τον άλλο, δεν έχει δικαιώµατα για να τα 
επικαλεστεί. 

Η προσευχή του Ιησού λοιπόν δείχνει και το πρόβλημα του ανθρώπου και τη λύση του Θεού. Ο 
Ιησούς είναι ο Σωτήρας, ο κεχρισμένος βασιλιάς, αυτός που έχει το έλεος. Αλλά η προσευχή µας λέει ακόµη 
κάτι περισσότερο για το πρόσωπο του ίδιου του [ησού. Προσφωνείται «Κύριος» και «Ὑιός του Θεού»: εδώ 
η Προσευχή μιλάει για τη θεότητά του, για την υπερβατικότητα και για την αἰωνιότητά του. Προσφωνείται 
όμως εξ ίσου «[ησούς», δηλ. µε το προσωπικό όνομα που η μητέρα του και ο θετός του πατέρας του έδωσαν 
μετά την ανθρώπινη γέννησή τοῦ στη Βηθλεέμ. Ἔτσι η Προσευχή μιλάει επίσης για την ανθρώπινη φύση 
του, για την γνήσια πραγματικότητα της ανθρώπινης γέννησής του. 

Η Προσευχή του Ιησού είναι επομένως µια κατάφαση της πίστης στον Ιησού Χριστό που είναι και 
αληθινός Θεός και απόλυτα άνθρωπος. Είναι ο Θεάνθρωπος που µας σώζει από τις αμαρτίες µας, ακριβώς 
επειδή είναι ταυτόχρονα και Θεός και άνθρωπος. Ο άνθρωπος δεν μπορούσε να έρθει στο Θεό, έτσι ο Θεός 
ήρθε στον άνθρωπο -κάνοντας τον εαυτό του ανθρώπινο. Μέσα στην «εκστατική» του αγάπη, ο Θεός 
ενώνεται µε τη δημιουργία του πιο στενά από την κάθε δυνατή ένωση, καθώς γίνεται ο ίδιος αυτό που 
δημιούργησε. Ο Θεός σαν άνθρωπος εκπληρώνει το µεσολαβητικό έργο που ο άνθρωπος απέκρουσε κατά 
την πτώση. Ο Ιησούς, ο Σωτήρας µας, γεφυρώνει την άβυσσο ανάµεσα στο Θεό και στον άνθρωπο γιατί 
είναι ταυτόχρονα και Θεός και άνθρωπος. Όπως λέμε σ' έναν από τους ορθόδοξους ύμνους της παραμονής 
των Χριστουγέννων, «Ο ουρανός και η γη σήμερον ηνώθησαν, τεχθέντος του Χριστού. Σήμερον Θεός επί 
γης παραγέγονε, και άνθρωπος εις ουρανούς αναβέβηκε». 

Η ενσάρκωση λοιπόν είναι η υπέρτατη πράξη του Θεού για να µας απολυτρώσει και να 
ξανασυνδέσει την επικοινωνία µας μαζί του. Αλλά τι θα είχε γίνει αν δεν είχε συμβεί ποτέ µια πτώση; Θα 
είχε διαλέξει ο Θεός να γίνει άνθρωπος ακόµη κι αν ο άνθρωπος δεν είχε αμαρτήσει ποτέ; Θάπρεπε να 
θεωρηθεί η ενσάρκωση απλώς σαν απάντηση του Θεού στη δύσκολη θέση του πεπτωκότος ανθρώπου, ή 

είναι κατά κάποιο τρόπο μέρος της αιώνιας πρόθεσης του Θεού; Μήπως θάπρεπε να κοιτάξουμε πίσω από 
την πτώση και να δούμε την πράξη της ενανθρώπισης του Θεού σαν την εκπλήρωση της αληθινής μοίρας 
του ανθρώπου; 

Σ' αυτή την υποθετική ερώτηση δεν μπορούμ' εμείς, στην τωρινή µας κατάσταση, να δώσουμε καμιά 
τελική απάντηση. Αφού ζούμε µέσα στην πτωτική κατάσταση, δεν μπορούμε να φανταστούμε καθαρά ποια 
θάταν η σχέση του Θεού µε το ανθρώπινο γένος αν δεν είχε συμβεί η πτώση. Οι χριστιανοί συγγραφείς έτσι, 
στις περισσότερες περιπτώσεις, έχουν περιορίσει την εξέταση του θέματος της ενσάρκωσης στο πλαίσιο της 
πτωτικής κατάστασης του ανθρώπου. Αλλά υπάρχουν μερικοί που ριψοκινδύνεψαν μιαν ευρύτερη θεώρηση, 
ιδιαίτερα ο άγ. Ισαάκ ο Σύρος και ο άγ. Μάξιμος ο Ομολογητής στην Ανατολή, καθώς και ο Ρηπ5 5οοί15 
στη Δύση. Η Ενσάρκωση, λέει ο άγ. Ισαάκ, είναι το πιο ευλογημένο και το πιο χαρμόσυνο πράγµα που θα 
μπορούσε να είχε συμβεί στο ανθρώπινο γένος. Μπορεί λοιπόν νάναι σωστό, το να ορίσουμε σαν αιτία γι 
αυτό το χαρμόσυνο γεγονός κάτι που ίσως ποτέ να µη συνέβαινε και που στ' αλήθεια δεν θάπρεπε ποτέ να 
έχει γίνει έτσι; Βέβαια ο άγ. Ισαάκ πιστεύει, ότι η πρόσληψη της ανθρωπότητάς µας απ' το Θεό πρέπει να 
κατανοηθεί όχι μόνο σαν µια απάντηση στην αμαρτία του ανθρώπου, αλλά επίσης και κυρίως σαν µια 
πράξη αγάπης, σαν µια έκφραση της ίδιας της φύσης του Θεού. Ακόμη κι αν η πτώση δεν είχε γίνει, ο Θεός, 
µέσα στην απεριόριστη, εκστατική του αγάπη θα είχε πάλι διαλέξει να ταυτίσει τον εαυτό του µε τη 
δημιουργία του µε το να γίνει άνθρωπος. 

Η Ενσαάρκωση του Χριστού, ιδωµένη μ' αυτό τον τρόπο, έχει περισσότερη σημασία από µια 
αναίρεση της πτώσης ή από µια αποκατάσταση του ανθρώπου στην αρχική του κατάσταση μέσα στον 
Παράδεισο. Όταν ο Θεός γίνεται άνθρωπος, αυτό σημαδεύει την αρχή ενός ουσιαστικά νέου σταδίου στην 
ιστορία του ανθρώπου και όχι µόνο µια επιστροφή στο παρελθόν. Η Ενσσάρκωση ανεβάζει τον άνθρωπο σ' 
ένα καινούργιο επίπεδο: η τελευταία κατάσταση είναι υψηλότερη από την πρώτη. Μόνο µέσα στον Ιησού 
Χριστό βλέπουμε ν' αποκαλύπτονται όλες οι δυνατότητες της ανθρώπινης φύσης μας: μέχρι να γεννηθεί, η 
αληθινή σημασία της προσωπικότητάς µας µας ήταν κρυµένη. Η γέννηση του Χριστού, όπως λέει ο Μ. 
Βασίλειος, είναι «η γενέθλια ηµέρα όλου του ανθρώπινου γένους». Ο Χριστός είναι ο πρώτος τέλειος 
άνθρωπος -τέλειος δηλ. όχι µόνο δυναμικά, όπως ήταν ο Αδάμ µε την αθωότητά του πριν από την πτώση, 
αλλά µε την έννοια της απόλυτα πραγµατοποιηµένης «ομοίωσης». Η Ενσάρκωση λοιπόν δεν είναι μόνο 
ένας τρόπος για ν' απαλειφθούν τα αποτελέσµατα του προπατορικού αμαρτήματος, αλλά είναι ένα 
ουσιαστικό στάδιο στο ταξίδι του ανθρώπου από τη θεία εικόνα στη θεϊκή εξομοίωση. Η αληθινή εικόνα και 
ομοίώση του Θεού είναι ο ίδιος ο Χριστός: κι έτσι, από την πρώτη-πρώτη στιγµή της δημιουργίας του 
ανθρώπου κατ' εικόνα, η Ενσάρκωση του Χριστού, κατά κάποιο τρόπο είχε υπονοηθεί. Η αληθινή αιτία 
λοιπόν για την Ενσάρκωση δεν βρίσκεται στην αµαρτωλότητα του ανθρώπου αλλά στη µη πεπτωκυία φύση 
του, στην ὑπαρξή του που έγινε σύμφωνα µε τη θεϊκή εικόνα και είναι ικανή να ενωθεί µε το Θεό. 


ΔΙΤΤΟΣ ΚΑΙ ΕΝΑΣ 


Η Ορθόδοξη πίστη στην Ενσάρκωση συγκεφαλαιώνεται στην επωδό του Χριστουγεννιάτικου ύμνου 
του Ρωμανού του Μελωδού: «Παιδίον νέον, ο προ αιώνων Θεός». Σ' αυτή τη σύντομη φράση περιέχονται 
τρεις διαβεβαιώσεις: 

1. Ο Ιησούς Χριστός είναι πλήρης και τέλειος Θεός. 

2. Ο [Ιησούς Χριστός είναι πλήρης και τέλειος άνθρωπος. 

3.0 ]ησούς Χριστός δεν είναι δύο, αλλά ένα πρόσωπο. 

Αυτό ερμηνεύτηκε µε λεπτομέρειες από τις Οικουμενικές Συνόδους. Όπως ακριβώς οι δύο πρώτες 
από τις εφτά ασχολήθηκαν µε το Τριαδικό δόγμα, έτσι και οι υπόλοιπες πέντε ασχολήθηκαν µε το δόγμα της 
Ενσάρκωσης. 

Η τρίτη Σύνοδος (Έφεσος, 431) διατύπωσε ότι η Παρθένος Μαρία είναι Θεοτόκος ή «Μητέρα του 
Θεού». Σε συνάρτηση μ' αυτό τον τίτλο υπάρχει µια διαβεβαίωση, όχι κυρίως για την Παρθένο, αλλά για το 
Χριστό: Ο Θεός γεννήθηκε. Η Παρθένος είναι Μητέρα όχι ενός ανθρώπινου προσώπου ενωµένου µε το θείο 
πρόσωπο του Λόγου, αλλ' ενός μοναδικού, αχώριστου προσώπου που είναι ταυτόχρονα Θεός και άνθρωπος. 
Η τέταρτη Σύνοδος (Χαλκηδόνα, 451) διακήρυξε ότι υπάρχουν µέσα στον Ιησού Χριστό δύο φύσεις, η μία 
θεία και η άλλη ανθρώπινη. Σύμφωνα µε τη θεϊκή του φύση ο Χριστός είναι ομοούσιος µε τον Θεό 

Πατέρα: σύμφωνα µε την ανθρώπινη φύση του είναι ομοούσιος µε µας τους ανθρώπους. Δηλαδή σύμφωνα 
με τη θεϊκή του φύση είναι πλήρης και τέλειος Θεός: είναι το δεύτερο πρόσωπο της Αγ. Τριάδος, ο 
μοναδικός «μονογενής» και αιώνιος Υιός του αιωνίου Πατρός, που γεννήθηκε από τον Πατέρα προ πάντων 
των αιώνων. Σύμφωνα µε την ανθρώπινη φύση του είναι πλήρης και τέλειος άνθρωπος: αφού γεννήθηκε στη 
Βηθεέμ σαν έν' ανθρώπινο παιδί από την Παρθένο Μαρία, δεν έχει μόνο έν' ανθρώπινο σώµα σαν το δικό 
μας, αλλά και µια ψυχή ανθρώπινη και νου. Όμως, αν και ο ενσαρκωθείς Χριστός υφίσταται «με δύο 
φύσεις» είναι ένα πρόσωπο, µόνο και αχώριστο και όχι δύο πρόσωπα που συνυπάρχουν στο ίδιο σώμα. 

Η πέµπτη Σύνοδος (Κωνσταντινούπολις, 553), αναπτύσσοντας ό,τι είχε ειπωθεί από την τρίτη, 
δίδαξε ότι «ένας από την Αγ. Τριάδα υπέφερε ως προς τη σάρκα». Ακριβώς όπως είναι εύλογο να πούμε ότι 
ο Θεός γεννήθηκε, έτσι μπορούμε να υποστηρίξουµε ότι Ο Θεός πέθανε. Στην κάθε περίπτωση βέβαια 
προσδιορίζουµε ότι αυτό λέγεται για το Θεό που έγινε άνθρωπος. Ο Θεός µέσα στην υπερβατικότητά του 
δεν υπόκειται οὔτε σε γέννηση ούτε σε θάνατο, αλλ' αυτά τα πράγματα τα έχει όντως υποφέρει ο 
ενσαρκωθείς Λόγος. 

Η έκτη Σύνοδος (Κωνσταντινούπολις, 680-681), λαμβάνοντας υπ' όψη ό,τι είχε ειπωθεί στην 
τέταρτη, βεβαίωσε ότι, όπως ακριβώς υπάρχουν μέσα στο Χριστό δύο φύσεις, η θεϊκή και η ανθρώπινη, έτσι 
υπάρχει στο Χριστό όχι µόνο µια θεϊκή αλλά και µια ανθρώπινη θέληση: γιατί, αν ο Χριστός δεν είχε 
θέληση ανθρώπινη σαν τη δική µας, δεν θάταν στ' αλήθεια άνθρωπος σαν και µας. Παρ' όλ' αυτά οι δύο 
αυτές θελήσεις δεν είναι αντίθετες και δεν συγκρούονται η µια µε την άλλη, γιατί η ανθρώπινη θέληση 
πάντοτε υποτάσσεται ελεύθερα στη θεία. 

Η έβδομη Σύνοδος (Νίκαια, 787), επισφραγίζοντας τις τέσσερις προηγούμενες, διακήρυξε ότι, αφού 
ο Χριστός έγινε αληθινός άνθρωπος, είναι εύκολο ν' απεικονίζουµε το πρόσωπό του πάνω στις άγιες 
εικόνες: και, αφού ο Χριστός είναι ένα και όχι δύο πρόσωπα, αυτές οι εικόνες δεν µας δείχνουν µόνο την 
ανθρωπότητά του σε διαχωρισμό από τη θεότητά του, αλλά µας δείχνουν το ένα πρόσωπο του αιώνιου 
Λόγου που σαρκώθηκε. 

Επομένως υπάρχει μία αντίθεση στην τεχνική διατύπωση του τριαδικού δόγματος και της 
διδασκαλίας για την ενσάρκωση. Στην περίπτωση της Τριάδος, βεβαιώνουμε µία μόνη συγκεκριμένη ουσία 
ή φύση σε τρία πρόσωπα: και είναι χάρη σ' αυτή τη ρητή ενότητα της ουσίας που τα τρία πρόσωπα έχουν 
µια μόνη θέληση ή ενέργεια. Στην περίπτωση του ενσαρκωθέντος Χριστού, αντίθετα, υπάρχουν δύο φύσεις, 
μία η θεϊκή και η άλλη, η ανθρώπινη: αλλά υπάρχει ένα µόνο πρόσωπο, ο αιώνιος Λόγος που έχει γίνει 
άνθρωπος. Και ενώ τα τρία θεία πρόσωπα της Τριάδος έχουν µόνο µια θέληση και ενέργεια, το ένα 
πρόσωπο του Ενσαρκωθέντος Χριστού έχει δύο θελήσεις και ενέργειες, που αντιστοιχούν στις δύο του 
φύσεις. Όμως αν και υπάρχουν στον ενσαρκωθέντα Χριστό δύο φύσεις και δύο θελήσεις, αυτό δεν 
καταστρέφει την ενότητα του προσώπου του: μέσα στο Ευαγγέλιο το κάθε τι που λέει, κάνει ή υποφέρει ο 
Χριστός, πρέπει να προσγράφεται στο ένα και στο ίδιο προσωπικό υποκείµενο, τον αιώνιο Λόγο του Θεού 
που τώρα έχει γεννηθεί σαν άνθρωπος, µέσα σε τόπο και χρόνο. 

Ὑπογραμμίζοντας τους συνοδικούς ορισμούς για το Χριστό ὡς Θεό και άνθρωπο, βλέπουμε πως 
υπάρχουν δύο βασικές αρχές που αφορούν τη σωτηρία µας. Πρώτο, μόνον ο Θεός µπορεί να µας σώσει. 
Ένας προφήτης ή δάσκαλος της ηθικής δεν µπορεί να γίνει ο λυτρωτής του κόσμου. Αν, λοιπόν, ο Χριστός 
πρέπει να είναι ο Σωτήρας µας, πρέπει να είναι πλήρης και τέλειος Θεός. Δεύτερο, η σωτηρία πρέπει να 
φτάσει στο σηµείο της ανθρώπινης ανάγκης. Μόνο αν ο Χριστός είναι πλήρης και τέλειος άνθρωπος όπως 
κι εμείς, μπορούμε εμείς οι άνθρωποι να μετέχουμε σ' αυτά που έχει κάνει για μας. 

Θα ήταν λοιπόν μοιραίο για τη διδασκαλία τη σχετική µε τη σωτηρία µας, αν έπρεπε να θεωρούμε το 
Χριστό µε τον τρόπο τῶν Αρειανών, σαν ένα είδος ηµιθέου που βρίσκεται σε µια σκοτεινή ενδιάμεση 
περιοχή ανάμεσα στην ανθρωπότητα και τη θεότητα. Η Χριστιανική διδασκαλία για τη σωτηρία µας απαιτεί 
να τονίζουµε και τα δύο µέρη στον ύψιστο βαθµό. Δεν πρέπει να τον σκεφτόμαστε σαν «μισό και μισό». Ο 
Ιησούς Χριστός δεν είναι μισός Θεός και μισός άνθρωπος, αλλά τέλειος Θεός και τέλειος άνθρωπος. Στην 
επιγραμματική φράση του αγ. Λέοντος του Μεγάλου είναι ἰοίης 1η 5ης, ἰοίις 1η ποδί: «τέλειος σε ό,τι 
είναι δικό του, τέλειος σε ό,τι είναι δικό µας». 

Τέλειος σ' ότι είναι δικό του:Ο ]ησούς Χριστός είναι για µας το παράθυρο προς το θεϊκό βασίλειο, 
που µας δείχνει τι είναι ο Θεός. «Θεόν ουδείς εώρακε πώποτε: ο μονογενής Θεός ο ὧν εἰς τον κόλπον του 
Πατρός εκείνος εξηγήσατο» (]ω. 1,18). 

Τέλειος σε ό,τι εἶναι δικό µας: Ο Πησούς Χριστός είναι ο δεύτερος Αδάμ, που µας δείχνει τον 
αληθινό χαρακτήρα της ανθρώπινης προσωπικότητάς µας. Ο Θεός μόνος είναι ο τέλειος άνθρωπος. 

Ποιος είναι ο Θεός; Ποιος είµαι εγώ; Στις δύο αυτές ερωτήσεις ο [ησούς Χριστός µας δίνει την 
απάντηση. 


Η ΣΩΤΗΡΙΑ ΩΣ ΜΕΤΟΧΗ 


Το Χριστιανικό μήνυμα της σωτηρίας µπορεί να συνοψιστεί πιο καλά µε τους όρους μετοχή, 
συμπαράσταση και ταύτιση. Η έννοια της μετοχής ειν' ένα Κλειδί παρόμοιο µε το δόγμα του Τριαδικού 
Θεού και µε τη διδασκαλία για την ενανθρώπιση του Θεού. Το Τριαδικό δόγμα βεβαιώνει ότι, όπως 
ακριβώς ο άνθρωπος είναι αυθεντικά προσωπικός μόνον όταν μοιράζεται τα πάντα µε τοὺς άλλους, έτσι και 
ο Θεός δεν είναι ένα µόνο πρόσωπο που κατοικεί µόνο του, αλλά τρία πρόσωπα που συμμετέχουν το ένα 
στη ζωή του άλλου µε τέλεια αγάπη. Η Ενσάρκωση είναι επίσης µια διδασκαλία μετοχής ή συμμετοχής. Ο 
Χριστός συμμετέχει απόλυτα στο κάθε τι που µας αποτελεί κι έτσι µας δίνει τη δυνατότητα να 
συμμετέχουμε σ' αυτά που τον αποτελούν στη θεϊκή ζωή του και στη δόξα του. Έγινε ό,τι είμαστε για να 
μας κάνει ό,τι είναι αυτός. 

Ο Απ. Παύλος το εκφράζει αυτό μεταφορικά µε όρους του πλούτου και της φτώχειας: «γινώσκετε 
γαρ την χάριν του Κυρίου ημών [ησού Χριστού, ότι ὃν υμάς επτώχευσε πλούσιος ων, ίνα υμείς τη εκείνου 
πτωχεία πλουτήσητε» (Β'Κορ. δ,9). Τα πλούτη του Χριστού είναι η αιώνια δόξα του: η φτώχεια του 
Χριστού είναι η απόλυτη ταὐτισή του µε την ξεπεσμένη ανθρώπινη κατάστασή µας. Με τα λόγια ενός 
Ορθόδοξου Χριστουγεννιάτικου ύμνου: «Καθώς πέρα για πέρα ντύθηκες τη φτώχεια µας, έκαµες θεία τη 
γήινη φύση µας µε την ένωσή σου και τη µετοχή σου σ' αυτήν». Ο Χριστός μετέχει στο θάνατό µας, κι εμείς 
μετέχουμε στη ζωή του: «εκένωσεν εαυτόν», ενώ εμάς µας «υπερύψωσεν» (Φιλ. 2,5-9). Η κάθοδος του 
Θεού καθιστά δυνατή την άνοδο του ανθρώπου. Ο άγ. Μάξιμος ο Ομολογητής γράφει: «Με άφατο τρόπο το 
άπειρο περιορίζεται, ενώ το πεπερασμένο εκτείνεται στο μέτρο του απείρου». 

Όπως εἰπε ο Χριστός στο Μυστικό Δείπνο: «καγώ την δόξαν ην δέδωκάς μοι δέδωκα αυτοίς, ίνα 
ὦσιν εν καθώς ημείς εν, εγώ εν αυτοίς και συ εν εμοί, ίνα ὦσι τετελειωµένοι εις εν» (Ιω. 17.22-23). Ο 
Χριστός µας ικανώνει να συμμετέχουμε στη θεϊκή δόξα του Πατέρα. Είναι ο σύνδεσμος και το σηµείο 
επαφής: επειδή είναι άνθρωπος, είναι ένα µε µας: επειδή είναι Θεός, είναι ένα µε τον Πατέρα. Έτσι µέσω και 
εν αυτώ είµαστε ένα µε το Θεό, και η δόξα του Πατέρα γίνεται δική µας δόξα. Η Ενσάρκωση του Θεού 
ανοίγει το δρόµο για τη θέωση του ανθρώπου. Το να θεωθεί κανείς σηµαίνει, µε µεγαλύτερη σαφήνεια, να 
«χριστοποιηθεί»: η θεϊκή ομοιότητα που καλούμαστε να φτάσουμε είναι η ομοίωση του Χριστού. Μέσω του 
Ιησού που είναι Θεάνθρωπος εμείς οι άνθρωποι «θεούμεθα», θεοποιούμαστε, γινόμαστε «θείας κοινωνοί 
φύσεως» (Β 'ΤΠετρ. 1,4). Προσλαμβάνοντας την ανθρώπινη φύση µας, ο Χριστός που είναι Γιος του Θεού 
από τη φύση του µας έχει κάνει γιους του Θεού κατά χάρη. Εν αυτώ είμαστε «ὠωιοθετηµένου από το Θεό 
Πατέρα, και γινόμαστε γιοι εν τω Υιώ. 

Αυτή η αντίληψη για τη σωτηρία ὡς συμμετοχή προὐποθέτει δύο πράγµατα ιδιαίτερα σε σχέση µε 
την Ενσάρκωση. Πρώτο, προῦποθέτει ότι ο Χριστός δεν πήρε µόνο έν' ανθρώπινο σώμα, σαν το δικό µας, 
αλλά κι ανθρώπινο πνεύμα, νου και ψυχή σαν τα δικά µας. Η αμαρτία, όπως είδαμε, έχει την πηγή της όχι 
μόνο εκ των κάτω αλλά κι εκ τῶν άνω: δεν είναι υλική ὡς προς την προέλευσή της, αλλά πνευματική. Η 
πλευρά του ανθρώπου λοιπόν που έχει ανάγκη να λυτρωθεί δεν είναι κατά κύριο λόγο το σώμα του αλλά η 
θέλησή του και το κέντρο της ηθικής εκλογής του. Αν ο Χριστός δεν είχε ανθρώπινο νου, τότε αυτό μοιραία 
θα κλόνιζε τη δεύτερη αρχή της σωτηρίας, το ότι δηλ. η θεϊκή σωτηρία πρέπει να φτάσει στο σηµείο της 
ανθρώπινης ανάγκης. 

Η σπουδαιότητα αυτής της αρχής ξανατονίστηκε κατά το δεύτερο μισό του 4ου αι., όταν ο 
Απολλινάριος έφτιαξε τη θεωρία για την οποία γρήγορα καταδικάστηκε ως αιρετικός -ότι στην Ενσάρκωση 
ο Χριστός πήρε µόνο ανθρώπινο σώμα και όχι ανθρώπινο νου ή λογική ψυχή. Σ' αυτό απάντησε ο άγ. 
Γρηγόριος ο Θεολόγος: «Το απρόσληπτον και αθεράπευτον». Ο Χριστός δηλαδή µας σώζει µε το να γίνει 
ό,τι είμαστε κι εμείς: µας θεραπεύει παίρνοντας τη διασπασµένη µας ανθρώπινη φύση µέσα στον εαυτό του, 
«προσλαμβάνοντάς» την, έτσι που νάναι δική του, μπαίνοντας στην ανθρώπινη εμπειρία µας και 
γνωρίζοντάς την εκ τῶν έσω, γιατί ο ίδιος είναι ένας από µας. Αλλ' αν αυτή η συμμετοχή του στην 

ανθρωπότητά µας ήταν κατά κάποιο τρόπο ατελής, τότε και η σωτηρία του ανθρώπου θα ήταν επίσης 
ατελής. Αν πιστεύουμε ότι ο Χριστός µας έχει φέρει καθολική σωτηρία, τότε συνάγεται ότι έχει προσλάβει 
τα πάντα. 

Δεύτερο, αυτή η αντίληψη για τη σωτηρία ὡς συμμετοχή προὐποθέτει -αν και πολλοί δίστασαν να το 
πουν ανοιχτά- ότι ο Χριστός έχει προσλάβει όχι µόνο τη µη πεπτωκυία αλλά και την πεπτωκυία ανθρώπινη 
φύση. Όπως τονίζει η Επιστολή προς Εβραίους (και σ' όλη την Κ. Διαθήκη δεν υπάρχει πιο σηµαντικό 
Χριστολογικό κείµενο απ’ αυτό): «ου γαρ έχομεν αρχιερέα µη δυνάμενον συµπαθήσαι ταις ασθενείαις ημών, 
πεπειρασμένον δε κατά πάντα καθ' ομοιότητα χωρίς αμαρτίας» (Εβρ. 4, 15). Ο Χριστός ζει τη ζωή του πάνω 
στη γη κάτω από τις συνθήκες της πτώσης. Ο ίδιος δεν είναι αμαρτωλό πρόσωπο, αλλά µέσα στη 
συμπαράστασή του για τον πεπτωκότα άνθρωπο δέχεται ὡς έσχατο όριο τις συνέπειες της αμαρτίας του 
Αδάμ. Λέχεται απόλυτα όχι µόνο τις φυσικές συνέπειες, όπως εἶναι η κούραση, ο σωµατικός πόνος και 
προσωρινά ο χωρισμός σώματος και ψυχής µε το θάνατο. Δέχεται επίσης τις ηθικές συνέπειες, τη μοναξιά, 
την αλλοτρίωση, την εσωτερική σύγκρουση. Ίσως φανεί τολμηρό να τ' αποδώσουµε ὀλ' αυτά στο ζωντανό 
Θεό, αλλά µια συνεπής διδασκαλία για την Ενσάρκωση δεν απαιτεί τίποτε λιγότερο. Αν ο Χριστός είχε 
προσλάβει απλώς τη µη πεπτωκυία ανθρώπινη φύση, ζώντας την επίγεια ζωή του στην κατάσταση του Αδάμ 
μέσα στον Παράδεισο, τότε δεν θα τον είχαν αγγίξει οι αδυναμίες µας, ούτε θα είχε νιώσει πειρασμό στο 
κάθε τι όπως ακριβώς εμείς. Και σ' αυτή την περίπτωση δεν θα ήταν ο Σωτήρας μας. 

Ο Απ.Παύλος προχωρεί ὥς το σηµείο που να γράψει: «τον µη γνόντα αμαρτίαν υπέρ ημών αμαρτίαν 
εποίησεν, ίνα ημείς γενώμεθα δικαιοσύνη Θεού εν αυτώ» (Β' Κορ. 5.21). Δεν πρέπει εδώ να σκεφτούμε 
μόνο µε όρους κάποιας νομικής διαδικασίας, σύμφωνα µε την οποία ο Χριστός, αθώος ο ίδιος, έχει κατά 
κάποιο τρόπο «αποδώσευ στον εαυτό του την ενοχή µας μ' ένα τρόπο εξωτερικό. Εδώ έχει συντελεστεί κάτι 
πολύ περισσότερο απ' αυτό. Ο Χριστός µας σώζει αποκτώντας εμπειρία εκ τῶν έσω, σαν ένας από µας, για 
όλ’ αυτά που υποφέρουµε εσωτερικά καθώς ζούμε µέσα σ' ένα κόσμο αμαρτωλό. 


ΓΙΑΤΙ ΠΑΡΘΕΝΙΚΗ ΓΕΝΝΗΣΗ 


Στην Καινή Διαθήκη διατυπώνεται µε σαφήνεια ότι η Μητέρα του Ιησού Χριστού ήταν παρθένος 
(Ματθ. 1: 18.23.25). Ο Κύριός µας έχει έναν αιώνιο Πατέρα αλλά όχι πατέρα επίγειο. Γεννήθηκε έξω από το 
χρόνο από τον Πατέρα δίχως μητέρα: και γεννήθηκε µέσα στο χρόνο από τη Μητέρα του δίχως πατέρα. 
Αυτή η πεποίθηση στην Παρθενική Γέννηση όµως δεν μειώνει καθόλου την πληρότητα της ανθρώπινης 
φύσης του Χριστού. Αν και η μητέρα ήταν Παρθένος, έγινε µια πραγματική ανθρώπινη γέννηση ενός γνήσια 
ανθρώπινου βρέφους. 

Όμως γιατί -ρωτάμε- η γέννησή του σαν ανθρώπου θάπρεπε νάχει πάρει αυτή την ιδιαίτερη µορφή; 
Σ' αυτό ίσως θα μπορούσε να δοθεί ὡς απάντηση το ότι η παρθενία της Μητέρας εξυπηρετεί σαν ένα 
«Σημείο» της μοναδικότητας του Υιού. Αυτό γίνεται µε τρεις στενά συνδεδεμένους τρόπους. Πρώτο, το 
γεγονός ότι ο Χριστός δεν έχει επίγειο πατέρα σηµαίνει ότι ειναι στραµένος πάντα πέρ' απ' την κατάστασή 
του µέσα στο χώρο και το χρόνο προς την ουράνια και αιώνια προέλευσή του. Το παιδί της Μαρίας είναι 
αληθινά άνθρωπος, αλλά δεν είναι μόνο άνθρωπος: είναι µέσα στην ιστορία αλλά είναι και πέρα' από την 
ιστορία.. Ἡ γέννησή του από µια παρθένο τονίζει το ότι αν και περιχωρούμενος είναι επίσης 
Ὀπερβατικός: αν και τέλειος άνθρωπος είναι και τέλειος Θεός. 

Δεύτερο, το γεγονός ότι η Μητέρα του Χριστού ήταν παρθένος δείχνει ότι η γέννησή του πρέπει ν' 
αποδοθεί µε μοναδικό τρόπο σε θεία πρωτοβουλία. Αν και είναι τέλειος άνθρωπος, η γέννησή του δεν ήταν 
το αποτέλεσµα της σεξουαλικής ένωσης ανάμεσα σ' 'εναν άντρα και µια γυναίκα, αλλά ήταν μ' ένα τρόπο 
ιδιαίτερο το άµεσο έργο του Θεού. 

Τρίτο, η γέννηση του Χριστού από µια παρθένο υπογραμμίζει ότι η Ενσάρκωση δεν έχει καμιά 
σχέση µε τη δηµιουργία ενός νέου ανθρώπου. Όταν γεννιέται ένα παιδί απὀ δυο ανθρώπινους γονείς µε το 
συνηθισμένο τρόπο, αρχίζει να υφίσταται µια καινούργια ύπαρξη. Αλλά το πρόσωπο του ενσαρκωµένου 
Χριστού δεν είναι άλλο από το δεύτερο πρόσωπο της Αγίας Τριάδος. Επομένως, στη γέννηση του Χριστού 
δεν άρχισε να υφίσταται ένα νέο πρόσωπο, αλλά το πρόσωπο του Υιού του Θεού που προὐπήρχε άρχισε 
τώρα να ζει όχι μόνο µε θεϊκό αλλά και µε ανθρώπινο τρόπο ύπαρξης. Έτσι η Παρθενική Γέννηση 
αντανακλά την αιώνια προὔπαρξη του Χριστού. 

Επειδή το πρόσωπο του ενσαρκώµένου Χριστού ταυτίζεται µε το πρόσωπο του Λόγου, η Παρθένος 
Μαρία δίκαια µπορεί να πάρει τον τίτλο Θεοτόκος. Είναι μητέρα όχι ενός ανθρώπινου γιου που έχει ενωθεί 
µε το θείο Υιό, αλλ’ ενός ανθρώπινου γιού που είναι ο μονογενής Υιός του Θεού. Ο γιος της Μαρίας είναι το 
ίδιο πρόσωπο µε το θείο Υιό του Θεού: κι έτσι, χάρη στην Ενσάρκωση, η Μαρία είναι πραγματικά «Μητέρα 
του Θεού». 

Η Ορθοδοξία, ενώ έχει σε µεγάλη υπόληψη το ρόλο της Παρθένου ὡς Μητέρας του Χριστού, δεν 
βλέπει το λόγο να υπάρχει κανένα δόγμα για την «άμωμη Σύλληψη». Όπως καθορίστηκε από τη 
Ρωμαιοκαθολική Εκκλησία το 1854, αυτό το δόγμα διατυπώνει ότι η Μαρία, από «την πρώτη στιγµή της 
σύλληψής της» από τη μητέρα της την αγ. Άννα, εξαιρέθηκε «από κάθε κηλίδα προπατορικής ενοχής». Εδώ 
πρέπει να προσεχθούν δύο σημεία. 

Πρώτο, όπως ήδη σημειώθηκε, η Ορθοδοξία δεν αντιμετωπίζει την πτώση µε Αυγουστινιανούς 
όρους, σαν κηλίδα κληρονομημένης ενοχής. Αν εμείς οι Ορθόδοξοι είχαμε αποδεχτεί τη Λατινική άποψη 
για την προπατορική ενοχή, τότε ίσως να είχαμε νιώσει την ανάγκη να διατυπώσουμε ένα δόγμα για την 
άµωµη Σύλληψη. Έτσι όπως είναι, οι όροι της αναφοράς µας είναι διαφορετικοί: το Λατινικό δόγμα δεν µας 
φαίνεται τόσο πολύ λανθασμένο, όσο περιττό. Δεύτερο, για την Ορθοδοξία η Παρθένος Μαρία αποτελεί, 
μαζί µε τον Ιωάννη τον Βαπτιστή, την κορωνίδα και την κορύφωση της αγιότητας της Παλαιάς Διαθήκης. 
Είναι µια συνδετική φυσιογνωμία: η τελευταία και η µεγαλύτερη από τους ενάρετους άνδρες και γυναίκες 
της Παλαιάς Διαθήκης, είναι ταυτόχρονα η κρυµένη καρδιά της Αποστολικής Εκκλησίας. Το δόγμα όµως 
για την άμώµη Σύλληψη µας φαίνεται σαν να βγάζει την Παρθένο Μαρία από την Παλαιά Διαθήκη και να 
την τοποθετεί προκαταβολικά και αποκλειστικά στην Καινή. Σύµφωνα µε τη Λατινική διδασκαλία δεν 
στέκεται πια στο ίδιο βάθρο µε τους άλλους αγίους της Παλαιάς Διαθήκης κι έτσι ο ρόλος της ο συνδετικός 
μειώνεται. 

Αν και δεν δέχεται το Λατινικό δόγµα για την άµωμµη Σύλληψη, η Ορθοδοξία στη λειτουργική της 
λατρεία καλεί τη Μητέρα του Θεού «άχραντο», «παναγία», «πανάμωμο». Εμείς οι Ορθόδοξοι πιστεύουμε 
ότι µετά το θάνατό της αναλήφθηκε στον ουρανό, όπου τώρα κατοικεί -με το σώµα της, και µε την ψυχή 
της- µέσα σ' αιώνια δόξα µε τον Υιό της. Για µας είναι «η χαρά πάσης της κτίσεως» (Λειτουργία του Μ. 
Βασιλείου), «άνθος του ανθρώπινου γένους και πύλη του ουρανού» (Δογματικόν του α’ ήχου), «πολύτιμος 
θησαυρός όλου του κόσμου» (άγ. Κύριλλος Αλεξανδρείας). Και μαζί µε τον άγ. Εφραίμ το Σύρο λέμε κι 
εμείς: 

Εσύ μόνε, ὦ [ησού, μαζί µε τη Μητέρα σου είστε ὠραίοι µε κάθε τρόπο: 

Γιατί δεν υπάρχει σε Σένα κανένα ψεγάδι, Κύριέ µου, και καμιά κηλίδα στη Μητέρα Σου. 


Από αυτό µπορεί να φανεί πόσο υψηλή θέση τιμής, εμείς οι Ορθόδοξοι, αποδίδουµε στην Αγία 
Παρθένο µέσα στη θεολογία µας και στην προσευχή µας. Αυτή είναι για µας η ύψιστη προσφορά του 
ανθρώπινου γένους προς το Θεό. Με τα λόγια ενός ύμνου των Χριστουγέννων ψάλλουμε: 

Τι σοι πεοσενέγκωμεν, Χριστέ, ότι ώφθης επί γης ὡς άνθρωπος ὃν ημάς; 

Έκαστον γαρ τῶν υπό σου γενομένων κτισμάτων την ευχαριστίαν σοι προσάγει: 

οι άγγελοι τον ὕμνον, οι οὐρανοί τον αστέρα, οι μάγοι τα δώρα, οι ποιμένες το θαύμα, η γη το 
σπήλαιον, η έρημος την φάτνην, ημείς δε μητέρα Παρθένον...(Εσπερινός Χριστουγέννων). 


ΥΠΗΚΟΟΣ ΜΕΧΡΙ ΘΑΝΑΤΟΥ 


Η Ενσάρκωση του Χριστού είναι ήδη µια πράξη σωτηρίας. Προσλαμβάνοντας τη διασπασµένη 
ανθρώπινη φύση µας, ο Χριστός την ανακαινίζει και, µε τα λόγια ενός άλλου Χριστουγεννιάτικου ύμνου, 
ανασταίνει «την πριν πεσούσαν εικόνα». Αλλά τότε γιατί ήταν αναγκαίος πάνω στο Σταυρό; Δεν ήταν 
αρκετό για έναν από την Τριάδα να ζήσει σαν άνθρωπος πάνω στη γη, να σκέπτεται, να αισθάνεται και να 
επιθυμεί σαν ένας άνθρωπος, χωρίς να πρέπει επίσης να πεθάνει σαν άνθρωπος; 

Σ' ένα κόσμο που δεν θα είχε πέσει, η Ενσάρκωση του Χριστού πραγματικά θα ήταν αρκετή σαν 
τέλεια έκφραση της αγάπης του Θεού που εκτείνεται προς τα έξω. Αλλά µέσα σ' ένα πεσμένο και αμαρτωλό 
κόσμο η αγάπη του έπρεπε να φτάσει ακόµη πιο πέρα. Εξ αιτίας της τραγικής παρουσίας της αμαρτίας και 

του κακού, το έργο της αποκατάστασης του ανθρώπου χρειαζόταν µια θυσιαστική πράξη θεραπείας, µια 
θυσία τέτοια που μόνον ένας οδυνώµενος και σταυρωμένος Θεός μπορούσε να προσφέρει. 

Η Ενσάρκωση, έχει ειπωθεί, είναι µια πράξη ταύτισης και μετοχής. Ο Θεός µας σώζει καθώς 
ταυτίζεται µαζί µας, γνωρίζοντας την ανθρώπινη εμπειρία µας εκ τῶν ένδον. Ο Σταυρός συμβολίζει µε τον 
πιο τέλειο και απόλυτο τρόπο, ότι αυτή η πράξη της μετοχής φτάνει ὡς τα έσχατα όρια. Ο ενσαρκωµένος 
Θεός εισχωρεί σ' όλες µας τις εμπειρίες. 

Ο Ιησούς Χριστός, ο σύντροφός µας, δεν μετέχει µόνο σ' ολόκληρη την ανθρώπινη ζωή αλλά και 
σολόκληρο τον ανθρώπινο θάνατο: «ούτος τας αμαρτίας ημών φέρει και περί ημών οδυνάταυ (Ησ. 53,4) - 
σ' όλες τις θλίψεις µας, όλες τις λύπες µας. 

«Το απρόσληπτον και αθεράπευτον»: ο Χριστός, όµως, ο γιατρός µας, έχει επωµισθεί το κάθε τι, 
ακόµη και το θάνατο. 

Ο θάνατος έχει και φυσική και πνευματική όψη, και από τις δυο η πνευματική είναι η πιο τρομερή. 
Φυσικός θάνατος είναι ο χωρισμός της ψυχής του ανθρώπου από το σώμα του - πνευματικός θάνατος είναι ο 
χωρισμός της ψυχής από το Θεό. Όταν λέμε ότι ο Χριστός έγινε «υπήκοος µέχρι θανάτου» (Φιλ. 2.8), δεν 
πρέπει να περιορίσουµε αυτά τα λόγια μόνο στο φυσικό θάνατο. Δεν θάπρεπε ν' αναλογιζόµαστε μόνο τις 
σωματικές οδύνες που ο Χριστός υπέφερε στο Πάθος του -το μαστίγωμα, το τρέκλισμα κάτω απ' το βάρος 
του Σταυρού, τα καρφιά, τη δίψα και τη ζέστη, το μαρτύριο του να κρέμεται τεντωμένος πάνω στο ξύλο. Το 
αληθινό νόηµα του Πάθους πρέπει να βρεθεί όχι μόνο µέσα σ' αυτό, αλλά πιο πολύ µέσα στην πνευματική 
οδύνη- στο συναίσθηµα της αποτυχίας, της απομόνωσης και της έσχατης μοναξιάς, τον πόνο της αγάπης 
που προσφέρθηκε κι αποκρούστηκε. 

Τα Ευαγγέλια είναι, δικαιολογημένα επιφυλακτικά όταν μιλούν γι αυτή την εσωτερικήν οδύνη, αλλά 
μας δίνουν ορισμένες νύξεις. Πρώτα, υπάρχει η Αγωνία του Χριστού στον κήπο της Γεθσημανή, όπου 
κατακλύζεται από τρόμο και απόγνωση, όταν προσεύχεται µε αγωνία στον Πατέρα του, «ει δυνατόν 
παρελθέτω απ' εμού το ποτήριον τούτο» (Ματθ. 26,39), και όταν ο ιδρώτας του πέφτει στο έδαφος «ωσεί 
θρόμβοι αίματος» (Λουκ. 22,44). Η Γεθσημανή, καθώς τόνισε ο Μητροπολίτης Αντώνιος του Κιέβου, δίνει 
το κλειδί για όλο το δόγμα της εξιλαστήριας θυσίας του Θεού. Εδώ ο Χριστός έρχεται αντιμέτωπος µε µια 
εκλογή. Δίχως νάναι καταναγκασµένος να πεθάνει, διαλέγει ελεύθερα να το κάνει και μ' αυτή την πράξη 
της εκούσιας αυτοπροσφοράς μεταβάλλει αυτό που θα μπορούσε να είχε γίνει µια αυθαίρετη βία, µια 
δολοφονία από δικαστική πλάνη, σε µια λυτρωτική θυσία. Αλλ' αυτή η πράξη της ελεύθερης εκλογής είναι 
τρομερά δύσκολη. Αποφασίζοντας να προχωρήσει στη σύλληψη και τη σταύρωση, ο Ιησούς νιώθει την 
εμπειρία, µε τα λόγια του ἉΠ]14πι Ταν’, «του γεµάτου αγωνία τρόμου µιας χαμένης ψυχής... της 
πραγματικότητας του αιώνιου θανάτου». Πρέπει να δοθεί πολύ βάρος στα λόγια του Χριστού στη 
Γεθσημανή: «Περίλυπός εστιν η ψυχή µου έως θανάτου» (Ματθ. 26,38). Ο ]ησούς αυτή τη στιγµή αποκτά 
ολοκληρωτική εμπειρία του πνευματικού θανάτου. Αυτή τη στιγµή ταυτίζεται μ' ολόκληρη την απόγνωση 
και την πνευματική οδύνη της ανθρωπότητας κι αυτή η ταύτιση είναι πολύ πιο σημαντική για µας από τη 
συμμετοχή του στο φυσικό µας πόνο. 

Μια δεύτερη νύξη µας δένεται στη Σταύρωση, όταν ο Χριστός φωνάζει δυνατά: «Θεέ µου, Θεέ μου, 
ίνα τι µε εγκατέλιπες;» (Ματθ. 27,46). Άλλη µια φορά, µεγάλη σημασία θάπρεπε να δοθή σ' αυτά τα λόγια. 
Εδώ είναι το έσχατο σηµείο της απελπισίας του Χριστού, όταν νιώθει αποδιωγµένος όχι µόνο από τους 
ανθρώπους αλλά κι απ’ το Θεό. Δεν μπορούμε ν' αρχίσουμε να εξηγούμε πώς είναι δυνατόν, για κάποιον 
που είναι ο ίδιος ο ζωντανός Θεός, να χάσει την επίγνωση της θείας παρουσίας. Αλλά τουλάχιστον αυτό 
είναι φανερό. Στο Πάθος του Χριστού δεν παίζεται θέατρο, δεν γίνεται τίποτε για εξωτερική επίδειξη. Η 
κάθε λέξη από το Σταυρό εννοεί αυτό που λέει. Κι αν η κραυγή: «Θεέ µου, Θεέ µου...» θέλει κάτι να δείξει, 
πρέπει να σημαίνει ότι αυτή τη στιγµή ο Ιησούς αληθινά νιώθει την εμπειρία του πνευματικού θανάτου που 
είναι ο χωρισμός από το Θεό. Δεν χύνει µόνο το αίµα του για µας, αλλά για χάρη µας δέχεται ακόµη και την 
απώλεια του Θεού. 

«Κατήλθεν εις τον Άδην» (Αποστ. Σύμβολο). Αυτό σηµαίνει απλώς ότι ο Χριστός πήγε να κηρύξει 
στα πνεύματα των κεκοιμημένων, στο διάστηµα ανάµεσα στη Μ. Παρασκευή και την Κυριακή του Πάσχα 
(βλ. Δ' Πετρ. 3.19): Σίγουρα έχει κι ένα βαθύτερο νόημα. Η κόλαση εἰναι ένα σηµείο όχι µέσα στο χώρο 
αλλά µέσα στην ψυχή. Είναι ο τόπος όπου δεν βρίσκεται ο Θεός. (Κι όµως ο Θεός βρίσκεται παντού!) Αν 
στ’ αλήθεια ο Χριστός «κατήλθεν εις τον Άδην», αυτό σηµαίνει ότι κατέβηκε στα βάθη της απουσίας του 

Θεού. Ολοκληρωτικά, ανεπιφύλακτα, ταυτίστηκε µε όλη την αγωνία και την αλλοτρίωση του ανθρώπου. 
Την προσέλαβε και προσλαμβάνοντάς την τη γιάτρεψε. Δεν υπήρχε άλλος τρόπος να τη γιατρέψει παρά 
κάνοντάς την δική του. 

Αυτό είναι το μήνυμα του Σταυρού στον καθένα µας. Όσο µακριά κι αν πρέπει να ταξιδέψω µεσ' από 
την κοιλάδα της σκιάς του θανάτου, δεν είμαι ποτέ μόνος. Έχω ένα σύντροφο. Κι αυτός ο σύντροφος δεν 
είναι μόνο ένας αληθινός άνθρωπος όπως εγώ, αλλά και Θεός αληθινός εκ Θεού αληθινού. Τη στιγµή της 
πιο βαθειάς ταπείνωσής του πάνω στο Σταυρό, ο Χριστός είναι ο ίδιος αιώνιος και ζωντανός Θεός όπως στη 
Μεταμόρφωσή του µέσα σε δόξα στο Όρος Θαβώρ. Ατενίζοντας το σταυρωμένο Χριστό, δεν βλέπω µόνο 
έναν οδυνώµενο άνθρωπο αλλά ένα Θεό οδυνώµενο. 


Ο ΘΑΝΑΤΟΣ ΣΑΝ ΝΙΚΗ 


Ο θάνατος του Χριστού πάνω στο Σταυρό δεν είναι µια αποτυχία που αποκαταστάθηκε κάπως µετά την 
Ανάστασή του. Ο ίδιος ο θάνατος πάνω στο Σταυρό είναι µια νίκη. Νίκη τίνος πράγματος; Μόνο µια 
απάντηση µπορεί να υπάρξει: Η νίκη της οδυνώµενης αγάπης. «Κραταιά ως θάνατος αγάπη...ύδωρ πολύ οὐ 
δυνήσεται σβέσαι την αγάπην» (Άσμα Ασμ. ὃ, 6-7). Ο Σταυρός µας δείχνει μιαν αγάπη που είναι δυνατή 
σαν το θάνατο, µιαν αγάπη ακόµη πιο δυνατή. 

Ο άγ. Ιωάννης κάνει την εισαγωγή της διηγήσης του για το Μυστικό Δείπνο και το Πάθος μ’ αυτά τα 
λόγια: «...αγαπήσας τους ιδίους τους εν τω κόσµο, εις τέλος ηγάπησεν αυτούς» (Ιω. 13.1). Το ελληνικό 
κείμενο λέει εἰς τέλος, που σημαίνει «ως το τέλος», «ως το έσχατο σημείο». Κι αυτή η λέξη τέλος 
επαναλαμβάνεται αργότερα στην τελευταία κραυγή του Χριστού πάνω στο Σταυρό: «Τετέλεσται» (1ω. 
19.30). Αυτό πρέπει να εννοηθεί όχι σαν κραυγή αυτοεγκατάλειψης ή απόγνωσης, αλλά σαν κραυγή νίκης: 
Τελείωσε, κατορθώθηκε, εκπληρώθηκε! 

Τι εκπληρώθηκε; Απαντάµε: Το έργο της οδυνώµενης αγάπης, η νίκη της αγάπης πάνω στο μίσος. Ο 
Ιησούς, ο Θεός µας, αγάπησε τοὺς δικούς του ος το έσχατο σηµείο. Από αγάπη δημιούργησε τον κόσμο, 
από αγάπη γεννήθηκε σαν άνθρωπος µέσα σ' αυτό τον κόσμο, από αγάπη πήρε πάνω του τη διασπασμένη 
ανθρώπινη φύση µας και την έκανε δική του. Από αγάπη ταυτίστηκε μ' όλη µας την απελπισία. Από αγάπη 
πρόσφερε τον εαυτό του θυσία, διαλέγοντας στη Γεθσημανή να πάει εκούσια προς το Πάθος του: «...την 
μου τίθημι υπέρ τῶν προβάτων... ουδείς αίρει αυτήν απ’ εμού, αλλ' εγώ τίθημι αυτήν απ' εμαυτού» (Ιω. 10: 
15.18). Ἠταν θεληµατική αγάπη κι όχι καταναγκασµός αυτό που έφερε τον Ιησού στο θάνατό του. Στην 
αγωνία του µέσα στον κήπο και στη Σταύρωσή του οι σκοτεινές δυνάμεις του επιτίθενται μ' όλη τους την 
ορμή, αλλά δεν μπορούν ν' αλλάξουν τη συμπόνια του σε μίσος: δεν μπορούν να εμποδίσουν την αγάπη του 
να συνεχίσει να είναι η ίδια. Η αγάπη του δοκιμάζεται ὧς το έσχατο σηµείο, αλλά δεν καταπνίγεται. «Το 
φῶς εν τη σκοτία φαίνει, και η σκοτία αυτό οὐ κατέλαβεν» (1ω. 1,5. Στη νίκη του Χριστού πάνω στο Σταυρό 
θα μπορούσαμε να εφαρμόσουμε τα λόγια που ειπώθηκαν από κάποιο Ρώσο ιερέα, όταν απελευθερώθηκε 
από το στρατόπεδο συγκεντρώσεως: «Ο πόνος έχει καταστρέψει τα πάντα. Ένα µόνο πράγµα έχει μείνει 
σταθερό, η αγάπη». 

Ο Σταυρός σαν νίκη µας θέτει το παράδοξο της παντοδυναμίας της αγάπης. Ο ΠΒορίοενςΚκυ πλησιάζει 
την αληθινή έννοια της νίκης του Χριστού µε μερικά λόγια, που βάζει στο στόμα του στάρετς Ζωσιμά: 

Μπροστά σε μερικές σκέψεις ο άνθρωπος στέκεται μπερδεμένος, ιδίως µπροστά στη θέα της 
ανθρώπινης αμαρτίας, και αναρωτιέται αναρωτιέται αν θα την πολεμήσει µε βία ή µε ταπεινή αγάπη. 

Παντα ν' αποφασίζεις: «Θα την πολεμήσω µε ταπεινή αγάπη». Αν αποφασίσεις πάνω σ' αυτό µια για 
πάντα, μπορείς να κατακτήσεις ολόκληρο τον κόσμο. Η γεμάτη αγάπη ταπείνωση είναι μια τρομερή 
δύναμη: είναι το πιο δυνατό απ' όλα τα πράγματα και δεν υπάρχει τίποτε άλλο σαν κι αυτή. 

Η γεμάτη αγάπη ταπείνωση είναι µια τρομερή δύναμη: όποτε θυσιάζουµε κάτι ή υποφέρουµε όχι μ' 
αίσθηση επαναστατικής πίκρας, αλλά µε τη θέλησή µας και από αγάπη, αυτό µας κάνει πιο δυνατούς κι όχι 
πιο αδύνατους. Αυτό σηµαίνει προπάντων στην περίπτωση του Ιησού Χριστού. «Η αδυναμία του ήταν από 
δύναμη», λέει ο άγ. Αυγουστίνος. Η δύναμη του Θεού φαίνεται όχι τόσο πολύ µέσα στη δηµιουργία του 
κόσμου ή µέσα στα θαύματά του, όσο στο γεγονός ότι από αγάπη ο Θεός «εκένωσεν εαυτόν» (Φιλ. 2,7), 
πρόσφερε τον εαυτό του, µε γενναιόδωρη αυτοδιάθεση, µε τη δική του ελεύθερη εκλογή συγκατανεύοντας 

να υποφέρει και να πεθάνει. Κι αυτό το άδειασµα του εαυτού είναι συνάµα µία πλήρωση: η κένωση είναι 
πλήρωση. Ο Θεός δεν είναι ποτέ τόσο δυνατός, όσο όταν βρίσκεται στην έσχατη αδυναμία. 

Η αγάπη και το μίσος δεν είναι απλώς υποκειμενικά συναισθήματα που επηρεάζουν το εσωτερικό 
σύμπαν αυτών που τα αισθάνονται, αλλά είναι και αντικειμενικές δυνάμεις που αλλάζουν τον κόσµο έξω 
από µας. Αγαπώντας ή μισώντας τον άλλο, τον κάνω, ὡς ένα σηµείο, να γίνει αυτό που εγώ βλέπω µέσα 
του. Όχι µόνο για τον εαυτό µου, αλλά και για τις ζωές όλων γύρω µου, η αγάπη µου είναι δημιουργική, έτσι 
όπως το μίσος µου είναι καταστροφικό. Κι αν αυτό αληθεύει για τη δική µου αγάπη, αληθεύει σε ασύγκριτα 
μεγαλύτερη έκταση για την αγάπη του Χριστού. Η νίκη της γεμάτης πόνο αγάπης του πάνω στο Σταυρό δεν 
είναι απλώς ένα παράδειγµα για µένα που µου δείχνει τι θα μπορούσα να πετύχω εγώ ο ίδιος αν μπορούσα 
να τον μιμηθώ µε τις δικές µου δυνάμεις. Πολύ περισσότερο απ' αυτό, η πονεµένη του αγάπη έχει πάνω µου 
ένα δημιουργικό αποτέλεσµα, μεταμορφώνοντας την καρδιά µου και τη θέλησή µου, ελευθερώνοντάς µε 
από τα δεσμά, ολοκληρώνοντάς µε, κάνοντας δυνατό για µένα ν' αγαπώ μ' ένα τρόπο που θα ήταν τελείως 
περ' από τις δυνάμεις µου, αν πρώτα δεν ειχ' αγαπηθεί απ' αυτόν. Γιατί µέσα στην αγάπη ταυτίστηκε μαζί 
μου: και η νίκη του είναι νίκη μου. Κι έτσι ο θάνατος του Χριστού πάνω στο Σταυρό είναι πράγματι, όπως 
τον περιγράφει η Λειτουργία του Μ. Βασιλείου, ένας «ζωοποιός θάνατος». 

Επομένως η οδύνη του Χριστού και ο θάνατος έχουν αντικειμενική αξία: έκανε για µας κάτι που 
θάμασταν τελείως ανίκανοι να κάνουμε δίχως αυτόν. Ταυτόχρονα δεν θάπρεπε να λέμε ότι ο Χριστός 
υπέφερε «αντί για µας», αλλ’ ότι υπέφερε για χάρη µας. Ο Υιός του Θεού υπέφερε «έως θανάτου», όχι για ν' 
απαλλαγουμ' εμείς απ’ την οδύνη, αλλά για νάναι η οδύνη µας σαν τη δική του. Ο Χριστός δεν µας 
προσφέρει ένα δρόµο που παρακάμπτει την οδύνη, αλλά ένα δρόµο µέσα απ' αυτήν: όχι υποκατάσταση, 
αλλά λυτρωτική συμπόρευση. 

Αυτή είναι η αξία του Σταυρού του Χριστού για µας. Αν τη συνδέσουµε µε την Ενσάρκωση και τη 
Μεταμόρφωση που προηγήθηκε, και µε την Ανάσταση που την ακολουθεί -γιατί όλ' αυτά είναι αχώριστα 
µέρη µιας μοναδικής πράξης ή «δράματος»- η Σταύρωση πρέπει να κατανοηθή σαν ύψιστη και τέλεια νίκη, 
θυσία και πρότυπο. Και σε κάθε περίπτωση η νίκη, η θυσία και το πρότυπο εἰναι της αγάπης που πάσχει. 
Έτσι βλέπουμε το Σταυρό: 

την τέλεια νίκη της ταπείνωσης που ξέρει ν' αγαπάει πάνω στο μίσος και το φόβο: 

την τελεία θυσία ή την εκούσια αυτοπροσφορά της συμπόνιας που ξέρει ν'αγαπάει: 

το τέλειο πρότυπο της δημιουργικής δύναμης της αγάπης. 

Με τα λόγια της /α]181 του ΝΟΏνΙΟΠ: 

Θάθελες να μάθεις το νόημα του Κυρίου σου πάνω σ' αυτό το πράγμα; Μάθε το καλά: Η αγάπη ήταν 
το νόημά του. Ποιος στο έδειξε; Η αγάπη. Τι σου έδειξε εκείνος; Αγάπη. Γιατί στο έδειξε; Από αγάπη. 
Κρατήσου απ' αυτό και θα μάθεις περισσότερα. Αλλά ποτέ δεν θα ξέρεις ούτε θα μάθεις µέσα σ' αυτό τιποτ' 
άλλο. 

Τότε είπε ο καλός µας Κύριος Ιησούς Χριστός: Είσαι ευχαριστημένος που υπέφερα για σένα; Είπα: 
Ναί, Κύριέ μου, σ' ευχαριστώ: ναι, Κύριέ µου, ας είσαι ευλογημένος. Τότε είπε ο [ησούς, ο Κύριος: Αν εσύ 
είσαι ευχαριστημένος, είμαι κι εγώ ευχαριστημένος: είναι µια χαρά, µια ευδαιμονία, µια ατέλειωτη 
ικανοποίηση για μένα το ότι κάτι υπέφερα για σένα: κι αν μπορούσα να υποφέρω περισσότερο, θα υπέφερα 
περισσότερο. 


ΧΡΙΣΤΟΣ ΑΝΕΣΤΗ 


Επειδή ο Χριστός, ο Θεός µας, είναι αληθινός άνθρωπος, πέθανε μ' ένα πλήρη και γνήσιο ανθρώπινο 
θάνατο πάνω στο Σταυρό. Αλλά επειδή δεν είναι μόνο αληθινός άνθρωπος αλλά και αληθινός Θεός, επειδή 
είναι η ίδια η ζωή και η πηγή της ζωής, αυτός ο θάνατος δεν ήταν, και δεν θα μπορούσε να είναι, το τελικό 
κλείσιμο. 

Η ίδια η Σταύρωση είναι µια νίκη: αλλά ενώ τη Μ. Παρασκευή η νίκη είναι κρυµένη, το πρωΐ του 
Πάσχα διακηρύσσεται. Ο Χριστός ανασταίνεται από τους νεκρούς και µε την ανάστασή του µας λυτρώνει 
από την αγωνία και τον Τρόμο: η νίκη του Σταυρού βεβαιώνεται, η αγάπη φανερώνεται ανοιχτά, ότι είναι 
πιο δυνατή απ' το μίσος και η ζωή πιο δυνατή απ' το θάνατο. Ο ίδιος ο Θεός πέθανε και αναστήθηκε από 
τους νεκρούς κι έτσι δεν υπάρχει πια θάνατος: ακόµη κι ο θάνατος γέμισε από το Θεό. Αφού ο Χριστός 

αναστήθηκε, δεν είναι ανάγκη πια να φοβόμαστε καμιά σκοτεινή ή δαιµονική δύναμη μέσα στο σύμπαν. 
Όπως διακηρύττουµε κάθε χρόνο στην Πασχαλινή λειτουργία τα μεσάνυχτα, µε λόγια που αποδίδονται στον 
άγ. Ιωάννη το Χρυσόστομο: 


Μη]δείς φοβείσθω θάνατον: 

ηλευθέρωσε γαρ ημάς ο του Σωτήρος θάνατος: 
Ανέστη Χριστός, και πεπτώκασι δαίμονες: 
Ανέστη Χριστός, και χαίρουσιν άγγελοι... 


Εδώ, όπως και αλλού, η Ορθοδοξία τονίζει το απόλυτο. Επαναλαμβάνουµε µε τον Απ. Παύλο, «ει δε 
Χριστός ουκ εγήγερται, κενόν άρα το κήρυγμα ημών, κενή δε και η πίστις ημών» (Δ' Κορ. 15.14). Πώς θα 
συνεχίσουμε να είμαστε Χριστιανοί, αν πιστεύουμε ότι ο Χριστιανισμός έχει θεµελιωθεί πάνω σε µια 
πλάνη; Έτσι, όπως δεν είναι σωστό ν' αντιμετωπίζουμε το Χριστό απλώς σαν ένα προφήτη ή δάσκαλο 
ηθικής και όχι σαν ενσαρκωµένο Θεό, έτσι δεν είναι αρκετό να ερµηνεύουμε την Ανάσταση, λέγοντας ότι 
«το πνεύμα» του Χριστού κατά κάποιο τρόπο συνέχισε να ζει ανάμεσα στους µαθητές του. Κάποιος που δεν 
είναι «Θεός αληθινός εκ Θεού αληθινού», που δε νίκησε το θάνατο πεθαίνοντας και ανασταίνοντας τον 
εαυτό του από τους νεκρούς, δεν µπορεί να είναι η σωτηρία µας και η ελπίδα µας. Εμείς οι Ορθόδοξοι 
πιστεύουμε ότι υπήρξε αληθινή ανάσταση εκ των νεκρών, µε την έννοια ότι το ανθρώπινο σώμα του 
Χριστού ξαναενώθηκε µε την ανθρώπινη ψυχή του και ότι ο τάφος βρέθηκε αδειανός. Για µας τους 
Ορθόδοξους, όταν ασχολούμεθα µε «οικουμενικούςο» διαλόγους, µια από τις πιο σημαντικές διαιρέσεις 
ανάµεσα στους σύγχρονους Χριστιανούς ειν' εκείνη μεταξύ αυτών που δεν πιστεύουν. 


«Ὑμείς δέ εστε μάρτυρες τούτων» (Λουκ. 24.48). Ο αναστηµένος Χριστός µας στέλνει µέσα στον 
κόσμο να μοιραστούμε µε άλλους τη «μεγάλη χαρά» της Ανάστασής του. Ο πατήρ ΑΙεχαπάει ΘΟΠΠΙΟΠΙάΠ 
γράφει: 

Από την αρχή-αρχή ο Χριστιανισμός υπήρξε η διακήρυξη της χαράς, τῆς µόνης δυνατής χαράς πάνω 
στη γη... Δίχως τη διακήρυξη αυτής της χαράς ο Χριστιανισμός είναι ακατανόητος. Μόνον ὡς χαρά η 
Εκκλησία έγινε νικήτρια µέσα στον κόσμο: κι έχασε τον κόσμο όταν έχασε τη χαρά, όταν έπαψε να είναι 
μάρτυρας αυτής της χαράς. Απ' όλες τις κατηγορίες εναντίον των Χριστιανών, η πιο τρομερή εκφράστηκε 
από τον ΝιοίΖοςπο όταν είπε ότι οι Χριστιανοί δεν είχαν χαρά ... «Μη φοβείσθε: ιδού γαρ ευαγγελίζοµαι 
υμίν χαράν μεγάλην» -έτσι αρχίζει το ευαγγέλιο και τελειώνει: «και αυτοί προσκυνήσαντες αυτόν 
υπέστρεψαν εις [Ιερουσαλήμ µετά χαράς μεγάλης...» (Λουκ. 2,10,24,52). Κι εμείς πρέπει να επανακτήσουμε 
το μήνυμα της μεγάλης χαράς. 


"Ἕνας γέροντας συνήθιζε να λέει: Πρόφερε το όνομα του Χριστού µε ταπείνωση και µε καθαρή 
καρδιά: δείξε του την αδυναμία σου, και αυτός θα γίνει η δύναμή σου." (Αποφθέγματα τῶν Πατέρων της 
Ερήμου) 

"Πόσο εύκολο είναι να λες µε κάθε αναπνοή: «Κύριε [ησού μου, ελέησέ με! Σ' ευλογώ, Κύριε, Ιησού 
μου, βοήθησέ με!» " (Αγ. Μακάριος Αιγύπτιος) 

"Μέσα στο μαύρο, ανοιχτό τάφο πετούν όλες οι ελπίδες, τα σχέδια, οι συνήθειες, οι υπολογισμοί, και 
- πάνω απ' όλα- το νόημα: το νόημα της ζωής. Το νόημα έχει χάσει το νόημά του, και κάποιο άλλο 
ακατανόητο Νόηµα έκανε να φυτρώσουν φτερά στην πλάτη... Και σκέπτομαι ότι, όποιος απόκτησε αυτή την 
εμπειρία της αιωνιότητας µόνο µια φορά: όποιος έχει καταλάβει το δρόμο που βαδίζει, µόνο µια 
φορά: όποιος έχει δει τον Ένα που πηγαίνει μπροστά του, µόνο µια φορά -ένα τέτοιο πρόσωπο θα το βρει 
πολύ σκληρό να παρεκκλίνει απ’ αυτό το μονοπάτι; σ' αυτόν όλες οι ανέσεις θα φαίνονται εφήµερες, όλοι οι 
θησαυροί δίχως αξία, όλοι οι σύντροφοι αχρείαστοι, αν ανάμεσά τους δεν µπορεί να δει τον Ένα Σύντροφο 
που φέρει το Σταυρό του". (Μοναχή Μαρία των Παρισίων -κομάτι γραμένο µετά το θάνατο του παιδιού της) 
"Για µας η Αλήθεια δεν είναι ένα σύστημα σκέψης. Η Αλήθεια δεν δημιουργείται. Η Αλήθεια υπάρχει. Ο 
Χριστός είναι η Αλήθεια. Η αλήθεια είναι ένα πρόσωπο. Η Αλήθεια δεν περιορίζεται ὡς εκεί που εμείς την 

κατανοούμε. Η αλήθεια µας ξεπερνάει: ποτέ δεν μπορούμε ν' αποκτήσουμε πλήρη αντίληψη της Αλήθειας. 
Η έρευνα για την Αλήθεια είναι η αναζήτηση του προσώπου του Χριστού. Η Αλήθεια είναι το Μυστήριο 
του προσώπου του Χριστού: και, επειδή είναι πρόσωπο, το Μυστήριο είναι αναπόσπαστα δεμένο µε το 
γεγονός: το γεγονός της συνάντησης. Το Μυστήριο και το γεγονός είναι ένα πράγμα. 

Το Μυστήριο, για το Ορθόδοξο πνεύμα, είναι µια ακριβής και αυστηρή πραγματικότητα. Είναι ο 
Χριστός κι είναι και το να συναντήσουμε το Χριστό." (Μοναχή Μαρία της Νοτπιαπάγ) 

"Ὁ Κύριος έχει γίνει το παν για σένα: και συ πρέπει να γίνης το παν για τον Κύριο." (Άγ. Ιωάννης 
της Κροστάνδης) 

"Ολόκληρος ο άνθρωπος δεν θα είχε σωθεί παρά μόνο όταν Αυτός είχε επωμισθεί όλο τον 
άνθρωπο." (Ὠριγένης) 

"Παράδοξον Μυστήριον οικονοµείται σήμερον! Καινοτομούνται φύσεις, και Θεός άνθρωπος 
γίνεται: όπερ ην μεμένηκε, και ο ουκ ην προσέλαβεν, ου φυρμόν υποµείνας, ουδέ διαίρεσιν. Πώς εξείπω το 
μέγα Μυστήριον; ο άσαρκος σαρκούται ο Λόγος παχύνεται: ο αόρατος οράται και ο αναφής 
ψηλαφάται και ο άναρχος άρχεται. Ο Υιός του Θεού Υιός ανθρώπου γίνεται: Ιησούς Χριστός, χθες και 
ἥμερον ο αυτός, και εις τους αιώνας." (Από τον Εσπερινό της ημέρας τῶν Χριστουγέννων) 

"Ποιόν έχουμε, Κύριε, σαν εσένα, 

Τον Μεγάλο που έγινε μικρός, τον Άγρυπνο που κοιμήθηκε, 

τον Καθαρό που βαφτίστηκε, τον Ζωντανό που πέθανε, 

Το Βασιλιά που ταπεινώθηκε για να εξασφαλίσει σ' όλους τιμή, 

Ευλογημένη ας είναι η δόξα σου! 

Είναι δίκαιο να γνωρίζει ο άνθρωπος τη θεότητά σου, 

Είναι δίκαιο οι ουράνιες υπάρξεις να λατρεύουν την ανθρωπότητά σου. 

Οι ουράνιες υπάρξεις θαμπώθηκαν όταν είδαν πώς έγινες μικρός, 

και οι γήϊνες, όταν είδαν πώς εξυψώθηκες." 

(Άγ. Εφραίμ ο Σύρος) 


"Επειδή ο Χριστός είναι τέλεια Αγάπη, η ζωή του πάνω στη γη δεν µπορεί να γίνει ποτέ µια ζωή 
παρελθόντος. Παραμένει παρών σ' όλη την αιωνιότητα. Τότε ήταν μόνος και βάσταξε τις αμαρτίες των 
ανθρώπων όλων μόνος. Αλλά, στο θάνατο, µας πήρε όλους στο έργο του. Γι'αυτό το Ευαγγέλιο είναι τώρα 
εδώ μαζί µας. Μπορούμε να μπούμε µέσα στη θυσία του." (Μοναχή Μαρία της Νοτπιαπάγ) 

"Φοβερόν και παράδοξον μυστήριον σήμερον ενεργούμενον καθοράτα: ο αναφής 
κρατείται: δεσμείται ο λύων τον Αδάμ. της κατάρας: ο ετάζων καρδίας και νεφρούς αδίκως ετάζεται: ειρκτή 
κατακλείεται ο την άβυσσον κλείσας: Πιλάτω παρίσταται, ο τρόμω παρίστανται ουρανών αι 
δυνάμεις: ραπίζεται χειρί του πλάσματος ο Πλάστης: ξύλω κατακρίνεται ο κρίνων ζώντας και 
νεκρούς: τάφω κατακλείεται ο καθαιρέτης του Άδου. Ο πάντα φέρων συµπαθώς και πάντας σώσας της αράς, 
ανεξίκακε Κύριε, δόξα σοι."(Από τον Εσπερινό της Μ. Παρασκευής) 

"Ἡ βαθειά προέλευση της ελπίδας και της χαράς που χαρακτηρίζουν την Ορθοδοξία και που 
εισχωρούν σ' όλη τη λατρεία της είναι η Ανάσταση. Το Πάσχα, το κέντρο της Ορθόδοξης Λατρείας, είναι 
μία έκρηξη χαράς, είναι η ίδια χαρά που ένιωσαν οι Απόστολοι όταν είδαν τον αναστηµένο Σωτήρα. Είναι η 
έκρηξη της χαράς του σύμπαντος στο θρίαμβο της ζωής, έπειτα από τη συντριπτική θλίψη για το θάνατο -το 
θάνατο που ακόµη και ο Κύριος της ζωής έπρεπε να υποφέρει όταν έγινε άνθρωπος. «Ουρανοί µεν επαξίως 
ευφραινέσθωσαν, γη δε αγαλλιάσθω: εορταζέτω δε κόσμος, ορατός τε άπας και αόρατος: Χριστός γαρ 
εγήγερται, ευφροσύνη αιώνιος». Τώρα όλα τα πράγµατα έχουν γεμίσει µε τη βεβαιότητα της ζωής, ενώ πριν 
όλα πήγαιναν σταθερά προς το θάνατο. Η Ορθοδοξία δίνει έµφαση µε ιδιαίτερη επιμονή στην πίστη του 
Χριστιανισμού για το θρίαμβο της ζωής." (π. Δημήτριος οίαΠ1ο8ϱ) 

"Μόνον όταν είναι κανείς φυλακισμένος για θρησκευτικές πεποιθήσεις σ' ένα Σοβιετικό στρατόπεδο, 
μπορεί πράγματι να καταλάβει το μυστήριο της πτώσης του πρώτου ανθρώπου, το μυστικό νόημα της 
απολύτρωσης όλης της δημιουργίας, και τη μεγάλη νίκη του Χριστού πάνω στις δυνάμεις του κακού. Μόνο 
όταν υποφέρουμε για τα ιδανικά του Ευαγγελίου μπορούμε να συνειδητοποιήσουμε την αμαρτωλή µας 
αδυναμία, και την αναξιότητά µας σε σύγκριση µε τους μεγάλους μάρτυρες της πρώτης Χριστιανικής 
Εκκλησίας. Μόνο τότε μπορούμε να συλλάβουμε την απόλυτη αναγκαιότητα της βαθειάς υποταγής και 

ταπείνωσης, χωρίς τα οποία δεν μπορούμε να σωθούμε: μόνο τότε μπορούμε ν' αρχίσουμε να διακρίνουμε 
την περαστικήν εικόνα του ορατού, και την αιώνια ζωή του Αόρατου. 

Την ηµέρα του Πάσχα, όλοι εμείς που είχαμε φυλακιστεί για τις θρησκευτικές µας πεποιθήσεις, 
ενωθήκαµε µέσα στη μόνη χαρά του Χριστού. Όλοι συνεπαρθήκαµε από ένα συναίσθηµα, από έναν 
πνευματικό θρίαμβο, δοξάζοντας τον ένα αιώνιο Θεό. Δεν υπήρχε πανηγυρική Πασχαλινή λειτουργία µε τα 
χτυπήματα της καμπάνας, δεν υπήρχε δυνατότητα στο στρατόπεδό µας να συγκεντρωθούμε για τη λατρεία, 
να ντυθούµε διαφορετικά για τη γιορτή, να ετοιµάσουµε τα Πασχαλινά φαγητά. Αντίθετα υπήρχε ακόµη πιο 
πολύ δουλειά και περισσότερη παρέμβαση από τη συνηθισμένη. Όλοι οι φυλακισμένοι εδώ για 
θρησκευτικές πεποιθήσεις, οποιουδήποτε δόγματος, ήταν περικυκλωμένοι από περισσότερη κατασκοπεία, 
από περισσότερες απειλές της μυστικής αστυνομίας. 

Κι όµως, το Πάσχα ήταν εκεί: μεγάλο, άγιο, πνευματικό, αξέχαστο. Ἠταν ευλογημένο από την 
παρουσία του αναστηµένου µας Χριστού ανάμεσά µας -ευλογημένο από τα ήσυχα άστρα της Σιβηρίας και 
από τις θλίψεις µας. Πώς χτυπούσαν χαρούμενα οι καρδιές µας συμμετέχοντας στη µεγάλη Ανάσταση! Ο 
θάνατος νικήθηκε, δεν υπάρχει πια φόβος, µας δόθηκε ένα αιώνιο Πάσχα! Γεμάτοι απ' αυτό το θαυμάσιο 
Πάσχα, σας στέλνουμε από το στρατόπεδο-φυλακή µας το νικηφόρο και χαρούμενο νέο: Χριστός ανέστη!" 
(Γράμμα από ένα Σοβιετικό στρατόπεδο συγκεντρώσεως). 

ΚΕΦΑΛΑΙΟ ΠΕΜΠΤΟ 
Ο ΘΕΟΣ ΩΣ ΠΝΕΥΜΑ 


"Το Πνεύμα του Θεού που έχει δοθεί σ' αυτή τη σάρκα µας δὲν μπορεί να υπομείνει λύπη ή 
περιορισμό. Ὁ ποιμήν του Ερµά) 

"Όταν το πνεύμα του Θεού κατέρχεται σ’ έναν άνθρωπο και τον επισκιάζει µε τήν πληρότητα της 
ἐκχυσής του, τότε η ψυχή του ζεχειλίζει απὀ µια χαρά απερίγραπτη, γιατί το Άγιο Πνεύμα χαροποιεί ό,τι 
αγγίξει. Π βασιλεία τών ουρανών είναι ειρήνη και χαρά εν Αγίω [Ἠνεύματι. 
αΑπόκτησε εσωτερική ειρήνη, και χιλιάδες γύρω σου θα βρουν τη σωτηρία τους." (Άγ. Σεραφείμ του 54τον) 


ΣΦΙΓΜΕΝΗ ΓΡΟΘΙΑΗΑΝΟΙΧΤΑ ΧΕΡΙΑ: 

Στους τοίχους τῶν κατακομβών στη Ρώμη υπάρχει μερικές φορές ζωγραφισμένη η μορφή μιας 
γυναίκας που προσεύχεται, η Δεομένη (Οταης). Ατενίζει προς τον ουρανό, µε τα χέρια της ανοιχτά και 
Ὀψωμένα µε τις παλάμες προς τα επάνω. Αυτή είναι µία από τις αρχαιότερες Χριστιανικές εικόνες. Ποιαν 
απεικονίζει: την Παρθένο Μαρία, την Εκκλησία ή την προσευχόµενη ψυχή; Ἡ ίσως και τα τρία μαζί; Όπως 
κι αν ερμηνευτεί αυτή η εικόνα απεικονίζει µία βασική Χριστιανική στάση: τη στάση της επίκλησης, της 
πρόσκλησης, της προσμονής του Αγίου Πνεύματος. 

Υπάρχουν τρεις κύριες στάσεις που μπορούμε να πάρουμε µε τα χέρια µας κι η κάθε µια έχει τη δική 
της συμβολική σημασία. Τα χέρια µας µπορεί να είναι κλειστά, οι γροθιές µας σφιγμένες σαν µια 
χειρονομία πρόκλησης ή σε µια προσπάθεια ν' αρπάξουµε και να κρατήσουμε σφιχτά, εκφράζοντας έτσι 
επιθετικότητα ή φόβο. Στο άλλο άκρο, τα χέρια µας µπορεί να κρέμονται άτονα στις δυο πλευρές µας, ούτε 
προκλητικά ούτε δεητικά. Ἡ αλλιώς, σαν µια τρίτη δυνατότητα, τα χέρια µας μπορεί νάναι σηκωμένα ψηλά 
όπως αυτά της Δεομένης, όχι πια σφιγµένα αλλ' ανοιχτά, όχι πια άτονα αλλά έτοιμα να δεχτούν τα δώρα του 
Πνεύματος. Ένα πολύ σηµαντικό µάθηµα για την πνευματική Οδό είναι το να καταλάβουμε πώς να 
ξεσφίγγουμε τις γροθιές µας και να ανοίγουμε τα χέρια µας, Κάθε ώρα και λεπτό πρέπει να 
οικειοποιούμαστε την ενέργεια της Δεομένης: αόρατα να σηκώνουμε τ' ανοιγµένα µας χέρια στον ουρανό, 
λέγοντας στο Πνεύμα: Ελθέ. Όλος ο σκοπός της Χριστιανικής ζωής είναι να γίνει Πνευματοφόρα, να ζει 
μέσα στο Πνεύμα του Θεού, ν' αναπνέει το Πνεύμα του Θεού. 


Ο ΑΝΕΜΟΣ ΚΑΙ Η ΦΩΤΙΑ. 

Υπάρχει µια μυστική και κρυμένη ιδιότητα στο Άγιο Πνεύμα που µας δυσκολεύει να μιλήσουμε ή να 
γράψουμε γι' αυτό. Όπως το λέει ο Άγ. Συμεών ο Νέος Θεολόγος: 

Παίρνει τ' ονομά του από την ύλη όπου αναπαύεται, Γιατί δεν έχει διακριτικό όνοµα ανάμεσα στους 
ανθρώπους. 

Αλλού ο Άγ. Συμεών γράφει (στην πραγματικότητα, όχι µε ειδική αναφορά στο Πνεύμα, αλλά τα 
λόγια του εφαρμόζονται πολύ καλά στο τρίτο πρόσωπο της αγ. Τριάδος): 

Είναι αόρατο και κανένα χέρι δεν µπορεί να το πιάσει; 

Αψηλάφητο, κι όμως νιώθεται παντού... 

Τι είναι αυτό; Ω θαύμα! Τι δεν είναι. Γιατί δεν έχει όνομα. 

Μέσα στην τρέλλα µου προσπάθησα να το αρπάξω, 

Κι έκλεισα το χέρι µου, νομίζοντας ότι το κρατώ σφιχτά: 

Αλλά ξέφυγε και δεν μπορούσα να το κρατήσω στα δάχτυλά µου. 

Γεμάτος λύπη, ξέσφιξα την παλάμη µου και το είδα άλλη µια φορά µέσα στο χέρι µου. 

Ω άφατο θαύμα! Ω παράξενο μυστήριο! 

Γιατί μάταια ταλαιπωρούμαστε; Γιατί όλοι πλανιόµαστε; 


Αυτό το ξεγλίστρηµα είναι φανερό στα σύμβολα που χρησιμοποιούνται στη Γραφή για ν' 
απεικονήσουν το πνεύμα. Είναι σαν «βίαια πνοή» (Πραξ. 2,2): ο ίδιος ο τίτλος του στα ελληνικά πνεύμα 
υποδηλώνει τον άνεμο ή την πνοή. Όπως λέει ο Ιησούς στο Νικόδηµο: «το πνεύμα όπου θέλει πνει, και την 
φωνήν αυτού ακούεις, αλλ' ουκ οίδας πόθεν έρχεται και πού υπάγευ» (Ιω, 3,8). Ξέρουμε ότι ο άνεμος είναι 

εκεί: τον ακούμε µέσα στα δέντρα, καθώς ξαγρυπνούμε τη νύχτα, τον αισθανόμαστε στα πρόσωπά µας 
καθώς περπατάµε στους λόφους. Αλλ' αν προσπαθήσουμε να τον πιάσουµε και να τον κρατήσουμε µέσα 
στα χέρια µας χάθηκε. Έτσι συμβαίνει και µε το πνεύμα του Θεού. Δεν μπορούμε να ζυγίσουµε κασί να 
μετρήσουμε το Πνεύμα ή να το φυλάξουμε µέσα σ' ένα κουτί µε κλειδαριά και κλειδί. Σ' ένα από τα 
ποιήματά του ο (ετατά ΜαΠΙεγ ΗορΚκίπς παρομοιάζει την Παρθένο Μαρία µε τον αέρα που αναπνέουµε: η 
ίδια αναλογία µπορεί να εφαρμοστεί το ίδιο και για το πνεύμα. Σαν τον αέρα, το Πνεύμα είναι πηγή 
ζωής: «πανταχού παρών και τα πάντα πληρών»: πάντοτε γύρω µας, πάντοτε µέσα µας. Όπως ακριβώς ο 
αέρας παραμένει ο ίδιος αθέατος σε µας αλλά δρα σαν το µέσο µε το οποίο βλέπουμε και ακούμε άλλα 
πράγματα, έτσι το Πνεύμα δεν µας αποκαλύπτει το αληθινό του πρόσωπο, αλλά µας δείχνει πάντα το 
πρόσωπο του Χριστού. 

Στη Βίβλο το Άγιο Πνεύμα παρομοιάζεται επίσης µε τη φωτιά. Όταν ο Παράκλητος κατέρχεται 
στους πρώτους Χριστιανούς την ηµέρα της Πεντηκοστής είναι «διαμεριζόμεναι γλώσσαι ωσεί πυρός» 
(Πραξ. 2,3). Σαν τον άνεμο, κι η φωτιά είναι άπιαστη: ζωντανή, ελεύθερη, αεικίνητη, δεν µπορεί να 
μετρηθεί, δεν μπορεί ζυγιστεί ή να περιοριστεί σε στενά όρια. Νιώθουμε τη ζέστη από τις φλόγες αλλά δεν 
μπορούμε να τις κλείσουμε και να τις κρατήσουμε στα χέρια µας. 

Τέτοια είναι η σχέση µας µε το Πνεύμα. Έχουμε συνείδηση της παρουσίας του, ξέρουμε τη δύναμή 
του, αλλά δεν μπορούμε ν' απεικονίσουµε εὔκολα το πρόσωπό του. Το δεύτερο πρόσωπο της Τριάδος 
ενσαρκώθηκε, ζώντας σαν άνθρωπος πάνω στη γη: τα Ευαγγέλια µας λένε για τα λόγια του και τις πράξεις 
του, το πρόσωπό του µας κοιτάζει από τις άγιες εικόνες κι έτσι δεν είναι δύσκολο να το απεικονίσουµε µέσα 
στις καρδιές µας. Αλλά το Πνεύμα δεν ενσαρκώθηκε: το θείο του πρόσωπο δεν µας αποκαλύφθηκε μ' 
ανθρώπινη µορφή. Στην περίπτωση του δεύτερου προσώπου της Τριάδος, ο όρος «γενεά» ή «γεννάταυ», που 
χρησιμοποιείται για να δείξει την αιώνια προέλευσή του από τον Πατέρα, φέρνει στο νου µας µια 
συγκεκριμένη ιδέα, ένα ορισμένο σχήμα αν και αντιλαμβανόμαστε ότι αυτή η έννοια δεν ερμηνεύεται 
κυριολεκτικά. Ο όρος όµως που χρησιµοποιείται για να υποδηλώσει την αιώνια σχέση του Πνεύματος προς 
τον Πατέρα, -«εκπόρευση»- δεν δίνει σαφή και συγκεκριμένη ιδέα. Είναι σαν ιερό ιερογλυφικό που δείχνει 
κάποιο μυστήριο που δεν έχει ακόµη αποκαλυφθεί τελείως. Ο όρος δείχνει ότι η σχέση ανάµεσα στο 
Πνεύμα και στον Πατέρα δεν είναι η ίδια όπως αυτή ανάµεσα στον Υιό και στον Πατέρα: αλλά τι µπορεί να 
είναι η ακριβής φύση της διαφοράς δεν µας έχει ειπωθεί. Αυτό είναι αναπόφευκτο γιατί η ενέργεια του 
Αγίου Πνεύματος δεν µπορεί να οριστεί µε λόγια. Πρέπει να βιωθεί ὡς εμπειρία άµεσα. 

Όμως, παρ' όλη αυτή τη μυστική ιδιότητα στο Άγιο Πνεύμα, η Ορθόδοξη παράδοση διδάσκει 
σταθερά δυο πράγµατα γι αυτό. Πρώτο, το Πνεύμα είναι ένα πρόσωπο. Δεν είναι µόνο µια «θεία ριπή» 
(όπως άκουσα κάποτε κάποιον να το περιγράφει), δεν είναι µόνο µία αναίσθητη δύναμη, αλλά ένα από τα 
τρία αιώνια πρόσωπα της Τριάδος: κι έτσι, παρ' όλη τη φαινομενική αδυναμία σύλληψής του, μπορούμε και 
μπαίνουμε σε µια προσωπική «Εγώ-Συ» σχέση μαζί του. Δεύτερο, το Πνεύμα σαν το τρίτο μέλος της Αγίας 
Τριάδος είναι ισότιμο και συναΐδιο µε τ' άλλα δύο: δεν είναι απλώς µια λειτουργία που εξαρτάται απ' αυτά ή 
ένας μεσάζοντας που χρησιμοποιούν. Μία από τις κύριες αιτίες, για την οποία η Ορθόδοξη Εκκλησία 
απορρίπτει τη Λατινική προσθήκη του ΕΙΙοαιο στο «Πιστεύω», όπως επίσης τη Δυτική διδασκαλία για τη 
«διπλή εκπόρευση» του Πνεύματος που βρίσκεται πίσω απ' αυτή την προσθήκη, είναι ακριβώς ο φόβος µας 
ότι µια τέτοια διδασκαλία ίσως οδηγήσει τους ανθρώπους ν' αποπροσωποποιήσουν και να υποβιβάσουν το 
Άγιο Πνεύμα. 

Η συναϊδιότητα και η ισοτιμία του Πνεύματος είναι ένα θέµα που επαναλαμβάνεται στους 
Ορθόδοξους ύμνους της Γιορτής της Πεντηκοστής: 

Το Πνεύμα το άγιον ην μεν αεί και έστι και έσται, ούτε αρξάµενον, ούτε παυσόμενον, αλλ’ αεί Πατρί 
και Υιώ συντεταγμένον και συναριθμούμενον: ζωή και ζωοποιούν, φως και φωτός χορηγόν, αυτάγαθον και 
πηγή αγαθότητος: δι’ ου Πατήρ γνωρίζεται, και Υιός δοξάζεται, και παρά πάντων γινώσκεται: µία δύναμις, 
μία σύνταξις μία προσκύνησις της αγίας Τριάδος. 


ΤΟ ΠΝΕΥΜΑ ΚΑΙΟ ΥΙΟΣ 


Ανάμεσα στα «δύο χέρια» του Πατέρα, τον Ὑιό του και το Πνεύμα του, υφίσταται µία σχέση 
αμοιβαία, ένας σύνδεσμος αμοιβαίας εξυπηρέτησης. Συχνά υπάρχει µια τάση να εκφράζουμε την εσωτερική 

σχέση ανάμεσα στους δύο μ' έναν τρόπο μονόπλευρο, που κρύβει αυτή την αμοιβαιότητα. Ο Χριστός, 
λέγεται, έρχεται πρώτος: έπειτα, μετά την Ανάληψή του στον ουρανό, στέλνει το Πνεύμα την Πεντηκοστή. 
Στην πραγματικότητα όµως οι αμοιβαίοι δεσμοί είναι πιο πολύπλοκοι και πιο εξισορροπηµένοι. Ο Χριστός 
μας στέλνει το Πνεύμα, αλλά ταυτόχρονα το Πνεύμα είναι που στέλνει το Χριστό. Ας θυμηθούμε κι ας 
αναπτύξουμε μερικά από τα Τριαδικά σχήματα που δώσαμε πιο πάνω σε γενικές γραμμές. 


1. Ενσάρκωση. Στον Ευαγγελισμό το Άγιο Πνεύμα κατέρχεται στην Παρθένο Μαρία κι αυτή 
συλλαμβάνει το Λόγο: σύμφωνα µε το Σύμβολο της Πίστεως, ο Ιησούς Χριστός «εσαρκώθη εκ Πνεύματος 
Αγίου και Μαρίας της Παρθένου». Εδώ είναι το Πνεύμα που στέλνει το Χριστό στον κόσμο. 

2. Βάπτιση. Η σχέση είναι η ίδια. Καθώς ο Ιησούς βγαίνει από τα ύδατα του Ιορδάνη το Πνεύμα 
κατέρχεται σ' αυτόν µε τη µορφή περιστεριού: έτσι είναι το Πνεύμα που «εντέλλεται» το Χριστό και τον 
στέλνει στη δημόσιαν αποστολή του. Αυτό γίνεται πολύ σαφές στα γεγονότα που ακολουθούν αμέσως τη 
Βάπτιση. Το πνεύμα οδηγεί το Χριστό µέσα στην έρημο (Μάρκ. 1,12), για να περάσει µια περίοδο 
δοκιμασίας σαράντα ημερών, πριν αρχίσει να κηρύττει. Όταν ο Χριστός επιστρέφει στο τέλος της πάλης 
του, «υπέστρεψεν εν τη δυνάμει του Πνεύματος» (Λουκ. 4,14). Τα πρώτα-πρώτα λόγια του κηρύγματός του 
Ὀπαινίσσονται άµεσα το γεγονός ότι το Πνεύμα τον στέλνει: διαβάζει το κομμάτι από τον Ησαΐα (61.1). 
εφαρμόζοντας το κείµενο στον εαυτό του: «Πνεύμα Κυρίου επ' εμέ, οὐ είνεκεν έχρισέ µε, ευαγγελίσασθαι 
πτωχοίς απέσταλκέ με...» (Λουκ. 4, 18). Ο τίτλος του «Χριστός» ή Μεσσίας» δείχνει ακριβώς ότι είναι ο 
κεχρισμένος από το Άγιο Πνεύμα. 

3. Μεταμόρφωση. Για άλλη µια φορά το Πνεύμα κατέρχεται στο Χριστό, αυτή τη φορά όχι σαν 
περιστέρι αλλά σαν ένα σύννεφο από φως. Όπως ακριβώς προηγουμένως το Πνεύμα έστειλε τον Ιησού στην 
έρημο και µετά στο δημόσιο κήρυγμά του, έτσι τώρα τον στέλνει στην «έξοδό» του ή στο θάνατο-θυσία, 
στα Ιεροσόλυμα (Λουκ. 9, 31). 

4. Πεντηκοστή. Η αμοιβαία σχέση εδώ αντιστρέφεται. Ως τώρα ήταν το Πνεύμα που έστελνε το 
Χριστό: τώρα είναι ο αναστηµένος Χριστός που στέλνει το Πνεύμα. Η Πεντηκοστή αποτελεί το σκοπό και 
τη συμπλήρωση της Ενσάρκωσης: µε τα λόγια του αγ. Αθανασίου: «Ο Λόγος έλαβε σάρκα, ώστε να 
δεχτουμ' εμείς το Πνεύμα». 

5. Η Χριστιανική Ζωή. Όμως, η συνεργασία τῶν «δυο χεριών» δεν τελειώνει εδώ. Όπως το Πνεύμα 
στέλνει τον Υιό στον Ευαγγελισμό, στη Βάπτιση και τη Μεταμόρφωση, και όπως ο Υιός µε τη σειρά του 
στέλνει το Πνεύμα στην Πεντηκοστή, έτσι μετά την Πεντηκοστή είναι έργο του Πνεύματος να φέρει τη 
μαρτυρία του Χριστού, καθιστώντας τον αναστηµένο Κύριο πάντοτε παρόντα ανάμεσά µας. Αν ο σκοπός 
της Ενσάρκωσης είναι η αποστολή του Πνεύματος κατά την Πεντηκοστή, ο σκοπός της Πεντηκοστής είναι 
η συνέχιση της Ενσάρκωσης του Χριστού µέσα στη ζωή της Εκκλησίας. Αυτό ακριβώς κάνει το Πνεύμα, 
κατά την επίκληση, στον καθαγιασμό της Θ. Ευχαριστίας και αυτή η καθαγιαστική επίκληση λειτουργεί σαν 
ένα πρότυπο και παράδειγµα για ό,τι συμβαίνει σ' ολόκληρη την εν Χριστώ ζωή µας. 

Ου γάρ εισι δύο ή τρεις συνηγμένοι εις το εμόν όνομα, εκεί ειμί εν µέσω αυτών» (Ματθ.18.,20). Πώς 
Ο Χριστός είναι παρών ανάμεσά µας; Μέσω του Αγίου Πνεύματος. Εξ αιτίας της παρουσίας του 
Παρακλήτου στην καρδιά µας, δε γνωρίζουμε απλώς το Χριστό από τέταρτο ή πεµπτο χέρι σα µια µορφή 
μακρινή από τα παλιά, για την οποία έχουµε τεκμηριωμένες πληροφορίες από γραπτές μαρτυρίες: αλλά τον 
γνωρίζουμε άµεσα, εδώ και τώρα, στο παρόν, σαν τον προσωπικό µας Σωτήρα και φίλο µας. Μαζί µε τον 
Απόστολο Θωμά μπορούμε να βεβαιώσουμε: «Ο Κύριός µου και ο Θεός μου» (Ιω. 20,28). Δε λέμε απλώς, 
«ο Χριστός γεννήθηκε» -κάποτε, πολύ παλιά: λέμε «Χριστός γεννάται» -τώρα τούτη τη στιγμή, µέσα στη 
δική μου καρδιά. Δε λέμε απλώς, «ο Χριστός πέθανε», αλλά «ο Χριστός πέθανε για μένα». Δε λέμε απλώς, 
«ο Χριστός αναστήθηκε», αλλά «ο Χριστός είναι αναστηµένος» -ζει τώρα για µένα και µέσα µου. Αυτή η 
αμεσότητα και η προσωπική ευθύτητα στη σχέση µας µε τον Ιησού είναι ακριβώς το έργο του Πνεύματος. 

Το Άγιο Πνεύμα λοιπόν δε µας μιλάει για τον εαυτό του, αλλά µας μιλάει για το Χριστό. «Όταν δε 
έλθει εκείνος, το Πνεύμα της αληθείας», λέει ο Ιησούς στο Μυστικό Δείπνο, «οδηγήσει υµάς εις πάσαν την 
αλήθειαν: ου γαρ λαλήσει αφ' εαυτού ... εκ του εμού λήψεται και αναγγελεί υμίν» (1ω. 16.13-14). Εδώ 
βρίσκεται η αιτία της ανωνυμίας ή, για µεγαλύτερη ακρίβεια, η διαφάνεια του Αγίου Πνεύματος: δε δείχνει 
προς τον εαυτό του, αλλά προς τον αναστηµένο Χριστό. 

ΤΟ ΔΩΡΟ ΤΗΣ ΠΕΝΤΗΚΟΣΤΗΣ 


Σχετικά µε το δώρο του Παρακλήτου την ηµέρα της Πεντηκοστής τρία πράγµατα είναι ιδιαίτερα 
εντυπωσιακά: 

Πρώτο, είναι ένα δώρο σ' όλους τους ανθρώπους του Θεού: «και επλήσθησαν άπαντες Πνεύματος 
Αγίου» (Πραξ.2,4). Το δώρο ή χάρισμα του Πνεύματος δεν απονέμεται µόνο στοὺς επισκόπους και τον 
κλήρο, αλλά σε κάθε βαπτισμένο. Όλοι είναι Πνευματοφόροι, όλοι είναι -με την κατάλληλη έννοια της 
λέξης -«χαρισματικοί». 

Δεύτερο, είναι ένα δώρο ενότητας: «ήσαν άπαντες ομοθυμαδόν επί το αυτό» (Πραξ. 2,1). Το Άγιο 
Πνεύμα κάνει τους πολλούς να είναι ένα Σώμα εν Χριστώ. Η κάθοδος του Πνεύματος την Πεντηκοστή 
αντιστρέφει το αποτέλεσµα του πύργου της Βαβέλ (Γεν. 11.7). Όπως λέμε στο Κοντάκιο της Γιορτής της 
Πεντηκοστής: 


Ότε καταβάς τας γλώσσας συνέχεε, διεμέριζεν έθνη ο Ύψιστος: 
ότε του πυρός τας γλώσσας διένειμεν, εις ενότητα πάντας εκάλεσε: 
και συμφώνως δοξάζομεν το πανάγιον Πνεύμα. 


Το Πνεύμα φέρνει ενότητα και αμοιβαία κατανόηση, ικανώνοντάς µας να μιλάμε «εν µια φωνή». 
Μεταμορφώνει τα άτοµα σε πρόσωπα. Για την πρώτη Χριστιανική κοινότητα στα Ιεροσόλυμα, στην 
περίοδο αμέσως µετά την Πεντηκοστή, λέγεται ότι «είχον άπαντα κοινά» και ότι «του πλήθους των 
πιστευσάντων ην η καρδία και η ψυχή μία» (Πραξ. 2.44: 4.32): κι αυτό θάπρεπε νάναι το σημάδι της 
κοινότητας του Χριστού της Πεντηκοστής σε κάθε εποχή. 


Τρίτο, το δώρο του Πνεύματος είναι ένα δώρο διαφοροποίησης: οι γλώσσες της φωτιάς 
«διαμερίζονταυ ή «χωρίζονταυ (Πραξ. 2,2) και κατανέμονται άµεσα στον καθένα. Το Άγιο Πνεύμα δε µας 
κάνει μόνο όλους ένα, ἀλλά κάνει και τον καθένα µας διαφορετικό. Στην Πεντηκοστή η πολλαπλότητα των 
γλωσσών δεν καταργήθηκε αλλά έπαψε να είναι η αιτία του χωρισμού: όπως προηγουμένως, ο καθένας 
μιλούσε στη δική του γλώσσα, αλλά µε τη δύναμη του Πνεύματος ο καθένας μπορούσε να καταλάβει τους 
άλλους. Για μένα το να εἰμαι Πνευματοφόρος σηµαίνει ν' αντιλαμβάνομαι όλα τα διακριτικά 
χαρακτηριστικά της προσωπικότητάς μου: σημαίνει να γίνω αληθινά ελεύθερος, αληθινά ο εαυτός µου µέσα 
στη µοναδικότητά µου. Η ζωή µέσα στο Πνεύμα έχει μι ανεξάντλητη ποικιλία: είναι σφάλμα και όχι 
αγιότητα, ότι είναι ανιαρή και μονότονη. Όπως συνήθιζε να παρατηρεί µε ανία ένας φίλος µου ιερέας, που 
αφιέρωνε πολλές ώρες κάθε μέρα ακούγοντας εξομολογήσεις: «τι κρίμα που δεν υπάρχουν καινουργι’ 
αμαρτήματα!» Υπάρχουν, όµως, πάντα νέες μορφές αγιότητας. 


ΠΝΕΥΜΑΤΙΚΟΙ ΠΑΤΕΡΕΣ ΚΑΙΣΑΛΟΙ 


Στην Ορθόδοξη Παράδοση η άµεση δράση του Παρακλήτου µέσα στη Χριστιανική κοινότητα εἰν' 
εντυπωσιακά φανερή σε δύο «Πνευματοφόρες» μορφές: τοὺς γέροντες ή πνευματικούς πατέρες και τους διά 
Χριστόν σαλούς. 

Ο γέροντας, γνωστός στα ελληνικά ὡς «γέρων» και στα Ρωσσικά ὡς στάρετς, δεν είναι ανάγκη να 
είναι οπωσδήποτε ηλικιωμένος, αλλά να είναι σοφός ὧς προς την εμπειρία του για τη θείαν αλήθεια και 
εὐλογημένος µε τη χάρη της «Πνευματικής πατρότητας», µε το χάρισμα να καθοδηγεί άλλους στην Οδό. 
Αυτό που προσφέρει στα πνευματικά του παιδιά δεν είναι κυρίως ηθικές οδηγίες ή ένας κανόνας ζωής, αλλά 
µια προσωπική σχέση. «Ένας στάρετς», λέει ο Ὠοδίοοενςκγ, «είν' αυτός που παίρνει την ψυχή σου, τη 
θέλησή σου µέσα στη δική του ψυχή και θέληση». Οι µαθητές του π. Ζαχαρία συνήθιζαν να λένε γι αυτόν: 
«Ἠταν σαν να κρατούσε τις καρδιές µας µέσα στα χέρια του». 

Ο στάρετς είναι ο άνθρωπος της εσωτερικής ησυχίας που δίπλα του μπορούν χιλιάδες να βρουν 
σωτηρία. Το Άγιο Πνεύμα του έχει δώσει, σαν καρπό της προσευχής του και της άρνησης του εαυτού του, 
το δώρο της διόρασης ή διάκρισης που τον κάνει ικανό να διαβάζει τα μυστικά στις καρδιές των 
ανθρώπων: κι έτσι απαντάει, όχι μόνο στις ερωτήσεις που οι άλλοι του θέτουν, αλλά επίσης στις ερωτήσεις - 

συχνά πολύ πιο θεμελιώδεις- που οὔτε καν είχαν σκεφτεί να ρωτήσουν. Σε συνδυασμό µε το δώρο της 
διόρασης έχει και το δώρο της πνευματικής θεραπείας, τη δύναμη ν' αποκαθιστά τις ψυχές των ανθρώπων 
και μερικές φορές και τα σώματά τους. Αυτή την πνευματική θεραπεία την παρέχει όχι μόνο µε τα 
συμβουλευτικά του λόγια αλλά και µε τη σιωπή του και µε την ίδια την παρουσία του. Όσο σηµαντική 
μπορεί νάναι η συμβουλή του, πολύ πιο σηµαντική είναι η µεσολαβητική του προσευχή. Ολοκληρώνει τα 
παιδιά του µε το να προσεύχεται διαρκώς γι αυτά, µε το να δέχεται τις χαρές και τις λύπες τοὺς σαν νάταν 
δικές του, µε το να παίρνει στους ώμους του το φορτίο της ενοχής τους ή της ανησυχίας τους. Κανείς δεν 
µπορεί να είναι στάρετς, αν δεν προσεύχεται επίµονα για τοὺς άλλους. 

Αν ο στάρετς είναι ιερέας, συνήθως η αποστολή του της πνευματικής καθοδήγησης είναι στενά 
συνδεδεμένη µε το μυστήριο της εξοµολόγησης. Αλλά ένας στάρετς, στην πλήρη έννοια, όπως περιγράφεται 
από τον Ῥοϑίοονοκν ή εξηγείται µε το παράδειγµα του π. Ζαχαρία, είναι κάτι περισσότερο από έναν ιερέα- 
εξομολόγο. Ένας στάρετς, στην πλήρη έννοια, δεν µπορεί να διοριστεί από κάποια ανώτερη εξουσία. Αυτό 
που συμβαίνει είναι απλώς ότι το Άγιο Πνεύμα, μιλώντας κατευθείαν στις καρδιές των Χριστιανών, 
αποκαλύπτει ότι αυτό ή εκείνο το πρόσωπο έχει ευλογηθεί από το Θεό µε τη χάρη να καθοδηγεί και να 
θεραπεύει άλλους. Ο αληθινός στάρετς µε αυτή την έννοια είναι µια προφητική και όχι κάποιος επίσημος 
αξιωματούχος. Αν και συνηθέστατα είναι ιερομόναχος, µπορεί επίσης να είναι έγγαμος ιερέας κάποιας 
ενορίας, ή ένας απλός μοναχός που δεν είναι ιερέας, ή άλλοτε -αλλ' αυτό είναι λιγότερο συχνό- µια μοναχή 
ή ένας λαϊκός, άνδρας ή γυναίκα, που ζει έξω στον κόσμο. Αν ο στάρετς δεν είναι ο ίδιος ιερέας, αφού 
ακούσει τα προβλήματα των ανθρώπων και δώσει συμβουλές, συχνά τους στέλνει σε κάποιον ιερέα για το 
μυστήριο της εξοµολόγησης και την άφεση. 

Η σχέση ανάμεσα στο παιδί και τον πνευματικό πατέρα ποικίλλει πάρα πολύ. Μερικοί επισκέπτονται 
ένα στάρετς ίσως µόνο µια ή δυο φορές σ' όλη τους τη ζωή, σε µια στιγµή ιδιαίτερα κρίσιµη, ενώ άλλοι είναι 
σε συχνή επαφή µε τον στάρετς τους βλέποντάς τον κάθε μήνα ή κάθε μέρα. Κανόνες δεν μπορούν να μποῦν 
από πριν: ο σύνδεσμος μεγαλώνει μόνος του κάτω από την άµεση καθοδήγηση του Πνεύματος. 

Πάντοτε η σχέση είναι προσωπική. Ο στάρετς δε δίνει αφηρηµένους κανόνες μαθημένους από 
κάποιο βιβλίο -όπως στην «περιπτωσιολογία» της Αντιμεταρρύθμισης τῶν Καθολικών-, αλλά βλέπει σε 
κάθε περίπτωση αὐτόν τον συγκεκριμένο άνδρα ή γυναίκα που βρίσκεται μπροστά του: και, φωτισμένος από 
το Πνεύμα, προσπαθεί να μεταδώσει το μοναδικό θέλημα του Θεού ειδικά γι αυτό το ένα πρόσωπο. Ἐπειδή 
ο αληθινός στάρετς καταλαβαίνει και σέβεται τον ξεχωριστό χαρακτήρα του καθενός, δεν καταπιέζει την 
εσωτερική ελευθερία αλλά την ενδυναμώνει. Δε σκοπεύει στο ν' αποσπάσει µια μηχανική υπακοή, αλλά 
οδηγεί τα παιδιά του ὡς το σηµείο της πνευματικής ὠριμότητας, όπου μπορούν ν' αποφασίσουν μόνα τους. 
Στον καθένα δείχνει το αληθινό του ή αληθινό της πρόσωπο, που πριν ήταν κατά το μεγαλύτερο µέρος 
κρυµένο απ' αυτό το πρόσωπο: και ο λόγος του είναι δημιουργικός και ζωοποιός, ικανώνοντας τον άλλο να 
κατορθώσει έργα που πριν φαίνονταν αδύνατα. Αλλά ὀλ' αυτά ο στάρετς µπορεί να τα πετύχει µόνο επειδή 
αγαπάει τον καθένα προσωπικά. Επιπλέον η σχέση είναι αμοιβαία: ο στάρετς δεν µπορεί να βοηθήσει τον 
άλλο αν εκείνος δεν επιθυμεί σοβαρά να αλλάξει τον τρόπο της ζωής του και ν' ανοίξει την καρδιά του µε 
τρυφερή εμπιστοσύνη στο στάρετς. Αυτός που πηγαίνει να δει ένα στάρετς µε πνεύμα κριτικής περιέργειας, 
είναι πιθανό να επιστρέψει µε άδεια χέρια, χωρίς να έχει εντυπωσιαστεί. 

Επειδή η σχέση είναι πάντα προσωπική, ένας ορισµένος στάρετς δεν µπορεί να βοηθήσει εξίσου τον 
καθένα. Μπορεί να βοηθήσει μόνον εκείνους που έχουν σταλεί ειδικά σ' αυτόν από το Πνεύμα. Το ίδιο και ο 
μαθητής δεν θάπρεπε να λέει, «Ο δικός µου στάρετς είναι καλύτερος απ' όλους τους άλλους». Θάπρεπε να 
λέει μόνο: «Ὁ στάρετς µου είναι ο καλύτερος για μένα». 

Στην καθοδήγηση των άλλων, ο πνευματικός πατέρας περιμένει το θέλημα και τη φωνή του Αγίου 
Πνεύματος. «Λίνω μόνο ό,τι ο Θεός µου λέει να δώσω», είπε ο άγ. Σεραφείμ. «Πιστεύω ότι ο Πρώτος λόγος 
που µου έρχεται είναι εμπνευσμένος από το Άγιο Πνεύμα». Είναι φανερό ότι κανείς δεν έχει το δικαίωµα να 
ενεργεί μ' αυτό τον τρόπο, παρά µόνο αν, µε ασκητική προσπάθεια και προσευχή. έχει αποκτήσει µια 
εξαιρετικά έντονη επίγνωση της παρουσίας του Θεού. Για τον οποιοδήποτε που δεν έχει φτάσει σ' αυτό το 
επίπεδο, µια τέτοια συμπεριφορά θα ήταν θρασεία -και ανεύθυνη. Ο π. Ζαχαρίας μιλάει όπως ο ἀγ. 
Σεραφείμ: 

Μερικές φορές ένας άνθρωπος δεν ξέρει ούτε ο ίδιος τι θα πει. Ο ίδιος ο Κύριος μιλάει µε τα χείλη 
του: έτσι πρέπει κανείς να προσεύχεται: «Ώ Κύριε, ας ζήσεις µέσα µου, ας μιλήσεις µεσ' από μένα, ας 

δράσεις μεσ' από μένα». Όταν ο Κύριος μιλάει µεσ' από τα χείλη ενός ανθρώπου, τότε όλα τα λόγια αυτού 
του ανθρώπου έχουν αποτέλεσµα και ὀ,τι λέει εκπληρώνεται. Ο ίδιος ο άνθρωπος που μιλάει εκπλήσσεται μ' 
αυτό... Μόνο δεν πρέπει κανείς να επαφίεται στη σοφία. 

Η σχέση ανάμεσα στον πνευματικό πατέρα και το παιδί εκτείνεται περ' από το θάνατο, στην τελική 
Κρίση. Ο π. Ζαχαρίας επιβεβαίωσε τους µαθητές του: «Μετά το θάνατο θα είμαι πολύ πιο ζωντανός, απ' 
όσο τώρα, γι αυτό µη λυπηθείτε όταν θα πεθάνω... Την ηµέρα της κρίσης οι γέροντες θα πουν: Ιδού εγώ και 
τα παιδία μου.» Ο άγ. Σεραφείμ ζήτησε να σκαλιστούν στον τάφο του αυτά τ' αξιόλογα λόγια: 

Όταν πεθάνω, ελάτε σε μένα στον τάφο µου, και όσο συχνότερα τόσο καλύτερα. Ό,τι είναι µέσα 
στην ψυχή σας, ό,τι τυχόν σας συμβεί, ελάτε σε μένα, όπως όταν ήμουν ζωντανός, και γονατίζοντας στο 
έδαφος, ρίξτε όλη σας την πίκρα πάνω στον τάφο µου. Πέστε μου το κάθε τι και θα σας ακούσω: και ὀλ' η 
πίκρα θα φύγει μακριά σας. Και όπως μου μιλούσατε όταν ήμουν ζωντανός, κάντε το και τώρα. Γιατί ζω και 
θα ζω παντοτεινά. 

Οπωσδήποτε, όλοι οι Ορθόδοξοι δεν έχουν το δικό τους πνευματικό πατέρα. Τι πρέπει να κάνουμε 
όμως αν ψάχνουμε για έναν οδηγό και δεν μπορούμε να βρούμε κάποιον; Βέβαια είναι δυνατό να μάθουμε 
από βιβλία: είτε έχουµε είτε δεν έχουμε ένα στάρετς, κοιτάζουμε τη Γραφή για συνεχή καθοδήγηση. Αλλά η 
δυσκολία µε τα βιβλία είναι να γνωρίσουμε ακριβώς τι εφαρµόζεται σε µένα προσωπικά σ' αυτό το 
συγκεκριµένο σηµείο στο ταξίδι µου. Εκτός από τα βιβλία κι εκτός από την πνευματική πατρότητα, υπάρχει 
επίσης πνευματική αδελφότητα -η βοήθεια που µας δίνεται όχι από διδασκάλους εν Κυρίω, αλλ’ από τους 
συμμαθητές µας. Δεν πρέπει ν' αμελούμε τις ευκαιρίες που µας προσφέρονται σ' αυτή τη µορφή. Εκείνοι 
όμως που ακολουθούν σοβαρά την Οδό, θα πρέπει επί πλέον να κάνουν κάθε προσπάθεια για να βρουν έναν 
πατέρα εν Αγίω Πνεύματι. Αν ψάχνουν ταπεινά, αναμφίβολα θα τους δοθεί η καθοδήγηση που ζητούν. Όχι 
βέβαια ότι θα βρουν συχνά ένα στάρετς όπως ο άγ. Σεραφείμ ή ο π. Ζαχαρίας. Θα πρέπει να προσέχουμε 
μήπως καθώς περιμένουμε κάτι πιο εντυπωσιακό εξωτερικά, παραβλέψουμε τη βοήθεια που πράγματι µας 
προσφέρει ο Θεός. Κάποιος που στα μάτια τῶν άλλων είναι ασήµαντος ίσως αποδειχθεί ότι είναι εκείνος ο 
πνευματικός πατέρας που µπορεί να πει, σε μένα προσωπικά, τα φλογερά λόγια που πάνω απ' όλα έχω 
ανάγκη ν' ακούσω. 


Ένας δεύτερος προφητικός Πνευματοφόρος µέσα στη Χριστιανική Κοινότητα είναι ο διά Χριστόν 
σαλός, όπως λέγεται στα ελληνικά -ΙπτοάΙνγί στα ρωσικά. Συνήθως είναι δύσκολο ν' ανακαλύψουμε ως ποιο 
σηµείο η «σαλότητά» του είναι ενσυνείδητη και εσκεµένη και ὥς ποιο σηµείο είναι αυθόρμητη και ακούσια. 
Εμπνευσμένος από το Πνεύμα, ο σαλός φτάνει τη μετάνοια ὡς το απώτερο σηµείο: ριζικώτερ' απ' 
οποιονδήποτε άλλο αναποδογυρίζει το κατεστημένο. Αποτελεί ο ίδιος µια ζωντανή μαρτυρία της αλήθειας, 
ότι η βασιλεία του Χριστού δεν είναι «εκ του κόσμου τούτου»: επιβεβαιώνει την πραγματικότητα του «αντι- 
κόσμου», τη δυνατότητα του αδύνατου. Εξασκεί µιαν απόλυτη εκούσια πτωχεία, ταυτίζοντας τον εαυτό του 
µε τον ταπεινωμένο Χριστό. Όπως λέει η Ια]14 ἆᾳ Βεαιςοῦτς: «Λεν είναι κανενός γιος, κανενός αδελφός, 
κανενός πατέρας και δεν έχει σπίτυ. Εγκαταλείποντας την οικογενειακή ζωή, είναι ο περιπλανώμενος ή ο 
οδοιπόρος που νιώθει το ίδιο άνετα παντού, κι όµως πουθενά δεν κατασταλάζει. Ντυμένος µε κουρέλια, 
ακόµη και µέσα στο κρύο του χειμώνα, ακουμπώντας για να κοιμηθεί σε κάποιο σταύλο ή στο νάρθηκα της 
εκκλησίας, απορρίπτει όχι µόνο τα υλικά αποκτήµατα αλλά κι ό,τι οι άλλοι θεωρούν πνευματική υγεία και 
διανοητική ισορροπία. Κι όµως, έτσι γίνεται ένα κανάλι για την υψηλότερη σοφία του Πνεύματος. 

Δε χρειάζεται να πούμε ότι ο διά Χριστόν σαλός είναι µια εξαιρετικά σπάνια κλήση: ούτε είναι 
εὔκολο να ξεχωρίσουµε το κίβδηλο από το γνήσιο. Υπάρχει στο τέλος µόνο ένα πειστήριο: «Άρα γε από τῶν 
καρπών αυτών επιγνώσεσθε αυτούς» (Ματθ. 7,20). Ο ψευτικός σαλός είναι ανωφελής και καταστρεπτικός 
και για τον εαυτό του και για τους άλλους. Ο πραγματικός δια Χριστόν σαλός, µε την αγιότητα της καρδιάς, 
έχει στους γύρω του µια επίδραση που κάνει τη ζωή καλύτερη. Από πρακτικής πλευράς, δεν εξυπηρετείται 
καμιά χρήσιμη πρόθεση απ' ὀτιδήποτε κάνει ο σαλός. Κι όµως, µεσ' από µια εκπληκτική ενέργεια ή 
αινιγματική λέξη, συχνά εσκεµένα προκλητική και συγκλονιστική, ξυπνάει τους ανθρώπους από την 
αυταρέσκεια και τον φαρισαϊσμό. Παραμένοντας ο ίδιος αφηρηµένος, εξαπολύει αντιδράσεις στους άλλους, 
κάνοντας το υποσυνείδητο ν' ανέβει στην επιφάνεια, ώστε να μπορέσει να καθαρθεί και να εξαγιαστεί. 

Συνδυάζει το θράσος µε την ταπείνωση. Όπως ο σαλός Νισοίας του ΡοΚον, που έβαλε στα χέρια του Ιβάν 
του Τρομερού ένα κοµάτι κρέας που έσταζε αίμα, ο διά Χριστόν σαλός µπορεί να επιτιµήσει µε δριμύτητα 
τους ισχυρούς αυτού του κόσμου µε µια τόλμη που λείπει από τοὺς άλλους. Αυτός είναι η ζωντανή 
συνείδηση της κοινωνίας. 


ΓΙΝΕ ΑΥΤΟ ΠΟΥ ΕΙΣΑΙ 


Μόνο µερικοί Χριστιανοί σε κάθε γενιά γίνονται γέροντες και ακόµη λιγότεροι γίνονται διά Χριστόν 
σαλοί. Αλλά όλοι όσοι έχουν βαπτιστεί, δίχως εξαίρεση, είναι Πνευματοφόροι. «Δεν εννοείς και δεν 
καταλαβαίνεις την ευγένειά σοῦυ;» ρωτούν Οι Ομιλίες του αγ. Μακαρίου: «... Ο καθένας από σας έχει 
χριστεί µε το ουράνιο Χρίσμα κι έχει γίνει ένας Χριστός κατά χάρη: ο καθένας είναι βασιλιάς και προφήτης 
των ουρανίων μυστηρίων». Ό.τι συνέβη στοὺς πρώτους Χριστιανούς την ηµέρα της Πεντηκοστής συμβαίνει 
και στον καθένα µας όταν, µετά το βάπτισμα, κατά την Ορθόδοξη πράξη, χριόµαστε µε Χρίσμα, ή μύρο. Ο 
νεοβαπτισμένος -είτε παιδί, είτε ενήλικος- χρίεται από τον ιερέα στο μέτωπο, στα μάτια, στη μύτη, στο 
στόμα, στ' αυτιά, στο στήθος, στα χέρια και στα πόδια µε τα λόγια: «Σφραγίς δωρεάς Πνεύματος Αγίου». 
Αυτό είναι για τον καθένα µια Προσωπική Πεντηκοστή: το Πνεύμα που κατήλθε ορατά στους Αποστόλους, 
σαν γλώσσες φωτιάς, κατέρχεται στον καθένα µας αόρατα, όχι όµως µε λιγότερη πραγματικότητα και 
δύναμη. Ο καθένας γίνεται ένας «κεχρισμένος», ένας «Χριστός» καθ' οµοίωση του Ιησού, του Μεσσία. Ο 
καθένας σφραγίζεται µε τα χαρίσματα του Παρακλήτου. Από τη στιγµή του Βαπτίσματός µας και του 
Χρίσματος το Άγιο Πνεύμα, μαζί µε το Χριστό, έρχεται να κατοικήσει στον εσώτατο ναό τῶν καρδιών µας. 
Αν και λέμε στο Πνεύμα «Ελθέ», αυτό είναι ήδη µέσα µας. 

Όσο απρόσεκτοι ή αδιάφοροι και να είναι οι βαπτισµένοι στην επόµενη ζωή τους, αυτή η παρουσία 
του Πνεύματος που εγκαταβιώνει µέσα τους ποτέ δεν αποσύρεται ολοκληρωτικά. Αλλά είναι πιθανό η 
παρουσία του Πνεύματος µέσα µας να παραμείνει κρυµένη και ασύνειδη, εκτός εάν συνεργαστούμε µε τη 
χάρη του Θεού, εκτός εάν, µε την εξάσκηση τῆς ελεύθερης θέλησής µας, αγωνιστούμε να εφαρμόσουμε τις 
εντολές. Σαν οδοιπόροι πάνω στην Οδό, λοιπόν, έχουµε πρόθεσή µας να προχωρήσουμε από το στάδιο όπου 
η χάρη του Πνεύματος παρευρίσκεται και ενεργεί µέσα µας µε κρυφό τρόπο, προς το σηµείο της συνειδητής 
γνώσης, όπου γνωρίζουμε τη δύναμη του Πνεύματος ανοιχτά, άµεσα, μ' όλη την αντίληψη τῶν καρδιών µας. 
«Πυρ ήλθον βαλείν επί την γην», είπε ο Χριστός «και τι θέλω ει ήδη ανήφθη!» (Λουκ. 12.49). Η σπίθα του 
Πνεύματος της Πεντηκοστής που υπάρχει στον καθένα µας από το βάπτισμα πρέπει ν' αναφτεί σαν µια 
ζωντανή φλόγα. Πρέπει να γίνουμε αυτό που είμαστε. 

«Ὁ δε καρπός του Πνεύματός εστιν αγάπη, χαρά, ειρήνη, μακροθυμία, χρηστότης...» (Γαλ. 5.22). Ἡ 
συνειδητή γνώση της ενέργειας του Πνεύματος θάπρεπε νάναι κάτι που να διαπερνά ολόκληρη την 
εσωτερική µας ζωή. Δεν είναι ανάγκη ο καθένας να υποστεί µια εκπληκτική «εμπειρία μεταστροφής». 
Ακόμη λιγότερο είναι αναγκαίο για τον καθένα «λαλείν γλώσσαις». Οι περισσότεροι σύγχρονοι Ορθόδοξοι 
βλέπουν µε πολύ µεγάλη επιφύλαξη αυτό το µέρος απὀ την «Πεντηκοστιανή Κίνηση» που αναφέρεται 
στις«γλώσσες» σαν την αποφασιστική και απαραίτητη απόδειξη ότι κάποιος είναι πράγματι ένας 
Πνευματοφόρος. Το δώρο τῶν «γλωσσών» ήταν βέβαια συχνό την εποχή των Αποστόλων: αλλά από τα 
μέσα του β' αιώνα έχει πολύ λιγοστέψει, αν και ποτέ δεν εξαφανίστηκε ολοκληρωτικά. Οπωσδήποτε, ο Απ. 
Παύλος τονίζει ότι αυτό είναι ένα από τα λιγότερο σηµαντικά πνευματικά δώρα (βλ. Α' Κοριν. 14,5). 

Όταν είναι αληθινά πνευματικό, το «λαλείν γλώσσαις» μοιάζει ν' αντιπροσωπεύει µια πράξη 
«ξεσπάσματος» -την κρίσιμη στιγµή που καταρρέει η αµαρτωλή µας αυτοπεποίθηση και η αντικατάστασή 
της από µια προθυμία ν' αφήσουμε το Θεό να ενεργήσει µέσα µας. Στην Ορθόδοξη παράδοση αυτή η πράξη 
του «ξεσπάσματος» πολύ συχνά παίρνει τη µορφή του δώρου τῶν δακρύων. «Τα δάκρυα», λέει ο άγ. Ισαάκ 
ο Σύρος, «σημαδεύουν το σύνορο ανάµεσα στη σωματική και στην πνευματική κατάσταση, ανάµεσα στην 
κατάσταση της υποταγής στα πάθη και σ' αυτήν της καθαρότητος». Και σ' ένα αξιομνηµόνευτο απόσπασμα 
γράφει: 

Οι καρποί του εσωτερικού ανθρώπου αρχίζουν µόνο µε το χύσιμο τῶν δακρύων. Όταν φτάσεις στον 
τόπο τῶν δακρύων, τότε να ξέρεις ότι το πνεύμα σου έχει βγει από τη φυλακή αυτού του κόσμου κι έχει 
αρχίσει να βαδίζει στο μονοπάτι που οδηγεί προς τη Νέα Εποχή. Το πνεύμα σου αρχίζει αυτή τη στιγµή ν' 
αναπνέει το θαυμάσιο αέρα που υπάρχει εκεί κι αρχίζει να χύνει δάκρυα. Η στιγµή για τη γέννηση του 

πνευματικού παιδιού έχει φτάσει και οι ὠδίνες του τοκετού γίνονται έντονες. Η Χάρις, η κοινή μητέρα όλων 
μας, βιάζεται να γεννήσει μυστικά την ψυχή, την εικόνα του Θεού, φέρνοντάς την στο φῶς του Μέλλοντος 
Αιώνος. Και όταν έχει φτάσει η ώρα για τη γέννηση, ο νους αρχίζει να νιώθει κάτι από τα πράγµατα εκείνου 
του άλλου κόσμου -σαν ένα λεπτό άρωµα ή σαν την πνοή της ζωής που ένα νεογέννητο παιδί δέχεται µέσα 
στο σώμα του. Αλλά δεν είμαστε συνηθισμένοι σε µια εμπειρία: και, βρίσκοντάς την σκληρή να την αντέξει, 
το σώμα µας ξαφνικά πιέζεται από ένα κλάμα ανακατεµένο µε χαρά. 

Υπάρχουν όμως πολλά είδη δακρύων και δεν είναι όλα δώρο του Πνεύματος. Εκτός από τα 
πνευματικά δάκρυα, υπάρχουν δάκρυα θυμού και δάκρυα για κάποια ματαίωση, δάκρυα που χύνονται από 
οίκτο για τον εαυτό µας, αισθηµατικά και δάκρυα συγκίνησης. Χρειάζεται διάκριση: από εδώ αρχίζει η 
σπουδαιότητα του να ζητήσουμε τη βοήθεια ενός έµπειρου πνευματικού οδηγού, ενός στάρετς. Η διάκριση 
είναι ακόµη πιο αναγκαία στην περίπτωση των «γλωσσών». Συχνά δεν είναι το Πνεύμα του Θεού που μιλάει 
μεσ'από τις γλώσσες, αλλά το τελείως ανθρώπινο πνεύμα της αυθυποβολής και της ομαδικής υστερίας. 
Υπάρχουν ακόµη και περιπτώσεις όπου το «λαλείν γλώσσαις» είναι µια μορφή δαιμονικής κατοχής. 
«Αγαπητοί, µη παντί πνεύματι πιστεύετε, αλλά δοκιμάζετε τα πνεύματα ει εκ του Θεού εστιν» (Α' Ιω. 4.1). 

Η Ορθοδοξία, επομένως, ενώ τονίζει την ανάγκη µιας άμεσης εμπειρίας του Αγίου Πνεύματος, 
τονίζει επίσης την ανάγκη για διάκριση και νηφαλιότητα. Το κλάμα µας, όπως και η συμμετοχή μας στ' 
άλλα δώρα του Πνεύματος, είναι ανάγκη να καθαρθεί από κάθε φαντασία και συναισθηματική έξαρση. Τα 
δώρα που είναι αυθεντικά πνευματικά δεν πρέπει ν' απωθούνται, αλλά ποτέ δεν θα πρέπει να επιδιώκουμε 
τέτοια δώρα σαν αυτοσκοπό. Σκοπός µας µέσα στη ζωή της προσευχής δεν είναι να κερδίσουμε αισθήματα 
ή «αισθητές» εμπειρίες κάποιου ορισμένου είδους, αλλ’ απλώς και µόνο να συσχηματίσουµε το θέλημά µας 
µε το θέλημα του Θεού. «Ου ζητώ τα υμών αλλά υμάς», λέει ο Απ. Παύλος προς τους Κορινθίους (ΒΚορ, 
12.14): κι εμείς λέμε το ίδιο στο Θεό. Δε ζητάμε τα δώρα, αλλά το Δοτήρα. 


ολα. 
Μία Επίκληση στο Άγιο Πνεύμα 


Έλα, φῶς αληθινό. 

Έλα, ζωή αιώνια. 

Έλα, κρυµένο μυστήριο. 

Έλα, ακατανόµαστε θησαυρέ. 

Έλα, πραγματικότητα πέρ' από κάθε λόγο. 

Έλα, πρόσωπο πέρ'από κατανόηση. 

Έλα, ατελεύτητη αγαλλίαση. 

Έλα, άδυτο φως. 

Έλα, αδιάψευστη προσδοκία τῶν σωσμένων. 

Έλα, ανύψωση τῶν πεσμένων. 

Έλα, ανάσταση τῶν νεκρών. 

Έλα, παντοδύναμε, γιατί ακατάπαυστα δημιουργείς, 
μεταμορφώνεις και αλλάζεις όλα τα πράγματα µε μόνη τη θέλησή σου. 

Έλα, αόρατε, που κανείς δεν µπορεί ν' αγγίξει και να ψηλαφήσει. 

Έλα, γιατί συνεχίζεις πάντα να είσαι ακίνητος, κι όµως σε κάθε στιγµή βρίσκεσαι ολοκληρωτικά σε 
κίνηση: έρχεσαι κοντά σε µας που είμαστε στην κόλαση, αλλά παραμένεις πιο πάνω κι απ’ τον ουρανό. 

Έλα, γιατί το όνομά σου γεμίζει τις καρδιές µας μ' επιθυµία και είναι πάντα στα χείλη µας: κι όµως, 
ποιος είσαι και ποια είναι η φύση σου, δεν μπορούμε να πούμε ή να γνωρίζουμε. 

Έλα, Μόνε στο µόνο. 

Έλα, γιατί συ ο ίδιος είσαι η επιθυμία που βρίσκεται µέσα µου. 

Έλα, αναπνοή µου και ζωή µου. 

Έλα, η παρηγοριά της ταπεινής µου ψυχής. 

Έλα, χαρά µου, δόξα µου, ατέλειωτή µου απόλαυση. (Άγ. Συμεών ο Νέος Θεολόγος). 

"Το Πνεύμα το Άγιον φως και ζωή, και ζώσα πηγή νοερά: Πνεύμα σοφίας, Πνεύμα συνέσεως, αγαθὀν, 
ευθές, νοερόν, ἠγεμονεύον, καθαίρον τα πταίσματα: Θεός και θεοποιούν, πυρ εκ πυρός προϊόν, λαλούν, 
ενεργούν, διαιρούν τα χαρίσματα, ὃι ου προφήται άπαντες και Θεού απόστολοι µετά μαρτύρων εστέφθησαν. 
Ξένον ἄκουσμα, ξένον θέαμα, πυρ διαιρούμενον εις νομάς χαρισμάτων." (Από τον Εσπερινό της 
Πεντηκοστής). 

"Ο καθένας που έχει βαφτιστεί µε τον ορθόδοζο τρόπο, έχει δεχτεί μυστικά το πλήρωμα τής χάρης: καὶ 
αν έπειτα συνεχίζει να τηρεί τις εντολές, Θ’ αποκτήσει συνειδητά τη γνώση αυτής τής χάρης: και αν έπειτα 
συνεχίζει να τηρεί τις εντολές, θ' αποκτήσει συνειδητά τη γνώση αυτής της χάρης μέσα του. 
Όσο κι αν προχωρήσει κάποιος στην πίστη, όσο μεγάλες ευλογίες κι αν αποκτήσει, ποτέ δεν ανακαλύπτει, ούτε 
θα μπορέσει ποτέ ν' ανακαλύψει τίποτε περισσότερο απ’ ό,τι ήδη έχει λάβει μυστικά µε το βάπτισμα. 
Ο Χριστός, ὀντας τέλειος Θεός, χορηγεί στον βαπτισµένο την τέλεια χάρη του Πνεύματος. Εμείς, απὀ τήν 
πλευρά µας, δὲν μπορούμε να προσθέσουμε τίποτε σ' αυτή τή χάρη, αλλά µας αποκαλύπτεται καὶ μας 
φανερώνεται ῥαθμιαία, ανάλογα µε τήν εκπλήρωση των εντολών. Ο,τιδήποτε, λοιπόν, του προσφέρουμε µετά 
τήν αναγέννησή µας, ήταν ήδη μέσα µας και προήλθε απ’ αυτόν." (Άγ. Μάρκος ο Μοναχός). 

"Τα θεία πρόσωπα δεν επιβάλλονται, αλλά το ένα μαρτυρεί το ἀλλο. ΠΠ’ αυτό το λόγο ο ἀγ. Ιωάννης ο 
Δαμασκηνός είπε ὁτι «ο Υιός είναι η εικόνα του [Ιατρός και το Πνεύμα ή εικόνα του Υιού». Κατά συνέπεια το 
τρίτο πρόσωπο της Τριάδος εἴναι το μόνο που δεν απεικονίζεται σ' ἐν’ άλλο πρόσωπο. Το Άγιο Πνεύμα, ως 
πρόσωπο, παραμένει αφανέρωτο, κρυμένο, συγκαλύπτοντας τον εαυτό του μόλις εμφανιστεί. 
Το Άγιο Πνεύμα εἶναι το βασιλικὀ χρίσιια του Χριστού και όλων των Χριστιανών που έχουν κληθεί να 
ῥασιλέψουν μαζί του στον Μέλλοντα Αιώνα. Τότε αυτό το θείο πρόσωπο, άγνωστο τώρα, χωρίς να έχει την 
εικόνα του σε κάποιο άλλο μέλος της Τριάδος, θα φανερωθεί σε θεοποιηµένα πρόσωπα: γιατί το πλήθος των 
αγίων θα είναι ἡ εικόνα του." (Ν]4ά1π1τ ΓΟο55Κγ). 

"Πάντα χορηγεί το Πνεύμα το ἅγιον: βρύει προφητείας, ιερέας τελειοί, αγραμμάτους σοφίαν εδίδαξεν, 
αλιείς θεολόγους ανέδειξεν, όλον συγκροτεί τον θεσμόν της Εκκλησίας. Ομοούσιε καὶ ομόθρονε τω Πατρί καὶ 
τω Υιώ, Παράκλητε, δόξα σοι. (Από τον Εσπερινό της Πεντηκοστής). 

ΚΕΦΑΛΑΙΟ ΕΚΤΟ 
ΟΘΕΟΣ ΩΣ ΠΡΟΣΕΥΧΗ 


«Ζω δε ουκέτι εγώ, ζη δε εν εμοί Χριστός» (Γαλ. 2.3). 

"Δεν υπάρχει ζωή χωρίς προσευχή. Χωρίς προσευχή υπάρχει τρόμος. Η ψυχή της Ορθοδοξίας είναι 
φτιαγμένη από το δώρο τής προσευχής. " (Μ451111 Κοζαπον) 

"Οι αδελφοί ρώτησαν τον 4ββά 4γάθωνα: Πάτερ, ανάµεσα σ’ ὀλες τις διάφορες ὁραστηριότητές µας, 
ποια εἶναι { αρετή που απαιτεί τήν πιο μεγάλη προσπάθεια; Εκείνος απάντησε: «Συχωρέστε µε, αλλά νομίζω 
ότι δεν υπάρχει μεγαλύτερος μόχθος από το το να προσεύχεσαι στο Θεό. Γιατί κάθε φορά που ένας άνθρωπος 
θέλει να προσευχηθεί, οἱ εχθροί του οι δαίμονες προσπαθούν να τον εμποδίσουν: γιατί ξέρουν ότι τίποτε δεν 
τους εἴναι μεγαλύτερο εμπόδιο απὀ την προσευχή στο Θεό. Σ' ο,τιδήποτε ἄλλο αναλάβει ο άνθρωπος, αν 
επιµείνει, θα μπορέσει να ξεκουραστεί. Αλλά για να προσευχηθεί κανείς πρέπει να παλεύει ως τήν τελευταία 
του αναπνοή»." (Αποφθέγματα των Πατέρων της Ερήμου). 


ΤΑ ΤΡΙΑ ΣΤΑΔΙΑ ΣΤΗΝ ΟΔΟ. 


Λίγο µετά τη χειροτονία μου σε ιερέα, ζήτησα από έναν Έλληνα επίσκοπο συμβουλές για τη 
διδασκαλία του κηρύγματος. Η απάντησή του ήταν ακριβής και περιεκτική. «Κάθε κήρυγμα», είπε, 
«θάπρεπε να περιλαμβάνει τρία σημεία: ούτε λιγότερα, ούτε περισσότερα». 

Κατά τον ίδιο τρόπο συνηθίζεται να χωρίζουµε την πνευματική Οδό σε τρία στάδια. Για τον Αγ. 
Διονύσιο τον Αρεοπαγίτη αυτά είναι κάθαρση, έλαµψη και ένωση -ένα σχήμα που συχνά υιοθετήθηκε στη 
Δύση. Ο Αγ. Γρηγόριος Νύσσης, παίρνοντας για πρότυπό του τη ζωή του Μωυσή, μιλάει για φῶς, σύννεφο 
και σκοτάδι. Σ' αυτό το κεφάλαιο όµως θ' ακολουθήσουμε το κάπως διαφορετικό τρίπτυχο σχήμα που 
επινόησε ο Ωριγένης, απέδωσε µε μεγαλύτερη ακρίβεια ο Ευάγριος και ανέπτυξε τέλεια ο Άγ. Μάξιμος ο 
Ομολογητής. Εδώ το πρώτο στάδιο είναι η πρακτική ή η εξάσκηση τῶν αρετών: το δεύτερο στάδιο είναι η 
φυσική ή η θεωρία της φύσης: το τρίτο και τελικό στάδιο, το τέλος του ταξιδιού µας, είναι η Θεολογία µε 
την αυστηρή έννοια του όρου, δηλαδή, η θεωρία του ίδιου του Θεού. 

Το πρώτο στάδιο, η εξάσκηση των αρετών, αρχίζει µε τη μετάνοια. Ο βαφτισµένος Χριστιανός, 
ακούγοντας τη συνείδησή του και ασκώντας τη δύναμη της ελεύθερης θέλησής του, αγωνίζεται µε τη 
βοήθεια του Θεού να ξεφεύγει την υποδούλωση σ' εμπαθείς ορµές. Εκπληρώνοντας τις εντολές, 
αναπτύσσοντας τη διαίσθησή του για το καλό και για το κακό και εξελίσσοντας την αίσθηση του 
καθήκοντος, αποκτά καθαρότητα καρδιάς: κι αυτό είναι ό,τι αποτελεί τον απώτερο σκοπό του πρώτου 
σταδίου. Στο δεύτερο στάδιο, τη θεωρία της φύσης, ο Χριστιανός οξύνει την αντίληψή του για την ὕπαρξη 
των δημιουργημάτων κι έτσι ανακαλύπτει ότι ο Δημιουργός βρίσκεται µέσα στο κάθε τι. Αυτό τον οδηγεί 
στο τρίτο στάδιο, την άµεση θέα του Θεού, που δεν είναι μόνο μέσα στο κάθε τι, αλλά πάνω και πέρ' από το 
κάθε τι. Σ' αυτό το τρίτο στάδιο, ο Χριστιανός δεν έχει πια εμπειρία του Θεού μόνο µε μεσολαβητή τη 
συνείδησή του ή τα δημιουργήματα, αλλά συναντά το Δημιουργό πρόσωπο µε πρόσωπο σε μιαν άµεση 
ένωση αγάπης. Η τέλεια θεωρία της θεϊκής δόξας έχει κρατηθεί για το Μέλλοντα Αιώνα, αν και ακόµη και 
σε τούτη τη ζωή οι άγιοι απολαμβάνουν τη σίγουρη υπόσχεση και τις απαρχές της μελλοντικής συγκομιδής. 

Συχνά το πρώτο στάδιο ορίζεται σαν «πρακτική ζωή», ενώ το δεύτερο και το τρίτο ενώνονται και 
μαζί αποτελούν τη «θεωρητική ζωή». Όταν αυτές οι φράσεις χρησιμοποιούνται από Ορθόδοξους 
συγγραφείς, φυσικά αναφέρονται σε εσωτερικές πνευματικές καταστάσεις και όχι σε εξωτερικές συνθήκες. 
Δεν είναι µόνο ο κοινωνικός εργάτης ή ο ιεραπόστολος που ακολουθεί την «πρακτική ζωή»: και ο ερημίτης 
ή ο έγκλειστος την ακολουθεί όσο διάστηµα παλεύει να ξεπεράσει τα πάθη και ν' αναπτύξει τις αρετές του. 
Και κατά τον ίδιο τρόπο η «θεωρητική ζωή» δεν περιορίζεται στην έρημο ή στον περίβολο του 
μοναστηριού: ένας μεταλλωρύχος, µια δακτυλογράφος ή µια νοικοκυρά μπορούν επίσης να κατέχουν 
εσωτερική σιωπή και καρδιακή προσευχή και επομένως μπορούν να είναι «θεωρητικοί» µε την αληθινή 
έννοια. Στα Αποφθέγματα των Πατέρων της Ερήμου βρίσκουμε την ακόλουθη ιστορία για τον Αγ. Αντώνιο, 
τον μεγαλύτερο τῶν μοναστών: Αποκαλύφθηκε στον Αββά Αντώνιο στην έρημο: «Στην πόλη υπάρχει 

κάποιος που είναι ίσος σου, ένας γιατρός το επάγγελμα. Ο,τιδήποτε εξοικονοµεί το δίνει σ' αυτούς που 
έχουν ανάγκη κι όλη τη μέρα ψάλλει τον Τρισάγιο Ύμνο μαζί µετους αγγέλους». 

Η εικόνα τῶν τριών σταδίων σ' ένα ταξίδι, αν και χρήσιμη, δεν θάπρεπε να παίρνεται τόσο πολύ 
κυριολεκτικά. Η προσευχή είναι µια ζωντανή σχέση ανάµεσα σε πρόσωπα και οἱ προσωπικές σχέσεις δεν 
μπορούν να ταξινομηθούν μ' ακρίβεια. Ιδιαίτερα θάπρεπε να τονιστεί ότι τα τρία στάδια δεν είναι αυστηρά 
εξακολουθητικά έτσι ώστε το ένα να τελειώνει πριν αρχίσει το άλλο. Άμεσες λάμψεις της θείας δόξας 
χαρίζονται μερικές φορές από το Θεό σ' ένα πρόσωπο σαν ένα απρόσμενο δώρο πριν ακόµη αυτό το 
πρόσωπο αρχίσει καν να µετανοεί και να μπαίνει στον αγώνα για την «πρακτική ζωή». Αντίθετα, όσο βαθιά 
κι αν έχει μυηθεί ένας άνθρωπος από το Θεό στα μυστήρια της θεωρητικής ζωής, όσο ζει πάνω στη γη 
πρέπει να συνεχίσει να μάχεται εναντίον των πειρασμών: ως το τέλος της επίγειας ζωής του ακόµη μαθαίνει 
να µετανοεί. «Ο άνθρωπος θα πρέπει να περιμένει πειρασμούς μέχρι την τελευταία του αναπνοή», τονίζει ο 
άγ. Αντώνιος της Αιγύπτου. 

Αλλού πάλι στα Αποφθέγματα τῶν Πατέρων της Ερήμου υπάρχει µια περιγραφή του θανάτου του 
Αββά Σισώη, ενός από τους αγιότερους και πιο αγαπητούς «γέροντες». Οι αδελφοί που στέκονταν γύρω από 
το κρεββάτι του είδαν τα χείλη του να κινούνται. «Σε ποιον μιλάς, πάτερ;» ρώτησαν. «Κοιτάξτε», απάντησε, 
«οι άγγελοι έχουν έρθει να µε πάρουν κι εγώ τους ζητώ περισσότερο καιρό -περισσότερο καιρό για να 
μετανοήσω». Οι μαθηταί του είπαν: «Δεν έχεις ανάγκη να μετανοήσεις». Αλλά ο γέροντας είπε: «Στ' 
αλήθεια, δεν είμαι σίγουρος αν άρχισα καλά-καλά, να µετανοώ». Έτσι τελειώνει η ζωή του. Στα μάτια τῶν 
πνευματικών του παιδιών ήταν ήδη τέλειος: αλλά στα δικά του μάτια ήταν μόλις στην αρχή. 

Κανείς λοιπόν δεν µπορεί να ισχυριστεί σ' αυτή τη ζωή ότι έχει περάσει το πρώτο στάδιο. Τα τρία 
στάδια δεν είναι τόσο διαδοχικά, όσο ταυτόχρονα. Πρέπει να σκεφτόμαστε την πνευματική ζωή µε όρους 
τριών επιπέδων που βαθαίνουν, που είναι ανεξάρτητα και που συνυπάρχουν. 


ΤΡΕΙΣ ΠΡΟΥΠΟΘΕΣΕΙΣ 


Πριν μιλήσουμε περισσότερο γι αυτά τα τρία στάδια ή επίπεδα, θα ήταν φρόνιμο να μελετήσουμε 
τρία απαραίτητα στοιχεία που προῦποτίθενται σε κάθε σηµείο της πνευματικής Οδού. 

Πρώτο, προῦποτίθεται ότι ο ταξιδιώτης στην Οδό είναι µέλος της Εκκλησίας. Το ταξίδι επιχειρείται 
σε συνοδοιπορία µε άλλους, όχι σε απομόνωση. Ἡ Ορθόδοξη παράδοση έχει έντονη τη συνείδηση του 
εκκλησιαστικού χαρακτήρα όλου του αληθινού Χριστιανισμού. Ας επαναλάβουµε κι ας συμπληρώσουµε 
µια προηγούμενη περικοπή από τον Α]εΚβοι ΚΠοπιίαΚου: 

Κανένας δε σώζεται μόνος του. Αυτός που σώζεται, σώζεται µέσα στην Εκκλησία σαν µέλος δικό 
της κι ενωμένος μ' όλα τ' άλλα µέλη της. Αν κάποιος πιστεύει, είναι µέσα στην κοινωνία της πίστης: αν 
αγαπά είναι µέσα στην κοινωνία της αγάπης: αν προσεύχεται, είναι µέσα στην κοινωνία της προσευχής. 

Όπως παρατηρεί ο π. Αἰεχαπάετ ΕΙοπαπίπον: 

Η άγνοια και η αμαρτία είναι χαρακτηριστικά αποµονωμένων ατόμων. Μόνο µέσα στην ενότητα της 
Εκκλησίας μπορούν να ξεπεραστούν αυτά τα ελαττώματα. Βρίσκει κανείς τον αληθινό εαυτό τοῦ µόνο µέσα 
στην Εκκλησία: όχι στην ανικανότητα της πνευματικής απομόνωσης, αλλά στη δύναμη της επικοινωνίας 
του µε τους αδελφούς του και το Σωτήρα του. 

Βέβαια, είναι αλήθεια ότι υπάρχουν πολλοί που ενσυνείδητα απωθούν το Χριστό και την Εκκλησία 
του, ή άλλοι που δεν έχουν ακούσει ποτέ γι' αυτόν: κι όµως, αν και οι ίδιοι δεν το ξέρουν, αυτοί οι άνθρωποι 
είναι αληθινοί δούλοι του ενός Κυρίου µέσα στα βάθη της καρδιάς τους και στην ακόλουθη πορεία 
ολόκληρης της ζωής τους. Ο Θεός µπορεί να σώσει αυτούς που σ' αυτή τη ζωή ποτέ δεν ανήκαν στην 
Εκκλησία του. Αλλά, βλέποντας το θέµα από τη δική µας πλευρά αυτό δε δίνει το δικαίωµα σε κανένα µας 
να πει: «Η Εκκλησία δεν µου είναι απαραίτητη». Μέσα στο Χριστιανισμό δεν υπάρχει κάτι σαν µια 
πνευματική οΠία, που να εξαιρείται από τις υποχρεώσεις ενός κανονικού μέλους της Εκκλησίας. Ο µοναστής 
μέσα στην έρημο είναι ο άνθρωπος της Εκκλησίας όσο και ο τεχνίτης μέσα στη πόλη. Το ασκητικό και 
μυστικό μονοπάτι, ενώ από μιαν άποψη είναι «η φυγή του μόνου προς το Μόνο», ταυτόχρονα είναι 
ουσιαστικά κοινωνικό και κοινοτικό. Ο Χριστιανός είν' εκείνος που έχει αδελφούς και αδελφές. Ανήκει σε 
μια οικογένεια -την οικογένεια της Εκκλησίας. 

Δεύτερο, η πνευματική Οδός δεν προὐποθέτει µόνο ζωή µέσα στην Εκκλησία αλλά ζωή µέσα στα 
μυστήρια. Όπως βεβαιώνει µε µεγάλη έµφαση ο Νικόλαος Καβάσιλας, τα μυστήρια είν' αυτά που συνιστούν 
την εν Χριστώ ζωή µας. Εδώ πάλι δεν υπάρχει τόπος για τους «κοινούς» Χριστιανούς -το μονοπάτι της 
κοινής λατρείας µε κέντρο τα μυστήρια- κι έν' άλλο μονοπάτι για μερικούς εκλεκτούς που έχουν κληθεί σ' 
εσωτερική προσευχή. Αντίθετα υπάρχει µόνο ένας δρόμος: ο δρόμος τῶν μυστηρίων και ο δρόμος της 
εσωτερικής προσευχής δεν είναι εναλλακτικοί, αλλ' αποτελούν µια μοναδική ενότητα. Κανείς δεν µπορεί να 
είναι αληθινά Χριστιανός δίχως να μετέχει στα μυστήρια, όπως ακριβώς κανείς δεν µπορεί να είναι 
αληθινός Χριστιανός αν μεταχειρίζεται τα μυστήρια απλώς σαν µία μηχανική τελετουργία. Ο ερημίτης µέσα 
στην έρημο µπορεί ίσως να κοινωνεί λιγότερο συχνά από τον Χριστιανό στην πόλη: αυτό δε σημαίνει όμως 
ότι τα μυστήρια είναι λιγότερο σηµαντικά για τον ερηµίτη, αλλ’ απλώς ότι ο ρυθμός της µυστηριακής του 
ζωής είναι διαφορετικός. Βέβαια, ο Θεός µπορεί να σώσει αυτούς που δεν βαφτίστηκαν ποτέ. Αλλά ενώ ο 
Θεός δεν είναι δεμένος µε τα μυστήρια, εμείς είμαστε δεμένοι μ' αυτά. 

Νωρίτερα παρατηρήσαμε μαζί µε τον Άγ. Μάρκο το Μοναχό, πώς ολόκληρη η ασκητική και 
μυστική ζωή περιέχεται ήδη μέσα στο μυστήριο του Βαπτίσματος: όσο μακριά κι αν προχωρήσει κάποιος 
στην Οδό, ὀλ' αυτά που ανακαλύπτει δεν είναι τίποτ' άλλο από την αποκάλυψη ή την διακήρυξη της χάρης 
του βαπτίσματος. Το ίδιο μπορούμε να πούμε για τη Θεία Κοινωνία: όλη η ασκητική και μυστική ζωή είναι 
µια εμβάθυνση και συναίσθηση της ένωσής µας της Ευχαριστιακής µε τον Χριστό Σωτήρα. Στην Ορθόδοξη 
Εκκλησία η Θ. Κοινωνία δίνεται στα παιδιά από τη στιγµή του βαπτίσματός τους και µετά. Αυτό σηµαίνει 
ότι οι πιο πρώϊμες αναμνήσεις της παιδικής ηλικίας από την Εκκλησία, που έχει ένας Ορθόδοξος, ίσως να 
συνδέονται µε τον ερχομό του για να πάρει το Σώμα και το Αίμα του Χριστού: και η τελευταία συνειδητή 
πράξη της ζωής του, όπως ελπίζει, θα είναι επίσης η μετάληψη των Τιμίων Δώρων. Έτσι η εμπειρία του ως 
προς την Θ.Κοινωνία εκτείνεται σ' όλη την έκταση της συνειδητής του ζωής. Πάνω απ' όλα, µέσω της 
Κοινωνίας είναι που ο Χριστιανός γίνεται ένα µε το Χριστό και εν Χριστώ: «Χριστοποιείται», 
«θεώνεταυ: πάνω απ' όλα µέσω της Κοινωνίας είναι που δέχεται τις απαρχές της αιωνιότητας. 
«Ευλογημένος είναι εκείνος, που έφαγε τον Άρτο της αγάπης που είναι ο Χριστός», γράφει ο Άγ. Ισαάκ ο 
Σύρος. «Ενώ βρίσκεται ακόµη σ' αυτό τον κόσμο, αναπνέει τον αέρα της ανάστασης, όπου οι δίκαιοι θα 
ευφραίνονται µετά την ἐγερσή τους από τους νεκρούς». «Όλ' η ανθρώπινη προσπάθεια φτάνει εδώ στον 
τελικό της σκοπό», λέει ο Νικόλαος Καβάσιλας. «Γιατί σ' αυτό το μυστήριο φτάνουμε στον ίδιο το Θεό, κι 
ο ίδιος ο Θεός γίνεται ένα μαζί µας στην πιο τέλεια απ’ όλες τις δυνατές ενώσεις... . Αυτό είναι το τελικό 
μυστήριο: περ' απ' αυτό δεν είναι δυνατό να πάμε, ούτε µπορεί να προστεθεί τίποτε σ' αυτό». 

Η πνευματική Οδός δεν είναι µόνο εκκλησιαστική και µυστηριακή: είναι και ευαγγελική. Αυτή είναι 
η τρίτη απαραίτητη προὐπόθεση για έναν Ορθόδοξο Χριστιανό. Σε κάθε βήμα στο μονοπάτι, στρεφόµαστε 
για καθοδήγηση στη φωνή του Θεού που µας μιλάει µεσ' από τη Γραφή. Σύμφωνα µε Τα Αποφθέγματα των 
Πατέρων της Ερήμου, «οι γέροντες συνήθιζαν να λένε: Ο Θεός δεν ζητάει τίποτε άλλο από τους 
Χριστιανούς εκτός από το ν' ακούνε µε προσοχή τις Γραφές και να εφαρμόζουν αυτά που λέγονται µέσα σ' 
αυτές». (Αλλού όµως Τα Αποφθέγματα επιμένουν στη σηµασία της καθοδήγησης από έναν πνευματικό 
πατέρα για να µας βοηθεί να εφαρμόζουμε σωστά τη Γραφή). Όταν ο Άγ. Αντώνιος της Αιγύπτου 
ρωτήθηκε, «Τι κανόνες πρέπει να τηρώ για να ευαρεστώ στο Θεό;» απάντησε: «όπου πηγαίνεις, νάχεις 
πάντα το Θεό μπροστά στα μάτια σου: για ο,τιδήποτε κάνεις ή λες, νάχεις ένα παράδειγµα από την Αγ. 
Γραφή: κι οποιοδήποτε είναι το µέρος που κατοικείς, µη βιάζεσαι να πας αλλού. Τήρησε αυτά τα τρία 
πράγματα και θα ζήσεις». «Η μόνη αγνή και πιο επαρκής πηγή για τα δόγματα της πίστης», γράφει ο 
Μητροπολίτης Μόσχας Φιλάρετος, «είναι ο Λόγος του Θεού, που έχει αποκαλυφθεί και περιέχεται στην 
Αγία Γραφή». 

Σε κάποιον που έμπαινε στο μοναστήρι σαν δόκιμος, ο Επίσκοπος [σπ8{1 Βτιαπομαηίπον δίνει αυτές 
τις οδηγίες, που οπωσδήποτε εφαρμόζονται εξ ίσου και στους λαϊκούς: Από την αρχή της εισόδου του στο 
μοναστήρι ο μοναχός θα πρέπει ν' αφιερώνει κάθε δυνατή φροντίδα και προσοχή στην ανάγνωση του 
Ευαγγελίου. Θα πρέπει να μελετά το Ευαγγέλιο τόσο προσεκτικά, ώστε να είναι πάντοτε παρόν στη μνήμη 
του. Σε κάθε ηθική απόφαση ποὺ παίρνει, για κάθε πράξη, για κάθε σκέψη, θα πρέπει πάντα να έχει έτοιμη 
στη μνήμη του τη διδασκαλία του Ευαγγελίου... Συνέχιζε να µελετάς το Ευαγγέλιο ως το τέλος της ζωής 
σου. Ποτέ µη σταματάς. Μη σκεφτείς ότι το ξέρεις αρκετά, ακόµη κι αν το ξέρεις όλο απ' έξω. 

Ποια είναι η τακτική της Ορθόδοξης Εκκλησίας Ως προς την κριτική µελέτη της Βίβλου, όπως εφαρμόστηκε 
στη Δύση κατά τους δύο τελευταίους αιώνες; Αφού το λογικό µας μυαλό είναι δώρο του Θεού, αναμφίβολα 
υπάρχει µια νόμιμη θέση για επιστημονική έρευνα στις βιβλικές πηγές. Αλλά, αν και δεν πρέπει ν' 
αποκρούσουµε αυτή την έρευνα ολοκληρωτικά, δεν μπορούμε ὡς Ορθόδοξοι να τη δεχτούμε στην ολότητά 
της. Πάντα είναι ανάγκη να θυμόμαστε, ότι η Βίβλος δεν είναι µόνο µια συλλογή ιστορικών ντοκουμέντων, 
αλλά είναι το βιβλίο της Εκκλησίας που περιέχει το λόγο του Θεού. Κι' επομένως δε διαβάζουμε τη Βίβλο 
σαν μεμονωμένα άτοµα, ερμηνεύοντάς την μόνο µε το φῶς της προσωπικής µας κατανόησης ή µε όρους 
συγχρόνων θεωριών. Τη διαβάζουμε σαν µέλη της Εκκλησίας, επικοινωνώντας μ' όλα τ' άλλα μέλη διά 
μέσου τῶν αιώνων. Το τελικό κριτήριο για να ερμηνεύσουμε τη Γραφή είναι το πνεύμα της Εκκλησίας. Κι 
αυτό σηµαίνει να έχουµε συνεχώς υπ' όψη µας πώς εξηγείται και εφαρµόζεται το νόημα της Γραφής στην 
Ἱερά Παράδοση: δηλαδή πώς η Βίβλος κατανοείται από τους Πατέρες και τους αγίους και πώς 
χρησιµοποιείται µέσα στη λειτουργική λατρεία. 

Όταν διαβάζουμε τη Βίβλο, συνέχεια μαζεύουμε πληροφορίες, παλεύοντας µε την έννοια των 
σκοτεινών προτάσεων, συγκρίνοντας και αναλύοντας. Αλλ' αυτό είναι κάτι δευτερεύον. Ο πραγματικός 
σκοπός της μελέτης της Βίβλου είναι κάτι περισσότερο απ’ αυτό -είναι να θρέψει την αγάπη µας για το 
Χριστό, να φλογίσει τις καρδιές µας σε προσευχή και να µας δώσει καθοδήγηση στην προσωπική µας ζωή. 
Η µελέτη των λέξεων θάπρεπε να δώσει τη θέση της σ' έναν άμεσο διάλογο µε τον ίδιο το ζωντανό Λόγο. « 
Οποτεδήποτε διαβάζεις το Ευαγγέλιο», λέει ο Άγ. Τύχων του Ζαάρηςκ, «ο ίδιος ο Χριστός σου μιλάει. Κι 
ενώ διαβάζεις, προσεύχεσαι και μιλάς μαζί του». 

Μ' αυτό τον τρόπο οι Ορθόδοξοι ενθαρρυνόµαστε στο να εξασκούμε µια αργή και προσεκτική 
ανάγνωση της Γραφής, µε την οποία η µελέτη µας µας οδηγεί κατευθείαν σε προσευχή, όπως µε τη Ιεοίῖο 
ἀῑνίπα (θεία ανάγνωση) των Βενεδικτίνων και των Κιστερσιανών μοναχών. Συνήθως όµως στους 
Ορθοδόξους δεν δίνονται λεπτομερείς κανόνες ή μέθοδοι γι αυτή την προσεκτική ανάγνωση. Η Ορθόδοξη 
πνευματική παράδοση κάνει πολύ λίγη χρήση των συστημάτων της «Παρεκβατικής μεσολάβησης», όπως 
εκείνα που δημιουργήθηκαν στην Αντιμεταρρύθμιση στη Δύση από τον ]σῃϑ{1115 Γογοἱα ή τον Εταπεοίς ο 
ϑα]ος. Μία αιτία, για την οποία οι Ορθόδοξοι συνήθως δεν έχουν αισθανθεί την ανάγκη για τέτοιες 
μεθόδους, είναι ότι οι λειτουργικές ακολουθίες που παρακολουθούν, ιδιαίτερα τις Μεγάλες Γιορτές και τη 
Σαρακοστή, είναι πολύ μακρές και περιέχουν συχνές επαναλήψεις κειμένων-κλειδιών και εικόνων. Όλ' αυτά 
είναι αρκετά για να θρέψουν την πνευματική φαντασία του προσευχόµενου πιστού κι έτσι δεν έχει ανάγκη 
επί πλέον να ξανασκέφτεται και να αναπτύσσει το μήνυμα τῶν εκκλησιαστικών ακολουθιών καθημερινά σε 
µια τυπική αυτοσυγκέντρωση. 

Όταν πλησιαστεί µε τρόπο γεμάτο προσευχή, η Βίβλος βρίσκεται πάντα σύγχρονη -όχι απλώς 
κείµενα που γράφτηκαν στο μακρινό παρελθόν, αλλά ένα μήνυμα που απευθύνεται άµεσα σε μένα, εδώ και 
τώρα. «Αυτός που κάνει ταπεινές σκέψεις και απασχολείται µε πνευματική δουλειά», λέει ο Άγ. Μάρκος ο 
Μοναχός, «όταν διαβάζει την Αγία Γραφή θα εφαρμόσει το κάθε τι στον εαυτό του και όχι σε κάποιον 
άλλο». Σαν ένα βιβλίο μοναδικά εμπνευσμένο από το Θεό που απευθύνεται προσωπικά στον καθέν' απ’ τους 
πιστούς, η Γραφή κατέχει μυστηριακή δύναμη που μεταβιβάζει χάρη στον αναγνώστη και τον φέρνει σ' ένα 
σηµείο συνάντησης και αποφασιστικής αντιμετώπισης. Η κριτική έρευνα οπωσδήποτε δεν αποκλείεται, 
αλλά το αληθινό νόηµα της Βίβλου θα φανερωθεί µόνο σ' εκείνους που τη μελετούν όχι µόνο µε τη λογική 
αλλά και µε το πνεύμα. 

Η Εκκλησία, τα Μυστήρια, η Γραφή -αυτές είναι οι προὐποθέσεις για το ταξίδι µας. Ας δούµε τώρα 
τα τρία στάδια: την πρακτική ζωή ή εξάσκηση των αρετών, τη θεώρηση της φύσης και τη θεώρηση του 
Θεού. 


Η ΒΑΣΙΛΕΙΑ ΤΩΝ ΟΥΡΑΝΩΝ ΒΙΑΖΕΤΑΙ 


Όπως φανερώνει ο τίτλος της, η πρακτική ζωή απαιτεί από τη δική µας πλευρά προσπάθεια, πάλη, 
επίμονη εξάσκηση της ελεύθερης θέλησής µας: «... στενή η πύλη και τεθλιμμένη η οδός η απάγουσα εις την 
ζωήν... ου πας ο λέγων μοι, Κύριε, Κύριε, εισελεύσεται εἰς την βασιλείαν των ουρανών, αλλ'ο ποιών το 
θέλημα του Πατρός µου του εν οὐρανοῖς» (Ματθ. 7, 14.21). Πρέπει να κρατάμε σε ισορροπία δύο 
συμπληρωματικές αλήθειες: δίχως τη χάρη του Θεού δεν μπορούμε να κάνουμε τίποτε: αλλά δίχως την 

εκούσια συνεργασία µας ούτε ο Θεός θα κάνει τίποτε. «Η θέληση του ανθρώπου είναι ένας ουσιαστικός 
όρος, γιατί δίχως αυτόν ο Θεός δεν κάνει τίποτε» (Οι Ομιλίες του Αγ. Μακαρίου). Η σωτηρία µας αποτελεί 
τη σύγκλιση δύο παραγόντων, που είναι άνισοι ὡς προς την αξία αλλά και οι δύο απαραίτητοι: θεϊκή 
πρωτοβουλία και ανθρώπινη αναταπόκριση. Αυτό που κάνει ο Θεός είναι ασύγκριτα πιο σηµαντικό, αλλά 
και η συμμετοχή του ανθρώπου είναι απαραίτητη. 

Σ' ένα µη πεπτωκότα κόσµο η απάντηση του ανθρώπου στη θεϊκή αγάπη θα ήταν τελείως αυθόρμητη 
και χαρούμενη. Ακόμη και σ' ένα πεπτωκότα κόσμο το στοιχείο του αυθορμητισμού και της χαράς 
παραμένει, αλλά υπάρχει επίσης και η ανάγκη της αποφασιστικής μάχης εναντίον των βαθιά ριζωμένων 
συνηθειών και κλίσεων που είναι αποτέλεσµα της αμαρτίας και της προπατορικής και της προσωπικής. Ἐν' 
από τα πιο σηµαντικά προσόντα που χρειάζεται ο ταξιδιώτης στην Οδό είναι πιστή επιμονή. Η επιμονή που 
απαιτείται από κάποιον που σκαρφαλώνει σ' ένα γήινο βουνό, απαιτείται επίσης κι από κείνους που θ' 
ανέβουν το όρος του Θεού. 

Πρέπει κανείς να βιάζει τον εαυτό του -δηλαδή τον πεπτωκότα εαυτό του- γιατί «η βασιλεία των 
ουρανών βιάζεται, και βιασταί αρπάζουσιν αυτήν» (Ματθ. 11.12). Αυτό µας το έχουν επαναλάβει πολλές 
φορές οι οδηγοί µας στην Οδό: και μιλάνε, θάπρεπε να το θυμόμαστε, όχι µόνο σε μοναχούς και σε μοναχές, 
αλλά και σε εγγάµους Χριστιανούς. «Ο Θεός ζητάει τα πάντα απ' τον άνθρωπο -το νου του, το λογικό του, 
όλες τις πράξεις του... Επιθυµείς να σωθείς όταν πεθάνεις; Πήγαινε και εξάντλησε τον εαυτό σου: πήγαινε 
και μόχθησε: πήγαινε ψάξε και θα βρεις: αγρύπνα και κτύπα και θα σου ανοιχτεί η θύρα» (Τα Αποφθέγματα 
των Πατέρων της Ερήμου). «Τούτος ο αιώνας δεν είναι ο καιρός γι ανάπαυση και ὕπνο, αλλά είναι µια 
πάλη, µια μάχη, µια αγορά, ένα σχολείο, ένα ταξίδι. Γι’ αυτό πρέπει να εξασκηθείς και να µην είσαι κατηφής 
και οκνηρός, αλλά ν' αφιερώνεις τον εαυτό σου σε πράξεις άγιες» (Σταρετς Ναζάριϊ του ναἰαπιο). «Τίποτε 
δεν έρχεται χωρίς προσπάθεια. Η βοήθεια του Θεού είναι πάντα έτοιµη και πάντα κοντά, αλλά δίνεται μόνο 
σ' αυτούς που ψάχνουν και δουλεύουν, και μόνο σ' εκείνους τους αναζητητές που, αφού έχουν δοκιμάσει 
όλες τους τις δυνάμεις, φωνάζουν μ' όλη τοὺς την καρδιά: Κύριε, βοήθησέ μας». (Επίσκοπος Θεοφάνης ο 
Έγκλειστος). «Όπου δεν υπάρχει λύπη, δεν υπάρχει σωτηρία» (Άγ. Σεραφείμ του 8ατον). «Το ν' αναπαύεσαι 
είναι το ίδιο σαν να υποχωρείς» (Το ϱοαπάςτ). Όμως, για να µη γίνουμε πολύ κατηφείς απ' αυτή την 
αυστηρότητα, µας λέγεται: «Ὁλ' η ζωή του ανθρώπου δεν είναι παρά µια µόνο µέρα γι αυτούς που μοχθούν 
με ζήλο» (Τα Αποφθέγματα των Πατέρων της Ερήμου). 

Και τι σημαίνουν στην πράξη όλες αυτές οι λέξεις για προσπάθεια και οδύνη; Σηµαίνουν ότι κάθε 
μέρα πρέπει ν' ανανεώνουµε τη σχέση µας µε το Θεό µε τη ζωντανή προσευχή: και το να προσευχόμαστε, 
όπως µας θυμίζει ο Αββάς Αγάθων, είναι το πιο σκληρό απ’ όλα τα έργα. Αν δεν βρίσκουμε δυσκολία στην 
προσευχή, ίσως είναι επειδή δεν έχουµε αρχίσει πραγματικά να προσευχόµαστε. Σημαίνουν επίσης ότι κάθε 
μέρα πρέπει ν' ανανεώνουµε τη σχέση µας µε τους άλλους µε μεγάλη συμπάθεια, µε πράξεις συμπόνιας 
έµπρακτης, και κόβοντας το προσωπικό µας θέλημα. Σηµαίνουν ότι πρέπει να σηκώσουμε το Σταυρό του 
Χριστού, όχι µια φορά σαν µια μόνη πομπώδη χειρονομία, αλλά κάθε μέρα, πάλι και πάλι: «...ει τις θέλει 
οπίσω μου έρχεσθαι απαρνησάσθω εαυτόν και αράτω τον σταυρόν αυτού καθ' ημέραν» (Λουκ. 9,23). Κι 
όµως αυτό το καθημερινό σήκωμα του Σταυρού είναι ταυτόχρονα µια καθημερινή μετοχή στη 
Μεταμόρφωση και στην Ανάσταση του Κυρίου: «... ος αποθνήσκοντες και ιδού ζώμεν... ὡς λυπούμενοι αεί 
δε χαίροντες, ὡς πτωχοί πολλούς δε πλουτίζοντες, ὡς μηδέν έχοντες και πάντα κατέχοντες» (Β' Κορ. 6: 
0,10). 


ΑΛΛΑΓΗ ΤΟΥ ΝΟΥ. 


Τέτοιος είναι ο γενικός χαρακτήρας της πρακτικής ζωής. Σημαδεύεται, πάνω απ’ όλα, από τέσσερις 
ιδιότητες: μετάνοια, εγρήγορση, διάκριση και φρούρηση της καρδιάς. Ας κοιτάξουµε σύντομα την κάθε µια 
από αυτές. 

«Η αρχή της σωτηρίας είναι το να καταδικάσουµε τον εαυτό µας» (Ευάγριος). Η μετάνοια ορίζει το 
σηµείο εκκίνησης του ταξιδιού µας. Ο ελληνικός όρος μετάνοια, όπως είπαμε, δηλώνει αρχικά «αλλαγή του 
νου». Αν κατανοηθεί σωστά, η μετάνοια δεν είναι αρνητική αλλά θετική. Σημαίνει όχι οίκτο για τον εαυτό 
μας ή τύψεις συνειδήσεως, αλλά μεταστροφή, την επαναφορά του κέντρου όλης της ζωής µας στην Τριάδα. 
Σημαίνει να κοιτάζουµε όχι µε θλίψη προς τα πίσω, αλλά προς τα εμπρός μ' ελπίδα: -όχι προς τα κάτω, στις 

ατέλειές µας, αλλά προς τα πάνω, στην αγάπη του Θεού. Σημαίνει να δούμε όχι ό,τι δεν καταφέραμε να 
είμαστε αλλ’ ότι µε τη θεία χάρη μπορούμε να γίνουμε τώρα: και να δράσουµε γι' αυτό που βλέπουμε. Το να 
μετανοήσουμε σημαίνει ν' ανοίξουμε τα μάτια µας προς το φῶς. Μ' αυτή την έννοια η μετάνοια δεν είναι 
μόνο µια μοναδική πράξη, ἐν' αρχικό βήμα, αλλά µια συνεχιζόμενη κατάσταση, µια στάση της καρδιάς και 
της θέλησης που χρειάζεται ν' ανανεώνεται ασταμάτητα Ως το τέλος της ζωής. Με τα λόγια του αγ. Ησαΐα 
της Σκήτης, «Ο Θεός µας ζητάει να συνεχίζουμε να μετανοούµμε ὡς την τελευταία µας αναπνοή». «Αυτή η ζωή 
σου έχει δοθεί για μετάνοια», λέει ο ἀγ. Ισαάκ ο Σύρος, «μήν τή σπαταλάς σε άλλα πράγματα». 

Το να μετανοήσεις σηµαίνει να ξυπνήσεις. Η μετάνοια, η αλλαγή του νου, οδηγεί στην εγρήγορση. 
Ο ελληνικός όρος που χρησιμοποιείται εδώ, νήψη, σηµαίνει στην κυριολεξία νηφαλιότητα και επαγρύπνηση 
-το αντίθετο από µια κατάσταση ναρκωτικής ή αλκοολικής αναισθησίας κι επομένως, σε συνάρτηση µε την 
πνευματική ζωή, σημαίνει προσοχή, επαγρύπνηση, ανάμνηση. Όταν ο άσωτος υιός μετενόησε, λέγεται ότι 
«ἦλθεν εις εαυτόν» (Λουκ. 15,17). Ο «νηπτικός» άνθρωπος είναι αυτός που έχει έρθει στον εαυτό του, που 
δεν ονειροπολεί παρασυρόµενος άσκοπα κάτω από την επίδραση περαστικών ορµών αλλά που έχει αίσθηση 
της κατεύθυνσης και του σκοπού. Όπως Το Ευαγγέλιον της Αληθείας (µέσα 2ου αι.). το εκφράζει, «Είναι 
σαν κι’ αυτόν που ζυπνάει από μεθύσι και ζανάρχεται στον εαυτό του... Ξέρει από πού ήρθε και πού πηγαίνει». 

Επαγρύπνηση σημαίνει, ανάµεσα στ' άλλα, να είμαστε παρόντες εκεί που είμαστε -σ'αυτό το 
συγκεκριµένο σηµείο στο χώρο, σ' αυτή την ιδιαίτερη στιγµή στο χρόνο. Πάρα πολύ συχνά είμαστε 
αφηρημένοι και διασκορπισμένοι: ζούμε όχι μ' εγρήγορση µέσα στο παρόν αλλά µε νοσταλγία για το 
παρελθόν ή µε προαισθήσεις κακού και σκέψεις επιθυμίας για το μέλλον. Ενώ πράγματι µας ζητείται να 
κάνουμε υπεύθυνα σχέδια για το μέλλον -γιατί η επαγρύπνηση είναι το αντίθετο της ματαιοπονίας- πρέπει 
να σκεφτούμε για το μέλλον μόνον όσο εξαρτάται από την παρούσα στιγμή. Η ανησυχία για μακρινές 
πιθανότητες που βρίσκονται τελείως περ' από τον άμεσο έλεγχό µας είναι ολοκληρωτική φθορά των 
πνευματικών µας ενεργειών. 

Ο «νηπτικός» άνθρωπος λοιπόν συγκεντρώνεται στο εδώ και στο τώρα. Είν' εκείνος που αρπάζει τον 
καιρό, την αποφασιστική στιγµή της ευκαιρίας. Ο Θεός, έτσι παρατηρεί ο Ο.5. Γονἰς στο έργο του Της 
ϑστονίαρε Γοίίοτο,θέλει να προσέχουν οι άνθρωποι κυρίως δύο πράγματα: «στην ίδια αιωνιότητα, και σ'αυτό 
το σηµείο του χρόνου που ονομάζουν Παρόν. Γιατί το Παρόν είναι το σηµείο όπου ο Χρόνος αγγίζει την 
αιωνιότητα. Οι άνθρωποι έχουν πείρα τούτης της στιγμής, και αυτής µόνο,όπως ο Θεός έχει για την 
πραγματικότητα σαν σύνολο: µέσα σ' αυτή μόνο τους προσφέρεται ελευθερία και πραγματικότητα». Όπως 
διδάσκει ο Μεϊςίοτ ΕοΚκΠατί, «Σ' Αυτόν που μένει πάντοτε σ' ένα τώρα παρόν, σ' αυτόν ο Θεός γεννά τον Υιό 
του αδιάκοπα». 

Ο «νηπτικός» άνθρωπος είν' εκείνος που καταλαβαίνει αυτό «το μυστήριο της παρούσας στιγμής» 
και που προσπαθεί να ζει απ' αυτό. Λέει στον εαυτό του, µε τα λόγια του Ραμἱ Ενάοµπιον: «Η ώρα που 
περνάς τώρα, ο άνθρωπος που συναντάς τώρα και εδώ, το έργο µε το οποίο είσαι απασχολημένος αυτή εδώ 
τη στιγµή - αυτά είναι πάντοτε τα πιο σηµαντικά σ' ολόκληρη τη ζωή σου». Οικειοποιείται το πιοίο που 
είναι γραμμένο στο οικόσημο των Ειςκίη: Σήµερα, σήμερα, σήμερα. «Υπάρχει µια φωνή που φωνάζει στον 
άνθρωπο ὡς την τελευταία του αναπνοή και λέει: Μεταστρέψου σήμερα» (Τα Αποφθέγματα τῶν Πατέρων 
της Ερήμου). 

Καθώς αυξάνεται ὡς προς την επαγρύπνηση και την αυτογνωσία, ο ταξιδιώτης στην Οδό αρχίζει ν' 
αποκτά τη δύναμη της διάκρισης. Αυτό ὅρα σαν πνευματική αίσθηση γεύσης. Όπως η φυσική αίσθηση της 
γεύσης, αν είναι υγιής, λέει αµέσως σε κάποιον αν η τροφή είναι μουχλιασμένη ή υγιεινή, έτσι και η 
πνευματική γεύση,αν έχει αναπτυχθεί µε ασκητική προσπάθεια και προσευχή, ικανώνει τον άνθρωπο να 
ξεχωρίζει τις ποικίλες σκέψεις και ορµές µέσα του. Μαθαίνει τη διαφορά μεταξύ του κακού και του καλού, 
μεταξύ του περιττού και του ουσιαστικού, μεταξύ των φαντασιών που εμπνέει ο διάβολος και τῶν εικόνων 
που σημαδεύονται στη δημιουργική του φαντασία από ουράνια αρχέτυπα. 

Με τη διάκριση, τότε, ο άνθρωπος αρχίζει να προσέχει περισσότερο τι συμβαίνει μέσα του, κι έτσι 
μαθαίνει να φρουρεί την καρδιά, κλείνοντας την πόρτα στους πειρασμούς και τις προκλήσεις του εχθρού. 
«Πάση φυλακή τήρει σην καρδίαν» (Παροιμ. 4.23). Όταν αναφέρεται η καρδιά στα Ορθόδοξα πνευματικά 
κείμενα, πρέπει να κατανοείται µε την πλήρη βιβλική έννοια. Η καρδιά υποδηλώνει όχι µόνο το φυσικό 
όργανο µέσα στο στήθος, όχι µόνο τις συγκινήσεις και τα αισθήματα, αλλά το πνευματικό κέντρο της 
ύπαρξης του ανθρώπου, το ανθρώπινο πρόσωπο όπως είναι φτιαγμένο κατ' εικόνα Θεού -τον βαθύτερο και 

γνησιότερο εαυτό, τον εσωτερικό ναό, όπου μπαίνει κανείς µόνο µε θυσία και θάνατο. Η καρδιά επομένως 
έχει στενή σχέση µε το νου, πράγμα για το οποίο ήδη μιλήσαμε. Σε μερικές εκφράσεις οι δύο όροι 
αλληλοαντικαθίστανται. Η «καρδιά» όµως έχει συχνά µια πιο περιεκτική έννοια από το «νου». «Προσευχή 
της καρδιάς» στην Ορθόδοξη παράδοση σημαίνει την προσευχή που προσφέρεται απ' ολόκληρο το 
πρόσωπο, συμπεριλαμβάνοντας το νου, τη λογική, τη θέληση, τα συναισθήματα κι επίσης το φυσικό σώμα. 

Μια ουσιαστική πλευρά στην περιφρούρηση της καρδιάς είναι ο πόλεμος κατά τῶν παθών. Λέγοντας 
εδώ «πάθος», δεν εννοούμε μόνο τη σεξουαλική επιθυμία, αλλά οποιαδήποτε άλογη επιθυμία κατακτά βίαια 
την ψυχή: το θυμό, τη ζήλεια, τη λαιμαργία, την επιθυμία για δύναμη, την υπερηφάνεια και τα υπόλοιπα. 
Πολλοί από τους Πατέρες θεωρούν τα πάθη σαν κάτι βασικά κακό, δηλαδή σαν εσωτερικές αρρώστιες, 
ξένες προς την αληθινή φύση του ανθρώπου. Μερικοί απ' αυτούς όµως υιοθετούν µια πιο θετική άποψη, 
θεωρώντας τα πάθη δυναμικές ὠθήσεις, βαλμένες μέσα στον άνθρωπο από το Θεό, κι επομένως καλές στο 
βάθος τους, αν και προς το παρόν έχουν διαστραφεί από την αμαρτία. Πάνω σ' αυτή τη δεύτερη και πιο 
λεπτή άποψη, σκοπός µας δεν είναι να εξαλείψουμε τα πάθη, αλλά ν' αλλάξουμε κατεύθυνση στις ενέργειές 
τους. Η ανεξέλεγκτη οργή µπορεί να μετατραπεί σε δίκαιη αγανάκτηση, η γεμάτη κακεντρέχεια ζήλεια, σε 
ζήλο για την αλήθεια, η σεξουαλική επιθυμία σ' έναν έρωτα αγνό µέσα στη ζέση του. Τα πάθη επομένως 
πρέπει να εξαγνιστούν κι 'οχι να σκοτωθούν: να παιδαγωγηθούν κι όχι να ξεριζωθούν: να χρησιμοποιηθούν 
θετικά και όχι αρνητικά. Στους εαυτούς µας και στους άλλους λέμε: όχι «καταπίεση» αλλά «μεταμόρφωση». 

Αυτή η προσπάθεια να εξαγνίσουμε τα πάθη πρέπει να γίνεται στο επίπεδο και της ψυχής και του 
σώματος. Στο επίπεδο της ψυχής, εξαγνίζονται µε την προσευχή, µε τη χρήση των μυστηρίων τῆς 
Εξομολόγησης και της Θ. Κοινωνίας, µε την καθημερινή ανάγνωση της Γραφής: τρέφοντας τη σκέψη µας 
με ό,τι είναι καλό, µε τις έµπρακτες εκδηλώσεις προσφοράς αγάπης στους άλλους. Στο επίπεδο του 
σώματος, τα πάθη εξαγνίζονται, πάνω απ' όλα, µε νηστεία κι εγκράτεια και µε συχνές μετάνοιες την ώρα της 
προσευχής. Ξέροντας ότι ο άνθρωπος δεν είναι άγγελος αλλά µια ενότητα σώματος και ψυχής, η Ορθόδοξη 
Εκκλησία επιμένει στην πνευματική αξία της σωματικής νηστείας. Δε νηστεύουμε γιατί κάτι είναι ακάθαρτο 
στην πράξη του φαγητού και του ποτού. Αντίθετα, η τροφή και το ποτό είναι δώρα του Θεού, στα οποία 
πρέπει να μετέχουμε µε απόλαυση κι ευγνωμοσύνη. Νηστεύουμε όχι γιατί περιφρονούµε τα θεῖκά δώρα του 
Θεού, αλλά για ν' αποκτήσουμ' επίγνωση του ότι είναι πράγματι δώρο, ώστε να εξαγνίσουµε το «τρώγειν» 
και το «πίνειν» και να τα καταστήσουμε όχι πια μιά υποχώρηση στη λαιμαργία µας, αλλά ένα μυστήριο κι 
ένα µέσο επικοινωνίας µε το Δοτήρα. Αν κατανοηθεί έτσι, η ασκητική νηστεία δεν εναντιώνεται στο σώμα, 
αλλά στη σάρκα. Σκοπός της δεν είναι να εξασθενίσει το σώμα καταστροφικά, αλλά να το καταστήσει 
δημιουργικά πιο πνευματικό. 

Η κάθαρση από τα πάθη οδηγεί τελικά, µε τη χάρη του Θεού, σ' αυτό που ο Ευάγριος ονομάζει 
απάθεια. Μ' αυτήν δεν εννοεί µια αρνητική κατάσταση αδιαφορίας ή αναισθησίας όπου πια δεν 
αισθανόμαστε πειρασμό, αλλά µια θετική στάση αναδιοργάνωσης και πνευματικής ελευθερίας όπου δεν 
υποκύπτουµε πια στον πειρασμό. Ίσως, η απάθεια µπορεί να μεταφραστεί πιο καλά σαν «καθαρότητα 
καρδιάς». Σημαίνει το προχώρηµα από την αστάθεια στη σταθερότητα, από τη διπροσωπία στην απλότητα ή 
τη μοναδικότητα της καρδιάς, από την ανωριμότητα του φόβου και της υποψίας στην ὠριμότητα της 
αθωότητας και της εμπιστοσύνης. Για τον Ευάγριο, η απάθεια και η αγάπη είναι απόλυτα συνδεδεμένες σαν 
τις δυο όψεις ενός νομίσματος. Αν επιθυμείς, δεν μπορείς ν' αγαπάς. Απάθεια σηµαίνει ότι δεν 
κυριαρχούμαστε πια από τον εγωϊσμό και ανεξέλεγκτη επιθυμία κι έτσι γινόμαστε ικανοί γι αληθινή αγάπη. 

Ο άνθρωπος που έχει φτάσει στην απάθεια -κάθε άλλο παρά απαθής- ειν' εκείνος που η καρδιά του 
καίγεται από αγάπη για το Θεό, για τους άλλους ανθρώπους, για κάθε ζωντανό πλάσμα, για όλα όσα έχει 
φτιάξει ο Θεός. Όπως γράφει ο αγ. Ισαάκ ο Σύρος: 

«Όταν ένας ἄνθρωπος µε µια τέτοια καρδιά σκέφτεται τα δημιουργήματα και τα κοιτάζει, τα μάτια του 
γεμίζουν µε δάκρυα από το συντριπτικὀ βάρος που πιέζει την καρδιά του. Η καρδιά ενός τέτοιου ανθρώπου 
γίνεται τρυφερή και δεν μπορεί ν' αντέχει ν' ακούει ή να βλέπει καμιά πληγή.ούτε την παραμικρή δυστυχία, να 
κάνει κακό σ' οτιδήποτε μέσα στη δημιουργία. ΠΠ’ αυτό ποτέ δεν σταματάει να προσεύχεται µε δάκρυα ακόμη 
και για τα βουβά ζώα, για τους εχθρούς της αλήθειας και για όλους όσοι τη βλάπτουν, παρακαλώντας να 
περιφρουρούνται καὶ να δεχτούν το έλεος του Θεού. Ακόμη και για τα ερπετά προσεύχεται µε μεγάλη συμπόνια, 
που αναβλύζει αδιάκοπα στην καρδιά του, ακολουθώντας το παράδειγµα του Θεού." 

ΑΠΟ ΤΗ ΔΗΜΙΟΥΡΓΙΑ ΣΤΟ ΔΗΜΙΟΥΡΓΟ. 


Το δεύτερο στάδιο της τριπλής Οδού είναι η θεώρηση της φύσης -για μεγαλύτερη ακρίβεια, η 
θεώρηση της φύσης εν Θεώ, ή η θεώρηση του Θεού µέσα και μέσω της φύσης. Επομένως το δεύτερο στάδιο 
είναι µια εισαγωγή κι ένα µέσο εισόδου στο τρίτο: θεωρώντας τα πράγματα που έχει φτιάξει ο Θεός, ο 
άνθρωπος της προσευχής φέρεται στη θεώρηση του ίδιου του Θεού. Αυτό το δεύτερο στάδιο της «φυσικής 
θεώρησης», όπως είπαμε, δεν ακολουθεί υποχρεωτικά την «πρακτική» αλλά µπορεί να είναι ταυτόχρονο. 

Καμιά θεώρηση κανενός είδους δεν είναι δυνατή δίχως νήψη ή επαγρύπνηση. Δεν μπορώ να 
μελετήσω ούτε τη φύση ούτε το Θεό δίχως να μάθω να είμαι παρών εκεί που είμαι, συγκεντρωμένος σ' 
αυτήν εδώ τη στιγμή, σ' αυτήν εδώ τη θέση. Σταμάτησε, κοίταξε κι άκουσε. Αυτό είναι το πρώτο ξεκίνημα 
για τη θεώρηση. Η θεώρηση της φύσης αρχίζει όταν ανοίγω τα μάτια µου στην κυριολεξία και πνευματικά, 
κι αρχίζω να παρατηρώ τον κόσμο γύρω µου -να παρατηρώ τον πραγµατικό κόσμο, δηλαδή τον κόσμο του 
Θεού. Ο θεωρητικός ειν' αυτός που, όπως ο Μωὺσής μπροστά στην Καιομένη Βάτο (Εξοδ. 3,5), βγάζει τα 
υποδήµατά του -δηλαδή απελευθερώνεται από τα δεσµά της εξοικείωσης και της ανίας- κι αυτός που 
αναγνωρίζει έπειτα ότι ο χώρος που στέκεται είναι ιερός. Το να θεωρήσει κανείς τη φύση σηµαίνει ν' 
αποκτήσει επίγνωση τῶν διαστάσεων του ιερού χώρου και του ιερού χρόνου. Αυτό το υλικό αντικείµενο, 
αυτό το πρόσωπο µε το οποίο μιλώ, αυτή η στιγµή του χρόνου -το καθέν' απ' αυτά είναι άγιο, µε το δικό του 
τρόπο: το καθένα είναι ανεπανάληπτο κι έτσι έχει άπειρη αξία: το καθένα μπορεί να γίνει ένα παράθυρο 
στην αιωνιότητα, Και καθώς γίνομαι ευαίσθητος ὡς προς τον κόσμο του Θεού γύρω µου αποκτώ 
μεγαλύτερη συνείδηση του κόσμου του Θεού μέσα μου. Αρχίζοντας να βλέπω τη φύση εν Θεώ, αρχίζω να 
βλέπω τη θέση μου σαν ανθρώπινου προσώπου μέσα στη φυσική τάξη: αρχίζω να καταλαβαίνω τι σημαίνει 
μικρόκοσμος και μεσολαβητής. 

Σε προηγούμενα κεφάλαια δείξαµε τη θεολογική βάση γι αυτή τη θεώρηση της φύσης. Όλα τα 
πράγματα έρχονται και διατηρούνται στην ὕπαρξη χάρη στις άκτιστες ενέργειες του Θεού: κι’ έτσι όλα τα 
πράγματα είναι µια θεοφάνεια που οδηγεί στην παρουσία του. Στην καρδιά του κάθε πράγματος υπάρχει η 
εσωτερική του αρχή ή ο λόγος, που τον έχει εμφυτεύσει ο Δημιουργός Λόγος: κι έτσι µεσ' από τοὺς λόγους 
ερχόμαστε σ' επικοινωνία µε το Λόγο. Ο Θεός είναι πάνω και περ' απ' όλα τα πράγµατα, αλλά σαν 
Δημιουργός ειν' επίσης και µέσα σ' όλα τα πράγματα -«πανενθεϊσμός», όχι «πανθεϊσμός». Το να θεωρήσει 
κανείς επομένως τη φύση σημαίνει, µε τη φράση του ΒἰαΚε, να καθαρίσει «τις θύρες της ενόρασής μας» και 
στο φυσικό και στο πνευματικό επίπεδο και -έτσι- να διακρίνει τις ενέργειες ή τους λόγους του Θεού σε 
κάθε τι που έχει φτιάξει. Πρέπει ν' ανακαλύψουμε όχι τόσο με τη λογική μας όσο με το πνεύμα μας, ότι όλο 
το σύμπαν είναι µία κοσμική φλεγόμενη βάτος, γεμάτο από το θείο πυρ, δίχως όµως να καταστρέφεται. 
Αυτή είναι η θεολογική βάση. Αλλά η θεώρηση της φύσης απαιτεί και µια ηθική βάση. Δεν μπορούμε να 
προχωρήσουμε στο δεύτερο στάδιο της Οδού αν δεν προοδέψουµε στο πρώτο στάδιο, εξασκώντας τις 
αρετές κι εκπληρώνοντας τις εντολές. Η φυσική µας θεώρηση, αν της λείπει ένα γερό θεμέλιο στην 
«πρακτική ζωή», γίνεται απλώς αισθητική ή ρομαντική και δεν πετυχαίνει ν' ανυψωθεί στο επίπεδο το 
αυθεντικά νοητό ή πνευματικό. Δεν µπορεί ν' αντιληφθεί τον κόσµο εν Θεώ δίχως ριζική μετάνοια, δίχως 
συνεχή αλλαγή του νου. 

Η θεώρηση της φύσης έχει δυο σχετικές πλευρές. Πρώτο, σημαίνει να εκτιµάμε την «ετερότητα» και 
την «ταυτότητα» ορισμένων πραγμάτων, προσώπων και στιγμών. Πρέπει να βλέπουμε κάθε πέτρα, κάθε 
φύλλο, κάθε κομματάκι χλόης, κάθε βάτραχο, κάθε ανθρώπινο πρόσωπο, όπως πραγματικά εἰναι, μ' όλη τη 
διακριτικότητα και την ένταση της ιδιαιτερότητας της ὑπαρξής τους. «Αληθινός μυστικισμός», λέει ο 
Οἰινίεγ ΟἸ]οπιεπί, «είναι ν' ανακαλύψουμε το εξαιρετικό µέσα στο κοινό». Τίποτε απ' ό,τι υπάρχει δεν είναι 
ασήμαντο ή ευκαταφρόνητο, γιατί σαν έργο του Θεού το καθένα έχει τη μοναδική του θέση στην τάξη της 
δημιουργίας. Μόνο η αμαρτία είναι ευτελής και μηδαμινή, όπως είναι τα περισσότερα προϊόντα µιας 
πεπτωκυίας και αμαρτωλής τεχνολογίας: -αλλά η αμαρτία, όπως έχουµε ήδη σημειώσει, δεν είναι κάτι 
πραγµατικό και τ' αποτελέσµατα της αμαρτωλότητας, παρά τη φαινομενική τους στερεότητα και 
καταστροφική δύναμη, συμμετέχουν επίσης στην ίδια µη πραγματική κατάσταση. 

Δεύτερο, η θεώρηση της φύσης σημαίνει ότι βλέπουμε όλα τα πράγματα, πρόσωπα και στιγμές σαν 
σηµεία και μυστήρια του Θεού. Με την πνευματική µας όραση δεν πρέπει μόνο να βλέπουμε το κάθε 

πράγμα σαν καθαρό ανάγλυφο, να ξεχωρίζει μ' όλη τη λαμπρότητα της ιδιαιτερότητάς του, αλλά πρέπει 
επίσης να βλέπουμε το κάθε πράγμα σαν νάναι διάφανο: µέσα και μέσω κάθε δημιουργήματος πρέπει να 
διακρίνουμε το Δημιουργό. Ανακαλύπτοντας την ανοµοιότητα κάθε πράγματος, ανακαλύπτουμ! επίσης πως 
το καθένα προσανατολίζεται, περ' απ' τον εαυτό του, προς αυτόν που το δημιούργησε. Έτσι μαθαίνουμε, µε 
τα λόγια του Ηεητγ Φᾳ5ο, να βλέπουμε το εσωτερικό στο εξωτερικό: «Γι' αυτόν που µπορεί να δει το 
εσωτερικό µέσα στο εξωτερικό, το εσωτερικό είναι πιο εσωτερικό απ' όσο για κείνον που µπορεί µόνο να 
δει το εσωτερικό µέσα στο εσωτερικό». 

Αυτές οι δύο όψεις της φυσικής θεώρησης φαίνονται ακριβώς στο ποίηµα του σεοτος Ηοτροτί «Το 
Ελιξήριο»: 

Δίδαξέ µε, Θεέ µου και Βασιλιά, να σε βλέπω σ' όλα τα πράγματα, και ό,τι κάνω, σαν νάτανε για 
σένα το κάνω. 

Κάποιος που το τζάμι κοιτάζει, το μάτι εκεί μπορεί να σταματήσει: ή, αν θέλει, να το διαπεράσει, κι 
ύστερα να θωρεί τον ουρανό. 

Το να κοιτάζουµε πάνω στο τζάμι σημαίνει ν' αντιληφθούμε την ὕπαρξη, την έντονη 
πραγματικότητα κάθε πράγματος: το να κοιτάζουμε μεσ' απ' το τζάμι κι έτσι «να θωρούμε» τον ουρανό, 
σημαίνει να διακρίνουμε την παρουσία του Θεού µέσα και όµως περ' απ' αυτό το πράγμα. Αυτοί οι δυο 
τρόποι κοιτάγµατος του κόσμου επιβεβαιώνουν και συμπληρώνουν ο ένας τον άλλο. Η δημιουργία µας 
οδηγεί στο Θεό και ο Θεός µας στέλνει πάλι πίσω στη δηµιουργία, ικανώνοντας µας να κοιτάξουμε στη 
φύση µε τα μάτια του Αδάμ στον Παράδεισο. Γιατί, βλέποντας όλα τα πράγµατα εν Θεώ, τα βλέπουμε µε 
µια ζωντάνια που δεν θα μπορούσαν ποτέ να έχουν μ' άλλο τρόπο. 

Δεν πρέπει να περιορίσουµε την παρουσία του Θεού στον κόσμο σε µια περιορισμένη κλίμακα 
«ευσεβών» αντικειμένων και περιπτώσεων, αποκαλώντας κάθε τι άλλο «κοσμικό»: αλλά πρέπει να 
βλέπουμε όλα τα πράγματα σαν οὐσιαστικά ιερά, σαν ένα δώρο από το Θεό κι ένα µέσο επικοινωνίας μαζί 
του. Δεν συνεπάγεται όµως τούτο, ότι πρέπει να δεχτούμε τον πεπτωκότα κόσμο έτσι όπως είναι. Αυτό είναι 
το ατυχές λάθος μεγάλου μέρους του «κοσμικού Χριστιανισμού» στη σύγχρονη Δύση. Όλα τα πράγματα 
είναι στ' αλήθεια ιερά µέσα στη γνήσιά τους ὕπαρξη, σε συμφωνία µε την εσώτατη ουσία τους: αλλά η 
σχέση µας µε τη δημιουργία του Θεού έχει διαστραφεί από την αμαρτία, την προπατορική και την 
προσωπική, και δεν θα ξαναβρούμε αυτή την αληθινή ιερότητα αν δεν εξαγνιστεί η καρδιά µας. Δίχως ν' 
αρνηθούμε τον εαυτό µας, δίχως ασκητική πειθαρχία, δεν μπορούμε να βεβαιώσουµε την αληθινή ομορφιά 
του κόσμου. Γι αυτό δεν μπορεί να υπάρξει γνήσια θεώρηση δίχως μετάνοια. 

Φυσική θεώρηση σημαίνει να βρίσκουμε το Θεό όχι μόνο σε όλα τα πράγματα αλλά εξίσου σ' όλα τα 
πρόσωπα. Όταν αποδίδουµε σεβασμό στις ἁάγιες εικόνες, στην εκκλησία ή στο σπίτι, πρέπει να 
συλλογιζόµαστε ότι κάθε άνδρας και γυναίκα είναι µια ζωντανή εικόνα του Θεού: «...εφ' όσον εποιήσατε ενί 
τούτων των αδελφών µου τῶν ελαχίστων, εμοί εποιήσατε» (Ματθ. 25.40). Για να βρούμε το Θεό, δεν είν' 
ανάγκη να εγκαταλείψουμε τον κόσμο, ν' απομονωθούμε από τους συνανθρώπους µας και να βυθιστούμε σε 
κάποιο είδος μυστικού κενού. Αντίθετα, ο Χριστός µας κοιτάζει µεσ' από τα μάτια όλων εκείνων που 
συναντάμε. Αν αναγνωρίσουμε την παγκόσμια παρουσία του, όλες οι πράξεις µας που έχουν πρακτική υφή 
γίνονται πράξεις προσευχής. 

Είναι κοινό να πιστεύουμε ότι η θεώρηση εἰναι ένα σπάνιο και εξαιρετικό δώρο, κι έτσι είναι 
αναμφίβολα στην τέλεια µορφή του. Κι όµως τα σπέρματα ενός θεωρητικού τρόπου ζωής υπάρχουν µέσα σε 
όλους µας. Απ' αυτή την ώρα και στιγµή μπορώ ν' αρχίσω να βαδίζω µέσα στον κόσμο, έχοντας τη 
συναίσθηση ότι αυτός είναι ο κόσμος του Θεού, ότι εκείνος είναι κοντά µου σε κάθε τι που βλέπω κι αγγίζω, 
στον καθένα που συναντώ. Όσο κι αν αυτό το κάνω σπασµωδικά και µε ατέλειες, έχω κιόλας πάρει το 
μονοπάτι της θεωρίας. 

Πολλοί άνθρωποι, που βρίσκουν τη δίχως εικόνες προσευχή της σιωπής τελείως περ' από την τωρινή 
τους δυνατότητα και που γι’ αυτούς οι γνωστές φράσεις της Γραφής ή του προσευχηταρίου έχουν γίνει 
πληκτικές και στεγνές, μπορούν ν' ανανεώσουν την εσωτερική τους ζωή µε την εξάσκηση της φυσικής 
θεώρησης. Μαθαίνοντας να διαβάζω το λόγο του Θεού µέσα στο βιβλίο της δημιουργίας, ανακαλύπτοντας 
την υπογραφή του σ' όλα τα πράγματα, τότε βρίσκω -όταν ξαναγυρίσω για να διαβάσω το λόγο του στη 
Γραφή και στο προσευχητάρι- ότι οι τόσο γνωστές φράσεις έχουν για μένα ένα καινούργιο βάθος νοήματος. 
Έτσι η φύση καὶ η Γραφή συμπληρώνουν η µία την άλλη. Με τα λόγια του αγ. Εφραίμ του Σύρου: 

Όπου κι αν γυρίσεις τα μάτια σου, υπάρχει του Θεού το σύμβολο: 
Όπου διαβάσεις, θα βρεις εκεί τα ίχνη του... 

Παρατήρησε και δες πώς η Φύση κιη Γραφή συνδέονται... 

Αίνος για τον Κύριο της Κτίσεως, 

Δόξα για τον Κύριο της Γραφής. 


ΑΠΟ ΤΑ ΛΟΓΙΑ ΣΤΗ ΣΙΩΠΗ 


Όσο ο άνθρωπος θεωρεί το Θεό µέσα στη φύση, τόσο περισσότερο αντιλαμβάνεται ότι ο Θεός είν' 
επίσης πάνω και περ'από τη φύση. Καθώς βρίσκει ίχνη του θείου σ' όλα τα πράγματα λέει: «Κι αυτό είσαι 
εσύ». Ἔτσι το δεύτερο στάδιο της πνευματικής Οδού οδηγεί, µε τη βοήθεια του Θεού, στο τρίτο στάδιο, 
όπου ο Θεός γνωρίζεται πια µόνο από τη μεσολάβηση αυτών που έχει φτιάξει, αλλά µε άµεση και δίχως 
μεσολάβηση ένωση. 

Η μετάβαση από το δεύτερο στο τρίτο επίπεδο κατορθώνεται, όπως μαθαίνουμε από τους 
πνευματικούς µας δασκάλους µέσα στην Ορθόδοξη παράδοση, σαν εφαρμόζουμε στη ζωή της προσευχής 
τον τρόπο της άρνησης ή της αποφατικής προσέγγισης. Στη Γραφή, στα λειτουργικά κείµενα και στη φύση 
μας προσφέρονται αμέτρητες λέξεις, εικόνες και σύμβολα του Θεού: και διδασκόµαστε να δίνουμε απόλυτη 
αξία σ' αυτές τις λέξεις, τις εικόνες και τα σύμβολα όταν τα σκεφτόμαστε στην προσευχή µας. Αλλ' αφού 
αυτά τα πράγµατα δεν μπορούν ποτέ να εκφράσουν ολόκληρη την αλήθεια για τον ζώντα Θεό, 
ενθαρρυνόµαστε επίσης να εξισορροπούµε αυτή την καταφατική προσευχή µε αποφατική προσευχή. Όπως 
το λέει ο Ευάγριος: «Προσευχή είναι το παραμέρισµα τῶν σκέψεων». Βέβαια, αυτό δεν πρέπει να θεωρηθεί 
πλήρης ορισμός της προσευχής, αλλά δείχνει πράγματι το είδος της προσευχής που οδηγεί έναν άνθρωπο 
από το δεύτερο στο τρίτο στάδιο της Οδού. Πλησιάζοντας προς την αιώνιαν Αλήθεια, που βρίσκεται πέρ' 
απ' όλες τις ανθρώπινες λέξεις και σκέψεις, ο αναζητητής αρχίζει να περιμένει το Θεό στην ησυχία και τη 
σιωπή, δίχως πια να μιλάει για το Θεό ή στο Θεό, αλλά μόνο ακούγοντας. «Σχολάσατε και γνώτε ότι εγώ 
εἰμί ο Θεός» (Ψαλμ. 46.10). 

Αυτή η ηρεμία ή η εσωτερική σιωπή είναι γνωστή στα Ελληνικά ὡς ησυχία κι αυτός που αναζητεί 
την προσευχή της σιωπής ονομάζεται ησυχαστής. Ησυχία σηµαίνει συγκέντρωση σε συνδυασμό μ' 
εσωτερική γαλήνη. Δεν πρέπει να κατανοείται απλώς μ' αρνητική έννοια, σαν απουσία του λόγου και της 
εξωτερικής δραστηριότητας, αλλά δηλώνει µε θετικό τρόπο το άνοιγμα της ανθρώπινης καρδιάς προς την 
αγάπη του Θεού. Δεν είναι ανάγκη να πούμε ότι, για τοὺς περισσότερους αν όχι για όλους τους ανθρώπους, 
η ησυχία δεν είναι μόνιμη κατάσταση. Ο ησυχαστής, µαζί µε την εἰσοδό του στην προσευχή της σιωπής, 
χρησιμοποιεί κι άλλες μορφές προσευχής, μετέχοντας στη σύσσωμη λειτουργική λατρεία, διαβάζοντας τη 
Γραφή, παίρνοντας τα Μυστήρια. Ἡ αποφατική προσευχή συνυπάρχει µε την καταφατική και η µια 
δυναμώνει την άλλη. Ο δρόμος της άρνησης και ο δρόμος της κατάφασης δεν είναι εναλλακτικοί: είναι 
συμπληρωματικοί. 

Αλλά πώς θα σταματήσουμε να μιλάμε και θ' αρχίσουμε ν' ακούμε; Απ' όλα τα µαθήµατα στην 
προσευχή, αυτό είναι το πιο δύσκολο. Λίγα θα κερδίσουμε λέγοντας στοὺς εαυτούς µας «μη σκέπτεσαι», 
γιατί η αναχαίτιση της λογοκρατούµενης σκέψης δεν είναι κάτι που μπορούμε να το καταφέρουμε μόνο µε 
µια προσπάθεια της θέλησής µας. Ο νους που δεν αναπαύεται ποτέ απαιτεί από µας κάποιο έργο για να 
ικανοποιήσει την αδιάκοπη ανάγκη του να είναι σε δράση. Αν η πνευματική µας στρατηγική είναι τελείως 
αρνητική -αν προσπαθούμε να εξαλείψουµε όλες τις ενσυνείδητες σκέψεις χωρίς να προσφέρουμε στο νου 
μας καμιά εναλλακτική δραστηριότητα- είναι πολύ πιθανό να καταλήξουμε σε κάποιο αόριστο 
ονειροπόληµα. Ο νους χρειάζεται κάποιο έργο που να τον απασχολεί και συγχρόνως να τον ικανώσει να 
φτάσει περ' από τον εαυτό του στην ησυχία. Στην Ορθόδοξη ησυχαστική παράδοση, η εργασία που συνήθως 
του δίνεται είναι η συχνή επανάληψη κάποιας σύντομης «προσευχής-βέλους»: συνηθέστατα η προσευχή του 
Ιησού: Κύριε [ησού Χριστέ, Υιέ Θεού, ελέησόν µε τον αμαρτωλόν. 

Έχουμε διδαχτεί, όταν λέμε την Προσευχή του Ιησού, ν' αποφεύγουμε όσο είναι δυνατόν 
οποιαδήποτε ορισμένη εικόνα ή απεικόνιση. Με τα λόγια του αγ. Γρηγορίου Νύσσης: «Ο Νυμφίος είναι 
παρών αλλά δε φαίνεται». Η προσευχή του Ιησού δεν είναι µια µορφή φανταστικής εμβάθυνσης σε διάφορα 
γεγονότα στη ζωή του Χριστού. Αλλά εδώ παραβλέπουµε τις εικόνες, πρέπει να συγκεντρώσουµε ολόκληρη 

την προσοχή µας επάνω, ή καλύτερα µέσα στις λέξεις. Η Προσευχή του Ιησού δεν είναι ένα υπνωτικό 
μαγικό άσμα, αλλά µια φράση γεμάτη νόημα, µια παράκληση που απευθύνεται σ' ένα άλλο Πρόσωπο. 
Αντικείµενό της δεν είναι η ανάπαυση αλλά η εγρήγορση, δεν είναι ο ληθαργος αλλά η ζωντανή προσευχή. 
Έτσι η Προσευχή του [ησού δεν πρέπει να λέγεται μηχανικά αλλά μ' εσωτερική πρόθεση: ταυτόχρονα όµως 
οι λέξεις θάπρεπε να προφέρονται δίχως ένταση, βία ή άπρεπη έµφαση. Το σκοινί γύρω στο πνευματικό µας 
δέµα θα πρέπει νάναι τεντωμένο κι όχι αφηµένο να κρέμεται χαλαρά: αλλά και δε θάπρεπε να δεθεί τόσο 
σφιχτά ώστε να χαρακώνει τις άκρες του δέµατος. 

Συνήθως διακρίνονται τρία επίπεδα ή βαθμοί στην εκφώνηση της Προσευχής του [ησού. Αρχίζει σαν 
«προσευχή µε τα χείλη», προφορική προσευχή. Έπειτα γίνεται πιο εσωτερική, καταλήγοντας σε «προσευχή 
του νου», νοητική προσευχή. Τελικά ο νους «κατέρχεται» στην καρδιά κι ενώνεται μαζί της κι έτσι η 
προσευχή γίνεται «προσευχή της καρδίας», ή για μεγαλύτερη ακρίβεια, και «προσευχή του νου µέσα στην 
καρδιά». Σ' αυτό το επίπεδο γίνεται προσευχή ολόκληρου του προσώπου -όχι πια κάτι που σκεφτόμαστε ή 
λέμε, αλλά κάτι που είμαστε: γιατί η απώτερη πρόθεση της πνευματικής Οδού δεν είναι μόνο ένα πρόσωπο 
που λέει προσευχές, από καιρό σε καιρό, αλλά ένα πρόσωπο που είναι προσευχή όλο τον καιρό. Η 
Προσευχή του Ιησού δηλαδή αρχίζει σαν µια σειρά από συγκεκριμένες πράξεις αλλ’ ο τελικός της σκοπός 
είναι να θεμελιώσει σ' αυτόν που προσεύχεται µια κατάσταση προσευχής που είναι αμείωτη, που 
συνεχίζεται αδιάλειπτα ακόµη κι ανάµεσα σε άλλες δραστηριότητες. 

Έτσι η προσευχή του Ιησού αρχίζει σαν προφορική προσευχή, όπως κάθε άλλη. Αλλ' η ρυθμική 
επανάληψη της ίδιας σύντομης φράσης ικανώνει τον ησυχαστή, χάρη στη μεγάλη απλότητα τῶν λέξεων που 
χρησιμοποιεί, να προχωρήσει περ' από κάθε γλώσσα και εικόνες στο μυστήριο του Θεού. Μ' αυτό τον τρόπο 
η Προσευχή του ]ησού εξελίσσεται, µε τη βοήθεια του Θεού, σ' αυτό που οι Δυτικοί συγγραφείς καλούν 
«προσευχή της τρυφερής προσοχής» ή «προσευχή της απλής ματιάς», όπου η ψυχή αναπαύεται µέσα στο 
Θεό δίχως µια αδιάκοπα εναλλασόµενη διαδοχή εικόνων, ιδεών και συναισθημάτων. Περ' απ' αυτό υπάρχει 
ακόµη ένα στάδιο, όπου η προσευχή του ησυχαστή παύει να είναι το αποτέλεσµα των δικών του 
προσπαθειών και γίνεται -οπωσδήποτε από καιρό σε καιρό- αυτό που οι Ορθόδοξοι συγγραφείς ονομάζουν 
«αυτενέργεια» και οι Δυτικοί το λέγουν «έκχυση». Παύει, μ' άλλα λόγια, να είναι η προσευχή «μου» και 
γίνεται, σε µεγαλύτερη ή μικρότερη έκταση, η προσευχή του Χριστού μέσα µου. 

Βέβαια δεν πρέπει να φανταστεί κανείς ότι αυτή η μετάβαση από την προφορική προσευχή στην 
προσευχή της σιωπής ή από την «ενεργητική» στην «αυτενεργό» προσευχή γίνεται γρήγορα κι εύκολα.Ο 
ανώνυμος συγγραφέας του βιβλίου Ο Δρόμος ενός προσκυνητή δέχτηκε σαν δώρο τη συνεχή «αυτενεργό» 
προσευχή, µετά από λίγες μόνο βδομάδες εξάσκηση στην Επίκληση του Ονόµατος του Ιησού, αλλά η 
περίπτωσή του είναι τελείως εξαιρετική και δεν θάπρεπε καθόλου να θεωρηθεί κανόνας. Αντίθετα, σ' 
αυτούς που απαγγέλουν την προσευχή του Ιησού δίνονται από καιρό σε καιρό στιγμές «αρπαγής» που 
έρχονται απρόσμενα σαν ελεύθερο δώρο, όπου τα λόγια της προσευχής υποχωρούν στο βάθος ή 
εξαφανίζονται τελείως και τ' αντικαθιστά μι' άµεση αίσθηση της παρουσίας και της αγάπης του Θεού. Αλλά, 
για τη μεγάλη πλειονότητα, αυτή η εμπειρία είναι µόνο µια σύντομη λάμψη και όχι µια συνεχής κατάσταση. 
Οπωσδήποτε θα ήταν κάθε άλλο παρά σοφό να προσπαθήσουμε να επιφέρουµε µε τεχνητά µέσα αυτό που 
μπορεί να έρθει μόνο σαν καρπός της άµεσης ενέργειας του Θεού. Ο καλύτερος τρόπος, όταν 
επικαλούμαστε το Άγιο Όνομα, είναι να συγκεντρώνουµε όλες µας τις προσπάθειες στην απαγγελία των 
λέξεων: αλλιώς, µε τις πρόωρες προσπάθειές µας ν' αποκτήσουμε τη δίχως λόγια προσευχή της καρδιάς, 
ίσως δούµε να καταλήγουμε στο να µη προσευχόµαστε καθόλου στην πραγματικότητα, αλλά να καθόµαστε 
απλώς μισοκοιμισμένοι. Ας ακολουθήσουμε τη συμβουλή του αγ. Ιωάννου της Κλίμακος: «Περιόρισε το 
μυαλό σου στα λόγια της προσευχής». Τα υπόλοιπα θα τα κάνει ο Θεός, αλλά µε το δικό του τρόπο και στο 
δικό του χρόνο. 


ΕΝΩΣΗ ΜΕ ΤΟ ΘΕΟ. 


Η αποφατική μέθοδος, είτε στη θεολογική µας συζήτηση είτε στη ζωή µας της προσευχής, είναι 
φαινομενικά αρνητική ὡς προς το χαρακτήρα, αλλά στον τελικό της σκοπό είναι εξαιρετικά θετική. Το 
παραμέρισμα των σκέψεων και τῶν εικόνων δεν οδηγεί σε κενό αλλά σε µια αφθονία που ξεπερνάει όλα 
όσα µπορεί να συλλάβει ή να εκφράσει ο ανθρώπινος νους. Ο δρόμος της άρνησης δε μοιάζει τόσο µε το 

ξεφλούδισμα ενός κρεμμυδιού, όσο µε το χάραγμα ενός αγάλματος. Όταν ξεφλουδίζουµε ένα κρεμμύδι, 
βγάζουμε τη µια φλούδα µετά την άλλη, ώσπου τελικά δεν μένει καθόλου κρεμμύδι: τελειώνουμε και δεν 
έχουμε τίποτα. Ο γλύπτης όµως, όταν πελεκάει ένα κομμάτι μάρμαρο, αφαιρεί για ένα θετικό αποτέλεσµα. 
Δε λιγοστεύει το κομμάτι κάνοντάς το ένα σωρό τυχαίων κομματιών, αλλά µε τη φαινομενικά 
καταστροφική ενέργεια του σπασίµατος της πέτρας σε κομμάτια καταλήγει στο ν' αποκαλύψει ένα λογικό 
σχήμα. 

Έτσι συμβαίνει, σ' ένα επίπεδο ανώτερο, µε τη χρήση του αποφατισμού που κάνουμε. Αρνούμεθα, 
για να επιβεβαιώσουμε. Λέμε ότι κάτι δεν υπάρχει για να πούμε ότι κάτι υπάρχει. Ο δρόμος της άρνησης 
καταλήγει να είναι ο δρόμος της υπερ-κατάφασης. Το παραµέρισµά µας στις λέξεις και τις ιδέες είναι σαν 
ένα εφαλτήριο, απ' όπου πηδάµε µέσα στο θείο μυστήριο. Η αποφατική θεολογία, στην αληθινή και πλήρη 
έννοιά της, δεν οδηγεί σε μιαν απουσία αλλά σε µια παρουσία: δεν οδηγεί σε αγνωστικισµό αλλά σε µια 
ένωση αγάπης. Επομένως η αποφατική θεολογία είναι κάτι πολύ περισσότερο από µία καθαρά προφορική 
άσκηση όπου εξισορροπούµε θετικά αξιώματα µε αρνήσεις. Σκοπός της είναι να µας φέρει σε μιαν άµεση 
συνάντηση μ' ένα προσωπικό Θεό, που ξεπερνάει άπειρα ο,τιδήποτε μπορούμε να πούμε γι αυτόν, είτε 
αρνητικό είτε θετικό. 

Αυτή η ένωση της αγάπης που αποτελεί τον αληθινό σκοπό τῆς αποφατικής προσέγγισης είναι µια 
ένωση µε το Θεό ος προς τις ενέργειές του και όχι την ουσία του. Φέρνοντας στο νου ό,τι ειπώθηκε 
νωρίτερα για την Τριάδα και την Ενσάρκωση, είναι δυνατό να ξεχωρίσουµε τρία διαφορετικά είδη ένωσης: 

Πρώτο, υπάρχει ανάµεσα στα τρία πρόσωπα της Τριάδος µια ένωση ὡς προς την ουσία: Πατήρ, Υιός 
και Άγιο Πνεύμα είναι «ομοούσιοι». Αλλ' ανάµεσα στο Θεό και τους αγίους δεν γίνεται τέτοια ένωση. Αν 
και «θεούμενοι» οι άγιοι δεν γίνονται πρόσθετα µέλη της Τριάδος. Ο Θεός παραμένει Θεός κι ο άνθρωπος 
παραμένει άνθρωπος. Ο άνθρωπος γίνεται Θεός κατά χάρη, αλλ’ όχι Θεός ὡς προς την ουσία. Αυτή η 
διάκριση μεταξύ Δημιουργού και δημιουργήματος συνεχίζεται ακόµη: γεφυρώνεται µε την αμοιβαία αγάπη 
αλλά δεν εξαφανίζεται. Ο Θεός, όσο κοντά κι αν έρθει στον άνθρωπο, πάντα παραμένει ο «Όλως Έτερος». 
Δεύτερο, υπάρχει ανάµεσα στη θεία και την ανθρώπινη φύση του ενσαρκωθέντος Χριστού µια ένωση ως 
προς την υπόσταση, µια «υποστατική» ή προσωπική ένωση: η θεότητα και η ανθρώπινη φύση µέσα στο 
Χριστό είναι τόσο ενωμένες που αποτελούν ή ανήκουν σ' ένα µόνο πρόσωπο. Γι άλλη µια φορά, η ένωση 
ανάµεσα στο Θεό και τους αγίους δεν είναι αυτού του είδους. Στη μυστική ένωση ανάµεσα στο Θεό και την 
Ψυχή, υπάρχουν δύο πρόσωπα, όχι ένα (ή για μεγαλύτερη ακρίβεια, τέσσερα πρόσωπα: έν' ανθρώπινο, και 
τα τρία θεία πρόσωπα της αχώριστης Τριάδος). Είναι µια σχέση «Εγώ-Συ»: το «Συ» πάντα παραμένει «Συ», 
όσο κοντά κι αν έρθει το «Εγώ». Οι άγιοι βυθίζονται στην άβυσσο της θείας αγάπης αλλά δεν 
εξαφανίζονται. «Χριστοποίηση» δεν σηµαίνει εκμηδένιση. Στον Μέλλοντα αιώνα ο Θεός είναι «τα πάντα εν 
πάσιν» (Δ' Κορ. 15.28): αλλά «ο Πέτρος είναι ο Πέτρος, ο Παύλος είναι ο Παύλος, ο Φίλιππος εἰναι ο 
Φίλιππος. Ο καθένας διατηρεί τη φύση του και την προσωπική του ταυτότητα αλλά όλοι είναι γεμάτοι από 
το Πνεύμα» (Οι Ομιλίες του Αγ. Μακαρίου). 

Αφού λοιπόν η ένωση ανάµεσα στο Θεό και στις ανθρώπινες υπάρξεις, που αυτός έχει δημιουργήσει, 
δεν είναι µια ένωση ούτε ὡς προς την ουσία ούτε ὡς προς την υπόσταση, μένει το τρίτο, ότι θα πρέπει νάναι 
µια ένωση ὧς προς τις ενέργειες. Οι άγιοι δεν γίνονται Θεός κατά την ουσία ούτε ένα πρόσωπο µε το Θεό, 
αλλά συμμετέχουν στις ενέργειες του Θεού, δηλαδή, στη ζωή του, στη δύναμη, στη χάρη, στη δόξα. Οι 
ενέργειες, όπως έχουµε τονίσει, δεν πρέπει ν' «αντικειμενοποιηθούν» ή να θεωρηθούν σαν μεσάζοντες 
ανάµεσα στο Θεό και τον άνθρωπο: ένα «πράγμα» ή δώρο που ο Θεός απονέμει στη Δημιουργία του. Οι 
ενέργειες είναι πραγματικά ο ίδιος ο Θεός -όχι όµως ο Θεός όπως υφίσταται εν εαυτώ, στην εσωτερική του 
ζωή, αλλά ο Θεός όπως επικοινωνεί µε τον εαυτό του µε την αγάπη που εξωτερικεύεται. Αυτός που 
συμμετέχει στις ενέργειες του Θεού συναντά επομένως τον ίδιο το Θεό πρόσωπο µε πρόσωπο μεσ' από μιαν 
άµεση και προσωπική ένωση αγάπης, όσο µπορεί να είναι ικανός γι’ αυτό σαν δημιουργημένη ύπαρξη που 
είναι. Το να λέμε ότι ο άνθρωπος συμμετέχει στις ενέργειες αλλ' όχι στην ουσία του Θεού είναι σαν να λέμε 
ότι ανάµεσα στον άνθρωπο και το Θεό υπάρχει ένωση μα όχι σύγχυση: εννοεί ότι επιβεβαιώνουμε σε σχέση 
µε το Θεό, µε τον πιο κυριολεκτικό κι εμφατικό τρόπο, ότι «Η ζωή του είναι δική µου», ενώ ταυτόχρονα 
αποκηρύσσουμε τον πανθεϊῖσμό. Βεβαιώνουμε την εγγύτητα του Θεού και συνάµα διακηρύσσουμε την 
ετερότητά του. 

ΣΚΟΤΑΔΙ ΚΑΙ ΦΩΣ. 


Όταν αναφέρονται οι άγιοι σ' αυτή «την ένωση ὧς προς την ενέργεια» που βρίσκεται πολύ πιο πέρ' 
απ' ὀλ' αυτά που κανείς µπορεί να φανταστεί ή να περιγράψει, έχουν χρησιμοποιήσει αναγκαστικά τη 
γλώσσα του παράδοξου και του συμβολισμού. Γιατί ο ανθρώπινος λόγος είναι προσαρµοσµένος ν' 
απεικονίζει ό,τι υφίσταται µέσα στο χώρο και το χρόνο: κι ακόµη κι εδώ ποτέ δεν µπορεί να δώσει µια 
εξαντλητική περιγραφή. Όσο για το άπειρο και το αιώνιο, εδώ ο ανθρώπινος λόγος δεν µπορεί να κάνει 
τίποτε περισσότερο από την υπόδειξη ή τον υπαινιγμό. 

Τα δύο κύρια «σημάδια» ή σύμβολα που µας παρέχουν οι Πατέρες είναι το σκοτάδι και το φως. Όχι 
βέβαια ότι ο Θεός είναι ή φως ή σκοτάδι -μιλάμε µε παραβολές ή αναλογίες. Ανάλογα µε την προτίμησή 
τους στο ένα ή στο άλλο «σημάδυ», οι µυστικοί συγγραφείς μπορούν να χαρακτηριστούν είτε «νυχτερινοί» 
είτε «ηλιακοί». Ο άγ. Κλήμης Αλεξανδρείας (αναφερόμενος στον Εβραίο συγγραφέα Φίλωνα), ο άγ. 
Γρηγόριος Νύσσης και ο άγ. Διονύσιος ο Αρεοπαγίτης προτιμούν το «σημάδι» του σκοταδιού: ο Ωριγένης, 
ο ἀγ. Γρηγόριος ο Θεολόγος, ο Ευάγριος, Οι Ομιλίες του Αγ. Μακαρίου, ο άγ. Συμεών ο Νέος Θεολόγος και 
ο Άγ. Γρηγόριος Παλαμάς χρησιμοποιούν κυρίως το «σημείο» του φωτός. 

Η γλώσσα «του σκότους», όπως αναφέρεται σχετικά µε το Θεό, έχει την προέλευσή της στη βιβλική 
περιγραφή του Μωυσή πάνω στο Όρος Σινά, όπου λέγεται ότι μπήκε στο «γνόφο», όπου ήταν ο Θεός (Ἐξοδ. 
20.21). Είναι σηµαντικό ότι σ' αυτό το κομμάτι δεν λέγεται ότι ο Θεός είναι σκοτάδι, αλλ’ ότι κατοικεί στο 
σκοτάδι: το σκοτάδι δεν υποδηλώνει την απουσία ή τη µη πραγματικότητα του Θεού, αλλά την ανικανότητα 
του ανθρώπινου νου µας να συλλάβει την εσώτερη φύση του Θεού. Το σκοτάδι είναι µέσα µας και όχι µέσα 
σ' αυτόν. 

Η αρχική βάση για την γλώσσα του «φωτός» είναι η φράση του αγ.Ιὠάννου «...ο Θεός φῶς εστι και 
σκοτία εν αυτώ ουκ έστιν ουδεμία» (Α' Ιω. 1,5). Ο Θεός αποκαλύπτεται ως φῶς, κυρίως, κατά τη 
Μεταμόρφωση του Χριστού στο Όρος Θαβώρ, όπου «... ἔλαμψε το πρόσωπο αυτού ως ο ήλιος, τα δε ιµάτια 
αυτού εγένετο λευκά ως το φῶς» (Ματθ. 17,2). Αυτό το θείο φως που είδαν οι τρείς µαθητές πάνω στο 
βουνό -και που είδαν επίσης πολλοί από τους αγίους την ώρα της προσευχής- δεν είναι τίποτε άλλο από τις 
άκτιστες ενέργειες του Θεού. Το φως του Θαβώρ, δηλαδή, δεν είναι ούτε φυσικό οὔτε κτιστό φως, κι ακόµη 
οὐτ' ένα καθαρά μεταφορικό «φως του νου». Αν και όχι υλικό, είναι οπωσδήποτε µια πραγματικότητα που 
υφίσταται αντικειμενικά. Όντας θείες, οι άκτιστες ενέργειες ξεπερνούν τις ανθρώπινές µας δυνάμεις 
περιγραφής: κι έτσι ονομάζοντας αυτές τις ενέργειες «φως» αναπόφευκτα επιστρατεύουμε τη γλώσσα του 
«σημείου» και του συμβόλου. Όχι ότι οι ενέργειες είναι οι ίδιες απλώς συμβολικές. Υφίστανται πραγματικά 
αλλά δεν μπορούν να περιγραφούν µε λέξεις: όταν αναφερόμαστε σ' αυτές σαν «φῶς» χρησιμοποιούμε τον 
λιγότερο παραπλανητικό όρο, αλλά η γλώσσα µας δεν πρέπει να ερμηνεύεται µε κυριολεξία. 

Αν και µη φυσικό, το θείο φως µπορεί να το δει ένας άνθρωπος µε τα φυσικά του μάτια µε την 
προὐπόθεση ότι οι αισθήσεις του έχουν μεταμορφωθεί από τη θεία χάρη. Τα μάτια του δεν βλέπουν το φως 
µετις φυσικές δυνάμεις της αντίληψης, αλλά με τη δύναμη του Αγίου Πνεύματος που ενεργεί µέσα του. 

«Το σώµα θεώνεται ταυτόχρονα µε την ψυχή» (Άγ. Μάξιμος ο Ομολογητής). Αυτός που βλέπει το 
θείο φως διαχέεται ολόκληρος απ' αυτό, έτσι το σώμα του λάμπει µε τη δόξα που θεωρεί. Ο ίδιος γίνεται 
φως. Ο Ν]4άῑπ11τ ΓΟ55ΪΚν δεν μιλούσε µόνο μεταφορικά όταν έγραφε: «Η φωτιά της χάριτος που έχει ανάψει 
το Άγιο Πνεύμα στις καρδιές των Χριστιανών, τους κάνει να λάμπουν σαν κεριά μπροστά στον Υιό του 
Θεού». Οι Ομιλίες του Αγ. Μακαρίου βεβαιώνουν σχετικά μ' αυτή τη μεταμόρφωση του σώματος του 
ανθρώπου: Όπως ακριβώς το σώμα του Κυρίου δοξάστηκε, όταν ανέβηκε στο Όρος και μεταμορφώθηκε 
μέσα στη δόξα του Θεού και στο άπειρο φῶς, έτσι και τα σώματα τῶν αγίων δοξάζονται και λάμπουν σαν 
αστραπή... «και εγώ την δόξαν ην δέδωκάς μοι δέδωκα αυτοίς» (1ω.17,22): όπως πολλές λάμπες ανάβονται 
από µια φλόγα, έτσι τα σώματα των αγίών,που είναι µέλη του Χριστού, πρέπει να είναι ό,τι είναι ο Χριστός 
και τίπο' άλλο.... Η ανθρώπινη φύση µας μεταμορφώνεται µέσα στη δύναμη του Θεού και ανάβει σα φλόγα 
και φῶς. 

Στους βίους τῶν αγίων, και τῶν Δυτικών και τῶν Ανατολικών, υπάρχουν πολυάριθμα παραδείγματα 
τέτοιου σωματικού δοξασμού. Όταν ο Μωυσής κατέβηκε από το σκοτάδι του Σινά, το πρόσωπό του έλαμπε 
τόσο πολύ, που κανείς δεν μπορούσε να το ατενίσει κι έπρεπε να βάλει ένα κάλυμμα επάνω του όταν 

μιλούσε µε τους άλλους (Ἐξ. 34, 29-35). Στ' Αποφθέγματα των Πατέρων της Ερήμου λέγεται πως ένας 
μαθητής κοίταξε µεσ' από το παράθυρο του κελλιού του Αββά Αρσενίου και είδε το γέροντα «ωσεί φλόγα 
πυρός». Για τον Αββά Παμβώ λέγεται: «Τόσο τον δόξασε ο Θεός, ώστε κανείς δεν μπορούσε να κοιτάξει 
στο πρόσωπό του από τη δόξα που είχε». Δεκατέσσερις αιώνες αργότερα ο Νίσοίας Μοίον!]ον χρησιμοποιεί 
αυτά τα λόγια για να περιγράψει µια συνομιλία µε τον στάρετς του Άγ. Σεραφείμ του βαΐον: «Φαντάσου 
μέσα στο κέντρο του ήλιου, στην εκθαμβωτική λαμπρότητα που έχουν οι ακτίνες του το μεσημέρι, το 
πρόσωπο ενός ανθρώπου να σοῦ μιλάει». 

Σε μερικούς συγγραφείς οι ιδέες του φωτός και του σκότους είναι συνδυασμένες. Ο Ηεητγ ναισρπ8ῃ 
μιλάει για ένα «εκθαμβωτικό σκοτάδυ εν Θεώ, ενώ ο άγ. Διονύσιος χρησιμοποιεί χρησιμοποιεί τη φράση 
«λαμπρότητα του θείου Γνόφου». Αλλού ο άγ. Διονύσιος λέει: «Το Θείο σκότος είναι το απρόσιτο φως 
όπου λέγεται ότι κατοικεί ο Θεός». Δεν υπάρχει αντίφαση σ' αυτή τη γλώσσα, γιατί για το Θεό: «ότι σκότος 
ου σκοτισθήσεται από σου, και νυξ ὡς ηµέρα φωτισθήσεται: ως το σκότος αυτής ούτω και το φως αυτής» 
(Ψαλμ. 139.12). Καθώς το θέτει ο Ι4εοο Βοε[πις, «το σκοτάδι δεν είναι απουσία του φωτός, αλλά ο τρόμος 
που προέρχεται από το εκτυφλωτικό φῶς». Αν λέγεται ότι ο Θεός κατοικεί στο σκοτάδι, αυτό δε σημαίνει 
ότι υπάρχει στο Θεό κάποια έλλειψη ή στέρηση, αλλά ότι είναι ο ίδιος μία πληρότητα δόξας και αγάπης περ' 
από τη δική µας αντίληψη. 


κά 


Η προσευχή είναι η δοκιμή για το κάθε τι. 
Αν η προσευχή είναι σωστή, το κάθε τι είναι σωστό. 
(Επίσκοπος Θεοφάνης ο Έγκλειστος). 


«Εγγίσατε τω Θεώ, και εγγιεί υμίν» (Τ]ακ. 4.8). Εμείς πρέπει ν' αρχίσουμε. Αν κάνουμε ένα βήμα προς 
τον Κύριο, κάνει δέκα αυτός προς εμάς -αυτός που είδε τον Άσωτο Υιό ενώ ήταν ακόµη σε απόσταση, και 
ένιωσε συμπάθεια κι έτρεξε και τον αγκάλιασε. (Τ1{ο Οοἰ]Π4π4ετ). 

"Όσο πιο πολύ ἡ ψυχή προχωρεί, τόσο μεγαλύτεροι είναι οἱ εχθροί που εναντίον τους πρέπει να 
μάχεται Είσαι ευλογημένος, αν ή πάλη γίνεται πιο ἄγρια εναντίον σου την ώρα της προσευχής. 
Μη νομίσεις ότι απόκτησες καμιάν αρετή, πριν χύσεις το αίμα σου στην πάλη σου γι’ αυτήν. Ως το θάνατο 
πρέπει να πολεμάς εναντίον της αμαρτίας, αντιστεκόµενος μ' ὀλη σου τη δύναμη. 
Μην επιτρέπεις στα μάτια σου να κοιμηθούν ή στα βλέφαρά σου να κλείσουν ως την ώρα του θανάτου σου, 
αλλά δούλεψε δίχως σταμιατημό, ώστε ν' απολαύσεις ζωή δίχως τέλος." (Ευάγριος ο Ποντικός). 

"Κάποτε ρωτήθηκε ένας μοναχός: Τι κάνετε εκεί στο μοναστήρι; Κι αυτός απάντησε: Πέφτουμε καὶ 
σηκωνόμαστε, πέφτουµε καὶ σηκωνόμαστε, πέφτουµε κα! πάλι σηκωνόμαστε." (ΤΊ1ο ΟοἰΠ8π46τ). 

"Αν κάποιος ὃεν δώσει τον εαυτό του ολοκληρωτικά στο Σταυρό, μ' ένα πνεύμα ταπείνωσης καὶ 
αυταπάρνησης: αν δεν ρίξει τον εαυτό του κάτω να ποδοπατηθεί απ’ ὀλους και να περιφρονηθεί, δεχόμενος την 
αδικία, την καταφρόνια και την κοροϊδία: αν δεν υποστεί ὀλ' αυτά τα πράγματα µε χαρά για χάρη του Κυρίου, 
δίχως ν' απαιτεί κανένα εἶδος ανθρώπινης ανταμοιβής για ὀ,τιδήποτε -δόζα ή τιµή ή τις ευχαριστήσεις της 
τροφής, του ποτού, των ρούχων- δεν μπορεί να γίνει ένας αληθινός Χριστιανός." (Άγ. Μάρκος ο Μοναχός) 

"Αν θέλεις να γίνεις νικητής, δοκίμασε τα μαρτύρια του Χριστού στο πρόσωπό σου, ώστε να διαλεχτείς 
για να γευτείς τη δόξα του. Γιατί, αν υποφέρουµε μαζί του, και θα δοξαστούμε μαζί του. Ο νους δεν μπορεί να 
δοζαστεί µε τον [ησού, αν το σώμα ὃεν υποφέρει για τον Ιησού. Ευλογημένος εἶσαι αν υποφέρεις για χάρη της 
δικαιοσύνης. Κοίταξε, απὀ χρόνια και γενιές ο δρόμος του Θεού έχει λειανθεί απὀ το Σταυρό και το θάνατο. ο 
δρόμος προς το Θεό είναι ένας καθημερινός Σταυρός. Ο Σταυρός εἴναι η πύλη των μυστηρίων." 
(Άγ. Ισαάκ ο Σύρος) 

"Το να γίνεις «απαθής» -με την Πατερική και όχι τή Στωική έννοια του όρου- παίρνει καιρό και θέλει 
σκληρή δουλειά, µε αυστηρή ζωή, νηστεία και αγρυπνία, προσευχή, ιδρώτα αίματος, ταπείνωση, την 
καταφρόνια του κόσμου, σταύρωση, τα καρφιά, τή λόγχη στην πλευρά, το ξύδι και τη χολή, εγκατάλειψη απ’ 
τον καθένα, προσβολές από τρελλούς αδελφούς συσταυρωμένους, βλαστήμιες απ’ τους περαστικούς: καὶ μετά - 
ανάσταση εν Κυρίω, την αθάνατη αγιότητα του Πάσχα.” (π. Θεόκλητος Διονυσιάτης) 


Σελίδα 73 από 79 


"Να προσεύχεσαι απλά. Μην περιμένεις να βρεις µες στήν καρδιά σου κανένα αξιόλογο δώρο τής 
προσευχής. Να θεωρείς τον εαυτό σου ανάζιο γι’ αυτό. Τότε θα βρεις γαλήνη. Χρησιμοποίησε την άδεια, 
παγωμένη ἕηρασία τής προσευχής σου σαν τροφή για την ταπείνωσή σου. Να επαναλαμβάνεις συνεχώς: 4εν 
εἴμαι ἀξιος, Κύριε, δεν είμαι άξιος! Αλλά να το λες ήρεμα, δίχως ταραχή. Αυτή ή ταπεινή προσευχή θα γίνει 
δεκτή απ'το Θεό. Όταν εξασκείσαι στην Προσευχή του [ησού, να θυμάσαι ότι το πιο σηµαντικό απ' όλα είναι η 
ταπείνωση: έπειτα ή Ικανότητα -ὀχι μόνον ή απόφαση- να διατηρείς πάντα ένα οξύ αίσθημα ευθύνης απέναντι 
στο Θεό, απέναντι στον πνευματικό οδηγό, στους ανθρώπους, ακόµη και στα πράγματα. Να θυμάσαι, επίσης, 
ότι ο Ισαάκ ο Σύρος µας προειδοποιεί πως η οργή του Θεού επισκέπτεται όλους όσοι αρνούνται τον πικρό 
σταυρό της αγωνίας, το σταυρό του πραγματικού πόνου, καὶ που, πασχίζοντας µε οράματα και ιδιαίτερα 
χαρίσματα στην προσευχή, πεισματικά γυρεύουν να οικειοποιηθούν τη δόξα του Σταυρού. Επίσης, λέει, «η 
χάρη του Θεού έρχεται μόνη τής, ζαφνικά, δίχως εμείς να τη δούμε να πλησιάζει. Έρχεται όταν ο τόπος εἴναι 
καθαρός». ΠΠ’ αυτό προσεκτικά, μ' επιμέλεια, συνεχώς να καθαρίζεις τον τόπο: σάρωσέ τον µε το σάρωθρο της 
ταπείνωσης." (Στάρετς Μακάριος του ΟΡρίπο) 

"Όταν έχουµε φράζει όλα τ’ ανοίγματα µε την ενθύµηση του Θεού,ο νους µας ζητάει απαιτητικά κάποιο 
έργο που θα ικανοποιήσει την ανάγκη του για δραστηριότητα. Γῖα την τέλεια εκπλήρωση του σκοπού του, δεν 
θάπρεπε να του δώσουμε τίποτε ἄλλο παρά την προσευχή «Κύριε Ιησού». Άφησε το νου συνέχεια να 
συγκεντρώνεται σ' αυτές τις λέξεις μέσα στο εσωτερικό του ἄδυτο µε τέτοια ένταση, ώστε να μη στρέφεται σε 
διανοητικές εικόνες. Όπως µια μητέρα διδάσκει στο μικρό τής το όνομα «πατέρας» και βάζει το παιδί να 
επαναλαμβάνει τη λέξη μαζί τής πάλι και πάλι, μέχρις ότου το καταφέρει να χρησιμοποιεί αυτό το όνομα 
περισσότερο απὀ κάθε άλλη παιδική κραυγή, έτσι ώστε ακόμη κι όταν είναι κοιμισμένο να φωνάζει δυνατά τον 
πατέρα του, έτσι πρέπει ή ψυχή να μάθει να επαναλαμβάνει και να κραυγάζει: «Κύριε [ησού!»" (Άγ. Διάδοχος 
Φωτικής) 

"Η Προσευχή του [ησού βοηθάει στο να υψωθεί ολόκληρη ή ζωή, το σώμα και ἡ ψυχή σ' ένα επίπεδο 
όπου οἱ αισθήσεις καὶ ή φαντασία δεν αναζητούν πια εξωτερική αλλαγή ή ερεθισμό: όπου όλα υπόκεινται στον 
ένα σκοπό: του να συγκεντρωθεί όλη ή προσοχή του σώματος και τής ψυχής πάνω στο Θεό, υπό την έννοια ότι 
ο κόσμος αναζητείται και γνωρίζεται µέσα στην ομορφιά του Θεού και όχι ο Θεός µέσα στην ομορφιά του 
κόσμου." (μοναχή Μαρία της Νοιτπιαπάγ) 

"ΤΙ σημαίνει τώρα το ότι ο Μωυσής μπαίνοντας στο σκοτάδι, εἶδε έτσι το Θεό µέσα σ’ αυτό; 
Το κείµενο της Γραφής µας διδάσκει εδώ ότι, όπως ο νους προοδεύει καὶ µε µια μεγαλύτερη και τελειότερη 
προσοχή κατορθώνει να κατανοήσει τι είναι ή γνώση τής πραγματικότητας, όσο περισσότερο πλησιάζει στη 
θεωρία τόσο βλέπει ότι ή θεία φύση δεν μπορεί να γίνει αντικείµενο στοχασμού. Γιατί, αφήνοντας πίσω κάθε 
εξωτερική εμφάνιση, ὀχι μόνον εκείνα που μπορούν να συλλάβουν οι αισθήσεις, αλλά κι εκείνα που η λογική 
νομίζει ότι βλέπει, προχωρεί συνεχώς προς αυτό που βρίσκεται πιο µέσα, ωσότου µε τή δράση τής διανοίας 
εισχωρεί µέσα σ' αυτό που δεν μπορεί να θεαθεί ή να κατανοηθεί: και εκεί βλέπει το Θεό. Η αληθινή γνώση 
και το αληθινό όραμα αυτού που ψάχνουμε συνίστανται ακριβώς σ' αυτό -στη μη όραση: γιατί αυτό που 
ψάχνουμε υπερβαίνει όλη τή γνώση, και παντού εἶναι αποκοµένο από µας µε το σκοτάδι της ακαταληψίας. " 
(Άγ. Γρηγόριος Νύσσης) 

"Στη μυστική θεωρία ένας ἄνθρωπος ὃεν βλέπει ούτε µε το νου οὐτε µε το σώμα, αλλά µε το 
Πνεύμα" καὶ µε πλήρη βεβαιότητα ξέρει ότι κοιτάζει υπερφυσικά ένα φως που ζεπερνάει όλα τ' ἆλλα φώτα. 
Αλλά δεν ξέρει µε ποιο όργανο βλέπει αυτό το φως, ούτε μπορεί ν' αναλύσει τη φύση του οργάνου: γιατί οι 
ὁρόμοι του Πνεύματος μέσω του οποίου βλέπει, είναι ανεζιχνίαστοι. Καὶ αυτό εἴναι που ο Απ. Παύλος 
Ρεβαίωσε, όταν άκουσε πράγματα που δεν είναι θεµιτό για τον ἄνθρωπο να εκφράσει και εἶδε πράγματα που 
κανείς δεν μπορεί να δει: «...είτε εν σώματι εἴτε χωρίς του σώματος ουκ οἶδα» (Β' Κορ. 12,3) -δηλαδή, δεν 
ήξερε αν ήταν ο νους του ή το σώμα του που τα εἶδαν. ΓΠατί δεν διέκρινε αυτά τα πράγματα µε την αίσθηση, Κι 
όμως το ὀραμιά του ήταν τόσο καθαρό όσο εκείνο µε το οποίο βλέπουμε τ’ αντικείμενα τής αισθητής όρασης, 
και ακόµη πιο καθαρό. Είδε τον εαυτό του να μεταφέρεται μέσα στη μυστηριώδη γλυκύτητα του ορἁματός 
του’ δὲν μεταφέρθηκε μόνο ἐξω από κάθε αντικείµενο και σκέψη αλλ’ ακόμη έζω κι απ’ τον εαυτό του. Αυτή η 
ευτυχισμένη και χαρούμενη εμπειρία που κατέκλυσε τον Παύλο και έκανε το νου του να περάσει περ' απ’ όλα 
τα πράγματα σε ἐκστασή, που τον έκανε να στραφεί ολοκληρωτικά στον εαυτό του, αυτή η εμπειρία πήρε τή 
µορφή φωτός -φωτός αποκαλυπτικού, αλλά τέτοιου που δεν του αποκάλυψε τ’ αντικείμενα τής αισθητής 
όρασης. Ἠταν ένα φως δίχως σύνορα ή περιορισμό κάτω ή πάνω ή στα πλάγια: δεν εἶδε κανένα όριο στο φως 

που του παρουσιάστηκε κι έλαμψε γύρω του, ἀλλά ήταν σαν ένας ήλιος άπειρα λαμπρότερος και μεγαλύτερος 
απὀ το σύμπαν: και στη μέση σ' αυτό το φως στεκόταν ο ἴδιος, έχοντας γίνει όλος μάτια. Τέτοιο, λίγο-πολύ, 
ήταν το ὀραμά του." (Άγ. Γρηγόριος Παλαμάς) 

"Όταν η ψυχή κρίνεται ἀξία ν' απολαύσει την κοινωνία µε το Πνεύμα του φωτός του Θεού, και όταν ο 
Θεός λάμπει πάνω της µε την ομορφιά της ἀφατης δόξας του, ετοιμάζοντάς την για θρόνο και κατοικία δική 
του, γίνεται όλη φως, ὀλή πρόσωπο, όλη μάτια: καὶ δὲν υπάρχει μέρος σ' αυτή που να μην είναι γεμάτο από τα 
πνευματικά μάτια του φωτός. 4εν υπάρχει μέρος σ' αυτή που νάναι στο σκοτάδι, αλλά έχει γίνει ολότελα και σε 
κάθε μεριά φως και πνεύμα." (Όμιλίες του Αγ. Μακαρίου) 

ΕΠΙΛΟΓΟΣ 


ΟΘΕΟΣ ΩΣ ΑΙΩΝΙΟΤΗΤΑ 
«Μνήσθητί µου, Κύριε, όταν έλθης εν τή βασιλεία σου» (Λουκ. 23,42). 


"Σ' όλες τις ψυχές που αγαπούν το Θεό, σ' όλους τους αληθινούς Χριστιανούς, θάρθει κάποιος πρώτος 
μήνας του Χρόνου, σαν τον Απρίλη, µια μέρα ανάστασης." (Όμιλίες του Αγ. Μακαρίου) 


"Όταν ο Αβῥάς Ζαχαρίας επρόκειτο να πεθάνει, τον ρώτησε ο 4ῤῥάς Μωῦσής: «Τι ῥλέπεις;» Και ο 
Αβῤῥάς Ζαχαρίας απάντησε: «Πάτερ, δεν είναι καλύτερα να μην πω τίποτε;» «Ναι, παιδί µου», εἴπε ο 4ῤῥάς 
Μωῦσής, «είναι καλύτερα να µην πεις τίποτε»." Αποφθέγματα τῶν Πατέρων της Ερήμου) 


"Ὁ λόγος εἶναι το όργανο αυτού του κόσμου. Η σιωπή είναι το μυστήριο του μέλλοντος αιώνος.” (Άγ. 
Ισαάκ ο Σύρος) 


ΤΟ ΤΕΛΟΣ ΠΛΗΣΙΑΖΕΙ 


«Προσδοκώ ανάστασιν νεκρών και ζωήν του Μέλλοντος Αιώνος». Στραµένο προς το μέλλον, το 
«Πιστεύω» τελειώνει µε µια νότα προσδοκίας. Αλλά, αν και τα Έσχατα πράγματα θάπρεπε ν' αποτελούν το 
σηµείο για µια συνεχή αναφορά σ' όλη αυτή την επίγεια ζωή, δεν μπορούμε να μιλήσουμε µε καμιά 
λεπτομέρεια για την πραγματικότητα του Μέλλοντος Αιώνος. «Αγαπητοί», γράφει ο άγ. Ιωάννης, «νυν 
τέκνα Θεού εσμέν, και ούπω εφανερώθη τι εσόμεθα» (Δ' Ιω. 3,2). Μεσ' από την πίστη µας στο Χριστό, 
αποκτάµε πότε-πότε µια ζωντανή, προσωπική σχέση µε το Θεό: και ξέρουμε, όχι σαν υπόθεση, αλλά σαν 
πραγµατικό γεγονός εμπειρίας, ότι αυτή η σχέση ήδη έχει µέσα της τα σπέρματα της αιωνιότητας. Αλλά σαν 
τι μοιάζει το να µη ζει κανείς µέσα στη ροή του χρόνου παρά μέσα στο αιώνιο Τώρα, όχι κάτω από τις 
συνθήκες της πτώσης αλλά μέσα σ' ένα σύμπαν όπου ο Θεός είναι «τα πάντα τοις πάσι» -απ' αυτό έχουµε 
μόνο μερικές λάμψεις μα όχι καθαρή αντίληψη: κι έτσι θάπρεπε πάντα να μιλάμε µε προσοχή, σεβόμενοι 
την απαίτηση της σιωπής. 

Υπάρχουν όμως τουλάχιστον τρία πράγματα που έχουμε το δικαίωμα να βεβαιώσουμε δίχως 
αμφιβολία: ότι ο Χριστός θα ξανάρθει µέσα σε δόξα: ότι µε τον ερχομό του θ' αναστηθούµε από τους 
νεκρούς και θα κριθούμε: και ότι «της βασιλείας αυτού ουκ έσται τέλος» (Λουκ. 1,33). 

Πρώτα, λοιπόν, η Γραφή και η Ιερή Παράδοση µας μιλούν πολλές φορές για τη Δευτέρα Παρουσία. 
Δεν µας δίνουν λαβές για να υποθέσουμε ότι, μέσω µιας σταθερής προόδου µέσα «στον πολιτισμό», ο 
κόσμος θα καλυτερεύει, βαθμιαία, μέχρις ότου το ανθρώπινο γένος καταφέρει να εγκαταστήσει τη βασιλεία 
του Θεού πάνω στη γη. Η Χριστιανική άποψη για την ιστορία του κόσμου είναι τελείως αντίθετη σ' αυτό το 
είδος της εξελικτικής αισιοδοξίας. Αυτά που διδαχτήκαμε να περιμένουμε είναι: καταστροφές στο φυσικό 
κόσμο, συνεχείς πόλεμοι μεταξύ τῶν ανθρώπων, σύγχυση και απόσταση ανάμεσα σ' αυτούς που καλούν 
τους εαυτούς τους Χριστιανούς (βλ. ιδιαίτερα Ματθ. 243-27). Αυτή η περίοδος της αναταραχής θα 
κορυφωθεί µε την εμφάνιση του «ανθρώπου της αμαρτίας» (Β' Θεσ. 2,3-4) ή Αντίχριστου, που, σύμφωνα µε 
την παραδοσιακή ερμηνεία στην Ορθόδοξη Εκκλησία, δεν θα είναι ο ίδιος ο Διάβολος, αλλά ένας 
άνθρωπος, ένας αληθινός άνθρωπος, στον οποίο θα είναι συγκεντρωμένες όλες οι δυνάμεις του κακού και 
που για ένα διάστηµα θα κρατήσει ολόκληρο τον κόσµο κάτω από την εξουσία του. Η σύντομη βασιλεία 
του Αντιχρίστου θα τερματιστεί απότοµα µε τη Δευτέρα Παρουσία του Κυρίου, τούτη τη φορά όχι µε τρόπο 
κρυφό, όπως στη γέννησή του στη Βηθλεέμ, αλλά καθημένου εκ δεξιών της δυνάμεως και ερχομένου επί 
των νεφελών του ουρανού»(Ματθ. 26,64). Έτσι η πορεία της ιστορίας θα φτάσει σ' ένα ξαφνικό και 
δραματικό τέλος, µε μιαν άµεση παρέμβαση από το θείο χώρο. 

Ο ακριβής χρόνος της Δευτέρας Παρουσίας µας είναι κρυφός: «ουχ υμών εστι γνώναι χρόνους ή 
καιρούς ους ο Πατήρ έθετο εν τη ιδία εξουσία» (Πραξ. 1.7). Ο Κύριος θα έρθει «ως κλέπτης εν νυκτί» (Α' 
Θεσ. 5.2). Αυτό σηµαίνει ότι, αποφεύγοντας την καιροσκοπία για την ακριβή ημερομηνία, πρέπει να 
είμαστε πάντα έτοιμοι και σε κατάσταση αναμονής. « Α δε υμίν λέγω, πάσι λέγω: γρηγορείτε» (Μαρκ. 
13.37). Γιατί, ἀσχετ' αν το Τέλος έρθει αργά ή γρήγορα, στην ανθρώπινη χρονική κλίμακα είναι πάντα 

επικείµενο, πνευματικά πάντοτε πολύ κοντά. Πρέπει να έχουμε στις καρδιές µας µια αίσθηση ετοιμότητας. 
Με τα λόγια του Μεγάλου Κανόνοςτου Αγ. Ανδρέου Κρήτης, που διαβάζεται κάθε Τεσσαρακοστή, λέμε: 
Ψυχή µου, ψυχή µου, ανάστα, τι καθεύδεις; 
Το Τέλος εγγίζει, και μέλλεις θορυβείσθαι. 
Ανάνηψον οὐν, ίνα φείσηταί σου Χριστός ο Θεός, ο πανταχού παρών και τα πάντα πληρών. 


ΗΜΕΛΛΟΝΤΙΚΗ ΑΝΟΙΞΗ 


Δεύτερο, σαν Χριστιανοί πιστεύουμε όχι μόνο στην Αθανασία της ψυχής αλλά και στην Ανάσταση 
του σώματος. Σύμφωνα µε την υπόδειξη του Θεού στην πρώτη µας δηµιουργία, η ανθρώπινη ψυχή και το 
ανθρώπινο σώμα είναι αλληλεξαρτώμενα και κανένα δεν µπορεί να υφίσταται σωστά δίχως το άλλο. Σα 
συνέπεια της πτώσης, µε το σωματικό θάνατο, αυτά τα δύο χωρίζονται, αλλ’ αυτός ο χωρισμός δεν είναι 
τελικός και διαρκής. Στη Δεύτερη Έλευση του Χριστού, θα εγερθούµε απ’ τους νεκρούς µε την ψυχή µας 
και το σώμα µας: και έτσι, έχοντας ξανά ενωμένη την ψυχή µε το σώμα, θα παρουσιαστούμε μπροστά στον 
Κύριό µας για την Τελική Κρίση. 

Η Κρίση, όπως τονίζει µε έµφαση το Ευαγγέλιο του Αγ. Ιωάννου, συνεχίζεται όλον τον καιρό σ' όλη 
τη διάρκεια της επίγειας ζωής µας. Όποτε, συνειδητά ή ασύνειδα διαλέγουμε το καλό, ήδη εισερχόµαστε 
προκαταβολικά στην αιώνια ζωή: όποτε διαλέγουµε το κακό παίρνουμε µια πρόγευση από την κόλαση. Η 
Τελική Κρίση κατανοείται καλύτερα σαν η στιγµή της αλήθειας, οπότε το κάθε τι έρχεται στο φῶς, όταν 
όλες οι πράξεις της εκλογής µας αποκαλύπτονται μ' όλες τους τις συνέπειες, όταν αντιλαμβανόμαστε µε 
απόλυτη διαύγεια ποιοι είμαστε και ποιο υπήρξε το βαθύ νόημα και ο σκοπός της ζωής µας. Κι έτσι, 
σύμφωνα µ’ αυτή την τελική διευκρίνιση, θα εισέλθουµε -με την ψυχή και το σώμα ξαναενώµένα- στον 
ουρανό ή στην κόλαση, στην αιώνια ζωή ή στον αιώνιο θάνατο. 

Ο Χριστός είναι ο κριτής: κι όµως, από µιαν άλλη άποψη, εμείς εκφέρουµε την κρίση για τους 
εαυτούς µας. Αν κάποιος είναι στην κόλαση, δεν είναι γιατί ο Θεός τον φυλάκισε εκεί, αλλά γιατί εκεί είναι 
ο τόπος που ο ίδιος διάλεξε να βρίσκεται. Οι χαμένοι στην κόλαση είναι αυτοκαταδικασµένοι, 
αυτοσκλαβωμένοι: σωστά έχει ειπωθεί ότι οι πύλες της κόλασης είναι Κλειδωμένες από µέσα. 

Πώς µπορεί ένας Θεός αγάπης να δεχτεί ότι ακόµη κι ένα µόνο από τα πλάσματα που έχει φτιάξει θα 
μπορούσε να μείνει για πάντα στην κόλαση; Εδώ υπάρχει ένα μυστήριο που, από τη δική µας άποψη στην 
παρούσα ζωή, δεν μπορούμε να ελπίζουμε ότι θα βυθομετρήσουμε. Το καλύτερο που έχουµε να κάνουμε 
είναι να κρατάμε σε ισορροπία δυο αλήθειες αντίθετες αλλά όχι αντιφατικές. Πρώτο, ότι ο Θεός έχει δώσει 
στον άνθρωπο ελεύθερη θέληση κι έτσι αιώνια είναι στην εξουσία του ανθρώπου ν' απωθήσει το Θεό. 
Δεύτερο, ότι αγάπη σημαίνει συμπάθεια, συμμετοχή, κι έτσι, αν υπάρχουν κάποιοι που μένουν αιώνια στην 
κόλαση, κατά κάποιο τρόπο και ο Θεός βρίσκεται εκεί μαζί τους. Είναι γραμένο στους Ῥαλμούς, «εάν 
καταβώ εἰς τον άδην πάρευ (Ψαλμ. 139,7): και ο αγ. Ισαάκ ο Σύρος λέει: «Είναι λάθος να φανταζόμαστε ότι 
οι αμαρτωλοί στην κόλαση είναι αποκοµένοι από την αγάπη του Θεού». Η θεϊκή αγάπη βρίσκεται παντού 
και δεν αποδιώχνει κανένα. Εμείς, όµως, από τη δική µας πλευρά, είμαστ' ελεύθεροι ν' απωθήσουµε τη 
θεϊκή αγάπη: δεν μπορούμε ωστόσο να το κάνουμε δίχως να προξενήσουμε πόνο στους εαυτούς μας, καὶ 
όσο πιο τελική είναι η απώθησή µας, τόσο πιο πικρή είναι η οδύν η µας. 

«Στην ανάσταση» λένε Οι Ομιλίες του αγ. Μακαρίου, «όλα τα µέλη του σώματος θ' αναστηθούν: 
ούτε µια τρίχα δεν θα χαθεί» (πρβλ. Λουκ. 21,18). Ταυτόχρονα λέγεται ότι το αναστηµένο σώμα θα είναι 
«πνευματικό σώμα» (βλ. Α' Κορ. 15,35-46). Αυτό δεν σηµαίνει ότι στην ανάσταση τα σώματά µας κατά 
κάποιο τρόπο θα εξαῦλωθούν: αλλά θα πρέπει να θυμόμαστε ότι η ύλη, όπως την ξέρουμε σ' αυτό τον 
πεπτωκότα κόσμο, μ’' όλη της την αδράνεια και αδιαφάνεια δεν είναι η ίδια εκείνη ύλη, που ο Θεός την 
προόριζε να είναι. Ελευθερωμένο από την πλαδαρότητα της πεπτωκυίας σάρκας το σώμα στην ανάσταση θα 
μετέχει στις ιδιότητες του ανθρώπινου σώματος του Χριστού κατά τη Μεταμόρφωση κι έπειτα στην 
Ανάσταση. Αλλά, αν και µεταμορφωμένο, το σώμα µας στην ανάσταση θα αναγνωρίζεται ακόµη σαν το ίδιο 
σώμα, που έχουµε τώρα: θα υπάρχει µια συνέχεια ανάμεσα στα δύο. Με τα λόγια του αγ. Κυρίλλου 
Ἱεροσολύμων: 

Είναι αυτό το ίδιο σώμα που θ' αναστηθεί, αν και όχι στην τωρινή του κατάσταση της 
αδυναμίας: γιατί θα ενδυθεί «αφθαρσία» (Α' Κορ. 15,53) κι έτσι θα μεταμορφωθεί... Δεν θα χρειάζεται πια 

τις τροφές που τρώμε τώρα για να το διατηρήσουμε ζωντανό, ούτε σκάλες για να το ανεβάσουμε: γιατί θα 
γίνει πνευματικό και θα είναι κάτι το θαυμάσιο, τέτοιο που δεν μπορούμε να το περιγράψουμε όπως πρέπει. 

Και ο άγ. Ειρηναίος μαρτυρεί: 

Ούτε η δοµή ούτε η ουσία της δημιουργίας καταστρέφεται. Είναι µόνο το «σχήμα του κόσμου 
τούτου» (Α' Κορ. 7,31) που περνάει -δηλαδή οι συνθήκες που δημιούργησε η πτώση. Και όταν αὐτό το 
«σχήμα» θα έχει παρέλθει, ο άνθρωπος θ' ανανεωθεί και θα ανθίσει σε μια ακμή ζωής που θα είναι 
άφθαρτη,έτσι ώστε να µη µπορεί πια να γεράσει. Θα υπάρξει «ουρανός καινός και γη καινή» (Αποκ. 
21,1): και σ' αυτό τον καινούργιο ουρανό και την καινούργια γη ο άνθρωπος θα κατοικεί πάντα νέος και για 
πάντα συνομιλώντας µε το Θεό. 

«Ουρανός καινός και γη καινή»: ο άνθρωπος δεν σώζεται από το σώμα του αλλά µέσα σ' αυτό: δεν 
σώζεται από τον υλικό κόσμο αλλά μαζί μ' αυτόν. Επειδή ο άνθρωπος είναι ο µικρόκοσµος και ο σύνδεσμος 
της δημιουργίας, η σωτηρία του έχει σχέση επίσης µε τη συμφιλίωση και τη μεταμόρφωση όλης της 
έμψυχης και της άψυχης δημιουργίας γύρω του -τη λύτρωσή του «από της δουλείας της φθοράς» και την 
είσοδο «εις την ελευθερίαν της δόξης των τέκνων του Θεού» (Ρωμ. 8.21). Στην Καινή γη του Μέλλοντος 
Αιώνος υπάρχει σίγουρα µία θέση όχι µόνο για τον άνθρωπο αλλά και για τα ζώα: µέσα και μέσω του 
ανθρώπου θα μετέχουν κι αυτά στην αθανασία, όπως και οι βράχοι, τα δέντρα και τα φυτά, η φωτιά και το 
νερό. 


ΕΝΑ ΤΑΞΙΔΙ ΜΕΣΑ ΣΤΟ ΑΠΕΙΡΟ 


Τρίτο, αυτό το βασίλειο της ανάστασης, όπου µε το έλεος του Θεού θα κατοικούμε µε την ψυχή και 
το σώμα µας ξαναενωμένα, είναι ένα βασίλειο που «δεν θα έχει τέλος». Η αιωνιότητά του και το ἀπειρό του 
είναι πέρ' απ’ τη σκοπιά της πεπτωκυίας µας φαντασίας: αλλά για δυο πράγµατα οπωσδήποτε θάπρεπε 
νάµαστε σίγουροι. Πρώτα, η τελειότητα δεν είναι ομοιογενής αλλά διαφοροποιημένη. Δεύτερο, η 
τελειότητα δεν είναι στατική αλλά δυναμική. 

Πρώτα, αιωνιότητα σημαίνει μία ανεξάντλητη ποικιλία. Αν είναι αλήθεια, από την εμπειρία µας σ' 
αυτή τη ζωή, ότι η αγιότητα δεν είναι μονότονη αλλά είναι πάντοτε διαφορετική, δεν πρέπει αυτό ν' 
αληθεύει, και μάλιστα σε ασύγκριτα μεγαλύτερο βαθµό, για τη μέλλουσα ζωή; Ο Θεός µας υπόσχεται: «Τω 
νικῶντι δώσω αυτώ... ψήφον λευκήν, και επί την ψήφον όνομα καινόν γεγραμμένον, ο ουδείς οίδεν ει µη ο 
λαμβάνων» (Αποκ. 2,17). Ακόμη και στον Μέλλοντα Αιώνα, το εσωτερικό νόηµα της μοναδικής μου 
προσωπικότητας θα συνεχίσει να είναι αιώνια ένα μυστικό ανάµεσα στο Θεό και σε μένα. Στη βασιλεία του 
Θεού ο καθένας γίνεται ένα µε όλους τους άλλους, αλλ’ ο καθένας είναι ξεχωριστά ο εαυτός του, φέρνοντας 
τα ἴδια χαρακτηριστικά που είχε σ' αυτή τη ζωή, αλλά µε τα χαρακτηριστικά αυτά θεραπευμένα, 
ανανεωµένα και δοξασµένα. Με τα λόγια του αγ. Ησαΐα της Σκήτης: 

Ο Κύριος ]ησούς µέσα στο έλεός του δίνει ανάπαυση στον καθένα σύμφωνα µε τα έργα του -στο 
μεγάλο σύμφωνα µε το μεγαλείο του, και στο μικρό σύμφωνα µε τη µικρότητά του: γιατί είπε «εν τη οικία 
του Πατρός μου µοναί πολλαί εισίν» (Ιω. 14.2). Αν και το βασίλειο είναι ένα, ακόµη και σ' αυτό το ένα 
βασίλειο ο καθένας βρίσκει τη δική του Ιδιαίτερη θέση και το δικό του ιδιαίτερο έργο. 

Ύστερα, αιωνιότητα σηµαίνει ατέλειωτη πρόοδο, ασταµάτητη πορεία προς τα εμπρός. Όπως το είπε 
ο 4.Κ.Κ. Το[κίεπη, «οι δρόμοι παντα συνεχίζονται). Αυτό αληθεύει για την πνευματική Οδό, όχι µόνο σε 
τούτη τη ζωή, αλλά και στο Μέλλοντα Αιώνα. Συνέχεια κινούμαστε προς τα εμπρός. Ο Μέλλοντας Αιώνας 
δεν είναι απλώς µία επιστροφή στην αρχή, µία αποκατάσταση στην αρχική κατάσταση της τελειότητας στον 
Παράδεισο, αλλά είναι ένα ολοκαίνουργο ξεκίνημα. Θα υπάρξει ένας καινός ουρανός και µια καινή γη: και 
τα έσχατα πράγματα θα είναι μεγαλύτερα από τα πρώτα. 

«Εδώ κάτω», λέει ο Νονπι8π, «το να ζης σηµαίνει ν' αλλάζεις, και το να είσαι τέλειος σηµαίνει να 
έχεις αλλάξει πολλές φορές». Αλλ' αυτό συμβαίνει µόνο εδώ κάτω; Ο άγ. Γρηγόριος Νύσσης πίστευε ότι 
ακόµη και στον ουρανό η τελειότητα είναι ανάπτυξη. Λέει ότι σαν ένα τέλειο παράδοξο η ουσία της 
τελειότητας συνίσταται ακριβώς στο ότι ποτέ δεν γίνεται κανείς τέλειος, αλλά στο ότι πάντα προχωρεί 
μπροστά σε κάποια μεγαλύτερη τελειότητα που βρίσκεται πιο πέρα. Αφού ο Θεός είναι άπειρος, αυτή η 
συνεχής «προς τα πρόσω πορεία» ή «επέκτασις», όπως την ονόμασαν οι Έλληνες Πατέρες, αποδεικνύεται 
ότι δεν έχει όρια. Η ψυχή κατέχει το Θεό κι όµως ακόµη ψάχνει γι αυτόν: η χαρά της είναι απόλυτη, κι 

όμως ολοένα γίνεται πιο έντονη. Ο Θεός όλο και µας πλησιάζει κι όµως ακόµη παραμένει ο Άλλος: τον 
ατενίζουµε πρόσωπο µε πρόσωπο, κι όμως ακόµη συνεχίζουμε να προχωρούμε όλο και πιο βαθιά μέσα στο 
θείο μυστήριο. Αν και δεν είµαστε πια ξένοι, δεν παύουμε να είμαστε οδοιπόροι. Προχωρούμε «από δόξης 
εις δόξαν» (Β' Κορ. 3,18), κι ύστερα σε µια δόξα που είναι ακόµη μεγαλύτερη. Ποτέ, σ' όλη την αιωνιότητα, 
δεν θα φτάσουμε στο σηµείο όπου θα έχουµε εκπληρώσει όλα όσα πρέπει να γίνουν, ή θα έχουμε 
ανακαλύψει όλα όσα μπορούν να γίνουν γνωστά. «Όχι µόνο στον παρόντα αιώνα αλλά και στον 
Μέλλοντα», λέει ο Άγ. Ειρηναίος, «ο Θεός πάντα θα έχει να διδάξει τον άνθρωπο κάτι περισσότερο, κιο 
άνθρωπος πάντα θα έχει να διδαχθεί κάτι περισσότερο απ' το Θεό». 

